
Panint inainte 


JOS ANALFABETISMUL! 


Necesitatea de a stîrpi această periculoasă plagă a societăţii 
— analfabetismul — a fost accentuată îh ultimii ani cu o frecvenţă 
adesea agasantă, de natură să răseolească orgoliul multora. S-a 
făcut referinţă la spinoasa problemă a denumirii limbii, a vorbitorilor 
ei şi a istoriei noastre pe un ton dur, poate prea dur, adesea izvoriît 
însă şi din disperarea că glasul raţiunii şi a bunei-cuviinţe nu este 
ascultat şi luat în seamă. 

Cei care trebuiau să dea un semn de speranţă revoltaţilor — 
elevi, studenţi, cadre didactice, oameni de ştiinţă, intelectuali, țărani 
şi muncitori — tăceau cu îndărătnicie, mimînd cu fariseism că au 
de soluţionat chestiuni mult mai importante decît cea a limbii. 
Astfel, tacit, pe furiş, hoţeşte chiar, manevrat abil de către doi-trei 
inşi cu veleităţi politice obtuze, Parlamentul Republicii Moldova a 
aprobat anul trecut preambulul şi scandalosul articol 13, sfidind 
opinia publică şi onoarea oamenilor de ştiinţă de la noi. şi din 
străinătate, care s-au pronunţat convingător şi cu suficientă 
diplomaţie în controversata problemă. Vom remarca aici doar Apelul 
Congresului al V-lea al filologilor români (laşi—Chişinău, iunie 1994) 
adresat Parlamentului Republicii Moldova în chiar momentul cînd 
deputaţii examinau articolul cu număr fatidic, Apel ce sugera 
politicos: “Fixarea în Constituţie a denumirii Limba Română va 
pune capăt unui capitol ruşinos al ideologiei şi practicii din fostul 
regim totalitar, în care Republica Moldova a fost implicată fără 
voie, va lichida pentru totdeauna o sursă periculoasă dr tensionare 
a situaţiei politice (subl. L..R.), excluzînd duplicitatea în i! terpretarea 
fenomenului lingvistic românesc, va permite românilo ' moldoveni 
să-şi recapete siguranţa şi demnitatea de neam şi oamenilor politici 
de la Chişinău să apară cu demnitate în faţa adevărului ştiinţific şi 
în faţa istoriei”. 

Cei care trebuiau să audă acest Apel au neglijat cu cinism 
argumentul ştiinţific... 

Era firesc, odată şi odată, să irupă mînia celor care au fost 
trataţi cu indiferenţă şi dispreţ. Tineretul revoltat de persistenţa 
analfabetismului guvernantilor de la noi a ieşit în stradă. Urmăriţi, 
stimati cititori, cronica — nici pe departe completă! — pe care am 
inclus-o în EDIŢIA SPECIALĂ a numărului de faţă şi vă veţi convinge 
că Greva Generală ce a durat patru săptămîni are la temelie dorinţa 
nestăvilită a tineretului şi a cadrelor didactice. de a se descătuşa 
spiritual, de a o rupe pentru totdeauna cu fariseismul şi minciuna. 
Tinerii ne-au dat nouă, celor maturi, o lecţie — o instructivă lecţie 
de istorie. Dar şi de patriotism. 

Indiferent de consecinţele finale ale grevei, tinerii au 
demonstrat deja că sînt o forţă, că nu mai vor să tolereze neadevărul, 


Limba Romãåaå 


că vor să păşească în viață plini de demnitate, mîndri că au o istorie 
milenară şi hotăriţi să evadeze din perfidele capcane ale umilinţei 
şi ignoranței. 

Preşedintele Republicii Moldova di Mircea Snegur a înţeles că 
lucrurile nu mai pot fi tolerate pe vechi. Iniţierea procesului de 
revizuire a Constituţiei este o reacţie sănătoasă la convulsiile unei 
societăţi măcinate nu numai de sărăcia materială, ci şi de cea spiri- 
tuală, de o mie de ori mai apăsătoare şi mai periculoasă decit 
prima. 

Vine rîndul dlui Petru Lucinschi, Preşedinte al Parlamentului, 
care, deocamdată, îşi camuflează adevărata atitudine, apelînd (mult 
prea des!) la prevederile actualei Constituţii. Dar ea nu e respectată 
tocmai de aceea că e strîmbă şi că include minciuni sfruntate. 
DI Lucinschi însă are studii filologice şi istorice şi deci, la modul 
teoretic, ar trebui ca nimeni altul să apere adevărul ştiinţific şi să 
intuiască efectul de bumerang al fenomenului ignorării lui cu 
bună ştiinţă. DI Lucinschi mai are şi o experienţă politică demnă 
de invidiat. Niciodată această experienţă nu i-a fost mai necesară 
ca acum. Vom vedea în ce mod va îndreptăţi cunoscutul om 
politic aşteptările zecilor de mii de grevişti, şi nu numai ale lor, 
şi cum va reuşi să convingă parlamentarii că pe lume există un 
singur adevăr, care, dacă nu e respectat, devine o sursă 
permanentă de tensiune. 

Minciuna nu mai poate sta în capul mesei. 

Jos analfabetismul! 


“Limba Română” 

EDIȚIE SPECIALA 


UNITI-VA, 
STUDEN 


TI 


Limba Romãduå 
DECLARAȚIE 


Noi, reprezentanţi ai studenţimii, 
corpului profesoral-didactic din instituţiile 
de învăţămînt superior, ai colectivelor din liceele 
şi colegiile din Chişinău, nemaiputînd suporta neadevărul 
ştiinţific şi istoric, condiţiile economice 
şi sociale dezastruoase în care suntem nevoiţi 
să ne desfăşurăm activitatea, neavînd sprijinul eficient şi 
activ al administraţiei şi sindicatelor 

în apărarea drepturilor noastre, 


HOTĂRIÎM: 

1. A declanşa o grevă generală a studenţilor, profesorilor 
şi elevilor din Chişinău, începînd cu 18 martie 1995. 

2. A constitui un comitet de grevă abilitat să negocieze 
revendicările noastre cu autorităţile. 

3. A face un apel către toate colectivele studenţeşti, 
profesorale, ale elevilor din colegii şi licee să adere la 
revendicările noastre. 


Chişinău, 17.03.95 


Editie opecială 


Grigore VIERU 


A FI TÎNĂR 


"Curăţiţi-vă de aluatul cel vechi 
ca să fiţi frămîntătură nouă." 
"Pe cel rău scoateţi-l din mijlocul 
vostru." 
"Fiindcă voi sunteţi toţi fii ai 
luminii şi fii ai zilei." 
Noul Testament 


Ce înseamnă a fi tînăr? 

inseamnă a şti şi a crede că nu 
eşti singur. 

Aproape disperat ieri şi învinuind 
tineretul de pasivitate şi indiferenţă, 
mă scald azi în credinţa izbînzii 
împotriva păgînilor. Avem un tineret 
extraordinar, iar vremurile în care trăim 
încep să capete sens şi valoare prin 
el. Nu mă amărăşte atît îndărătnicia 
oarbă a guvernanţilor chişinăuieni cît 
mă bucură hotărîrea tinerilor de a nu 
mai suporta nedreptatea. Nicolae 
Titulescu spunea că românul poate 
îndura suferinţele, dar nu şi 
nedreptăţile. 

Poţi fura un bust din Aleea 
Clasicilor, dar nu poţi scoate un tineret 
întreg din hotărîrea sa de a fi cu 
adevărat liber. 

Nici un zid, oricît de puternic, nu 
poate sta înaintea paşilor însufleţiţi ai 
tinerilor care vin tot mai năvainic, 
solidari cu timpul, neamul şi istoria lor, 
şi fără subtilităţi originale şi de prisos. 

În lupta pe viaţă şi pe moarte 
pentru ideea naţională nu mai căutăm 


originalitate şi stil — aici contează 
neclintirea din spaţiul convingerilor 
naţionale. 


„__ Vinedreptatea! Vine, într-adevăr, 
cu capul spart şi nu vine singură. 
Acţiunile tinerilor din primăvara 


aceasta se înscriu, fără îndoială, în 
istoria glorioaselor lupte basarabene 
pentru drepturile strămoşeşti, ca una 
dintre cele mai strălucite pagini. 

In numai cîteva zile tineretul 
nostru a trăit mai multă istorie decît 
au trăit apostolii minciunii, adică 
guvernanţii chişinăuieni, în viaţa 
întreagă a lor. 

Dincolo de întunericul şi 
confuziile acestor vremuri, tinerii noştri 
răsar înaintea dreptăţii istorice ca nişte 
săbii clare şi agere ce nu s-au atins 
de sînge şi care au devenit reazemul 
celor vîrstnici. Nietzsche spunea: 
“Anumitor păsări li se scot ochii pentru 
ca ele să cînte mai frumos. Eu nu cred 
că oamenii de azi cîntă mai frumos 
decît bunicii lor, dar ceea ce ştim este 
că sunt orbiţi de timpuriu”. Sperăm că 
tinerele şi înflăcăratele inimi vor reuşi 
să deschidă ochii multor părinţi, 
rătăciţi fără voia lor. 

Mă simt tînăr a doua oară prin 
“fiii luminii şi zilei”, această nouă 
tinereţe fiind exact ceea ce lipsea 
existenţei mele. Ave! 


P. S. Toată stima pentru cadrele 
didactice, care prin prezenţa lor în 
Piaţa Marii Adunări Naţionale, alături 
de studenţi şi elevi, au predat cea mai 
frumoasă lecţie din viaţa lor: 
demnitatea; cadre în care Dumnezeu 
şi-a arătat îndelungata sa răbdare. 
Toată stima în primul rînd pentru 
domnul profesor universitar Anatol 
PETRENCU, pentru inimosul student 
Oleg CERNEI şi pentru dna profesoară 
luliana COSTIN, cărora nu li s-a putut 
cumpăra tăcerea. Tineretul va trebui 


„să stea zid întru apărarea lor împotriva 


consecinţelor posibile. 


13.04.85 


Viorica ISAC, 
studentă la Universitatea 


de Stat din Chişinău: 


“Nu mai putem răbda aceste crime pe care 
continuaţi să le comiteţi cu exasperare. Voi, 
cei cuibăriţi în fotoliile calde ale Preşedinţiei, 
Guvemului şi Parlamentului, ale colhozurilor, 
primăriilor şi executivelor raionale şi orăşeneşti, 
ne-ati provocat să ieşim în stradă.” 


Anda-Cristina GHIMPU, 
elevă la liceul 

“Mihai Eminescu” 

din Chişinău: 


<.. noi, viitorul țării, nu 
vom permite să fie distrus 
sau schimonosit ceea ce a 
fost obținut de strămoşi prin 
sînge: istoria, tradiţiile, 
limba.” 


$ 


Adrian CIUBOTARU, 
student 

la Universitatea 
Pedagogică 

din Bălți: 


“Greva generală 
a studenților trebuie 
să ceară numaidecît 
i anularea articolului 13 
din Constituţie.” 


Ediţie speciali 


Veaceslav CERNAT, 
student 

la Universitatea 
Agrară 

din Moldova: 


. “Pe noi, de- 
seor, ne confun- 
dă cu agrarienii. 
Nu e adevărat. 
Sîntem aceiaşi 
studenţi şi vrem 
limbă şi istorie 


Odeta GRAMĂ, 
studentă la Universitatea 
din Tiraspoi: 


“E necesar să învăţăm a cere 
cu tărie şi totodată cu mînarie şi 
demnitate ceea ce ni se cuvine 
legitim. Fiindcă cei de pînă la noi 
au fost învăţaţi să cerşească cu 
timiditate şi să mulțumească 
evlavios.” 


GREVIŞSTUH? 


[i 
[tii 
Ei 
șa 


Victoria SANDU, studentă ia Şcoala Normal 
“Alexei Mateevici” din Chişinău: : 


“Sîntem indignati de faptul că instituţiile de 
învățămînt sînt conduse de un minister ai cărui 
funcționari nu ştiu în ce limbă vorbesc şi fii ai cărui 
neam sînt.” 


lon MELNICIUC, 
conferenţiar universitar. 
membru al Comitetului 
de grevă 


NEOSTOITA 
FLACĂRĂ 


|. A fost de 'ajuns o singură 
scînteie. Şi flacăra arde în plinătatea 
ei. 

Neostoita flacără. Ea mistuie şi 
purifică totul ce-i stă în cale. Minciuna, 
neghina, mărăcinele, mătrăguna, 
fariseismul, trădarea, batjocura, 
aroganţa, analfabetismul, incultura 
cenuşă se fac. 

Adevărul, Dreptatea, Cinstea, 
Demnitatea, Conştiinţa naţională 
reînvie purificate. 

Neostoita flacără. Tînăra ge- 
neraţie — salvatoarea naţiei.. 

II. La-nceput a fost ideea: să 
apărăm de antihrişti ceea ce ne-a mai 
rămas sfint: limba şi istoria străbună. 
Adică Română. Ideea, atinsă de 
scînteia duşmană, a devenit flacără. 
Flacără-Torţă. 

Dumnezeieşte de frumoasă e 
tînăra flacără. Şi infinit de puternică. 
Spre ea vine lumea creştină. Cum vin 
credincioşii în faţa icoanei cu chipul 
lui Dumnezeu. Întru pocăință. intru 
acumulare de puteri. La căldura ei 
renaşte Speranţa în ziua de miine, în 
Adevăr, în sfinta Dreptate. 

Neostoita flacără... 

IH. Cu forţa-făclie în mini mi de 
studenţi universitari au făcut com unic 
în faţa blocului universitar de studii în 
ziua de 20 martie curent spre a 3 
sub cer liber cu rectorul U.S M. 
Gheorghe Rusnac. 

O oră de aşteptare. O crá de 
speranţă. O oră de scandare: "Să vină 


rectorul la noi!”. O oră de eforturi 
zadarnice. 

Rectorul îi privea cu ură 
bolşevică prin geamul cabinetului său 
cu duble uşi zăvorite. 

Afară era lumină. Lumină divină. 

Flacăra-torţă ardea. 

IV. La studenţi au ieşit profesorii 
de bună-credinţă. Creştea coloana. 
Din facultăţi, catedre, laboratoare. Din 
oameni de bună-credinţă. 

In Piaţa Marii Adunări Naţionale 
arde tînăra flacără. Coloana 
scandează:"Să vină la noi ministrul 
Gaugaş!” 

De la etajul patru al Casei 
Guvernului ministrul Gaugaş îi privea 
cu dispreţ prin geamul cabinetului său 
pe studenţii universitari. 

lar flacăra-torţă ardea în putere. 

V. In ziua de 21 martie s-a făcut 
apel către un alt demnitar de stat — 
viceprir-ministrul Gr. Ojog. Acesta, la 
rîndu-i, a rămas nepăsător şi rece. 

Ore de scandări în pustiu. 
Lozincile apăreau de la sine:'Jos 
rectorul Rusnac!”, “Jos ministrul 
Gaugaş!”, “Jos guvernul Sangheli!”, 
“Jos minciuna!”, “Jos trădătorii!”, “Jos 
analfabeti”... 

Piaţa Marii Adunări Naţionale 
devine neîncăpătoare. Lumea 
scandează lozincile zilei. Guvernul se 
uită speriat prin geamurile cabinetelor 
sale. 


Arde tînăra flacără. 

VI. Din mila-frica nu ştiu cui se 
înfiripează o comisie guvernamentală, 
dirijată de viceprim-ministrul Gr. 0j6g. 
Încep tratativele. Cu insinuări asupra- 
ne: “Nici măcar nu ştiţi ce vreţi”, 
“Sînteţi dirijaţi din umbră”, “Problemele 
le-am fi putut rezolva în mod civilizat”, 
“Nu vă daţi seama de consecinţe” 


ş.a.m.d. 
Nimic deosebit în 
comportamentul Comisiei 


guvernamentale. Era de aşteptat să 
ne trateze cu cinism, cu aere de 
superioritate. Am încercat să 
rezistăm. | 

VII. Alarmă la audiovizualul 
naţional. Cîrmacii, speriaţi, se 
rînduiesc la microfoane. Tună-detună 
televizorul. Şi radioul. Curge, cu 
nemiluita, spre “iubitul popor”, 
minciuna. 

___Două părţi în conflict. O parte 
vorbeşte-răcneşte cît îi ticneşte. 
Cealaltă parte se zăvorăşte. 

— Nu aveţi dreptul la microfoane. 
Ele sînt ale Companiei de Stat 
Teleradio. 

— Māi ieri ni se spunea că statul 
sîntem noi! 

— Aceasta a fost m:ai ieri. Astăzi 
e altă socoteală. Şi altă rînduială. 

La microfoane vorbeşte 
minciuna. 

In Piaţa Marii Adunări Naţionale 


tînăra flacără arde întruna. 

VIII. Comisia guvernamentală, 
goală (în vorbe), a fost înlocuită (de 
fapt, cîrpită) cu alta — prezidenţială. 
Aceiaşi miniştri (doar mai puţini la 
număr), aceeaşi atitudine (din timp 
programată). Aceeaşi transparentă 
nedorinţă de a soluţiona revendicările 
greviştilor. Tergiversările constituie 
unica armă împotriva Adevărului. 
Minciuna e în capul mesei. 

Revolta ia amploare. 

Guvernanţii mizează pe căderea 
în pesimism a celor din Piaţă. lar Piaţa 
e străjuită zi şi noapte (s-a trecut la 
greva nonstop) de tînăra flacără. 

Vine lumea spre corturile 
studenţilor şi liceenilor din Piaţă în fapt 
de seară, la oră de noapte tîrzie pentru 
a-i încălzi cu un ceai, pentru a le potoli 
foamea cu ceva de-ale gurii... 

Curajoşii oşteni au decis: “Noi 
de-aicea nu plecăm, nu plecăm acasă, 
pînă ce nu cîştigăm libertatea 
noastră”. 

Zi şi noapte în Piaţa Marii 
Adunări Naţionale arde tînăra flacără. 

IX. Greva studenţilor, elevilor, 
profesorilor universitari şi 
preuniversitari devine GREVA GENE- 
RALĂ. La ea au aderat muncitorii şi 
ţăranii, năpăstuiţi de aceeaşi soartă. 

Forţă oceanică devine tînăra 
flacără. E de temut această forţă. 
Undele ei au clătinat, asemeni unui 
cutremur de pămînt, temelia sediului 
prezidenţial. 

Preşedintele Republicii Moldova 
dl Mircea Snegur promite greviştilor 
iniţiativa de revizuire a odiosului articol 
13 din Constituţie. 

Piaţa nu crede promisiunilor. 
Greva generală nonstop continuă. 

Pînă cînd? 

În Piaţă stăruie lozinca: “Ori 
învingem, ori murim!” 

Odată aprinsă, tînăra flacără va 
arde continuu. 


18 martie — 12 aprilie 1995 


REVENDICĂRILE 


studenţilor. elevilor și profesorilor de la instituțiile de învățămînt din 
Republica Moldova. participanţi ia Greva Generală declanșată la 
18 martie 1995 ca reacţie de protest față de încercările de a impune 
în sistemul de învăţămînt falsui științific și istoric. precum și față 
de politica socială antipopulară a conducerii repubiicii 


În numele părinţilor, buneilor, 
copiilor, fraţilor şi surorilor noastre, 
în numele sutelor de mii de ţărani, 
muncitori, intelectuali din întreaga 
republică care s-au solidarizat cu 
revendicările noastre şi continuă să 
adere ia Greva Generală, 


CEREM: 
1. Pentru a asigura stabilitatea 


socială şi continuitatea instruirii tinerei 


generalii în spiritul adevărului ştiinţific 
şi istoric, indiferent de conjunctura 
politică, pentru a exclude pe viitor 

impunerea ideologiei forțelor politice 
guvernatoare în sistemul de 
învățămînt, PREŞEDINTELE Repu- 
blicii Moldova să iniţieze revizuirea 
Constituţiei, iar PARLAMENTUL să 
adopte pînă la 31 mariie 1995 
următorul proiect de lege: 

Proiect 

LEGEA cu privire la modificarea 
unor articole din Constituția Republicii 
Moldova 


În textul Constituției Republicii 
Moldova se introduc următoarele 


Edigie specială 


modificări: 

Articolul 1. Preambulul se omi- 
te. 

Articolul 2. Articolul 13 se 
expune în următoarea redacţie: 

“Articolul 13. Limba oficială 

(1) În Republica Moldova limba 
oficială este limba română. 

(2) Modul de funcţionare a limbii 
vorbite pe teritoriul Republicii Moldova 
se stabileşte prin lege organică.” 

2. PARLAMENTUL Republicii 
Moldova să adopte, pînă la 31 martie 
1995, modificări la articolele 12 şi 13 
ale Codului funciar care ar permite 
împroprietărirea tuturor categoriilor 
sociale de la sate cu cota de pămînt 
şi garantarea dreptului la proprietate 
individuală asupra pămîntului. 

GUVERNUL Republicii Moldova: 
3. Să lichideze, pînă la 10 aprilie 
1995, integral şi pentru toate 
categoriile sociale, restanţele de 
salarii, pensii, burse şi indemnizaţii., 

4. Să indexese, pînă la 4 aprilie 
1995, în strictă conformitate cu Legea 
cu privire la indexarea veriiturilor 
băneşti ale populaţiei: 

— salariile, pensiile, bursele, 
indemnizaţiile tuturor categoriilor 
sociale, în conformitate cu valoarea 
actuală a coşului minimal de consum; 

— depunerile băneşti ale tuturor 
cetăţenilor în Banca de Economii. 

5. Să acorde autonomie 
instituţiilor de învăţămînt superior. În 
acest scop, să fie anulată Hotărîrea 
Guvernului privind numirea rectorilor, 
renunţîndu-se la presiuni şi intimidări 
faţă de cadrele didactice, studenţi şi 
elevi. 

6. Să menţină şcolile normale ca 
instituţii principale de pregătire a 
cadrelor didactice pentru şcolile 
primare. 

7. Să asigure executarea propriei 
Hotărîri din noiembrie 1992 privind 


13 


facilităţile de transport pentru studenţi 
şi elevi. 

8. Să interzică reținerea 
cotizaţiilor sindicale din bursele 
studenților fără consimţămîntul 
acestora. 

9. Să anuleze impozitul asupra 
imobilului social, introdus de 
Parlament în 1994, care constituie o 
povară pe umerii locuitorilor de la 
oraşe şi sate. 

10. Să întreprindă măsuri 
imediate pentru asigurarea instituţiilor 
medicale cu medicamente şi utilajul 
medical necesar. 

11. Să ia măsuri urgente în 
vederea ameliorării situaţiei din 
domeniul industriei construcţiilor. 


Aprobate la şedinţa 
Comitetului de grevă din 21 martie 
1995, revăzute şi modificate ia 27 
martie 1995 în urma eşuării 
negocierilor cu Comisia guver- 
namentală, votate în unanimitate la 
28 martie de către participanţii la 
manifestaţia de protest din Piaţa 
Marii Adunări Naţionale. 


În numele 

Comitetului Republican 
__de Coordonare 

a Grevei Generale, 
Preşedinte 

Anatol PETRENCU, 
doctor conferenţiar 


Limba Mandână 


lon HADÂRCĂ 


APLAUZE 
PENTRU CEI 
DIN LUMINĂ 


(Discurs rostit 
în cadrul Grevei Generale 
la 15 aprilie 1995) 


O corolă de stări, un jet luminos 
de trăiri juvenile aleargă de-o vreme 
pe străzi. 

Maraton al protestului, grevă 
generală, greviştii în ordinea zilei!... 
Grevă dansîndă, rîzîndă, cîntîndă, 
plingîndă... 

Trece prima falangă, cu zece 
purtători de drapele în faţă. Niciodată 
aceşti tricolori n-au fluturat mai setoşi 
de zbor şi nu s-au îmbinat mai 
armonios cu mulţimea... 


Apoi cinci portavoce .scandîn- 


du-şi lozincile... 

Apoi treizeci de purtători ai 
bandajului alb pe obrazul lui martie: 
“GREVĂ GENERALĂ!"... 

Apoi sute şi mii de manifestanți 
— o mare pestriță, vie, care poartă 
pe umeri povara unei lumi noi şi în 
suflete —mugurii altui mileniu. 

Acolo, printre ei, sunt şi copiii 
mei. Unul bătut de bandele asmuţate 
de dulăii puterii. Altul, fragil ca un 
mugur de april, speră că va răzbate 
prin aceste gheţuri duhnind a neant... 
Două săptămîni de -neodihnă cu 
glezne umflate, buze învineţite şi 
stomacuri goale... Alo, Europa! Unde 
ţi-s proletarii altădată susținuți de noi 
solidar? Unde pescarii, poştarii şi 
filantropii?... 

Mai sus, în dulcea Bucovină, pe 
creştetul nostru românesc se înalţă 

ombilicul Europei şi noi încă nu am 
intrat în ea? Alo, Europa! 

Aici se află periferia sau poate 
avanpostul civilizaţiei creştine, aici are 
loc întinerirea spiritului protestatar şi 
Gaudeamus se mai cîntă la noi cu 
forţa din epoca renaşterii! 

Nu, n-au trecut în van dimineţile 
Frontului, Adunările naţionale şi nici 
chiar înfrîngerile noastre. Nu vor trece 
în van nici aceste lecţii curate de 
bărbăţie date de copii celor maturi. 

Prima şi cea mai importantă 
lecţie este lecţia iubirii ca supremă 
calitate a aflării în Viaţă. 

Numai prin iubire îi poţi nega 
aproapelui părţile slabe, carenţele, 
pentru a le corecta şi a-i cere exact 
acelaşi lucru în vederea urcuşului 
către perfecţiune... 

Or, numai prin adevărata 
dragoste de tară îţi poţi asuma dreptul 
de a-i nominaliza defectele şi obligaţia 
de ale înlătura. 

Căci. numai indiferența şi 
lehametea îrtthide ochii la toate şi-i 
flutură totului: “Mă laşi să te las”. Din 
lăsat îşi cască paragina ruina şi 
plictisul, din lăsat parazitează emulii 
unei Puteri corupte, infectate de Vid... 

De acolo, din apele indiferenţei, 
laşul laşităţii îşi recrutează adepţii... 

Altfel, numai cel ce iubeşte cu 
inima lui lecuieşte... 

Venirea năvalnică, impetuoasă, 
a tinereţii este integrarea prin elanul 
ei într-un timp istoric şi într-un spaţiu 
al devenirii noastre definitive. 

lar adevărata noastră întegrare 
în istorie nu se poate împlini fără 
integrarea adevăratei istorii în Noi... 

Istoria românilor, limba română! 
Punerea auzului, văzului, mersului 
încă din leagăn începe. 

Păşind în marş prin cordoanele 
de poliţişti în faţa Parlamentului, 
Preşedinţiei, Securităţii, Ministerului 
agriculturii şi alimentaţiei, acest popor 
nealimentat, dar vesel, a izgonit din 
sine Frica şi s-a scuturat de vrăjile 
Trecutului. Cu lozinci, drapele, 
aclamații, cîntece şi chiar sărutări ei 


Ediţie specială 


au adus în oraş primăvara şi au 
aruncat în apele Bîcului Ducă-se pe 
Pustia: 

— “Jos analfabeţii!” 

— “Jos Parlamentul!” 

— “Siînteţi aleşii poporului, veniţi 
aici cu poporul!” 

— “Trăiască, trăiască, trăiască 
şi-nflorească Moldova, Ardealul şi Ţara 
Românească!” 

Indiferent de finalul ava ei 
sunt deja învingători! 

Unii se întreabă: 

— Ce mai vor şi ăştia? Care li-s 
revendicările? 

— Emisiuni în direct? — Consiliul 
TV de administrare şi spălare a minților 
le-a răspuns: — Nu se poate! Vezi 
Constituţia, Articolul 34, pct. 3. 

(Adică, fără. a cunoaşte 
conţinutul emisiunii, au şi insinuat că 


acţiunile greviştilor ar “prejudicia ` 


măsurile de protecţie şi siguranţa 
națională") 

— Dar au ei temei să ceară 
majorarea burselor? — Nu-u, că 
serviciile secrete i-au fixat cumpărînd 
“Snickers” şi fumînd “Marlboro”. 

— Au temei să ceară autonomie 
universitară? — Da de unde, zice un 
demnitar, iată, i-am dat Universităţii 
de medicină şi ce folos, că tot în piaţă 
au ieşit... 

— Vrem limba română, 
românilor! 

Prin obiectivela sale de coerenţă 
ştiinţifică a programelor de învățămînt 
(şcolar, liceal, universitar, academic) 
greva atinge critica noţiunilor 


istoria 


programatice-cheie ale partidelor de la 


putere: etalarea moldovenismului în 


detrimentul românismului, perpe- 
tuarea lui... sacralizarea gogoaşei 
staliniste. 


Este primul şoc subteran de 
Rihter mînios clătinînd stîlpii puterii. 

Are loc contestarea valorilor 
false — a neadevărului, minciunii şi 
imposturii, a ignoranței şi urii faţă de 
carte şi propriii copii. Are loc 
descîntecul magic al raţiunii împotriva 
obscurantismului, diletantismului şi 

SE 


servilismului conjurat credinţei filoruse 
“izbăvitoare” care azi izbăveşte 
Caucazul de o naţiune întreagă şi 
nivelează cu tancul demnitatea 
munţilor ceceni. 

Puterea-i în derută. Se cer 
“măsuri administrative” mai dure. Care 
ar fi ele? Anchete şi dosare? Eliminări 
din facultate sau “epurări noţionale” ca 
la Universitatea de Stat? Desenarea 
svasticilor pe uşi sau pogromuri în 
cămine şi apartamente? Poate chiar 
expulzări din ţară? Acţiuni psihotrope? 
Bătăi? Sau camere de gazare ale 
conştiinţei de neam? Referendum? 
Maşini de pompieri? Stare de urgenţă? 

Unele au mai fost. Altele le 
simţim în ceafă. În mod organizat au 
început calomnii în presă, campanii 
de condamnare în colective şi brigăzi, 
se ticluiesc listele “proscrişilor”.. 

Între tragedie şi farsă nu- -i decit 
un pas. Un rătăcit din Transnistria 
vorbeşte la televizor: “N-am bani, 
n-am cu ce îmbrăca şi hrăni copiii, da 
nu mă plîng. Am numai o supărare pe 
Parlament: că nu ia măsuri faţă de 
acei care ies în stradă să strige că n- 
au...” 

Un rector îşi instruieşte corpul 
didactic: “În aceste condiţii se cere să 


Limba Momnăână 


acordăm atenţie mai ales studenţilor 
proşti, pentru că din ei vor creşte viitori 
miniştri, deputaţi şi conducători de 
vîrf...” 

lar un demnitar de vîrf debitează 
cu toată seriozitatea: “Acțiunile din 
Piață se răsfrîng negativ asupra 
psihologiei oamenilor muncii de la 
oraşe şi sate, ceea ce sporeşte gradul 
de politizare, în loc să sporească 
producţia de lapte, prosoape şi 
covoare..." 

Oficialităţile regretă că aceşti 
copii n-au suficientă responsabilitate 
politică, prejudiciază atmosfera 
continentului european şi sunt, în 
fond, “anticonstituţionali”, statul 
reducînd în consecinţă alocaţiile 
bugetare pentru învăţămînt şi sănătate 
ca să se nască tot mai puţini copii 
revoluționari printre oamenii muncii de 
la oraşe şi sate etc. 

În ochii lor mari şi senini şi tot 
mai întrebători mă uit ca să mai pot 
învăţa sentimentul ruşinii... Al ruşinii 
că am lăsat pe firavii umerii lor şi 
plăpînzi grosolanul pietroi al 
minciunii... Că i-am atins cu insolenţa 
istoriei false şi cu păcatul unei politici 
împinse-n prăpastia falimentului. 

Ruşine că nu ne-a.ajuns curajul 
să ne asumăm o dublă şi triplă 
răspundere pentru vieţile şi destinele 
acestor lăstare aproape orfane... 

Ruşine că la spatele lor se ţes 
intrigi de curte, iar pe creştetele lor 
nevinovate se sparg buturugile care 
ar trebui să se spargă pe alte ţuguie, 
din vîrf... 

Ruşine că am rămas repetenţi 
la anul '39 al împărțirii sferelor de 
influenţă şi corigenţi în materie de 
ardere internă pentru Ţară!... 

Ruşine că soluţia tot ei ne-au 
servit-o: tratament de extirpare a 
tracului ancestral: nu pot, nu se poate. 
De lecuire prin patos cardiac şi 
demolare a fricii. 

Şi dacă azi le sfişie fiinţa doar 
țipăt de alarmă şi revoltă-negaţie a 
clipei deocheate, din urma-i negreşit 
va creşte o sete disperată de a ga, 

a zidi şi a asuma în totalitate întreaga 
sumă a victoriei lui Da: 

Da, e-n puterile noastre! 

Da, numai îndreptîndu-ne co- 
loana redobiîndi-vom integral simţul 
nobil al Puterii Patriei. 

Adică, al Forţei tinereşti... 

Mîndră la faţă cum eşti, de la 
chipul tău va împrumuta trăsăturile 
însăşi Mîndreţea! 

În ajunul Sfintelor Paşti voi 
ai curățirea noastră de păcate! 

n ajunul Floriilor voi sunteţi 
Înflorirea! 

Dreptul de a rupe canoanele şi 
de a sfida barierele acestui oraş voi 
l-aţi plătit cu nopţile degerate prin 
cămine obscure; în genunchi 
măsurînd cu părinţii şi fraţii dealuri 
colhoznice pinse, cu sfeclă-ngheţată; 
în grădini poluate cu zamă bordoleză; 
în grădinițele infectate de bilingvism. 

Voi încă nu aţi spus totul! 

Tineri costinii şi vatamanii, tineri 
nepoți damiani, ai crihanilor, iată, pe 
mari bulevarde şi pieţe trece speranţa 
acestui popor! 

Zveltă şi dreaptă păşeşte 
dreptatea! Lume, păzea! li latră 
buldogii, îi împroaşcă mascotele! 

Din insomnie şi suspinele 
umilinţei, dar şi din gustul recîştigat 
al revoltei, din înlănţuirea de braţe fra- 
gile şi scuturarea de mreaja uitării — 
naşte-se liber un ev mai înalt pentru o 
lume mai bună!... 

Se naşte invers ţara de trei ani 
— din ruga la copiii şi pruncii ei. Miine 
venind prin astăzi către ieri, întinerind 
adînc pînă-n străbuni. í 

Aşa sub rugă va pieri Satana. 

Aşa să ne ajute Dumnezeu! 


LINIŞTEA N-A FOST 
TULBURATĂ 

DE STUDENŢI, 

CI DE VOI, 

TOVARĂŞI GUVERNANŢI! 


Timp de două săptămîni şi mai bine 
de cînd s-a declanşat Greva, noi, 
studenţii, tot mai des suntem învinuiți de 
Putere că am tulburat liniştea în repu- 
blică. 

Toată lumea ştie însă că liniştea au 
tulburat-o cei care, prin minciuni şi 
vicleşuguri, s-au strecurat în jilţurile 
guvernamentale şi parlamentare. 

Au promis acum mai bine de un an 
că, dacă noi, studenţii şi părinţii, vom 
vota “spicul” şi “hulubul”, vom avea o 
viaţă mai bogată, ni se vor deschide 
orizonturi în procesul de învăţămînt. 

Şi am ajuns, în acest scurt răstimp, 
într-o situaţie dezastruoasă: economia 
s-a prăbuşit definitiv, populaţia nu 
primeşte de luni de zile pensii şi salarii, 
ţăranii nu mai sunt împroprietăriți cu 
pămînt, teritoriul republicii e trunchiat în 
trei părţi, iar tineretului studios i se 
interzice să vorbească româneşte, el 
este lipsit de dreptul de a studia Istoria 
neamului românesc. 

Nu mai putem răbda aceste crime 
pe care continuaţi să le comiteţi cu 
exasperare. Voi, cei cuibăriţi în fotoliile 
calde ale Preşedinţiei, Guvernului şi 
Parlamentului, ale  colhozurilor, 
primăriilor şi executivelor raionale şi 
orăşeneşti, ne-aţi provocat să ieşim în 
stradă. V-am tulburat liniştea şi 
bunăstarea voastră, şi nu a populaţiei 
de la sate şi oraşe. Ascultaţi ce se 
vorbeşte în Piaţa Marii Adunări 
Naţionale, în presa care nu vă e aservită. 
Toată suflarea românească din 
Basarabia vă condamnă şi degrabă vă 
va cere socoteală. 


Viorica ISAC, 
studentă la Litere, 
Universitatea de Stat din Chişinău 

A. PETRENCU: "Toţi ştiu că limba 
noastră e română şi istoria noastră e istoria 
românilor. Atunci cînd au încercat să ni le 
fure studenţii şi profesorii s-au revoltat..." 


ÎN REPUBLICA MOLDOVA 
ÎNCĂLCAREA DREPTURILOR 
ȘI LIBERTĂŢILOR OMULUI 
A DEVENIT O NORMĂ 


Apelui participanţilor la Greva 
generală a studentilor, profesorilor, 
elevilor, muncitorilor, ţăranilor şi 
funcţionarilor din Republica 
Moldova către Consiliui Europei, 
Federaţia internaţională “ieisinki” 
pentru drepturile omului, alte 
organisme internaţionale 

În instituţiile de învăţămînt de 
toate gradele este impusă ideologia 
forţelor politice guvernatoare, conirară 
adevărului ştiinţific şi istoric. Astfei, 
sunt anulate cursurile de Istorie a 
Românilor, de Limba şi Literatura 
Română şi îniocuite cu istoria 
Moldovei, cu limba şi literatura 
moldovenească, ceea ce înseamnă în 
esenţă o politică de genocid spiritual 
pentru populaţia românească ce 


Limba Mamndnă 


constituie circa 65% din totalul 
populaţiei. 

Ţăranii, muncitorii şi funcţionarii, 
lucrînd luni în şir pe ogoarele 
republicii, la fabrici şi uzine, în instituţii 
de stat, nu primesc la timp salariile, 
uneori cu reţinere de 3—4 luni şi mai 
mult. Pensionarii şi studenţii nu sunt 
asiguraţi la timp cu pensii şi burse. 

Sărăcia şi mizeria, dezastrul so- 
cial şi moral au cuprins majoritatea 
covîrşitoare a populaţiei. Mortalitatea 
poate depăşi natalitatea. 

În acest mod guvernanţii actuali, 
supunînd populaţia prin foame la torturi 
fizice, încalcă dreptul constituţional al 
cetăţenilor statului la viaţă. 

Autorităţile statului au instituit 
cenzura la Radioteleviziune, ne- 
admiţind alte opinii decît cele oficiale. 
Astfel este încălcat dreptul cetăţenilor 
la libertatea opiniei şi a exprimării. 

Trei zile în şir — 25, 26 şi 27 
martie — Republica Moldova, sub 
pretextul zilelor sanitare, închide, între 
orele 7 şi 14, toate punctele de trecere 
România — Republica Moldova, 
încălcîndu-se flagrant drepturile şi 
libertăţile cetățenilor la libera circulaţie. 

Participanţii la Greva generală — 
studenţi, profesori, elevi, ţărani, 
muncitori, funcţionari şi pensionari — 
fac apel către Consiliul Europei, către 
Federaţia Internaţională “Helsinki” 
pentru drepturile omului, alte 
organisme internaționale, să 
întreprindă măsuri care ar pune capăt 
politicii de nerespectare a drepturilor 
şi. libertăţilor omului în Republica 
Moldova. 


29 martie 1995, 
Chişinău, 
Piaţa Marii Adunări Naţionale 

DECLARAŢII 
ŞI TELEGRAME 
DE ADEZIUNE 


Institutul de Lingvistică “Iorgu 
lordan” al Academiei Române se 
solidarizează cu acţiunile de protest ale 
elevilor, studenţilor şi cadrelor didactice 
din Republica Moldova în legătură cu 
noile încercări oficiale de ascundere a 
adevăratului caracter al Limbii şi al Istoriei 
Naţionale. 

Mentinerea în şcoli şi universităţi a 
denumirilor actuale “Limba Română“, 
respectiv “Literatura Română“ şi “Istoria 
Românilor” şi tratarea în consecinţă a 
conţinutului acestor obiecte de 
învăţămînt sunt datorii care decurg în 
acelaşi timp din evidențe ştiinţifice şi din 
conştiinţă de sine şi care nu trebuie puse 
în discuţie din motive conjuncturale. 


Director Marius SALA, 
membru corespondent 
al Academiei Române 


iu. COSTIN: "E o nouă pri- 
măvară a conştiinţei naţionale dintre 
Prut şi Nistru. Poporul nu mai poate 
suporta îngheţul bolşevic. Vine o nouă 
generație.” 


Noi, directorii de biblioteci 
universitare, susţinem integral cerinţele 
participanţilor la Greva generală a 
studenţilor, liceenilor, elevilor şi corpului 
profesoral-didactic. 

Considerăm că aceste acţiuni sunt 
cauzate de condiţiile de viaţă care au 
trecut de limita sărăciei. Pe parcursul 
unui an de guvernare au fost neglijate 
continuu interesele vitale ale majorităţii 
populaţiei. Se încalcă în mod grosolan 
drepturile omului şi drepturile copiilor'la 
adevărul ştiinţific şi istoric. 

Pe de o parte, creşte vertiginos 
corupţia, criminalitatea, iar pe de altă 
parte, se distnug instituţiile de învăţămînt, 
bibliotecile, astfel studenţimea fiind 
lipsită de dreptul constituţional la studii. 

Cerem revizuirea neîntîrziată a 
Constituţiei şi tragerea la răspundere a 
persoanelor vinovate direct de situaţia 
economică dezastruoasă la care ne-au 
adus. 

O. CIOBANU, 
A. MADAN; 
în total 10 semnături. 


Noi, subsemnaţii, membri ai 
organizaţiei primare Radio a Uniunii 
Jurnaliştilor din Republica Moldova, 
susţinem revendicările înaintate de 
participanţii la Greva generală a 
'studenţilor, profesorilor şi elevilor şi 
considerăm modul de reflectare a acestui 


şi a altor evenimente, impus de 
conducerea Companiei de Stat 
“Teleradio-Moldova”, ca fiind în 


dezacord cu prevederile constituţionale 
referitor la libertatea cuvîntului şi dreptul 
la opinie. 

Limitarea difuzării pe post doar a 
unor păreri nu contribuie la formarea unei 
opinii publice juste, fapt care aduce 
prejudicii serioase statului. În condiţiile 
existente jurnaliştii nu-şi pot exercita 
adecvat obligaţiunile profesionale, 
misiunea de mesageri ai adevărului şi 
cronicari ai timpului. 

Ţinînd cont de situaţia creată, cît şi 
de obligaţiunile şi drepturile prevăzute 
de Statutul Uniunii Jurnaliştilor din 
Republica Moldova şi de Carta 
internaţională a obligaţiunilor şi 

O. CERNEI: "Deocamdată nu putem fi 
convinşi că am ciştigat ceva. Dacă nu vom 
obţine rezultate concrete, greva va con- 
tinua...” 


drepturilor jurnaliştilor, CEREM: 

1. Respectarea dreptului 
constituţional al cetăţenilor Republicii 
Moldova la informare operativă, obiectivă 
şi multiiaterală; 

2. Asigurarea dreptului cetăţenilor 
la exprimarea liberă a opiniei, inclusiv la 
Radio Chişinău; 

3. Respectarea dreptului 
jurnalistului la expunerea liberă a opiniei 
şi poziţiei sale; 

4. Crearea condiţiilor normale 
pentru exercitarea de către radiojurnalişti 
a funcţiilor profesionale şi în conformitate 
cu normele unanim recunoscute ale 
jurnalisticii internaţionale. - 

Decizia de a lansa prezenta 
declaraţie a fost adoptată unanim la 
adunarea din 28.03.1995 a membrilor 
organizaţiei primare a jurnaiiştilor de la 
Radio spre a o adresa: ` 

Preşedintelui Republicii Moldova 

Parlamentului Republicii Moldova 

Guvernului Republicii Moldova 

Comisiei guvernamentale pentru 
negocieri cu manifestanţii 

Comitetului republican de grevă 

Uniunii Jurnaliştilor din Republica 
Moldova. 

În total 37 de semnături. 

Textul acestei “Declaraţii” 

a fost difuzat la microfonul 

din Piaţa Marii Adunări Naţionale. 


Limba Momnână 


Noi, subsemnaţii, membri ai Uniunii 
Jurnaliştilor din Republica Moldova, 
gazetari de bună-credinţă de la ziarele 
şi revistele progresiste din Republica 
Moldova, ne exprimăm deplina 
solidaritate cu acţiunile de protest ale 
tineretului studios şi susţinem întru totul 
revendicările politice şi economice 
înaintate pe această cale. Manifestaţia 
voastră patriotică, plină de curaj este 
expresia maturității şi înaltei 
responsabilități a tinerei generaţii faţă de 
prezentul şi viitorul poporului nostru, faţă 
de condiţiile de viaţă inumane impuse 
părinţilor şi buneilor voştri. Salutăm cu 
inima deschisă aspiraţiile voastre 
înflăcărate către adevăr şi dragostea de 
neam. 

Totodâtă dezaprobăm tertipurile 
ideologice de marcă bolşevică profesate 
de unele publicaţii, emisiuni televizate 
şi radiofonice, prin care se încearcă a 
compromite greva. 

Chemăm lucrătorii mass-media să 
fie cronicari fideli ai timpurilor pe care le 
trăim, să nu se lase atraşi în capcana 
ignoranței, să reflecte obiectiv evoluarea 
mişcării greviste, esenţa ei. 


Cu urări de izbîndă, 
Valeriu SAHARNEANU, 
preşedintele 

Uniunii Jurnaliştilor 
din Republica Moldova. 


Urmează 57 de semnături 
ale jurnaliştilor de la diferite 


publicaţii periodice din republică.. 


Fraţii noştri, 

Suntem cu sufletul alături de voi în 
înfruntarea pentru apărarea drepturilor 
legitime ale unei naţiuni care a avut atit 
de mult de suferit în urma comunismului. 

Sperăm că mesajul vostru va fi bine 
înţeles de către cei care se află ia cîrma 
destinelor neamului atît la Chişinău, cît 
şi la Bucureşti. 

Cei ce ne doresc departe unii de 
alţii trebuie să ştie că istoria îi va uita în 
scurt timp. 

Nimic fără Dumnezeul 

Liga Studenţilor 
în Medicină, Bucureşti 


20 


Noi, participanţii la Adunarea so- 
lemnă consacrată celei de-a 77-a 
aniversări a reunirii Basarabiei cu 
România, adresăm mesajul nostru de 
salut manifestanţilor din Piaţa Marii 
Adunări Naţionale din Chişinău. 
Admirăm curajul vostru şi exprimăm 
sentimentele noastre de solidaritate şi 
simpatie. Voi, strănepoţii eroilor 
neamului, care în gloriosul an 1918 au 
făurit România Mare, sunteţi viitorul şi 
speranţa neamului românesc. Admirăm 
curajul cu care v-aţi ridicat în apărarea 
Limbii Române şi Istoriei Românilor. Voi 
veţi reface Unirea cea Mare. Trăiască 
România Mare! 


Asociaţia Culturală 
“Pro Basarabia 
şi Bucovina” 


(Bucureşti) 


Prin decizia sa din 16 martie 1995 
Ministerul Învățămîntului din Republica 
Moldova a substituit cursul de Istorie a 
românilor prin acel de Istorie a Moldovei. 
Este un act menit să susţină în continuare 
denaturarea adevărului ştiinţific şi istoric 
în şcoala de cultură generală şi cea 
superioară. În mod firesc decizia 
Ministerului a stîrnit o reacţie de protest 
de amploare în rîndurile studenţilor, 
pedagogilor, elevilor, ale tuturor 
oamenilor de bună-credinţă care ţin să 
cunoască adevărata istorie a poporului 
nostru. 

Consiliul U.S.M. susţine aceste 
acţiuni şi cere anularea imediată a 
deciziei monstruoase. Cerem 
satisfacerea tuturor revendicărilor 
greviştilor. 


Consiliui Uniunii Scriitorilor 
din Republica Moidova 


22 martie 1995 


Ediţie specială 


Noi, profesorii de istorie din raionul 
Leova, avînd ca suport principiile 
adevărului istoric, declarăm adeziunea 
noastră la respectarea dreptului de a 
cunoaşte istoria neamului — istoria 
românilor, drept al tuturor; de a comunica 
în limba strămoşilor, fundamentată 
ştiinţific drept unica limbă a neamului — 
limba română. Ne pronunţăm în sprijinul 
grevei generale a studenţilor, liceenilor 
şi profesorilor din Chişinău. Susţinem 
revendicările lor, care sunt şi 
revendicările noastre. 


În total 370 de semnături. 


Noi, profesorii şi elevii şcolii "M. 


Eminescu” din orăşelul Drochia, 
susţinem întru totul revendicările 
studenţilor, liceenilor şi profesorilor 
instituţiilor de învăţămînt din Chişinău, 
aflaţi în grevă. Considerăm că articolul 
13 din Constituţie, precum şi decizia 
Colegiului Ministerului Învățămîntului din 
16 martie despre “noua concepţie” de 
predare a istoriei în instituţiile de 
învăţămînt din republică au un profund 
caracter antinaţional şi reacţionar. Istoria 
unui popor nu poate fi predată după 
anumite “concepţii”. Istoria noastră este 
istoria neamului românesc şi numai 
astfel trebuie să fie tratată. 


Alexei BOBEICĂ, 

Petru TROFĂILĂ, 
Sergiu VRABIE, 

Silvia NEDELCIUC; 

în total 50 de semnături. 

Noi, învățătorii de la Şcoala medie 
nr. 1 din Străşeni, susţinem plenar 
cerinţele studenţilor, elevilor şi 
profesorilor din Chişinău şi ne 
pronunţăm pentru adevăratul glotonim 
“limba română“ şi nu pentru invențiile 
false dep “limbă moldovenească" şi 
“popor.itOldovenesc”, pe care ni le viră 
pe git actuala putere agro-interfrontistă. 
Protestăm împotriva articolului 13 din 
Constituţie şi cerem ca acesta să fie 
revizuit. 


Nina SEVERIN, 

Olga SINGUREANU, 
Ludmila ISPAS, 
Gheorghe ISTRATI; 

în total 44 de semnături. 


Prin decizia din 16 martie: 1995 a 
Ministerului Învățămîntului care interzice 
predarea Istoriei Românilor şi înlocuirea 
ei cu aşa-zisa istorie a Moldovei, cît şi a 
Limbii Române cu aşa-zisa limbă 
moldovenească, autorităţile de la 
Chişinău au călcat în picioare adevărul 
ştiinţific: Acest act antinaţional pune în 
pericol însăşi existenţa neamului. Noi, 
corpul didactic al Şcolii medii Văleni, 
raionul Vulcăneşti, suntem profund 
indignaţi de aceste aberaţii antiştiinţifice 
şi susţinem. acţiunile de protest şi 
revendicările Ligii Studenţilor din 
Republica Moldova. Fiind în aceeaşi 
situaţie, aducem la cur »ştinţa tuturor 
pedagogilor din Basarat a, că începînd 
cu ziua de 20 martie ne aflăm în grevă, 
cerîndu-ne drepturile noastre legitime. 


Corpul didactic 
al şcolii 
— 37 de semnături. 


Protestăm categoric împotriva 
deciziei Ministerului Învățămîntului şi 
cerem revizuirea articolului 13 din 
Constituţie. Susţinem acţiunile de pro» 
test de la Chişinău şi chemăm toate 
şcolile din raionul şi oraşul Cahul să ne 
urmeze.. 


26 de pedagogi 

de la Şcoala 

din Taraclia-de-Salcie, 
Cahul. 


Limba. Romåaå 


M. GODEA: "Dacă nu reuşim acum, 
vom reuşi data viitoare. Agrarienii nu vor avea 
zile de pace, în caz că nu rezolvă problema." 


Noi, pedagogii Şcoiii medii din 
satul Sireţi, raionul Străşeni, protestăm 
împotriva deciziei Ministerului 
Învățămîntului din 16 martie curent prin 
care se interzice predarea istoriei 
neamului românesc în şcoală şi se 
stabileşte înlocuirea ei cu istoria 
Moldovei. 

Calificăm această decizie ca o 
sfidare neruşinată a adevărului ştiinţific 
şi cerem anularea ei. 

Ne solidarizăm cu participanţii la 
Greva generală din Chişinău întru 
apărarea istoriei neamului românesc. 


N. OLARU, 

E. IONIȚĂ, 

P. CIOBANU, 

R. SGHERCIU; 

în total 40 de semnături. 


Chişinău. Piaţa Marii Adunări 
Naţionale 
Fraţilor! Suntem cu voi! Susţinere 
deplină! 
Sus fruntea, români! 
Pedagegii 
şi elevii Şcolii medii 
Zăbriceni, Edineţ. 


[SS] 


ta 


Comitetului de grevă al studenţilor. 
Suntem alături de voi. Vă susţinem. 
Ne mîndrim cu voi. l 


Intelectualitatea 
din Slobozia-Cremene, Soroca. 


Susţinem revendicările studenţilor 
şi profesorilor din Chişinău privitor la 
studierea Limbii Române, Istoriei 
Românilor, cît şi cerinţele lor de ordin ma- 
terial. 


Colectivul Şcolii medii 
Şuri, Drochia. 


Scumpi compatrioți din Piaţă! 
Suntem alături de voi. Vă susţinem şi vom 
lupta pînă la victorie! 

În numele familiilor cu mulţi copii, 
şomerilor, pensionarilor din Căuşeni, 


Liuba BĂLAN 


Elevii claselor superioare de la 
Liceul "Petre Ştefănucă" din Ialoveni 
susțin revendicările tineretului studios de 
la Chişinău şi aderă la acţiunile de pro- 
test împotriva politicii aniinaţionale a 
autorităţilor agrosocialiste. 


Ne pronunţăm vehement contra 
hotărîrii Guvernului de a reveni la 
predarea în şcoli a “limbii moldoveneşti” 
şi a “istoriei Moldovei”. Ne alăturăm 
greviştiloi. Susţinem toate cerinţele lor! 


Elevii Şcolii Normale Sorora. 


Colectivul pedagogic al Şcolii 
medii Gotegşti, raionul Cantemir, este 
solidar cu studenţii şi profesorii din 
Chişinău şi susţine toate cerințele 
înaintate de ei. 


[n total 86 de semnături. 


Ediţie specială 


PROPUNERILE 


CORPULUI 
PROFESORAL-DIDACTIC 

AL FACULTĂŢII DE ISTORIE 

ȘI ETNOPEDAGOGIE 

AL UNIVERSITĂŢII PEDAGOGICE 
DE STAT "/ON CREANGĂ” 
PRIVITOR LA PROIECTUL HOTĂRĂÎRII 
COLEGIULUI MINISTERULUI 
ÎNVĂŢĂMÎNTULUI 

DIN 16.03.95 “CU PRIVIRE 

LA CONCEPŢIA DE STUDIERE 

A ISTORIE! ÎN INSTITUȚIILE 

DE ÎNVĂȚĂMÎNT 


DIN REPUBLICA MOLDOVA” 


Colectivui Facultăţii de Istorie şi 
Etnopedagogie a Universităţii 
Pedagogice de Stat "/on Creangă", 
examinînd proieciui de hotărtre a 
Colegiului Ministerului Invăţămîntului 
din Republica Moldova din 16.03.95 
"Cu privire la concepţia de studiere a 
istoriei în instituţiile din Republica 
Moldova", îşi exprimă atitudinea faţă 
de problema în cauză, făcînd 
următoarele precizări şi propuneri: 

1. Trimiterea la decizia Comisiei de 
Stai pentru elaborarea conceptiei de 
studiere a istoriei în instituțiile de 
învăţămînt din republică din 
preambulul proiectului de hotărtre a 
colegiului Ministerului învățămîntului 
nu corespunde adevărului, deoarece 
în cadrul comisiei nu s-a adopiat 
conceptia ca atare în problema 
cu da (vezi "Făclia" din 7.10.94). 

În instituţiile de învăţămînt din 
fapubliea Moldova să fie studiate (pre- 
daie) următoarele cicluri de istorie: 


clasa V — Povestiri istorice (curs 
propedeutic); 

clasa Vi — Istoria antică univer- 
sală, Istoria antică a românilor; 

clasa Vi! —- storia medie univer- 
sală, istoria medie a românilor; 

clasa VIH — /storia modernă uni- 


versală, Istoria modernă a românilor; 

clasa IX — Istoria contemporană 
universală, Istoria contemporană a 
românilor, 

clasa X — Probleme fundamentale 
din istoria universală, antică şi medi- 
evală, probleme fundamentale din 
istoria antică şi meaievală a 
românilor; 

clasa IX — Probleme funda- 
mentale din istoria universală, mo- 
dernă, probleme fundamentale din 
istoria modernă a românilor; 

clasa XII — Probleme funda- 
mentale din istoria universală, 
contemporană, probleme funda- 
mentale din istoria contemporană a 
românilor. 

Colectivul facultăţii consideră 
necesar transferarea cursului 
propedeuiic din clasa a IV-a în clasa 
a V-a, deoarece particularităţile de 
vîrstă nu permit însuşirea adecvată a 
cursului respectiv. 

Susţinînd eşalonarea separată a 
cursurilor de istorie la epocile medi- 
evală, modernă şi contemporană, 
considerăm că acelaşi principiu este 
oportun să fie aplicat şi la studierea 
istoriei epocii antice, excluzînau-se 
cursul integrat. 

De asemenea, propunem să fie 
predate în cadrul unor cursuri sepa- 
rate aprofundate istoria universală şi 
naţională şi în licee şi colegii. Cursul 
istoria româniior în învă ajâmiîntul , 
preuniversitar să fie finalizat prin 
susținerea unui examen de stat. 

Programele de studii pentru toate 
trepieie de învăţămînt să fie elaborate 
de specialişti în materie, să fie 
examinate şi experimentate de către 
pedagogi-practicieni şi numai după 
aceea aprobaie de către Ministerul 
învățămîntului. 

3. Propunem peniru facultățile 
neistorice ale instituţiilor de învăţămînt 
superior cursul Probieme 
fundamentale ale istoriei românilor, 
păstrîndu-se număru! de cre (70) 
prevăzut în proiectul de hotărire a 
Coiegiului Ministerului Învățămîntului, 
iar pentru facultățile socioumane 
cursul istoria românilor în volum de 


Limba Manduă 


120 de ore. 

4. Pentru facultăţile de istorie ale 
Universităţii de Stat din Moldova şi ale 
Universităţii Pedagogice “lon Creangă” 
propunem cursuri de bază şi speciale 
la Istoria universală şi la Istoria 
românilor aprobate prin decizia 
Senatelor universitare. 

Susţinem finalizarea cursului 
istoria românilor în toate instituţiile 
de învăţămînt superior din Moldova 
printr-un examen de stat. 

5. Propunem cursul de Istorie a 
românilor în calitate de examen de 
admitere la doctorat la specialităţile 
socioumane. 

in temeiul celor expuse mai sus, 
pledăm pentru păstrarea denumirii 
cursului Istoria Românilor în toate 
instituţiile de învăţămînt din Republica 
Moldova. 


Propunerile 

au fost elaborate şi aprobate 

la şedinţa Consiliului 

Facultăţii de Istorie 

şi Etnopedagogie 

a Universităţii Pedagogice 

de Stat “lon Creangă” din 21.03.95. 

STUDENŢII 
ȘTIU CE VORI 


Din partea guvernanţilor, în 
Parlament şi în Guvern, se fac nişte 
declaraţii calomnioase prin 'care se 
încearcă a ne umili — o ruşine! — 
declarîndu-se nici mai mult, nici mai 
puţin că noi, chipurile, adică studenţii 
şi profesorii, am fi instigaţi de către 
cineva. Nu-i adevărat! Să nu creadă 
nimeni în aceste insinuări! Pentru că 
s-a constituit de fapt o Mare Adunare 
Naţională, la care participă 
reprezentanţi ai tuturor categoriilor 
sociale: muncitori, ţărani, intelectuali. 
Or, oamenii aceştia ştiu bine ce vor şi 
sînt sigur că greva studenţilor va dura 
pînă cînd toate cerințele vor fi 
satisfăcute. 


Timofei MELNIC, 

şef al Catedrei 

de Literatura Română 
de la Universitatea 


de Stat din Moldova 


Ediție specială 


DECLARAȚIA 
COMITETULUI 
REPUBLICAN 

DE COORDONARE 
A GREVEI 
GENERALE 


Dragi compatrioti, 

fraţi şi surori, părinţi, 

stimaţi studenţi şi profesori, 
participanţi la greva generală! 


Pentru ca eforturile noastre, ale 
zecilor de mii de studenţi, profesori, 
oameni de bună credinţă care s-au 
alăturat la greva generală, să conducă 
la succesul scontat, pentru ca ceea 
ce s-a întîmplat cu părinţii noştri, cu 
munca lor de-o viaţă, cu istoria şi 
limba noastră să nu se mai repete, 
avem nevoie, mai mult ca niciodată, 
de două lucruri: 

1. A consolida rîndurile noastre, 
neadmiţînd slăbirea acţiunilor atît pe 
parcursul grevei, cît şi pe viitor. 

2. A face cunoscute lumii întregi, 
mai ales de la sate şi oraşe, mesajele 
noastre. 


Pentru unirea rîndurilor noastre 


avem nevoie de susţinerea tuturor 
studenţilor şi profesorilor, a oamenilor 
de ştiinţă şi de cultură, a muncitorilor 
şi ţăranilor, a altor pături ale populației 
din republică. Pe de altă parte, este 
evidentă necesitatea consolidării Ligii 
Studenţilor din Moldova, care în 
aceste zile şi-a regăsit adevărata sa 
vocaţie de apărător al adevărului, 
echităţii sociale şi democraţiei. 

Se impune în mod imperios 
constituirea unui Sindicat de ramură 
cu adevărai liber, care ar reprezenta 
pe viitor apărătorul de bază al 
intereselor noastre social-economice. 
În acest scop Comitetul de grevă 

aşteaptă propuneri şi sugestii de la 
colectivele pedagogice, studenţeşti din 
republică, care, fiind generalizate, ar 
putea duce la convocarea unei 
conferinţe republicane de realegere a 
sindicatului de ramură. 

În legătură cu rezultatele obţinute 
în cadrul întrevederii cu Preşedintele 
Republicii Moldova di Mircea Snegur, 
trebuie să menţionăm următoarele. 
Decretarea moratoriului privind 
punerea în aplicare a Concepţiei 
predării istoriei, limbii şi literaturii în 
instituţiile de învăţămînt constituie un 
pas judicios al Preşedintelui M. 
Snegur, care s-a arătat mai receptiv 
şi sincer pentru dialog. Promisiunea 
dumnealui de a iniţia modificarea 
Constituţiei (anularea preambuluiui şi 
modificarea art. 13) nu a fost încă 
onorată. Nu este exclus ca, sub 
presiunea partidului de guvernămînt, 
acest pas să nu fie întreprins de 
Domnia sa. În aceste împrejurări 
eforturile noastre pot fi reduse la zero, 
dacă luăm în consideraţie declaraţia 
Guvernului, alocuţiunea din 29 martie 
a prim-ministrului dlui A. Sangheli în 
faţa Parlamentului, precum şi 
Declaraţia fracțiunii parlamentare a 
Partidului Democrat Agrar în legătură 
cu greva noastră. 

Partidul de guvernămînt şi 
executivul acestuia au ales metode 
dure de abordare a revendicărilor 
noastre. 

Dorind să acopere eşecul total al 
negocierilor cu liderii separatiştilor de 
la Tiraspol, care s-au soldat cu 
preconizarea alegerilor în Transnistria 
cu mult înaintea grevei noastre, di 
Sangheli ne face vinovaţi pe noi de 
destabilizarea situaţiei în Transnistria 
şi aşa-zisa Găgăuzie. Oare nu decizia 
Parlamentului, nu ministrul 
învăţămîntului şi rectorul Universităţii 
de Stat, numiţi în funcţie de dumnealui, 
au provocat protestul nostru, protest 
care trebuia prevăzut de guvernanti? 
Nu cumva actualului Guvem i-a trebuit 
încă o calamitate, de astă dată so- 
cială, pentru a acoperi incompetenţa 

sa în faţa populaţiei, mai ales în 
preajma alegerilor, găsindu-ne pe noi 
drept tapi ispăşitori? 

Partidul Democrat Agrar, care se 
arată atît de îngăduitor în dialogul cu 
separatiştii transnistrieni, ce au 
declanşat un război împotriva 
independenţei Republicii Moldova şi au 
acaparat prin arme o parte din teritoriul 
țării, manifestă exces de intransigenţă 
şi duritate faţă de revendicările 
noastre, faţă de protestul nostru 
exprimat în mod paşnic şi civilizat. 

Cîteva concluzii se cer trase, 
urmare a poziţiei P.D.A.M. şi a 
executivului: | 


1. Guvernul agrariano-socialisi şi 
interfrontist nu vrea să renunţe la 
ideologia moldovenismului, pe care 
intenţionează să o impună, dacă va fi 
nevoie, cu mijloace de constrîingere, 
adică folosind teroarea şi forţa. 


2. Pentru impunerea voinţei sale, 
Guvernul aplică tactica tergiversăiii 
satisfacerii revendicărilor noastre, 
urmărind astfel demoralizarea 


greviştilor şi reducerea treptată a 
numărului celor care vor fi alături de 
noi în Piaţa Marii Adunări Naţionale. 


3. Exponenţii liniei dure din cadrul 
P.D.A.M., majoritatea parlamentară 
care a votat odiosul articol 13, sfidind 
opinia ştiinţifică din ţară şi de pe 
mapamond în numele satisfacerii unor 
interese de grup, străine iniereselor 
reale ale Republicii Moldova, au 
provocat această revoltă 
studențească, care s-a transformat 
într-o grevă de amploare şi care nu va 
înceta pînă ce nu vor fi satisfăcute 
toate revendicările şi, în primu! rînd, 
legiferarea în Constituţia Republicii 
Moldova a denumirii ştiinţifice a limbii 
de stat, care este limba română, şi a 
purtătorilor ei, care constituie poporul 
român. 

Este evident că trebuie întreprinse 
acţiuni ce ar contracara încercările 
guvernantilor de a recurge la forţă. in 
acest scop propunem să ne adresăm 
în numele tuturor participantilor la 
grevă 

CĂTRE: 


|. Organismele internaționale şi 
naţionale studenţeşti şi de tineret, 
solicitînd. susţinerea acestora în 
atingerea obiectivelor propuse. 

2. Centrele ştiinţifice din Occident, 
specializate în domeniul romanisticii 
şi istoriografiei est-europene, către 
UNESCO, să ia atitudine faţă de 
politica de dictat promovată de actualii 
guvernanţi în instituţiile de ştiinţă şi 
învăţămînt. 

3. Mijloacele de informare în masă 
din străinătate, solicitînd reflectarea 
mai 'amplă şi obiectivă a grevei 
generale a studenţilor şi profesorilor, 
țăranilor şi muncitorilor, altor categorii 
sociale din Republica Moldova, în 
condiţiile în care accesul nostru ia 
Radio şi TV locală este iimitai sau 
totalmente blocat. 

in special solicităm concursul 
mijloacelor de informare în masă care 
difuzează şiiri şi pentru populația 
Republicii Moldova (BBC, Europa 
Liberă, Svobodnaia Evropa, Vocea 
Americii, Deuiche Wele, Moskovskie 
Novosti, Radio şi TV Română). 

4. Ambasadele statelor străine 
aflate în Republica Moldova — să 
informeze corect guvernele ce ie 
reprezintă despre motivele declanşării 
grevei şi felui în care este înțeleasă 
democraţia de către guvernantii noştri. 

Şedinţa de mîine a Parlamentului 
poate deturna procesu! soluționării 
revendicărilor noastre, început ieri cu 
Preşedintele Mircea Snegur. Postarea 
Partidului Democrat Agrar, sub 
presiunea aripei dure, procomunisie a 
acestuia, pe pozițiile Partidului Socia- 
list şi ale Mişcării “Edinstvo” reprezintă 
un pericol pentru mişcarea noastră. 
Tot mîine Parlamentui urmează să 
examineze desfăşurarea procesului de 
împroprietărire a ţăranilor cu pămînt. 
Ce facem noi azi? Sistăm greva 
pentru `a aştepta deciziile 
Parlamentului care pot fi şi negative 
sau continuăm greva pînă cînd ne vom 
convinge că promisiunile diui Mircea 

Snegur sunt onorate şi acceptate şi 
de Parlament, iar procesul negocierii 
revendicărilor noastre economice în- 
tr-o fază constructivă? 


SE SUPUNE VOTULUI GE- 
NERAL OPŢIUNEA A CONTINUA 
GREVA. 


Propunerea este acceptată în 
unanimitate. 


Compainoţi, uniți-vă! 
Vom fi învinşi dacă vom da 
înapoi! 


Organizatorii grevei vor fi pescuiţi 
cîte unul şi puşi sub acţiunea unor legi 
diabolice adoptate de partidu! de 
guvemămiînt. 

Să nu admitem ca rîndurile noastre 
să fie slăbite! 

Jos spărgătorii de grevăi 

Numai în unire e salvarea noastră! 

Studenţi şi profesori uniii-vă, în 
cadrul sindicatului liber de ramură! 


Stimaţi profesori, 
studenţi şi elevi, 
uniţi-vă în Pieta 
Marii Adunări Naţionale 
pentru realizarea obiectivelor 
Grevei Generale!!! 


“CEA MAI MARE 
VICTORIE 

ESTE 

EXPLOZIA 

DE ROMÂNISM” 


interviu 

cu d! Viorel Buzdugan. 
profesor la Colegiul 
de informatică şi 
drept. 


— Dle Buzdugan, în calitate de 
membru al Comitetului de Grevă şi par- 
ticipant activ la manifestaţiile 
studenţeşti din Chişinău ceai putea să 
ne spui despre motivele şi condițiile 
de desfăşurare a grevei? 

— Motivul principal a fost 
binecunoscutul proiect de decizie a 
Ministerului Învățămîntului scoaterea 
din programele de studiu a istoriei 
rom'nilor, pe care, din exces de zel, 
di. Gh. Rusnac, rector al U.S.M. 
începuse a-i pune în aplicare. 
incercarea de a.desfiinţa catedrele de 
istorie a rom'nilor, de a substitui 
denumirea firească a limbii rom'ne a 
generat mai întîi nedumerirea, apoi 
protestul vehement al studenţilor şi al 
cadrelor didactice. Deci studenţii au 
fost puşi în situaţia de a recurge la 
forma extremă de protest — greva. 

— Cum s-a ajuns la cea mai im- 
portantă revendicare —revizuirea 
Constituţiei? 

— La început am cerut anularea 
proiectului de decizie a Ministerului 
Invăţămîntului. Dar orice hotărîre a 
Guvernului. în favoarea noastră ar fi 
fost calificată anticonstituţională. 
Pentru că — bună, rea — Constituţia 
există şi ea trebuie respectată. Aşa 
am ajuns la nucleul problemei si am 
revendicat revizuirea Constitutiei. 

— Vi s-a reproşat că faceţi poli- 
tică şi că sunteţi prea tineri pentru 
aceasta... 

— Da, am fost învinuiți că facem 
politică atunci cînd revendicăm limba 
rom'nă şi istoria rom'nilor. Nu noi, ci 
ei, guvernanţii, au făcut politică din 
asta, introducînd un mare neadevăr în 
Constituţia Republicii Moldova. De 
fapt, elaborînd şi adoptînd această 
Constituţie actualul Parlament a “ars 
toate podurile” în urmă. Termenele 
foarte lungi prevăzute pentru 
revizuirea ei fac aproape imposibilă 
modificarea Articolului 13 şi anularea 
preambului. 

— Dar această Constituţie 
prevede şi dreptul ia opinie, la cuvînt 
şi chiar la grevă. Care a fost atitudinea 
Comisiilor guvernamentală şi 
prezidenţială în timpul negocierilor 
purtate _ 

— in afară de indiferența şi 
incompetenţa Comisiilor, m-a şocat 
cinismul cu care am fost trataţi. Ca şi 
cum nu am fi reprezentat o forţă 
demnă de luat în consideraţie. DI 
Chiţan, ministrul finanţelor, de 
exemplu, după 2 săptămîni de grevă 
ne-a declarat: “Nu aveţi decît să 
aşteptaţi şi o lună că noi tot n-avem 
bani.” Ca mai tîrziu un alt guvernant 
să ne “încurajeze” astfel: “Puteţi sta 

în piaţă pînă v-a creşte barbă”. 

Au fost şi multe încercări de a 
ne intimida şi a discredita tineretul 
protestator. A fost contestată, ce-i 
drept la modul cel mai primitiv, lozinca 
principală a greviştilor: “Salarii, pensii, 
burse!”, de parcă guvernanţii nu ar 
cunoaşte restanţele financiare faţă de 
populaţie, de parcă sărăcia şi mizeria 
nu ar fi o trăsătură distinctivă a 
nivelului actual de viaţă. In loc să ne 
examineze revendicările, guvernanţii 
ne reproşau că avem bani destui şi 
că venim în piaţă îmbrăcaţi în blugi, 
că purtăm ochelari de o sută de dolari 
şi, culmea, avem bani pentru a 
cumpăra chiar şi Snickers! 

— Mulţi dintre studenții d-tale au 
participat la acţiunile din cadrul grevei? 

— Da. Mă mîndresc cu studenţii 
mei. Au ieşit cu toţii la grevă. La 
demonstraţii mergeau cu tricolorul în 
fruntea coloanelor scandînd: “Naţia 
română — sus!”. Mă bucură că la 
Chişinău creşte o generaţie de 
adevăraţi români. Chiar dacă Articolul 
13 nu va fi revizuit, chiar dacă 
agrarienii vor continua să falsifice 
adevărul despre noi, un lucru e 
limpede: românismul în Basarabia nu 
mai poate fi stăvilit. Consider că cea 
mai mare victorie a greviştilor este 
explozia de românism de la Chişinău. 
Spiritul organizatoric al greviştilor, 
disciplina tuturora, patriotismul tinerilor 
noştri, îndărătnicia lor de a spune lumii 
întregi că şi noi avem istorie, deci 


mîndrie şi demnitate îmi amintesc de. 


spusele unui mare istoric care afirmă: 
Moldova (deci şi Basarabia!) a fost 
întotdeauna la ea acasă şi locuită de 
români. 

— Consideri că situaţia se va 
schimba cînd actualii studenţi vor 
ajunge la conducerea țări? 

": — Dacă Noua Generaţie va 
insisia să se impună, sînt sigur, şi în 
cele din urmă ea va fi acceptată. Peste 
10—20 de ani, la putere vor veni 
neapărat cei care au ieşit acum la 
grevă. Ei vor schimba radical faţa 
Basarabiei. Oricum, în cele din urmă 
victoria va fi de partea. noastră. 
Adevărul şi viitorul sînt cu noi. 

Suntem categoric împotriva 
tăgăduirii adevărului istoric 
despre originea noastră 

ca români şi despre limba 
pe care o vorbim. 


Nu putem accepta să renunţăm la 
limba română în favoarea unor formulări 
de compromis, cum ar fi: limba noastră, 
limba maternă, limba de stat, limba 
constituţională, limba moldovenească. 
Nu putem, de asemenea, să renunţăm 
la Istoria Românilor şi să acceptăm o 
istorie de compromis, oricum ar fi ea 
deghizată: istoria Moldovei, istoria 
neamului, istoria naţională, istoria 
statului. 

Inducerea în eroare a opiniei 
publice pe orice cale — prin consfinţirea 
unui neadevăr istoric şi ştiinţific în 
Constituţie, prin dezinformarea pe calea 
audiovizualului şi prin ideologizarea 
programelor de studii — nu poate fi de 
durată. 

Greva tineretului studios din 
Chişinău nu este un accident şi nici o 
simplă încălcare a ordinii publice, cum 
zic unii, sau o încercare de satisfacere a 
ambițiilor politice, cum le-ar plăcea să 
creadă altora. Procesul a decurs lent şi 
logic. Criza s-a copt. 

Vă amintiţi de apelul Congresului 
al V-lea al Filologilor Români către 
Parlamentul Republicii Moldova (laşi— 
Chişinău, 6—9 iunie 1994)? Vă amintiţi 
de Conferinţa din august '94 organizată 
de Asociaţia Istoricilor, Societatea "Limba 
noastră cea Română” şi Liga 
Pedagogilor? A urmat apoi răspunsul 
Academiei de Ştiinţe în ce priveşte 
glotonimul “limba română”. A urmat 
Consfătuirea cadrelor didactice din 20 
ianuarie 1995 şi, în sfîrşit —Conferinţa 
Istoricilor din 12 martie. 

La aceste semnale de alarmă şi ia 
sute de ecouri de prin şcolile republicii, 
Guvernul şi Ministerul Învățămîntului nu 
găsesc alt răspuns decit să 
consfinţească, pe 16 martie, dreptul la 
existenţă a “istoriei Moldovei”. 

Suntem alături de manifestanți și” 
nu putem fi de altă parte a baricadei, 
pentru că aparţinem unui singur popor, 
avem o singură limbă — cea română, şi 
o singură istorie — cea a românilor. 

Consiliu! Societăţii 
"Limba noastră cea Română“ 


Limba amână 


Aureliu CORNESCU 
Chişinău 


TÎNĂRA GENERAŢIE 
ÎȘI AFIRMĂ 


PROPRIA IDENTITATE 


Evenimentul principal al acestor 
săptămîni îl constituie ieşirea studenţilor 
în stradă. Tinerii Basarabiei s-ay ridicat 
în apărarea limbii române şi a istoriei 
românilor. Manifestaţia studenţească a 
surprins pe mai toată lumea. Nimeni nu 
s-a aşteptat la un protest atit de vehe- 
ment a! tineretului studios faţă de 
hotărîrile aberante ale Ministerului 
învăţămîntului. Avînd drept flamură 
adevărul ştiinţific şi istoric, confirmat 
printr-o declaraţie specială a Academiei 
de Ştiinţe a Republicii Moldova, studenţii 
au înaintat Guvernului revendicările lor. 
Reprezentanţii Executivului au refuzat 
însă dialogul şi au recurs la intimidări. In 
timpul desfăşurării mitingului, sute de 
poliţişti, vijtind cu bitele prin aer, erau în 
aşteptarea ordinului să risipească tinerii 


“a : ~a r 2 
adunaţi în piață. lar seara, în cadrul unei . 


emisiuni televizate, la care nu a fost 
invitat nici un mesager al manifestanţilor, 
un reprezentant al Guvernului, bucuros 
să iasă din anonimat, a avut tupeul să 
afirme că studenţii-protestatari sunt o 
gloată care nu ştie ce vrea. Acest domn 
Ojog greşeşte. Generaţia în blugi, hulită 
la toate colţurile, prin recentele acţiuni 
întreprinse întru apărarea valorilor 
naţionale ale românilor basarabeni, 
spulberă afirmaţiile înaltului demnitar de 
stat. Refuzul tinerilor de a urma calea 
generaţiei premergătoare şcolită în 
serele comuniste este un semn al 
afirmării propriei identități. Noua 
generaţie, credem, va susţine, în aceste 
zile, cu brio examenul de maturitate. 

E bine să se-ştie că “mina cu efect 
întîrziat” care a declanşat explozia 
revoltei populare este noua Constituţie 
a Republicii Moldova, adoptată la 28 iulie 
1994 de către monstruoasa coaliţie 

agrosocialistă din Parlament. Vă 
reamintim că Legea Fundamentală, 
avînd un caracter antidemocratic, 
antinaţional şi represiv, legalizează teoria 
stalinistă despre existenţa unei "limbi 
moldoveneşti”, alta decit cea română, şi 
a unui “popor moldovenesc”, altul decit 
cel român. Reprezentanţi ai conducerii 
de vîrf a republicii s-au grăbit să 
liniştească spiritele, afirmînd că nu este 
interzisă utilizarea glotonimului “limba 
română” şi a etnonimului “popor român”. 
Realitatea însă nu lasă loc dubiilor: 
disidenţa intelectuală faţă de actuala 
stăpînire nu este tolerată. După epurările 
operate în aparatul administraţiei de stat 
a venit şi rîndul cadrelor didactice -şi 
universitare. Rostogolirea lentă, dar 
sigură, a Republicii Moldova în mrejele 
totalitarismului şi obscurantismului de 
sorginte comunistă este o evidenţă greu 
de neglijat. 

Lecţia acestor zile furtunoase, care 
trebuie însuşită, este că revolta 
studenţilor se doreşte a fi o replică 
viguroasă faţă de tentativele puterii 
agrariene de a reveni la practicile 
comuniste. 


“GUVERNUL NOSTRU _ 
NE VA DUCE DE RIPA...” 


Alaltăseară d! Ojog a menţionat că 
noi trăim într-o ţară civilizată şi ar trebui 
ca această demonstraţie să nu aibă loc. 
Trebuia, chipurile, să ne adresăm 
dumnealui şi s-ar fi luat măsuri. E o 
minciună. Încă în luna februarie, cînd 
apăruseră primele indicaţii 
guvernamentale să nu ne mai numim 
limba drept română, am organizat 
întrunirea oamenilor de ştiinţă şi a 
profesorilor de la instituţiile de învăţămînt 
din Chişinău. Am adoptat o declaraţie în 
tema dată, pe care am vrut s-o prezentăm 
conducătorilor republicii, dar nici unul 
dintre ei nu a catadicsit să ne primească.. 
De acest lucru di Ojog nu a vrut să-şi 
amintească. În acea declaraţie noi 
menţionam că, dacă nu se va respecta 
adevărul ştiinţific referitor la istoria 
românilor şi la limba română, ne 


Edige apeccati 


asumăm responsabilitatea de a organiza 
o grevă generală a tuturor pedagogilor. 
Actuala ieşire a fost o răbufnire a 
sufletului nostru, care nu mai poate 
suporta fărădelegile, deoarece în fiecare 
zi este călcată în picioare nu numai 
demnitatea noastră, dar şi ştiinţa. 
Neglijind adevărul ştiinţific, liderii politici 
ne neglijează şi pe noi, oamenii de 
ştiinţă. În nici o ţară oamenii de ştiinţă nu 
au fost atît de mult înjosiţi ca în această 
țărişoară cu numele Republica Moldova, 
în care democraţia este strivită mai ceva 
ca în fostele colonii din Africa. 


Gheorghe COLŢUN, 
conferenţiar la Catedra 

de Limbă Română Aplicată, 
doctor în filologie, 
21.03.95 


“MIȘCAREA 
STUDENȚILOR 

AR TREBUI SĂ FIE 
DIRIJATĂ MAI BINE” 


În ultimul timp la noi se insistă 
asupra glotonimului “limba moldo- 
venească”. Eu socot că în acest caz este 
vorba despre sechestrarea limbii 
române. Vorbim despre una şi aceeaşi 
limbă vorbită atit în stînga, cît şi în dreapta 
Prutului. Adevărul este că moldovenii 
vorbesc limba română. E unicul termen 
care trebuie acceptat şi folosit astăzi, dar 
şi totdeauna de către noi. Le-am spus şi 
le spun studenţilor că noi vorbim 
româneşte, chiar dacă cineva din 
conducerea republicii încearcă acum să 
ne demonstreze contrariu. Originea, 
lexicul şi. gramatica limbii noastre sunt 
identice cu originea, lexicul şi gramatica 
limbii românilor de peste Prut. 


lon CIORNII, 

doctor în filologie, 

profesor la Catedra 

de Lingvistică Română, 

Generală şi Romanică 

a Universităţii de Stat din Chişinău. 

“N-AȘ VREA 
SĂ AJUNG 

SĂ MĂ ARUNC 

ÎN FAȚA TRENULUI...” 


N-am pus niciodată la îndoială 
faptul că limba noastră este română 
şi că "dulcele grai moldovenesc" este 
subordonat ei. Predau istoria limbii, 
gramatica istorică şi îmi dau seama, 
fac diferenţiere între grai şi limbă 
literară. Ca să vorbeşti despre limba 
noastră română nu trebuie să aduci 
cine ştie ce dovezi. Bunăoară, în ce 
limbă sunt scrise decretele 
prezidenţiale, în ce limbă e tipărit 
“Monitorul oficial” — română sau 
“moldovenească”? Dacă sunt scrise 
în “moldovenească”, cum vor fi ele 
traduse în limba română? 

Chestiile acestea de termi- 
nologie aduc prejudicii politicii noastre. 
Vorbim despre ieşirea noastră în Oc- 
cident, dar cînd pleacă. acolo 
conducătorii Republicii Moldova se cer 
traducători de limbă română. Cine ştie 
acum despre “limba moldovenească"? 
Articolul 13 din Constituţie ne-a 
răsturnat peste cap multe probleme. 

Şi Vasile Stati, şi Valeriu Senic 
ştiu adevărul despre limba şi istoria 
noastră, dar fac un joc contra 
românilor. 

Desigur, sunt pentru o mişcare 
studenţească civilizată. Studenţimea 
este totuşi o forţă... 

Deocamdată nu avem nici o 
indicație din partea Ministerului 
Invăţămîntului, dar eu m-aş arunca în 
faţa trenului dacă glotonimul “limba 
română” ar fi schimbat cu glotonimul 


Al) 


“limba moldovenească”. 


Vitalie MARIN, 

doctor în filologie, 
profesor ia Catedra 

de Lingvistică Română, 
Generală şi Romanică 
a Universităţii de Stat 
din Chişinău. 


LIVADĂ- 
PALMETĂ 


Copaci pitici voit piperniciţi — 
Trăim un veac ori suferim o boală? 
Văzînd că nu putem fi nimiciţi, 
Ne-aţi fracturat coloana vertebrală. 


Copaci pitici cu crengile-n pămînt — 
Din toate liber ne-a rămas doar cerul. 
Ne-aţi fi scos chiar şi sufletul pe git, 
Dar nu puteţi ucide adevărul. 


Copaci pitici abil schimonosiţi — 
Plecaţi de rod, cădem de pe picioare. 
Insinuaţi că sîntem fericiţi, 

Dartrupul pîn-la os cumplit ne doare. 


Copaci pitici, nici tineri, nici bătrîni — 
Murim de roă şi n-avem de mîncare. 
Mai gras e osul ce îl daţi la cîini 
Deciît simbria stoarsă din sudoare. 


Copaci pitici şi doidora'de rod — 
Cădem, murim: cu noi aici se ară. 
Voi vreţi din noi doar rod şi rod, şi rod, 
Noi— numai dor şi dor, şi dor, şi Ţară. 


Leo BORDEIANU 


ia ag 


Ediţie specială 


PĂRINTELE ION CREANGĂ 
ÎN PIAȚA MARII 
ADUNĂRI NAȚIONALE 


Aş vrea ca cei ce sînt astăzi 
surzi şi cu mintea întunecată să ia 
aminte la spusele lui lon Creangă, 
strămoşul lor, care, ca şi mucalitul său 
personaj lon Roată, român moldovean 
fiind, din Abecedar grăia: 

"Eu sunt de naţiune română, 
pentru că şi părinţii mei sunt români; 
eu am o ţară română mare şi 
frumoasă, care este patria mea. În 
patria mea trăiesc mulţi români; aceşti 
români sunt cetăţenii ţării mele; ei sunt 
fraţii mei. Românii sunt datori a se uibi 


şi a se ajuta unul pe altul la toate 


nevoile lor. 

Ţara mea se numeşte România; 
ea se compune din două ţări mari: una 
se cheamă Muntenia şi cealaltă 
Moldova. 

` Şi, cà exercitiu, scrieţi acest text 
şi-l învăţaţi pe.de rost!" 


Fiodor RAICEV, 


profesor la Colegiul de construcții- 


din Chişinău, bulgar. de origine. 
25.03.95 


Gheorghe VODĂ 


CRIMĂ 
ŞI PEDEAPSĂ 


Pămînt al durerii, cu oameni şi 
arbori şi blînde animale de tine născuţi 
în dureri! 

„Tu zici: e o crimă să nu cobori 
la copilul ce suspină, la cel tînăr care 
strigă, la măicuţa ce oftează, cînd tu 
te apropii doar de cîinele-ţi şi îl mîngii! 

Dar cînd această Primăvară- 
tinereţe, cu Limba şi Istoria ei de la 
facerea lumii încoace, păşeşte azi pe 
asfaltul sterp şi strigă cu lumina miilor 
de voci, iar tu, voi, acei dosiţi în 
spatele betonului Puterii, beton care 
nuba învăţat să moară fiindcă mort 
s-a născut; tu, voi, acei însărcinaţi ai 
Puterii, staţi surzi şi încăpăţinaţi cînd 
Primăvara cu durerea incendiată strigă 
prin miile de voci! 

E o crimă să nu cobori pe 
pămîntul durerii, la oameni şi arbori şi 
biînde animale de el născut în dureri! 

E o crimă să nu cobori la secolul 
tău la mal ajuns cerşetor în stradă! 

Dar vai şi vai, să nu vă 
pedepsească Primăvara! 


DRAGI STRĂNEPOȚI 

Al NEÎNFRICAȚILOR 
GETO-DACI! 

DRAGI EROI Al NEAMULUI 
DACO-ROMANI! 


Lucrez în cadrul Academiei de 
Ştiinţe, de unde, spre marea noastră 
părere de rău, provin nu numai lucruri 
bune, dar şi tratate antiştiinţifice de 
felul celui numit'“Istoria R.S.S.M.”. Cu 
aşa fel de istorie ne-a fost întunecată 
-mintea timp de multe decenii, astfel 
încît unii dintre noi nu mai ştiu că sunt 
români, părîndu-le că moldoveanul nu 
este român, ci e ceva aparte. Greva 
dumneavoastră arată că tinerei 
generaţii nu-i mai trebuiesc asemenea 
“tratate” de istorie. 

Arderea simbolică în Piaţă 
a unui exemplar al sus-numitului 
“opus” a fost calificată răsunător de 
către actualii ideologi ai regimului 
bolşevic din Republica Moldova drept 
o acţiune fascistă, uitîndu-se de 
cîrdăşia cu adevărat fascistă a lui 
Stalin şi Hitler în vederea recotropirii 
ruseşti a pămîntului românesc al 
Basarabiei. Aceşti ideologi agrarieni şi 


Limba Momănă 


interfrontişti nu doresc să accepte 
adevărul că noi suntem români, că 
vorbim limba română, că ne trebuie 
adevărata istorie a neamului. 

Dragi elevi, studenţi şi profesori, 
ca cercetător al folclorului am avut 
posibilitatea să mă aflu printre mulţi 
oameni simpli din foarte multe sate aie 
întregii Basarabii şi ale Transnistriei, 
ale Bucovinei şi Maramureşului de pe 
actualul teritoriu al Ucrainei, printre 
moldovenii satelor de lîngă Doneţk şi 
din Caucaz — peste tot am cunoscut 
mîndria de român a oamenilor simpli. 
Cei din Moidavskoe, de exemplu (o 
mare localitate din Rusia), cărora 
numai pentru cîtva timp (în anii 
treizeci) li s-a permis la şcoală să facă 
carte românească în grafie latină, cu 
drag îşi amintesc acele frumoase şi 
parcă incredibile clipe istorice, iar 
într-un sat din regiunea Doneţk 
(Volnovaha) un bărbat de vîrstă 
înaintată a ţinut numaidecit să 
înregistrez pe bandă nu numai vechi 
legende, cîntece şi balade româneşti, 
dar şi o mărturisire a sa despre aceea 
cum s-a întîlnit şi a vorbit el însuşi, în 
vremea războiului, cu soldaţii români 
(soldaţi pe care pseudoistoricii îi 
numesc fascişti). Pseudoistoricii de la 
noi îi consideră fascişii pe buneii şi 
părinţii noştri, foşti soldaţi basarabeni 
în Armata Naţională de la începutul 
anilor patruzeci, tot aşa cum actualii 
guvernanti îi consideră fascişti pe 
studenţii care au dat foc unei mostre 
de falsă istorie. Aşa-zisa “istorie” care 
falsifică originea poporului nostru şi 
denumirea ştiinţifică a limbii pe care o 
vorbim este o pseudoștiință. Oamenilor 
cumsecade nu le trebuiesc asemenea 
“teorii”. 

Jos practicile barbare şi 
antidemocratice! 

Jos ideologia neocomunistă! 

Trăiască adevărul ştiinţific! 


Victor CIRIMPEI, 

tată a doi studenţi grevişti. 
Piaţa Marii Adunări Naţionale, 
3 aprilie 1995 

SPERANȚĂ ȘI VICTORIE 


"Asemenea lecţii de maturizare 
politică fac mai mult decît sute de ore 
auditoriale. E necesar să învăţăm a. 
cere cu tărie şi totodată cu mîndrie şi 
demnitate ceea ce ni se cuvine legitim. 
Fiindcă cei de pînă la noi au fost 
învăţaţi să cerşească cu timiditate şi 
să mulţumească evlavios. Să izgonim 
din noi sentimentele fricii, descurajării 
şi laşităţii. indiferent de rezultatele 
grevei, noi ne-am asigurat deja o 
victorie pentru inimile şi sufletele 
noastre. Victoria e întotdeauna de 
partea celora care nu-şi pierd 
încrederea în ea. Speranţa moare, 
după cum ştim, ultima! Studenţii au 
fost întotdeauna o forţă. Să ne amintim 
de  grandioasele manifestații 
studenţeşti ce au cuprins Europa Oc- 
cidentală în primăvara anului 1968. 
Ele s-au soldat cu răsturnări de 
guverne, reorientări radicale în 
orientarea politică şi, momentul cel 
mai important, cu spulberarea multor 
stereotipuri şi prejudecăţi privitoare la 
rolul şi locul tineretului în viaţa unei 
societăţi moderne. Într-un anumit sens 
am putea spune că primăvara lui '68 
a ajuns în Moldova. Inainte, spre 
Victorie! 


Odeta GRAMĂ, 
studentă la Universitatea 
din Tiraspol! 


Ediţie specială 


, PROTEST 


Guvernul Republicii Moldova continuă să ne 
trateze cu cinism, învinuindu-ne de toate păcatele, 
guvernanţii considerîndu-se pe sine nişte îngeraşi. In 
Declaraţia primului-ministru Andrei Sangheli, transmisă 
la radio şi televiziune, am fost învinuiți că cerem unire 
cu România. Asemenea lozincă, ştie toată lumaa, n-a 
fost lansată în Piaţa Marii Adunări Naţione e. Prin 
urmare, primul-ministru Andrei. Sangheli ten: ionează 
în mod intenţionat situaţia. 

Chiar dacă admitem că Domnia sa a confundat 
lozinca “Uniţi-vă, studenţi!” cu “Uniţi-vă cu România!”, 
totuna lumea care l-a ascultat a fost indusă în eroare. 
Noi respingem în mod categoric declaraţia 
iresponsabilă a primului-ministru şi cerem organelor 
de drept ale Republicii Moldova să ia atitudine faţă de 
această grea şi neîntemeiată învinuire. 


Anatol PETRENCU 
Preşedintele Comitetului 
Coordonator al Grevei Generale 


30 martie 1995 

Limba Momână 


lulla DALMOVICI, 
profesoară 

la Şcoala medie 

din satul Răspopeni, 
Șoldănești: 


M-am întîlnit aici cu foştii mei 
elevi. Mi se umple inima de bucurie 
că ei se află în Piaţă. L-am văzut pe 
d! Lucinschi, într-o seară, enervat la 
televizor: de ce se ard unele cărţi. 
Dacă ele falsifică istoria neamului, 
trebuie să fie arse! Noi avem o istorie 
dreaptă şi veche de mii de ani şi 
acuma ne-au strîmbat-o. Am obţinut 
mari succese şi acuma ni le iau. Cît 
am luptat pentru imn şi acum ni l-au 
luat. Oare s-a mai găsi un alt Mureşanu 
să scrie “Deşteaptă-te, române”? 

Gheorghe CORNEA. 
student 
la Facultatea de Drept 


Studenţii din Bucovina de Nord 
care-şi fac studiile la Chişinău sînt 
alături de voi şi vă susţin întru totul. 
Într-un stat bazat pe drept, statul 
trebuie să existe pentru cetăţeni,dar 
nu cetăţenii pentru stat. De ce oare 
trebuie să sufere părinţii, bunicii, 
studenţii care nu primesc salariile, 
pensiile, bursele? Cu ce-au greşit 
bătrînii care caută în lăzile cu gunoi 
cîte o bucată de pîine? Republica 
Moldova a aderat la Declaraţia cu 
privire la drepturile omului, la pactele 
internaţionale cu privire la drepturile 
politice, sociale, economice, culturale, 
în care se spune că orice cetăţean, 
odată cu naşterea sa, are dreptul la 
viaţă, dreptul la existenţă, la o 
remunerare normală. 


Anatol ȚURCANU, 

ţăran liber 

din satul Răscăleţii Noi, 
Ştefan Vodă: 


Am format şi noi un comitet de 
iniţiativă şi am venit la Guvern, fiindcă 
vrem să ni se întoarcă pămîntul 
părinţilor şi strămoşilor noştri. Altă cale 
nu avem. Degrabă o să plătim şi aerul 
pe care-l respirăm. Toată avuţia se 
fură. Ajutoarele umanitare se împart 
şărlătăneşte, hoţeşte. Am rămas 
flămînzi şi goi. Puterea actuală e 
comunistă, ateistă. Dar se dau drept 
creştini, se duc la biserică şi-şi fac 
cruce, deşi sînt nişte duşmani ai lui 
Hristos. Vă chem pe toţi la luptă pentru 
ultima oară. 


Edie opeciatå 


Nicolae UNCUȚĂ. 

profesor 
la Școala medie 
din Hiina. Briceni: 


Marele cărturar şi om politic M. 
Kogălniceanu, care, spre deosebire de 
guvernanţii de la Chişinău, ştia că în 
Ţara Moldovei trăiesc români, spunea 
în secolul trecut că "nimic nu opreşte 
pe om de la împlinirea datoriilor sale 
decît cînd sărăcia bate la uşă”. La noi, 
în Republica federalizată Moldova, 
sfîrtecată din toate părţile, sărăcia nu 
numai că bate la uşă, dar a şi intrat 
deja în mai toate casele, iar minciuna 
şi ignoranţa din nou au luat loc în capul 
mesei. Sîntem  intimidaţi cu 
Constituţia, cu statul bazat, chipurile, 
pe drept, dar de ce agrarienii, 
“socialiştii” şi interfrontiştii au întocmit 
o Constituţie strimbă, unde românii din 
Basarabia sînt înjosiţi, nu li se spune 
pe nume, li s-a falsificat denumirea 
limbii, li se impune să înveţe istoria 
Moldovei, li s-a interzis Imnul de Stat 
“Deşteaptă-te, române”? Guvernanţii 
de la Chişinău se tem să nu ne 
deşteptăm, iar de numele nostru de 
români se tem ca dracul de tămiie. 
Dar iată că ne-am deşteptat. Vă 
mulţumesc că n-aţi uitat că sîntem 
români. 


Virginia MALCOCI. 
profesoară 
de limba română, 
or. Chișinău: 


Deasupra manifestanţilor filfiie 
tricolorul şi o mulţime de iozinci. Dar 
o lozincă se evidenţiază: “Jos 
analfabeți!” Cuvintele de pe această 
lozincă -sînt adresate guvernanţilor 
care de un amar de vreme se 
străduiesc să îngenuncheze şi să 
umilească un popor, demnitatea lui 
naţională. 

Aceste zile de mare tensiune 
socială sînt un semn: cupa răbdării 
poporului nostru s-a umplut pînă la 
refuz. 

Tinerii studioşi cer cu insistenţă 
să fie scoasă minciuna din birourile 
luxoase. Greva studenţilor este o 
repetiţie generală pentru o altă Mare 
Adunare Naţională, care trebuie să 
urmeze neapărat, tot în Piaţa Marii 
Adunări Naţionale, poate chiar la 9 mai, 
cînd conducerea are de gînd să 
serbeze sfîrşitul unui război pus la 
cale de Stalin şi Hitler, iar pînă atunci 
să ne facă de ruşine schimbînd 
denumirea Pieţii, cîştigată de întreg 
poporul nostru în 1989. 


Dumitru MATCOVSCHI 


LUPTA CEA MARE 


(Discurs rostit în cadrul 
Grevei Generale 

a studenților pe data 
de 22 martie) 


Am aşteptat, domnii mei, şase 
ani de zile am aşteptat această zi: 
deşteptarea tineretului studios. M-a 
durut, m-a supărat lunga voastră 
tăcere, tăcuta voastră indiferenţă. 
Reci la toate erau studenţii. N-am ştiut 
să facem front comun şi am pierdut 
precedentele alegeri. Şi iarăşi sîntem 
obligaţi să reluăm lupta cu regimul 
totalitar comunist de la început. - 
Sîntem obligaţi! Şi mult mă bucur că 
tot voi, studenţii chişinăuieni, clopotul 
de alarmă aţi bătut primii. 

Adevărul e cu noi; minciuna, 
nimicnicia, trufia, analfabetismul 
suveran tremură. Cîrmacii şi ciracii lor 
apelează la constituţie. Ca şi cum nu 
ei ar fi adoptat această constituţie 
antinaţională. 

Ca şi cum nu ei ar fi statalizat 


Limba Romåaå 


această limbă nelimbă născută la 
Tirişpolea odată cu fosta republică 
autonomă. 

Ca şi cum nu ei ar fi negat dreptul 
nostru la nume. Or, cu ce drept ne 
interzic optzeci de parlamentari mai 
mult necărturari decît cărturari să fim 
cei care sîntem, români de 
naţionalitate, şi să vorbim limba 
literară a moldovenilor de dincolo de 
Prut?! Hitler şi Stalin au creat 
“țărişoara”, alipind Basarabia la 
Transnistria şi nu invers, Transnistria 
este osul care ne-a fost aruncat întru 
a ne trezi cu ştreangul la gît. 

Constituţia “ţărişoarei” este 
aceeaşi constituţie stalinistă cu o 
uşoară, de formă, şi nu de conţinut, 
modificare. 

Constituţia “ţărişoarei” luptă cu 
populaţia de bază a Basarabiei. 

Constituţia “ţărişoarei” ne 
strîmbă, ca să ne-o scoată la mezat, 
istoria. Or, lăsîndu-ne fără istorie şi fără 
limbă, noi nu mai putem fi naţiune. 
Este o crimă, pentru care vînzătorii 
de mamă trebuie să-şi ispăşească 
pedeapsa. 

Prezidiul Academiei de Științe a 
numit limba moldovenilor din 
Basarabia limbă română. 

Sîntem pentru adevărul ştiinţific! 
Elevii şi studenţii basarabeni limba 
română vor studia-o în şcoli şi instituţii 
de învăţămînt. Limba română şi nu 
limba păsărească a grămăticilor 
grosuleni. 

Parlamentarii vorbească orice 
limbă poftesc, basarabenii limba 
română vorbesc. Parlamentarii 
studieze istoria imperiului sovietic în 
continuare. Basarabenii vor studia 
Istoria Românilor! 

Sîntem pentru adevărul ştiinţific! 

Sîntem contra separatismului 
moldoivanesc! 

Culoarea luminii nu este neagră, 
ei, daltoniştii suverani, cum zic. Inimile 
noastre româneşte bat, la unison cu 
inimile moşilor şi strămoşilor. 

Eminescu este poet român şi nu 
moldovenesc. Alecsandri şi Creangă 

sînt scriitori români şi nu 
moldoveneşti. Russo-basarabeanul e 
scriitor român şi nu moldovenesc. De 
la Nistru pîn-la Tisa, Patria-mumă 
România se numeşte. Tinereţea nu va 
bate plocoane în faţa nimicniciei 
suverane. Tinereţea acuză politica 
antinaţională promovată de cei fără 
mamă. Tinereţea în luptă va pieri, dar 
mîndră, destoinică, neîngenuncheată. 

În vecii vecilor să fie blestemat 
monstrul vorbăreţ independent. 

Matahala neromână să fie 
blestemată, pretinsa democraţie 
agrariană! 


Începe Lupta cea Mare! 
Vom continua greva 
pînă la victorie. 
Eu sînt cu voi, cu fiecare. 
Şi voi, şi voi sînteţi cu mine toți. 
Izbînda a noastră va fi. 
Limba română vom vorbi. 
Istoria Românilor vom studia. 


Română Română-Română varămînea 
Basarabia, fiica mezină a vechilor 
Basarabi! 


O Mamă avem! 
O Limbă avem! 
O Istorie avem! 
-O Țară avem, 
Una pentru toţi românii: 
ROMÂNIA! 


Ediţie specială 


DECLARAȚII ȘI TELEGRAME 
DE ADEZIUNE 


Lucrătorii medicali din raionul 
laloveni, întruniţi într-o şedinţă, şi-au 
declarat adeziunea totală la 
manifestările de protest care au început 
la Chişinău. Nu putem permite ca 
minciuna, falsul şi ignoranța să pătrundă 
în sufletele tinerilor, cum am păţit-o noi, 
părinţii lor. Lucrătorii medicali, în marea 
majoritate avînd salarii mizere, achitate 
cu întîrziere de 2—3 luni, nu pot să-şi 
întreţină familiile. 

Nu putem rămîne indiferenți faţă de 
revendicările înaintate de copiii noştri, îi 
susţinem şi cerem: 

1. Să fie revizuit articolul 13 din 
Constituţia Republicii Molova, în care să 
fie scris că limba de stat este limba 
română; 

2. Majorarea salariilor, pensiilor, 
burselor în conformitate cu coşul minim 
de consum şi achitarea lor la timp; 

3. Informarea populaţiei prin 
mijloacele mass-media despre folosirea 
creditelor acordate Republicii Moldova 
“pînă în prezent de către statele străine şi 
organismele internaţionale. 

Facem apel către toţi lucrătorii 
medicali din Republica Moldova să ne 
susţină. 

Dacă în termen de 10 zile 
revendicările nu vor fi soluționate, ne 
rezervăm dreptul de a ne încadra în 
Greva generală. 


Consiliul de Conducere al Uniunii 
Artiştilor Plastici din Republica Moldova 
îşi exprimă solidaritatea cu acţiunile şi 
revendicările: studenţimii, corpului 
profesoral-didactic din instituţiile de 
învăţămînt superior şi preuniversitar din 
oraşele Chişinău şi Bălţi. 


Lică SAINCIUC, 
preşedintele Uniunii Artiştilor 
Plastici din Republica Moidova 

Partidul Alianţei Civice îşi exprimă 
întreaga solidaritate cu studenţii, elevii 
şi cadrele didactice de la instituţiile de 
învăţămînt superior şi şcolile din 
Chişinău, care cer menţinerea studiului 
Istoriei Românilor în învățămîntul din 
Republica Moldova. A 

Existenţa statală de sine stătătoare 
a Republicii Moldova nu implică în nici 
un caz ştergerea unei istorii comune şi 
revenirea la defăimările caracteristice 
perioadei sovietice. 


Comitetul Naţional 
al Partidului Alianţei Civice 
Bucureşti 


Pentru a-i intimida pe grevişti şi alte 
pături sociale, autorităţile au declarat că 
vor lua măsuri drastice contra 
organizatorilor grevei, aceştia fiind 
învinuiți că au înaintat revendicări 
politice. Guvernanţii actuali încurcă 
ştiinţa cu politica, vor să subordoneze 
ştiinţa intereselor politice. Ei uită că 
numai în statele dictatoriale sunt 
interzise grevele politice. 

Luînd în consideraţie cele expuse 
mai sus, subsemnaţii, angajaţi ai A.R. 
“Moldovafarm”, susţinem întru totul greva 
studenţilor, a elevilor şi a profesorilor din 
instituţiile de învăţămînt ale capitalei. 

Cerem restabilirea adevărului 
ştiinţific şi introducerea în Constituţie a 
noţiunilor de “limbă română“ şi “popor 
român”. 


E. SOTIANU, 

R. BULGARU, 

F. OSOIANU; 

în total 53 de semnături. 


Noi, colaboratorii Institutului de 
Istorie şi Teorie Literară al Academiei de 
Ştiinţe a Republicii Moldova, 
considerăm întemeiate şi oportune 
revendicările colectivelor de studenţi, ' 
profesori şi elevi ai instituţiilor de 
învăţămînt din Chişinău, revendicări 
înaintate în cadrul grevei generale, 
declanşate la 18 martie a.c. Cerem 
satisfacerea urgentă şi necondiționată a 
tuturor acestor revendicări (vitale pentru 

întreg poporul suferind şi supus unui 
genocid lent, prin înfometare şi lipsuri de 
ordin material-spiritual), revendicări for- 
mulate nu faţă de o “comisie” 
intermediară, pretins “guvernamentală“, 
ci faţă de conducerea de vîrf a unui stat 
ce se vrea suveran şi independent. 

Ne exprimăm dezacordul în 
legătură cu impunerea, prin directive, în 
sistemul de învăţămînt, implicit în 
domeniul ştiinţei, a neadevărurilor 
despre “limba moldovenească“, “poporul 
moldovenesc” şi alte noţiuni de speţă 
comunist-socialistă, r.s.s.m.-istă. 

Cerem stringenta revizuire 
(reformulare) a articolului 13 al 
Constituției Republicii Moldova, precum 
şi anularea hotărîrii Colegiului 
Ministerului Învățămîntului privind 
substituirea-sistarea cursului de Limba 
Română şi a celui de Istorie a Românilor. 

Respingem categoric şi 
condamnăm “principiile” pseudo- 
ştiinţifice, totalitare ale unor guvernanţi 
şi parlamentari care incită. la 
românofobie, principii ce-şi propun 
resovietizarea vieţii social-politice de la 
noi, ducînd la mutilarea spirituală a 
urmaşilor noştri. 7 

Suntem profund indignaţi de 
atitudinea iresponsabilă şi răuvoitoare 
a conducerii Republicii Moldova faţă de 
intelectualitate în general, faţă de 
oamenii de ştiinţă şi de creaţie în spe- 
cial, starea materială şi morală a cărora 
e mai mult decit deplorabilă. 


Chişinău, 
23 martie 1995 


Cercetătorii ştiinţifici ai Muzeului 
Naţional de Istorie din Chişinău susţin 
întru totul. revendicările elevilor, 
studenţilor şi cadrelor didactice şi 
adresează tuturor părinţilor apelul să fie 
alături de copiii lor aflaţi în grevă. E o 
ruşine să ceară copiii salarii şi pentru 
traiul decent al părinţilor, iar aceştia din 
urmă să stea pe la casele lor. Suntem 
siguri că nu va pieri românismul în 
Basarebia: Vor pieri doar acei care nu 
s-au arătat vrednici de acest nume. 


Semnează 60 
de colaboratori ai Muzeului. 

Noi, subsemnaţii, acţionari şi 
lucrători ai Societăţii pe Acţiuni “Monolit”, 
aderăm la Greva generală din Chişinău, 
ne exprimăm solidaritatea cu oamenii de 
bună-credinţă, colectivele de muncă, 
forurile ştiinţifice, care şi-au spus cuvîntul 
în problemele vitale ale neamului. 

Susţinem poziția Prezidiului 
Academiei de Ştiinţe din Moldova, 
privind istoria şi folosirea glotonimului 
“limba moldovenească“ în care se spune: 

“Articolul 13 din Constituţia 
Republicii Moldova trebuie să fie revizuit 
în conformitate cu adevărul ştiinţific, 
urmînd a fi formulat în felul următor: 
Limba de stat (oficială) a Republicii 
Moldova este Limba Română.” Nu 
învățămîntul, ştiinţa, cultura, istoria 
trebuie să se conformeze articolului 13, 
ci articolul respectiv este necesar de a fi 
redactat şi revotat în Parlament în 
conformitate cu adevărul ştiinţific. 

Protestăm vehement împotriva 
federalizării Republicii Moldova. Unde 
este integritatea teritorială declarată în 
Constituţie?Căci orice copil ştie că avem 
de facto 3 republici, 3 preşedinţi, 3 
parlamente, 3 guverne, 4 armate (plus 
armata a 14-a a Rusiei). Miine sau 
poimîine vom avea un oraş independent 
Bălţi, o republicuţă ucraineană la nord, 
un baronat ţigănesc la Soroca şi tot aşa 
pînă cînd nu te vei mai putea cunoaşte 
de atita străinătate, vorba lui Eminescu. 

Susţinem apelul profesorilor de la 
Liceul academic român-englez “Mircea 
Eliade” în această problemă. Protestăm 
împreună cu ei împotriva acordării a 11% 
de pămînt strămoşesc celor ce se 
numesc găgăuzi, aduşi la noi de ţarul 
rus la 1812 după ocuparea Basarabiei, 
care constituie doar 2,5% din populaţia 
republicii. Unui locuitor din satele 
găgăuzeşțti îi va reveni de 4 ori mai mult 
pămînt decît locuitorilor din restul 
republicii, iar pămînt arabil de 10 ori mai 
mult. Cerem anularea Legii “Despre 
statutul special al Găgăuziei (Gagauz- 
Yeri)” care legalizează de facto 
dezmembrarea teritoriului Republicii 
Moldova. 

Cerem înregistrarea cît mai ur- 
gentă de către Guvern a Mitropoliei 
Basarabiei, ce ţine de Biserica Neamului, 
conform art. 31 al Constituţiei Republicii 
Moldova cu privire la libertatea conştiinţei 

şi cultelor, care sunt separate de stat. 
Cerem eliberarea necondiționată 
a deputatului Ilie Ilaşcu şi a celorlalţi 
patrioţi din temniţele Tiraspolului. 
Cerem revenirea la Imnul de Stat 
“Deşteaptă-te, Române!”, care este şi 
Imnul tuturor românilor de pretutindeni. 


Preşedinte al adunării generale 
a acţionarilor “Monolit” 
S.A., Dumitru STĂVILĂ, 


Secretar, 
Valentina RIPO 


Subsemnaţii, membri ai 
colectivului Institutului de Istorie al 
Academiei de Ştiinţe a Republicii 
Moldova, protestăm contra deciziei 
adoptate de Colegiul Ministerului 
Învățămîntului la 16 martie 1995 cu 
privire la suprimarea cursului de Istorie 
a Românilor în instituţiile de învăţămînt 
şi introducerea unui curs de istorie 
antiştiinţific. Considerăm acest pas 
drept o nouă încercare de trunchiere şi 
falsificare a istoriei naţionale, care vine 
să continue politica de deznaționalizare 
promovată de imperiul țarist şi cel 
sovietic. 

Actuala tentativă de suprimare a 
cursului de istorie naţională poate avea 
consecinţe dintre cele mai grave pentru 
românii din stînga Prutului. Noile 
generaţii vor fi impuse, precum am fost 
forţaţi altădată şi noi, cei mai în vîrstă, 
să plătească tribut vechii concepţii 
staliniste a istoriei R.S.S. Moldoveneşti. 

Prin actuala decizie se curmă 
speranţa în revenirea la origini, la 
adevărul ştiinţific, se afectează însăşi 
fiinţa noastră naţională, demnitatea 
noastră de neam, cultivîndu-se, în 
acelaşi timp, ura faţă de strămoşi şi de 
fraţi. Un popor lipsit de conştiinţa istorică 
şi naţională e sortit să lîncezească 
mereu în supuşenie şi umilinţă, or, 
tocmai acest scop îl urmăreşte decizia 
Colegiului Ministerului Învățămîntului. 
Actualii guvernanţi, prin recursul la 
minciună, ne vor iarăşi o gloată 
debusolată, degradată şi uşor 
influenţabilă, pentru a-şi menţine intacte 

interesele înguste de grup. ; 

Nu vom accepta ca ştiinţa istorică 
să fie manipulată în scopuri politice 
dubioase şi vom promova şi pe viitor in- 
sistent adevărul istoric. Apelăm la 
conştiinţa tuturor oamenilor de bună- 
credință din Republica Moldova să se 
pronunţe hotărît şi fără echivoc în 
apărarea istoriei noastre naționale.. 

Cerem autorităţilor anularea 
deciziei Colegiului Ministerului Învă- 
țămîntului şi repunerea în drepturile fireşti 
a cursului de Istorie a Românilor. Ne 
declarăm solidari cu acţiunile şi 
revendicările tineretului studios şi ale 
profesorilor din capitală, fiind siguri că 
adevărul în cele din urmă va triumfa. 


lon ŞIŞCANU, doctor în istorie, 
cercetător ştiinţific coordonator; 

Mitru GHIŢIU, doctor în istorie, 
cercetător ştiinţific coordonator; 
Alexei AGACHI, doctor în istorie, 

. cercetător ştiinţific coordonator 
Vitalie VĂRATEC, doctor în istorie, 
cercetător ştiinţific coordonator; 

lon CHIRTOAGĂ, doctor în istorie, 
cercetător ştiinţific coordonator; 

lon VARTA, doctor în istorie, cercetător 
ştiinţific superior; Eugenia ISTRATI, 
doctor în istorie, cercetător ştiinţific 
superior; Veaceslav STĂVILĂ, doctor în 
istorie, cercetător ştiinţific; Alexei 
GĂINĂ, doctor în fizică şi matematică, 
cercetător ştiinţific superior; 

Valeriu POPOVSCHI, cercetător ştiinţific; 
Gheorghe NICOLAEV, doctor în istorie, 
cercetător ştiinţific superior; 

Gheorghe NEGRU, cercetător ştiinţific; 
Nicolae ENCIU, doctor în istorie, 
cercetător ştiinţific; 

Vladimir TCACI, cercetător ştiinţific; 
Viadimir MISCHEVCA, cercetător 
ştiinţific; Valeriu MUTRUC, 

cercetător ştiinţific inferior; 

Nicolae FUŞTEI, cercetător ştiinţific 
inferior; Dinu POŞTARENCU, 

„___ cercetător ştiinţific; Larisa 
SVETLICINAIA, cercetător ştiinţific; 
Gheorghe COJOCARU, cercetător 
ştiinţific; Lilia ZABOLOTNII, 

cercetător ştiinţific; Angela NEAMŢU, 
doctorand; Ştefan PURICE, doctorand; 
Tamara MARDARI, laborant 

superior; Vera MACOVENCO, contabil 
şef; Eugenia COTELEA, contabil 
coordonator; Sergiu LANCIU, intendent 


Notă, Doar un mic grup de 
cercetători din Institut (V. Ţaranov, C. 
Stratievschi ş.a.) nu susține punctul de 
vedere expus în prezenta declaraţie. 


Limba Mandnă 


ÎN LIMBA ROMÂNĂ 


Lui lon Dumeniuk 


De m-a prinde vreun dor de-al cocorilor zbor, 
Îmbrăcat ca ascetu-n tîrsînă, 

Îmi voi pune-n boccea o baladă şi-un nai 
Să m-aline în limba română. 


Lîngă mare de-o fi să mă fure-ntr-o zi 

Din genunile apei vreo zînă, 

Pizmuiţi-mă, fraţi, sau destinu-mi deplîngeţi 
În duioasa mea limbă română. 


Cînd s-a da la hotare bătălia cea mare 
Şi-oi sta scut pentru-a Ţării ţărînă, 

Voi uraţi-mi să vin nu pe scut, ci cu scutul 
Şi gornind tot în limba română. 


De va fi să trădez al strămoşilor crez, 
Nici o urmă de-a mea nu rămînă. 
Daţi-mi ochii la corbi, leşul daţi-l la cîini, 
Blestemaţi-mă-n limba română. 


lar de fi-va să cad lîngă cetini de brad 
În vreo luptă cu lifta păgînă, 
Prohodiţi-mă, fraţi, după legea lui Crist 
Cu-aleluia în limba română. 


Nicolae MĂTCAŞ 

__ Edize specială 


APEL 

al participanților 

la Greva Generală 

a studenţiior și profesorilor 

din sistemul universitar 

și preuniversitar câtre populaţia 
Republicii Moldova 


Stimaţi concetăţeni. 
dragi părinţi. fraţi şi surori! 


De trei săptămîni continuă Greva 
Generală a studenţilor şi profesorilor din 
sistemul universitar şi preuniversitar, 
grevă care între timp s-a transformat 
într-o acţiune de protest de mare 
amploare. Zecile de mii de studenţi, 
elevi şi profesori, susținuți de muncitori, 
țărani şi reprezentanţi ai intelectualităţii, 
pledează pentru: 

1. Drepturile studenţilor şi elevilor de 
a studia limba şi istoria naţională în baza 
unor cursuri şi manuale, elaborate în 
conformitate cu adevărul ştiinţific, şi nu 
cu programul politic al partidului de 
guvernămiînt; 

2. Respectarea Legii Fundamentale 
a Republicii Moldova cu privire la 
autonomia universităţilor şi — respectiv 
— alegerea rectorilor; 

3. Majorarea burselor de studii; 

4. Drepturile părinţilor noştri la salarii 
şi pensii echitabile, la indexarea 
depunerilor băneşti din Banca de 
Economii, la împroprietărirea cu pămînt. 

Toate revendicările noastre nu 
contravin Constituţiei Republicii 
Moldova, ele urmăresc ridicarea 
nivelului de instruire al studenţilor şi 
elevilor, precum şi îmbunătăţirea 
condiţiilor de trai pentru majoritatea 
populaţiei, ale cărei interese nu sunt 
apărate astăzi nici de majoritatea 
parlamentară, nici de Guvern, nici de 
sindicate. 

„Conducerea Repubiicii Moldova a 
fost avertizată despre dreptul nostru de 
a începe greva în Declaraţia 
reprezentanţilor instituţiilor de învăţămînt 
de toate gradele din 20 ianuarie 1995. 
Încercarea Ministerului Învățămîntului de 

a modifica, după placul partidului de 
guvernămînt, cursurile de istoria 
românilor şi limba şi literatura română a 
făcut să izbucnească nemulţumirea 
acumulată pe parcursul ultimului an de 
către studenţi şi profesori faţă de 
încălcările făţişe şi sistematice ale 
legislaţiei în vigoare comise de actualul 
Guvern. 

Sindicatul de ramură care trebuie să 
apere interesele noastre, preferînd 
bunele relaţii cu Puterea, s-a detaşat de 
cei pe care crede că-i mai reprezintă. 
Astfel, ignorat de autorităţi, conflictul a 
generat o grevă spontană. 

De ce totuşi acest conflict nu a fost 
soluţionat pînă acum? 

Participanţii la Grevă consideră că 
satisfacerea revendicărilor înaintate este 
posibilă şi poate asigura consolidarea 
societăţii noastre. Divizarea artificială 
prin prevederi constituţionale a populaţiei 
băştinaşe în moldoveni şi români, nefiind 
în interesul stabilităţii sociale una din 
revendicările noastre de bază poate fi 
satisfăcută pe cale parlamentară fără 
folosirea resurselor financiare. Tot aşa, 
respectarea Constituţiei cu privire la 
autonomia universităţilor, inclusiv 
renunţarea la politica de impunere de 
către Guvern a rectorilor nu necesită 
cheltuieli financiare. Soluţionarea 
celorialte revendicări cu caracter social- 
economic nu poate fi evitată decit în cazul 
în care Guvernul refuză public să 
respecte legislaţia în vigoare. şi 
programul său de activitate, aprobat de 
actualul Parlament. 

Dragi părinţi, fraţi şi surori! Noi 
reprezentăm prima generaţie de tineri 
care am putut studia şi prima generaţie 
de profesori care am putut preda, 
nestingheriţi şi neconstrînşi de nimeni, 
istoria românilor, limba şi literatura 
românilor, lăsate nouă moştenire de către 
înaintaşii noştri. 

Recunoscînd Republica Moldova ca 
stat independent şi suveran, subiect al 
dreptului internaţiona!, noi sîntem 
împotriva separatismului etnic şi lingvistic 
est-moldovenesc, promovat astăzi de 
partidele de guvernămînt. Considerăm 
că această opţiune a noastră este bine 
înţeleasă şi de reprezentanții 
comunităţilor bulgare, ucrainene şi ruse, 
care, convieţuind cu noi de mai multă 
vreme, nu renunţă şi nici nu sînt 
îndemnați să renunţe la numele lor etnic 


de bulgari, ucraineni, ruşi sau la 
denumirea limbii lor. Sîntem siguri că 
dumnealor îşi dau bine seama că 
studierea istoriei românilor în instituţiile 
de învăţămînt nu exclude studierea 
paginilor.de istorie a convieţuirii noastre 
în comun. 


Concetăţeni! Nu credem că astăzi în 
Transnistria sînt mai mulţi simpatizanți 
ai separatismului decît susţinători activi 
ai grevei noastre. În spatele nostru 
n-avem armată, cazaci sau OSTK, de 
aceea, probabil, revendicările greviştilor 
sînt disconsiderate de către guvernanţi. 
Noi, totuşi, sîntem convinşi că vom fi pînă 
la urmă auziţi, fiindcă în spatele nostru 
este adevărul şi dreptatea. 

Luînd în considerare prevederile 
legale existente privind modul de 
revizuire a Constituţiei, precum şi 
Declaraţia Preşedintelui Mircea Snegur 
de a-şi asuma dreptul de a înainta 
Parlamentului pe parcursul acestei luni 
Proiectul de lege privind revizuirea 
Constituţiei, dorind să excludem 
folosirea Grevei în interes de partid în 

cadrul campaniei electorale pentru 
alegerile locale din 16 aprilie şi să 
asigurăm desfăşurarea. normală `a 
procesului de învăţămînt, participanţii la 
Grevă au adoptat o rezoluţie privind 
condiţiile de sistare temporară pînă la 4 
mai 1995 a Grevei Generale. 

Concetăţeni! Tineretul studios, 
profesorii s-au încadrat în luptă pentru 
bunăstarea tuturor, pentru adevăr şi 
dreptate. Demonstrînd principialitate, 
curaj şi dăruire în apărarea interesului 
public, ei au ales calea dialogului, 
însoţită de compromisuri rezonabile. O 
lună de zile este un termen suficient 
pentru a întoarce datoriile, a da oamenilor 
ceea ce li se cuvine prin lege, a te ţine 
de cuvîntul dat în faţa întregii lumi. 
Participanţii la Greva Generală, contînd 
pe sprijinul şi înţelegerea 
dumneavoastră, speră că dreptatea şi 
adevărul vor triumfa şi astfel vom avea 
posibilitatea de a ne orienta eforturile nu 
la continuarea Grevei, ci la pregătirea 
noastră profesională pentru ziua de 
mîine. 


Mircea SNEGUR: 
“Limba română 
este numele corect 
al limbii noastre” 


Mesajul Președintelui 
Republicii Moldova 
prezentat Parlamentului 
în ziua de 27 aprilie 1995 


Domnule al 
Parlamentului, 

Doamnelor şi domnilor deputaţi, 

Onorată asistenţă, 

Stimaţi compatrioti, 

Sîntem martorii unor transformări 
fundamentale ale vieţii noastre, 
evoluţie firească care, începînd cu 27 
august'anultrecut, este reglementată 
de către Legea Supremă a Societăţii 
şi a Statului — Constituţia Republicii 
Moldova. 

Acest răstimp, deşi încărcat de 
greutăţile şi încercările bine 
cunoscute, a demonstrat, o dată în 
plus, că opţiunea fermă şi clară a 
poporului ţării noastre este năzuinţa 
lui de a edifica un stat de drept, în 
care pacea civică, democraţia, 
demnitatea omului, drepturile şi 
libertăţile lui, libera dezvoltare a 
personalităţii, dreptatea, pluralismul 
politic sînt considerate valori su- 
preme. Voința comună de a realiza 
acest sacru deziderat se bucură de 
sprijinul comunităţilor europeană şi 
rnondială. Faptul ca atare ne insuflă 
încredere şi optimism, dar ne şi 
obligă, totodată, ca în această 


Preşedinte 

perioadă dificilă să dăm, dovadă de 
corectitudine şi răbdare, de cumpătare, 
calm şi rațiune. 

Un astfel de comportament este 
necesar permanent, dar mai ales 
acum, în preajma examinării de către 
Adunarea Parlamentară a Consiliului 
Europei a cererii Republicii Moldova 
de admitere în acest organism, acum, 
cînd avem şansa reală de a ne include 
cît mai curînd şi mai activ în circuitul 
valorilor umane şi materiale ale ţărilor 
continentului european, în vastul lor 
proces de colaborare şi integrare. 

Fără doar şi poate, frumoasa şi 
dorita perspectivă ne îndeamnă să 
privim evoluţia de pînă acum a 
reformelor democratice la noi prin 
prisma exigenţelor şi scării de valori 
ale democraţiei. Utilizînd aceste 
principii vizavi de recentele 
evenimente de la Chişinău, am a 
spune următoarele. , 

Greva, declanşată în luna 
martie curent de către tineretul stu- 
dios şi corpul didactic ca formă de 
apărare a intereselor profesionale, 
este o acţiune prevăzută de articolul 


Limba Manduă 


45 al Constituţiei cu titlui “Dreptui 
la grevă”. 

De fapt, prin această manifestare 
paşnică în viaţa noastră cotidiană 
şi-a anunţat prezenţa încă un element 
propriu societăţii democratice. Cu re- 
gret, însă, greva dată nu poate servi 
drept exemplu, drept dovadă 
concludentă că în Republica Moldova 
segmentele vieţii democratice se 
statornicesc prin respectarea strictă 
a legii. Fiind organizată de una dintre 
cele mai dotate părţi a societăţii 
(profesori şi studenţi), dar cu 
încălcarea legislaţiei în vigoare, ea 
s-a transformat de la bun început mai 
mult într-o acţiune politică, astfel încît 
mitingurile greviştilor au servit drept 
tribună preelectorală unor cunoscute 
personalităţi politice. 

După cum se şiie, aceste 
deformări au fost constatate şi 
comentate în zilele cu pricina şi de 
către di Miguel Angel Martinez, 
Preşedintele Adunării Parlamentare a 
Consiliului Europei, care se afla în 
vizită la Chişinău. 

Domnilor deputaţi, 

Sînt bine cunoscute discuţiile, 
polemica, dar şi diversele speculaţii, 
ce au loc de mai bine de un an în jurul 
denumirii limbii oficiale de stat, mai 
exact — pe marginea articolului 13 al 
Constituţiei ţării. 

Evident, grevele studenţilor, 
liceenilor şi profesorilor doar au atras 
atenţia, o dată în plus, asupra 
existenţei problemei legate de 
denumirea limbii în articolul 13. Pînă 
la aceasta a fost hotărîrea 
Parlamentului din 28 iulie 1994, prin 
care, cu o zi înainte de adoptarea 
Constituţiei, s-a solicitat opinia 
Academiei de Ştiinţe a Moldovei 
privind folosirea glotonimului “limba 
moldovenească”. Apoi a urmat decizia 
Prezidiului Academiei de Ştiinţe, din 
9 septembrie 1994, prin care s-a 

propus modificarea alineatului întîi din 
articolul 13 al Constituţiei în redacţia 
“Limba de stat (oficială) este limba 
română”. În perioada dată s-au 
desfăşurat simpozioane, conferinţe 
ştiinţifice, în cadrul cărora au fost 
adoptate decizii similare unanime 
referitoare la denumirea limbii oficiale 
în Constituţia ţării. Mai mult ca atit, în 
virtutea bine cunoscutelor premise, 
problema denumirii limbii de stat 


în Republica Moldova se 
internaţionalizează. 
Se naşte, deci, fireasca 


întrebare: cînd şi de ce a apărut 
această problemă în societate? 

Este bine ştiut faptul că doar 
cîţiva ani în urmă noţiunea de limbă 
română era folosită drept singura 
ce denumea limba noastră în 
circuitul cotidian: acte oficiale ale 
Parlamentului, . Preşedinţiei, 
Guvernului, documente şi formulare 
ale ministerelor, departamentelor, 
organizaţiilor şi întreprinderilor, fără a 
mai pomeni de învăţămînt, literatură, 
presă, audiovizual. Aceeaşi formulă 
a figurat drept denumire a limbii de 
stat în primul proiect de Constituţie 
a republicii, elaborat de o comișie 
autoritară, în fruntea căreia am avut 
ocazia şi onoarea să mă aflu. Nu-mi 
amintesc să fi fost cineva care a pus 
la îndoială sau a contestat acest 
lucru... 

Cum să nu ne mire, sănu ne 
pună în gardă faptul că atunci, poate 
în perioada cea mai complicată din 
viaţa social-politică a republicii, 
cînd conştiinţa. majorităţii 
populaţiei mai era dominată masiv 
de ideologia vechiului regim, se 
manifesta totuşi înţelegere şi chiar 
unitate în problema dată, iar astăzi, 
în al patrulea an de afirmare a ţării 
noastre ca stat independent, ne-am 
pomenit că denumirea limbii de 
stat (oficială) în Constituţie este 


Ediţie specială 


mărui discordiei în societate? 

De unde a apărut acest rău al 
confruntării încrîncenate între grupuri, 
partide şi chiar pături sociale, care 
s-au situat pe poziţiile separării şi 
contradicţiilor caracteristice fracţiunilor 
Parlamentului precedent? 

Cînd s-a produs această 
îndepărtare între oamenii care şi în '89, 
şi în '90, şi în '91 erau frămîntaţi de 
aceleaşi probleme majore ale 
societăţii, erau solidari în apărarea 
intereselor supreme ale poporului? 

Din diversele răspunsuri 
cunoscute, care s-au dat la aceste 
întrebări aş alege unul care mi se pare 
mai aproape de adevăr. El aparţine 
domnului deputat Alexandru Moşanu 
şi este formulat într-un amplu interviu 
publicat în cotidianul “Adevărul” din 
17 februarie 1993. lată conţinutul 
acestui răspuns (citez): “Cei care au 
spus “Unirea — acum!” ne-au făcut 
rău, pentru că, dimpotrivă, acest lucru 
a avut un efect invers... A radicalizat 
şi a îndepărtat o parte din oameni”. 

Dacă acesta este un adevăr, 
atunci de ce ne-am teme să spunem 
lucrurilor pe nume şi să răspundem la 
întrebările ce apar imediat după 
această afirmaţie: 

Cine sînt cei care ne-au făcut 
rău? 

Care este efectul invers? 

Cine de cine a fost îndepărtat, 
cine şi din ce cauză s-a radicalizat? 

Un evident efeci invers l-a 
constituit scindarea categorică a 
fostului Parlament în legătură cu 
iansarea lozincii unirii, care în 
decembrie 1991 a avut drept urmare 
constituirea “Consiliului Naţional! ai 
Unirii” cu participarea mai multor 
deputaţi de Ja Chişinău, scindare care 
a stopat procesul de elaborare şi 
adoptare a cadrului legislativ şi, pînă 
la urmă, a condus la alegerile antici- 

pate ale noului Parlament. 

Pe de altă parte, a fost format 
grupul celor. 136 de deputaţi din 
fracţiunile parlamentare “Viaţa 
Satului”, “Conciliere” şi “Deputaţii 
independenţi”, care a cerut 
confirmarea prin votul întregului popor 
a independenţei declarate doar de 
Parlament. 

= Timpul a arătat că, atunci, cei 
136 de deputaţi au avut perfectă 
dreptate,dar, fiind blocaţi de Prezidiul 
fostului Parlament, n-au reuşit să-şi 
vadă realizată inițiativa. Sondajul 
sociologic “La sfat cu poporul”, din 6 
martie anul trecut, a demonstrat cu 
prisosinţă că un referendum pentru 


confirmarea actului de declarare a 


independenţei i-ar fi lipsit pe liderii 
separatismului din estul ţării de 
principaia lor armă ideologică 
sperietoare, ar fi condus la evitarea 
escaladării conflictului armat impus în 
primăvara—vara anului 1992, ar fi 
exclus, bineînţeles, şi amplificarea 
celorlalte efecte inverse ale sus- 
pomenitei lozinci. 

Aceasta, însă, nu a avut să se 
întîmple. S-a scindat nu numai fostul 
Parlament. S-a divizat însăşi 
societatea. Lozinca unirii, care, de 
fapt, nu a fost altceva decît o 
provocaţie politică, i-a făcut, din 
păcate, să alunece pe poziţii extreme 
chiar şi pe renumiţi savanţi şi oameni 
de creaţie, unii dintre ei fiind aduşi pînă 
la situaţia de a se dezice public de o 
parte din teritoriul republicii — raioanele 
din stînga Nistrului. 

A urmat apoi o puternică 
campanie propagandistică de 
intimidare, discreditare şi batjocorire 
a ceea ce-i este propriu 
moldoveanului: numeie pe care îl 
poartă, ţara. în care astăzi trăieşte, 
felul în care vorbeşte. Cum numai 
n-au fost numiţi moldovenii, cu cine 


Limba Mondnă 


numai nu au fost comparaţi! 
“Moldoban”, “"moldoivan”, “animal 
care nu poate ieşi din cuşcă”, “turmă”, 
“bobor moldovenesc”, care trăieşte în 
“tarc de 4 milioane”, în “două stîni şi 
trei judeţe”, “Moldoivania”, “aberaţie 
istorică”, “ţară a bîlbîiților”, a 
“alcoolicilor”, a “spînilor”, “stătuleţ 
independento-suverano-moldovano- 
moldovenesc”, “copil mort” — 
acestea sînt doar cîteva “perle” din 
vocabularul cunoscuţilor pretinşi părinţi 
ai naţiunii. Oare nu tocmai acestea 
sînt semnele nu numai ale pericolului, 
ci ale însăşi autonimicirii noastre, 
despre care ne avertiza maestrul lon 
Druţă? 

lată în ce constau rădăcinile 
revoltei fireşti a moldovenilor, revoltă 
care nu s-a lăsat aşteptată mult atunci 
cînd li s-a lezat demnitatea de om, 
cînd au fost jigniti fără nici un temei. 
Ea, revolta firească, s-a amplificat zi 


cu zi, căpătînd amploare deosebită- 


în campania preelectorală pentru 
desemnarea noului Parlament, astfel 
ca, pînă la urmă, prin intermediul 
deputaţilor, să-şi găsească expresie 
în articolul 13 al Constituţiei. 

Este lesne de înţeles că 
noțiunea de “limbă moldo- 
venească” din acest articol ţine nu 
atît de un temei ştiinţific cît de unul 
politic, fiind, dacă vreţi, o replică 
hotărită la campania de înjosire şi 
discreditare a moldovenilor. 

Aş dori să închei acest capitol 
cu ceea ce am spus şi un an în urmă: 
multe, prea multe sînt jertfele aduse 
de strămoşii noştri pe altarul firavei 
noastre libertăţi, ca să nu însuşim şi 
de această dată lecţiile istoriei. Să ne 
lăsăm, oare, atît de uşor striviţi de 
roata istoriei numai pentru faptul că 
unii vot s-o învîrte mai repede, iar alţii 
— s-o oprească? Sau poate e timpul 
să ne suflecăm mînecile ca să 
aşezăm cu grijă şi sîrguinţă piatră cu 

piatră la temelia casei Binelui şi 
Prosperităţii noastre, lăsîndu-i în plata 
Domnului pe cei care nu au altă 
meserie decît să dea năvală de a-şi 
scrie numele pe ele? 

Domnilor deputaţi, 

Seria de consultări pe care am 
iniţiat-o cu reprezentanţii 
învăţămîntului public şi Academiei de 
Ştiinţe (pedagogi, şefii direcțiilor de 
învăţămînt din raioane, oraşe şi 
municipii, profesori universitari, 
specialişti ai Ministerului 
Învățămîntului, academicieni) a 
demonstrat clar că realizarea practică 
a prevederilor articolului 13 al 
Constituţiei ce ţine de denumirea 
limbii oficiale de stat nu poate avea 
loc fără modificările de rigoare, pe 
care le propune ştiinţa lingvistică. 

Este limpede că cei aproape 80 
de mii de pedagogi şi profesori, care 
activează în întregul sistem de 
învăţămînt din ţară, au cunoştinţele şi 
convingerile lor privitoare la denumirea 
limbii şi, fireşte, poziţiile date nu sînt 
şi nu pot fi altele decit cele exprimate 


"în cadrul numeroaselor simpozioane, 


conferinţe ştiinţifice ce au avut loc în 
ultimul an la această temă. Mai mult 
ca atît, în susţinerea actualei formulări 
a denumirii limbii de stat în articolul 
13 al Constituţiei în ultimii ani nu a 
avut loc nici o conferinţă, nici un 
simpozion ştiinţific al specialiştilor. în 
materie. | 

Felul nostru de a vorbi, de a 
scrie, ca şi orice altă activitate 
umană, este obiectul cercetărilor 
ştiinţifice, mai precis — al ştiinţei 
lingvistice. Aceste cercetări se fac 
nu numai în Moldova, nu numai pe 
continentul nostru. 

Ştiinţa lingvistică a demonstrat 
demult că noi, moldovenii, avem 
felul nostru de a vorbi, avem propria 
vorbire populară, care este grai 
moldovenesc. Ei reprezintă 


Ediţie specială 


secţiunea aceluiaşi sistem de 
graiuri din stînga şi din dreapta 
Prutului şi face parte din 
subdialectul moldovenesc al 
dialectului dacoromân. 

Ştiinţa lingvistică dovedeşte că 
vorbirea noastră, gralul nostru 
moldovenesc constituie doar una 
din varietățile întregului glotic care 
are un singur nume generic — “limba 
română”. Limba română este 
numele corect al limbii noastre 
istorice, literare, de cultură şi 
scrise. Acestea sînt noţiuni 
binecunoscute în întreaga lume şi ar 
fi o mare eroare dacă nu ar fi şi la noi 
însuşite în şcoli, licee, instituţii, 
universităţi, academii. 

Deci, păstrîndu-ne coloritul, 
originalitatea, specificul, accentul şi 
frumuseţea. : graiului nostru 
moldovenesc,  purificîndu-l şi 


îmbogăţindu-l, noi, folosind imensul - 


tezaur al vocabularului limbii şi 
literaturii române, nu avem decit să 
învăţăm a vorbi şi a scrie o limbă cultă, 
literară care se numeşte limba română. 

Oare această tendinţă firească 
a oricărui neam şi popor de a vorbi şi 
a scrie o limbă cultă poate fi străină 
voinţei neamului şi poporului nostru, 
cum încearcă unii să prezinte 
lucrurile? Oare părinte să fie acela 
care-şi doreşte ca fiul său să nu 
cunoască mai multe ca el? Oare, 
făcînd atîtea, din puţinul pe care ni-l 
putem permite în condiţiile de astăzi, 
pentru dezvoitarea şi funcţionarea altor 
limbi vorbite pe teritoriul ţării, avem 
dreptul să ferecăm în formule greşite, 
să sărăcim propriul grai, propria limbă? 

Vă invit, domnilor deputaţi, să 
răsfoiţi textele sienogramelor cu 
alocuțiunile dumneavoastră de acum 
pairu—cinci ani. Vă asigur, veţi 
descoperi cu plăcere că noi toți, cu 
greu, dar totuşi, din an în an, învăţăm 

a vorbi şi a scrie mai corect. Aceasta 
s-a putut întîmpla doar datorită 
evoluţiei spre bine a mediului lingvistic 
în viaţa noastră cotidiană şi nu fără 
însuşirea şi respectarea normelor 
limbii române, inclusiv cu ajutorul 
dicţionarelor de limbă română pentru 
diverse domenii, care sînt prezente 
astăzi pe masa fiecărui elev, student, 
profesor, specialist. 

Putem noi, oare, să ne 
imaginăm că multitudinea de lucrări, 
miile de dicţionare pot fi retipărite şi 
numite aşa cum prevede articolul 13 
din Constituţie? Ce ne facem cu miile 
de manuale de limbă romană tipărite 
deja, a căror utilizare este stopată de 
acelaşi articol 13? Cum vom edita 
manualele avînd pe copertă titlul 
“Limba moldovenească”, dacă 
cunoscuţii autori ai acestora nu doresc 
să le semneze? 

Se vehiculează ideea cum că 
schimbînd denumirea limbii de stat în 
actuala Constituţie pierdem statul, 
pierdem republica, independenţa... Nu 
este. adevărat. Denumirea limbii 
oficiale, se ştie, nu este obligatorie 
şi pentru numele statului,. 
poporului. În peste 50 de ţări ale lumii 
limba oficială, limba vorbită este 
engleza, în peste 20 — spaniola, în 
circa 30 — franceza. 


Domnilor deputaţi, 

Acestea fiind spuse, înaintez 
Parlamentului republicii următoarele 
propuneri: 


Prima. În conformitate cu 
articolele 73 şi 141 ale Constituţiei 
Republicii Moldova, Vă prezint spre 
examinare şi aprobare următorul 
proiect de lege: 


LEGE 
privind modificarea articolelor 13 


Limba Romnăână 


şi 118 din Constituţia Republicii 
Moldova 


Parlamentul adoptă prezenta 
Lege. 
Art. 1. — Alineatul (1) al art. 13 
din Constituţia Republicii Moldova se 
modifică şi va avea următorul conţinut: 

“(1) Limba de stat (oficială) a 
Republicii Moldova este limba ro- 
mană”. - 

Art. 2. — Alineatele (1) şi (2) 
din articolul 118 se vor da într-o nouă 
redacţie: 

“(1) Procedura juridică se 
desfăşoară în limba romană. 

(2) Persoanele care nu posedă 
sau nu vorbesc limba romană au 
dreptul de a lua cunoştinţă de toate 
actele şi lucrările dosarului, de a 
vorbi în instanţă prin interpret”. 

Art. 3. — Prezenta Lege intră 
în vigoare la data publicării. 

Preşedintele Parlamentului 
Republicii Moldova 


În conformitate cu articolul 141 
al Constituţiei Republicii Moldova, vă 
prezint concomitent avizul pozitiv al 
Curţii Constituţionale din Republica 
Moldova referitor la prima mea 
propunere. 

A doua propunere. 
Întrucît se preconizează ca Legea cu 
privire la funcţionarea limbilor 
vorbite să fie perfecționată, consider 
raţional ca proiectul de lege ce se 
elaborează în acest scop să includă 
definițiile şi reglementările respective 
despre noţiunea, folosirea şi ocrotirea 
graiului: moldovenesc ca parte 
indispensabilă a limbii române. 

Anume despre ocrotirea graiului 
moldovenesc, şi nu despre existența 
a două limbi am vorbit mai bine de un 
an în urmă în cadrui Congresului 
“Casa noastră — Republica Moldova”, 
dar, din păcate, n-am fost auzit şi 

n-am fost înţeles. lată de ce îmi per- 
mit să citez din acel discurs: 

“Poporul nostru vrea să trăim cu 
fraţii români în bună înţelegere, aşa 
cum le şade bine neamurilor. El vrea 
cu farmecul graiului său să vorbim 
aceeaşi limbă, cu propria voce şi 
melodie a fluierului său să cîntăm 
aceeaşi doină, cu frumuseţea hainei 
sale să dansăm aceeaşi horă, cu 
învăţătura istoriei drepte a neamului 
său de moldovean să citim aceeaşi 
carte. Astfel să ne păstrăm reciproc 
originalitatea şi nu cu sfială, dar cu 
demnitate, fără a risipi nimic din ce-i 
este propriu, din ce este etern 
moldovenesc să fim şi de acum 
înainte ca fraţii şi la bine, şi la rău, 
astfel ca să putem munci cu spor 
ogorul său, să putem îngriji cu 
sîrguinţă casa sa”. 

Domnilor deputaţi, 

Dacă recunoaştem că Academia 
de Ştiinţe a Moldovei este cel mai 
prestigios for ştiinţific al ţării, care 
realizează şi coordonează politica 
ştiinţifică în domeniul cercetărilor 
fundamentale, dacă ne-am angajat să 
respectăm drepturile şi libertăţile 
omului consfinţite şi apărate prin Legea 
Supremă a Societăţii şi a Statului — 
Constituţia, care prin alineatul (1) ai 
articolului 33 stabileşte că libertatea 
creaţiei artistice şi ştiinţifice este 
garantată şi creaţia nu este supusă 
cenzurii; 

dacă tindem spre o participare 
activă la procesul de integrare şi cola- 
borare europeană şi dorim, prin aceas- 
ta, să fim recunoscuţi şi înţeleşi de 
către forurile ştiinţifice internaţionale 
de pe continent şi din întreaga lume; 

dacă vrem să de;nonstrăm lumii 
că posedăm maturitatea civică şi poli- 
tică necesară pentru a ne soluţiona 
paşnic una dintre cele mai sensibile 
şi delicate probleme ale societăţii, 

Vă îndemn să susţineţi şi să 


Edite apeciati 


votaţi proiectul de lege prezentat. Prin 
acest vot să trecem împreună răs- 
crucea blestemată, vorba lui lon Druţă, 
spre care am fost împinşi pînă acum, 
să o trecem cu bărbăţie şi demnitate 
pentru ca, după cum mai spunea 
maestrul, energia umană a întregului 
neam să nu se mai ducă pe vînt. 

Vă invit să ascultăm şi sfatul 
unui alt copămîntean al nostru, unul 
dintre cei mai iluştri savanţi lingvişti 
contemporani din lume, profesorul 
Eugen Coşeriu, originar din Mihăileni, 
Rîşcani, cunoscător în profunzime al 
principalelor limbi moderne şi clasice, 
profesor de Limba română, Lingvistică 
generală, indoeuropeană, romanică, 
spaniolă în mai mult de 30 de 
universităţi, membru de prestigiu, 
preşedinte al diverselor societăţi 
lingvistice, membru al diferitelor 
academii (inclusiv din Chişinău) şi 
instituţii academice din Europa, Asia 
şi America, “Doctor Honoris causa” a 
17 universităţi din lume, inclusiv al 
Universităţii de Stat din Moldova. 

Referindu-se la problema legată 
de denumirea limbii în Constituţia ţării 
noastre în cadrul celui de-al cincilea 
Congres al Filologilor Români, ce a 
avut loc în iunie trecut la laşi şi 
Chişinău, domnul Eugen Coşeriu a 
spus: “Tocmai, dacă respectăm acest 
Parlament, sîntem datori să-l 
considerăm de bună credinţă, doritor 
de a stabili şi a promova adevărul şi 
doritor de a respecta identitatea etnică 
şi culturală a poporului băştinaş şi 
majoritar din republică, cel puţin în 
măsura în care respectă identitatea 
etnică şi culturală a populațiilor 
minoritare conlocuitoare; şi avem 
datoria să-l ferim de riscul de a se 
acoperi de ridicol şi ocară în-faţa 
istoriei”. 

Este nu numai un sfat pentru 
Parlamentul nostru. E şi o lecţie de 
comportament, de respect a unui sa- 

vant față de parlamentari. Sînt sigur 
că, dacă ultrapatrioții de pe la noi 
însuşeau şi urmau această lecție, nu 
avea loc nici confuzia legată de 
articolul 13. 

Domnilor deputaţi, 

Onorată asistenţă, 

Stimaţi concetăţeni, 

Am convingerea că, la fel ca şi 
mine, Dumneavoastră, întreaga 
societate dorim ca astăzi, odată cu 
prezentarea proiectului de lege pentru 
operarea unor modificări în Constituţie, 
să punem capăt confruntărilor fără nici 
un sens pe marginea temei date, să 
întoarcem această regretabilă filă din 
istoria noastră şi să o facem onest, 
fără alai şi manifestări zgomotoase. 

În situaţia noastră concretă nu 
vor exista nici învingători, nici învinşi. 
Adevărul este că noi toţi, în loc să 
facem cel mai simplu şi important lucru 
— să învăţăm a vorbi şi a scrie corect, 
am pierdut amar de vreme pentru ca 
să dovedim unul altuia ceea ce, de 
fapt, nu are nevoie de dovadă. 

Sintem în frumoasele şi 
înălţătoarele Sărbători ale Învierii, ale 
Sfintelor Paşti. Domnul să ne ajute să 
fim la înălţimea exigenţelor ce ni le 
dictează viaţa pentru prosperarea ţării 
şi a noastră a tuturor. 

Dorindu-vă sărbători fericite, Vă 
mulţumesc pentru atenţie şi înmînez 
Preşedintelui Parlamentului mesajul şi 
documentele respective în problema 
abordată. 


Mircea SNEGUR: 
“Greva, declanşată în luna martie - 
curent de către tineretul studios şi 
corpul didactic ca formă de apărare 
a intereselor profesionale, 
este o acţiune prevăzută de articolul 
45 al Constituţiei cu titlul Dreptul la 


grevă.” 
(Din mesajul Preşedintelui Republicii 
Moldova “Limba română este numele 
corect al limbii noastre”, prezentat 
Parlamentului în ziua de 27 aprilie 1995) 

"DENUMIREA LIMBII 
NOASTRE E CEA ŞTIUTĂ 
DE TOATĂ LUMEA — 
ROMÂNĂ” 


Dialog: 
Alexandru BANTOŞ — 
Silviu BEREJAN 


A.B.: — Stimate domnule aca- 
demician Silviu Berejan, învingînd 
conjuncturismul politic, riscînd să intre 
în impact cu puterea, Institutul de 
Lingvistică, al cărui director sunteţi, 
apoi un grup temerar de oameni de 
ştiinţă, urmaţi în fine de întreaga 
Academie a Republicii Moldova, a 
afirmat adevărul ştiinţific despre 
denumirea limbii noastre. Firesc era 
ca Parlamentul, dînd dovadă de 
respect faţă de cea mai reputată 
instituţie ştiinţifică a statului, să ia 
operativ în dezbatere răspunsul 
formulat şi să facă modificările de 
rigoare în Constituţie. Or, lucrurile nu 
s-au întîmplat astfel. Parlamentul 
neglijează opţiunea academică, unica 
valabilă, posibilă şi acceptabilă, 
sfidînd astfel onoarea instituţiei ce are 
mandatul să se pronunţe în problema 
respectivă. Cum ar trebui să procedeze 
în această penibilă situaţie Institutul , 
Academia, în sfîrşit, oamenii de 
Ştiinţă, care — vede o lume — sînt 
împinşi în cursa oportunismului, a 
minciunii: şi a trădării sacrei misiuni 
hărăzite de însuşi Dumnezeu? 

S.B.: — O instituţie cum este 
institutul de Lingvistică, ca şi 
Academia în ansamblu, nu are căderea 
decît să spună care e adevărul. 
Aceasta e misiunea, sacra misiune, 
pe care i-a hărăzit-o însuşi Dumnezeu, 
cum spuneţi Dvs., domnule Bantoş. 
Mai mult ştiinţa nu poate face; altă 

armă decît argumentul ştiinţific ea nu 
are. Să constrîngă, deci, să forţeze 
pe cineva să accepte adevărul 
derpenstrat ştiinţa nu e în stare. Cei 
"iau hotărîri şi decizii, cei ce au 
nevoie de acest adevăr, dacă ei înşişi 
nu-l cunosc, trebuie doar să-l pună în 
aplicare. Dar dacă pe ei adevărul nu-i 
interesează, dacă ei nu au încredere 
în ştiinţă şi consideră că ştiu totul, 
deciziile şi hotăririle luate rămîn pe 
conştiinţa lor şi îi va judeca istoria. 
Deci, unicul lucru pe care îl poate face 
ştiinţa în această eu adevărat penibilă-' 
situaţie este să nu accepte minciuna. 
Altceva nu este în puterile ei. , 

A.B.: — Care este misiunea unei 
Academii în procesul de consolidare 
a independenţei şi suveranităţii unui 
stat tînăr? Ce rol ar trebui să i se 
atribuie acestui templu al ştiinţei? 

S.B.: —Am menţionat deja mai 
sus că misiunea Academiei în orice 
stat, mai tînăr sau mai vechi, în proces 
de consolidare a independenţei şi 
suveranităţii sau în orice altă perioadă, 
este aceeaşi: de a furniza fapte şi 
argumente ce ţin de adevărul ştiinţific 
şi istoric. lar statul, vechi sau tînăr, 
să se bazeze numai pe adevăr, dacă 
vrea să fie respectat de comunitatea 
internaţională. 

Rolul Academiei este cel pe care 
îl au toate academiile şi :entrele de 
cercetări din ţările civilizate în toate 
timpurile: să stabilească adevărul şi 
să-l pună în serviciul statului şi al 
omenirii. 

A.B.: — Care este astăzi resortul 
obştesc al Academiei, al oamenilor de 
ştiinţă în general, în situaţia cînd 
puterea legislativă, executivă, partidul 
de guvernămîni pun la îndoială 
oportunitatea, probitatea şi, în ultimă 
instanţă, importanţa argumentului 
ştiinţific? ` 

S.B.: — Oamenii de ştiinţă, iar 
în cazul nostru istoricii, care au 
fundamentat unitatea neamului 
românesc, şi lingviştii, care au 
demonstrat unitatea limbii române, nu 
mai au, după cum am spus deja, nici 

un resort în situaţia penibilă care s-a 
creat. Presupun chiar că ei vor fi puşi 
la un moment dat în imposibilitate 
practică de a se ocupa de istoria 
neamului şi de lingvistica naţională. 
Vă închipuiţi, probabil, că la noi azi 
nu se mai poate face,de exemplu, nici 
un manual, nici o gramatică, nici un 
dicţionar, nici un studiu care după 
materie să nu fie de limbă română. 
Or, dacă limbii nu-i putem spune pe 
nume, cum să faci lingvistică? 

Dar cine ar putea să alcătuiască 
astăzi manuale şi alte materiale 
didactice de “limbă moldovenească”? 
Nespecialiştii? Pentru că specialiştii- 
lingvişti nu pot alcătui decît manuale 
de limbă română în situaţia cînd toţi 
scriitorii din trecut sînt români, iar 
scriitorii actuali scriu româneşte. 

Că doar numai pe material din 
operele lui |. Canna, L. Corneanu şi 
ale altor cîtorva nu poţi face manuale 
de limbă şi, cu atît mai mult, de 
literatură naţională! 

A.B.: — Se ştie, teoria “limbii 
moldoveneşti” este harnic promovată 
de cîţiva “ideologi”, care adesea nici 
nu au curajul să-şi semneze opurile, 
împînzind presa, aservită puterii, cu 
o sumedenie de pseudonime. Este 
oare în firea lucrurilor, domnule aca- 
demician, ca într-un stat ce purcede 
pe calea democraţiei, care jinduieşte 
a intra în rîndul ţărilor civilizate, să fie 
pusă la îndoială opţiunea unei instituţii 
ştiinţifice cum este Academia, care, 
spre onoarea ei, după o lungă şi 
neagră perioadă de laşitate. şi 
conjuncturism, a întreprins o acţiune 
cu adevărat istorică? Cum poate fi 
oprit tăvălugul minciunii împins peste 
Academie la îndemnul cîtorva amăriţi 
politicieni? 

S.B.: — Aveţi dreptate, domnule 
Bantoş, nu Sînt mulţi “ideologii” (şi, din 
fericire, deocamdată cel puţin, nimeni 
dintre specialiştii oneşti nu li se 
alătură!), şi publică ei variaţii pe 
aceeaşi temă sub diferite pseudonime 

(toate “arhimoldoveneşti”, tip: 
Herghelegiu sau Băjenaru!), şi e pusă 
la îndoială opţiunea academicienilor 
şi a Academiei ca instituţie ştiinţifică 
supremă, dar tăvălugul minciunii nu 
poate fi oprit prin demersuri ştiinţifice. 
Acest lucru ne-a fost demonstrat deja 
foarte ilustrativ: demersurile respec- 
tive ale Institutului nostru, ale 
Prezidiului Academiei au fost, pur şi 
simplu, ignorate. Ca să nu mai 
vorbesc despre apelurile, declaraţiile, 
moţiunile altor instituţii, foruri şi 
personalităţi reputate din lume. 

A.B.: — Unii afirmă că dacă 
Institutul de Lingvistică ar fi luat 
atitudine “promptă, activă” în preajma 
adoptării Constituţiei şi în special a 
votării nefastului articol 13, dacă 
unitatea şi coeziunea oamenilor de: 
ştiinţă s-ar fi manifestat pînă la 
aprobarea Constituţiei, consecinţele ar 
fi fost altele... Ce: credeţi Dvs. în 
această privinţă? ` 

S.B.: — Eu cred că o atitudine 
“mai activă” şi “mai promptă”, decît a 
luat Institutul de Lingvistică, n-a putut 
fi luată. lar cine afirmă altceva, fie că 
nu cunoaşte, fie că ignorează lucruri 
general cunoscute. 

Altă chestiune este că nu s-a 
ţinut seama, cum aţi subliniat tot Dvs. 
în prima întrebare, nu numai de 
atitudinea Institutului de Lingvistică, 
ci nici de cea a lingviştilor din 
România, care şi-au exprimat în cîteva 
rînduri opinia mult mai hotărît decit 
oricînd înainte, şi nici de cea a 
specialiştilor din alte ţări europene (şi 
nu numai), care s-au adresat direct 
parlamentarilor Moldovei. Dar, dacă 
oamenii nu vor să ţină cont de nimic, 
ce poţi să mai faci? 

Că doar Congresul al V-lea al 
Filologilor Români, la care problema 
s-a discutat larg, a avut loc anume în 
preajma adoptării Constituţiei şi 
hotărîrile lui au fost aduse la 
cunoştinţa forurilor de decizie din 
Republica Moldova, după cum o ştiţi 
prea bine, însoţite de o adresă pe care 
stătea şi semnătura directorului 

Institutului de Lingvistică. 

Şi ce folos? 

A.B.: — Ce ar trebui să 
întreprindă Institutul de Lingvistică, 
Academia pentru a obține cîştig de 
cauză în problema limbii? 

S.B.: — Institutui de Lingvistică 
a obținut cîştig de cauză atunci cînd 
a putut spune, în sfîrşit, că obiectul 
lui de cercetare este limba română. 
Dar dacă acest cîştig de cauză îi este 
contestat, atunci nu se mai poate 
întreprinde nimic. Toate mijloacele 
adecvate ştiinţei au fost epuizate. 

S-a scris atît de mult în 
problema dată, încît numai bibliografia 
ei ar cuprinde zeci, dacă nu chiar 
sute de pagini. 

Dar cine citeşte cele scrise? 
Asta-i întrebarea. 

Cine, dintre intelectualii noştri, 
dintre factorii de decizie din republică 
— parlamentari, lucrători la guvern sau 
preşedinţie — citeşte , de exemplu, 
ce e scris în revista Institutului de 
Lingvistică şi a' celui de Istorie şi 
Teorie Literară (dar sînt scrise acolo 
multe lucruri foarte utile pentru cei care 
nu cunosc bine situaţia)? 

„Dar care e efectul celor publicate 
în revista “Limba Română”? 

Ce ar trebui să întreprindă în 
situaţia aceasta “Revista de 
Lingvistică şi Ştiinţă Literară” (pe care 
o conduc eu) şi revista “Limba 
Română” (pe care o conduceţi Dvs.) 
pentru ca argumentele ştiinţifice oferite 
în ultimii ani de publicaţiile noastre — 
argumente mult prea suficiente, 
convingătoare şi pe înţelesul tuturor 
— să răzbată şi la cei care, din false 
criterii politice, continuă să rămînă 
surzi, orbi şi muţi în faţa adevărului 
ştiut şi recunoscut de o lume? 

Este o întrebare la care nu e 
deloc uşor să răspunzi. Cel puţin 
revista noastră nu poate face altceva, 
decît să popularizeze în conti- 
nuare studiile de limba română şi să 
contribuie la cercetarea cît mai 

profundă a tuturor formelor ei de 
manifestare. 

A.B.: — Descrieţi, vă rog, chipul, 
situaţia socială, economică a unui 
cercetător ştiinţific în domeniul limbii. 
Care este starea lui morală în 
contextul actual? 

S.B.: — Portretul social şi eco- 
nomic al cercetătorului-lingvist este la 
fel ca al tuturor celorlalţi oameni de 
ştiinţă şi, probabil, ca al tuturor 
intelectualilor de la noi. 

Cît priveşte starea lui morală, ea 
nu poate fi calificată în contextul ac- 
tual altfel decît ca deprimantă şi 
lipsită de orice perspectivă. Căci la noi 
şi atitudinea faţă de limbă (română sau 
moldovenească) este cam aceeaşi ca 
atitudinea faţă de stilul calendaristic 
(nou sau vechi) în zona de influenţă a 
bisericii ruse: deşi ştiinţa a demonstrat 
cu argumente categorice adevărul 
obiectiv, elementele conservatoare îl 
ignorează totalmente şi apără 
orbeşte atitudinea demult perimată. 
Ele nu vor să ţină cont de faptul evi- 
dent, la îndemîna oricui, că echinocțiul 
de primăvară, de exemplu, vine la 22 
martie după stilul nou (meteorologia 
demonstrează acest lucru pe bază de 
date temporale absolute), nu la 22 
martie după stilul vechi (cînd ziua a 
crescut de acum în comparaţie cu 
noaptea cu aproape jumătate de oră), 
şi continuă să menţină în biserică 
stilul vechi (cu toate contradicţiile 
apar la tot pasul), după cum în gă 
parlamentare şi guvername 
Moldova se menţine denumi 
moldovenească”. 

Numai că proble 
cu mult mai gravă: în 
vechi nu este impus 
naţionale, denumirea 
se încearcă a fi imp% 
presiune administras 

A.B.: — Cu 
la modul ideal un | 
al unui stat tînăr, 
dent, decis să se 

2AÂNCOVEANU. 

“moştenire lingvistică” rămasă de la 
regimul comunisto-sovietic totalitar, 
care a distrus programatic limbile 
naţionale? Care ar trebui să fie 
problemele majore, la soluţionarea 
cărora ar urma să fie antrenat un atare 
institut? 

S.B.: — Am spus că Institutul 
de Lingvistică al oricărui stat trebuie 
să studieze sub toate aspectele limba 
statului, să propage forma ei exem- 


plară, să ceară respectarea normelor: 


ei. Lucru pe care îl şi face Institutul 
de Lingvistică din Chişinău în 
colaborare cu instituţiile de profil din 
România, scriind şi publicînd studii de 
limbă . română, .participînd la 
manifestări consacrate limbii române, 
vorbind corect limba română şi 
solicitînd acelaşi lucru de la cei din 
jur. 

A:B.: — Die academician, ce 
destin “aşteaptă” institutul pe care cu 
onoare îl conduceţi în cazul perpetuării 


aberantei idei a “limbii moldoveneşti”? 


S.B.: — Un institut de profil 
ştiinţific cum este institutul de 
Lingvistică nu poate accepta, am spus 
deja acest lucru, idei aberante; or, 
ideea “limbii moldoveneşti” este 
anume o astfel de idee. De aceea con- 
sider că, atîta timp cît se va putea, 
lingviştii oneşti se vor ocupa de limba 
română şi vor numi limba studiată cu 

USale ei adevărat. Nu altfel. 
Ştiinb-ină cînd, se întelege, se va 
Spre e aplicare forţa, nu numai cea 

ică, adică timorarea, 
conjunctui, băgarea în spaimă, dar 


cu adevără 

oprit tăvălug lipsirea de pîinea cea 

elle all va fi “destinul” 

po pA ă se va aplica forţa. 
az mă întreb,. însă, 

Bantoş, nu Sînt n 


iaces deocam gte cadre calificate 
dintre specialişi ştiinţifice), care să 

lät Saa a Sectivul destituit al 
alătură!), şi pu istică? Sau poate 
aceeaşi temă sub e Gtiinţe a Moldovei 


> limba (deoarece 

e română prin materie şi grafie)? 

A.B.: — Sînt oare capabili 
colectivul pe care îl conduceţi, filologii 
să organizeze, să participe la o grevă 
de protest, revendicînd dreptul la 
opţiunea ştiinţifică în privinţa denumirii 
corecte a limbii? 

S.B.: — Nu cred că greva unui 
colectiv de 35—40 de oameni ar 
putea avea un efect mai mare decît 
lucrările despre limba română elabo- 
rate de el pe baza cercetărilor 
efectuate. Pe lîngă faptul că 
asemenea acţiuni într-un stat 
civilizat sînt incompatibile cu 
activitatea ştiinţifică. Noi trebuie să 
studiem limba română şi s-o 
numim aşa cum ne dictează materia 
studiată. 

A.B.: — Trasaţi succint cîteva 
acţiuni care ar impune cu adevărat, la 
rang de politică de stat, autoritatea 
Institutului de Lingvistică şi care ar 
restabili şi ar fixa: pentru totdeauna 
prestigiul științific al acestei 
instituţii. 

S.B. — Institutul de Lingvistică 
nu trebuie să întreprindă nici un fel 
de acţiuni speciale ca să se impună 
şi să-şi asigure prestigiul. El trebuie, 
pur şi simplu, să realizeze lucrări de 
certă valoare științifică şi de mare 
pondere naţională, prin care s-ar 
afirma în sfera lingvisticii din ţară şi 
din alte ţări. 

A.B.: — Poate fi găsit un 
“consens” în problema denumirii limbii 
noastre? 

S.B.: — Ce “consens” mai 
vrem? Adevărul privind limba noastră 
e unul singur. Şi Institutul de 
Lingvistică, Academia de Ştiinţe a 
Moldovei în cunoscutele luări de 
atitudine au afirmat, în temeiul unor 
argumente ştiinţifice incontestabile, că 
denumirea limbii noastre (cel puţin a 
formei ei literare, exemplare) e cea pe 
care o ştie toată lumea — română 
(vorbirea moldovenească din 
Republica Moldova, ca şi cea din 

Bucovina, Sudul Basarabiei, 
Transcarpatia, Federaţia Rusă ş.a., 
este doar o formă dialectală a limbii 
române ca noțiune generică, unul din 
graiurile acesteia). 

A.B.: Cum trebuie să 
procedeze pedagogii, ziariştii, toți cei 
care sînt obligați la locul lor de 
serviciu să se conformeze articolului 
13 din Constituție? | 

S.B.: Tot aşa cum 
procedează oamenii de ştiinţă. Să nu 
accepte neadevărul! În Constituţie-a 
fost promovat un neadevăr. Deci 
trebuie revizuită Constituţia, .nu 
adevărul! 

A.B.: — O întrebare adresată 
Dvs. în: -calitate de director al 
Institutului, dar şi de om de ştiinţă, care 
urmăreşte de cîteva decenii evoluţia 
limbii române în Republica Moldova: 
în ce stare se află limba vorbită şi 
scrisă la noi? Cum apreciați evoluţia 
ei de la 1989 încoace? Cum s-au 
îndreptăţit pronosticurile făcute acum 
cîţiva ani privind ameliorarea situaţiei 
lingvistice? 

S.B.: — Limba română vorbită 
la noi continuă să fie prost ştiută, 
continuă să funcţioneze doar în unele 
sfere ale societăţii zise moldoveneşti 
(deşi ea e amestecată), societate în 
care se perpetuează bilingvismul, ce 
rămîne practic cel ce a fost: național- 
rus; limba română continuă să rămînă, 
după gradul de cunoaştere de către 
vorbitori (fără şansa de a schimba 
cîndva ceva), sub nivelul limbilor din 
toate statele mononaţionale. În limba 
scrisă s-au înregistrat, e adevărat, 
anumite progrese, dar acest lucru nu 
poate duce la ameliorarea globală a 
situaţiei într-un viitor previzibil. Mai 
ales că prin desființarea 
Departamentului de Stat al Limbilor a 
fost paralizat şi controlul asupra 
utilizării limbii oficiale în instituţiile de 
stat din Republică. 

A.B.: — Numiţi cîţiva oameni de 
ştiinţă din Moldova care întrunesc 

calităţi de veritabili promotori ai 
adevărului ştiinţific şi concretizaţi prin 
ce s-au manifestat calităţile 
evidenţiate? l 

S.B.: — În fond, oamenii de 
ştiinţă nu pot să nu întrunească 
calităţi de promotori ai adevărului 
ştiinţific (aceste calităţi fiind inerente 
tuturor celor prinşi în activitatea de 
cercetare). Numai că în majoritatea 
domeniilor nu se face caz de acest 
lucru: e ceva obişnuit. 

Problema capătă proporţii de 
caracter social şi chiar moral în ştiinţele 
umanistice, care sînt strîns legate cu 
politica şi cu ideologia promovată de 
factorii de decizie. Aici interesul poli- 
tic, de partid duce la exercitarea unor 
presiuni asupra oamenilor de ştiinţă în 
scopul “fundamentării ştiinţifice” a unor 
falsuri. Sînt bine cunoscute acţiunile 
forurilor diriguitoare din regimul totalitar 
comunist în privinţa istoriei, limbii, 

culturii, etnologiei, economiei, 
sociologiei ş.a.m.d. 

În aceste domenii puţini oameni 
au putut rezista presiunilor regimului. 
Putea-vor ei rezista în condiţiile 
presingului de astăzi? 

A.B.: — În unul din interviurile 
acordate subsemnatului Dvs. cu ani 
în urmă afirmaţi că numai 
suveranitatea reală a Republicii 
Moldova va soluţiona problema 
funcţionării optime a limbii de stat. Ce 
credeţi despre această problemă 
astăzi? 

S.B.: —Am mai răspuns în două 
rînduri la această întrebare a Dvs. şi 
acum, a treia oară, vreau să spun 
acelaşi lucru: suveranitatea 
soluţionează problema funcţionării 
limbii de stat: (în cazul nostru — al 
limbii române), dacă însă ea nu e 
numai declarată, ci şi reală, şi 
dacă se instaurează un mediu de 
limbă adecvat pentru o ţară cu 
adevărat suverană şi independentă (ca 
în România, de exemplu, sau în 
Franţa). 

A.B.: — Presa oficială a 
partidului de guvernămiînt, prin gura 
unor persoane cu vederi nedisimulat 
antiromâneşti, afirmă că Dvs. aţi spus 
una pe vremea regimului comunist (că 
limba e “moldovenească”) şi alta 
acum, în perioada democraţiei (că ea 
e română). Cînd aţi avut dreptate, 
întreabă ei? 

S.B.: — Atunci “au avut dreptate” 
ei, pentru că deţineau puterea, iar 
acum — eu, pentru că pot spune 
adevărul fără a mă teme că aş putea 
fi pus la zid. Atunci însă nu numai eu 
numeam limba în singurul fel admis, 
ci toţi (fără excepţie) lingviştii, toţi 
cercetătorii-filologi în general, toţi 
scriitorii, toţi ziariştii şi publiciştii de 
aici. Cine e temerarul luptător pentru 
dreptate care atunci, înainte de 1988— 
1989, ar fi îndrăznit să spună public 
că limba pe care o vorbim este 
română? Numiţi-mi-l! 

Şi atunci pe ce bază mi se 
incriminează mie că n-am făcut acest 
lucru? 


Oare nu tot cei ce-mi 
incriminează acum că numeam pe 
vremea lor limba română 


“moldovenească” ne impuneau 
această aberaţie, insufiîndu-ne frica 
de a fi consideraţi în caz contrar 
duşmani ai puterii şi ai poporului? 

lar acum tot aceşti inşi cu mină 
de mieluşei inocenți fac pe fariseii! Ei, 
care în luările de cuvînt din 1990— 
1993, numeau, ca şi mine, limba 
noastră limbă română! Recitiţi presa 
timpului şi-i veţi găsi numaidecit. 

Adevărul este cel pe care l-am 
ştiut dintotdeauna: n-am avut şi nu 
avem altă limbă aici decît limba 
română, şi ei sînt conştienţi de acest 
lucru, dar îi manipulează acum pe cei 
neiniţiaţi, după cum îi intimidau atunci 
pe cei iniţiaţi. Speriindu-i cu năluca 
"românizării”. 

A.B.: — Mişcarea pentru 


renașterea naţională în Basarabia... 


Care sînt dimensiunile ei reale ? 

- S.B.: — Mişcare de renaştere 
naţională în adevăratul înţeles al 
cuvîntului, după părerea mea, de fapt 
nici n-a fost, căci masele largi ale 
populaţiei nu erau pregătite pentru aşa 
ceva, nu aveau cunoştinţele necesare 
şi erau impregnate de ideologia 
comunistă antinaţională, cultivată cu 
mult succes de conducerea de partid. 
Masele de oameni simpli s-au alăturat 
unei mîÎini de intelectuali, căci le-a 
părut la un moment dat că aceştia îi 
vor elibera de jugul sovietic de pînă 
atunci, iar cînd unii “intelectuali”, 
promovați la posturi de conducere, 
s-au compromis prin acţiuni ilicite şi 
prin dezbinarea dintre ei, s-au lăsat 
manipulaţi din nou de aceiaşi slujitori 
şi partizani ai regimului vechi. 

A.B.: — Ce datorii neachitate 
are academicianul Silviu Berejan? 

S.B.: — Rog cititorii să nu 
considere drept lipsă de modestie din 


Starea de veghe 


partea-mi afirmația că cercetătorul 
ştiinţific Berejan şi-a făcut datoria 
civică pînă la capăt. Dar să se ia la 
hartă meschină cu oameni neştiutori, 
rău intenţionaţi sau,pur şi simplu, 
necinstiţi în acţiuni nu are nici un rost. 
A spus-o şi lon Druţă (apropo, de lon 
Druţă: Domnia sa în decurs de mulţi 
ani şi în mai multe scrieri a luat în 
țeapă Academia şi, în mod special, 
fostul Institut de Limbă şi Literatură 
tocmai pentru faptul că denatura 
adevărul ştiinţific în privinţa limbii). 

Dacă cei de care vorbeam mai 
sus au plăcerea să debiteze 
parascovenii şi bizarerii, făcînd, prin 
bulversarea realităţilor obiective, poli- 
tică din ştiinţă, şi capătă satisfacţie 
de pe urma acestei îndeletniciri, 
lingvistul Berejan a avut şi continuă 
să aibă satisfacţii de altă natură, 
satisfacţii de creaţie, satisfacția, în 
parte, că rezultatele muncii şi meritele 
sale de om de ştiinţă, de cercetător al 
fenomenului “limbă” sînt cunoscute şi 
recunoscute în cercurile ştiinţifice. lar 
aceste satisfacţii nu pot fi comparate 
în nici un caz cu cele în care se 
complac activiştii politici de moment. 

Tocmai de aceea nu consider că 
Berejan ar avea vreo datorie 
neachitată ca om de ştiinţă (în afară, 
poate, de faptul că n-a scris încă vreo 
2—3 cărţi serioase de lingvistică 
teoretică, cum ar fi dorit-o; şi asta din 
cauză că şi-a consumat timpul cu 
activităţi de alt ordin, mult mai puţin 
plăcute, care, pe deasupra, nici 
apreciate nu sînt). 

A.B.: — Care este cea mai 
luminoasă zi din anii de la urmă 
pentru academicianul Silviu Berejan? 

-S.B.: — Mă văd nevoit din nou 
să previn cititorul a nu lua drept lipsă 
de modestie răspunsul meu la această 
întrebare. Au fost mai multe asemenea 
zile. Voi numi doar trei dintre ele. 

Prima. Ziua cînd am realizat că 
sînt recunoscut ca om de ştiinţă şi 
acceptat ca egal în comunitatea 


lingvistică internaţională (prin citarea 
studiilor mele serioase, prin 
recenzarea lor în presa de specialitate, 
prin invitări la diverse întruniri 
internaţionale, prin aprecieri ale 
vederilor şi ideilor mele în opere de 
referinţă). 

A doua. Ziua cînd am primit aici, 
la Chişinău, avizul de susţinere a 
candidaturii mele la alegerile pentru 
titlul de membru plin al Academiei din 
partea lingvistului de talie mondială 
profesorul dr. Eugen Coşeriu 
(Germania), în care se menţiona: 
(citez!):"... În calitatea mea de profesor 
emerit de Filologie romanică şi 
Lingvistică generală la Universitatea 
din Tübingen, de fost preşedinte al 
Societăţii Europene de Lingvistică 
Romanică, al Societăţii Europene de 
Lingvistică (Societas Linguistica 
Europaea), al Asociaţiei de Cercetări 
Umanistice (Modern Humanities Re- 
search Association) etc. şi de bun 
cunoscător al întregii opere a 
candidatului propus, îmi permit să 
susţin în modul cel mai călduros 
această candidatură. Meritele dlui 
Berejan în domeniul lingvisticii sînt 
incontestabile şi unanim recunoscute 
în ştiinţa naţională şi internaţională. DI 
Berejan este astăzi savantul! cei mai 
de seamă din Republica Moldova în 
acest domeniu, şi , anume, atit în ce 
priveşte lingvistica generală (mai ales 
semantica), cît şi în ce priveşte 
lingvistica românească, atît 
sincronică, cît şi diacronică. În afară 
de aceasta, e de remarcat atitudinea 
luată şi consecvent menţinută de di 
Berejan în chestiunea limbii naţionale. 
Interviul acordat de curînd de D-sa în 
această privinţă revistei "Limba 
Română" e un model de rectitudine şi 
de etică ştiinţifică” (D—7400 Tübingen 
1, 22.X11.1992, Fax.). 

E una din cele 13 aprecieri 
sosite în ajun de alegeri de la diverse 
personalităţi şi instituţii din Est şi din 
Vest, apreciere care m-a mişcat însă 

cel mai mult. 

Şi a treia — ziua concretă din 
anul trecut, cînd a văzut lumina 
tiparului cartea Lingvistică din 
perspectivă spaţială şi 
antropologică. Trei studii de E. 
Cogeriu, pe care am avut onoarea 
să o prefaţez şi, împreună cu lingvistul 
ieşean Stelian Dumistrăcel, am reuşit 
totuşi s-o edităm (depăşind toate 


dificultăţile). 

A.B.: — Cum suportă povara 
“comediei minciunii” omul Silviu 
Berejan? 


S.B.: — Omul Berejan o suportă 
foarte greu, dar s-a resemnat total de 
cînd a înţeles că de “comedia 
minciunii”, impusă pe bucata de pămînt 
românesc pe care a avut a se naşte, 
nu va putea scăpa pînă la sfîrşitul 
vieţii sale. 

A.B.: — Ce proiect,din anii tineri, 
ce vis neîmplinit aveţi? 

S.B.: — De fapt, pot spune că 
toate proiectele majore de la 
începuturile existenţei mele conştiente 
au rămas neîmplinite, au rămas o 
“nirvană interioară” mereu sperată. Se 
vede că am fost un visător iremediabil! 

A.B.: — Cum aţi proceda dacă 
printr-o minune aţi fi pus în situaţia de 
a relua de la capăt viaţa... 

S.B.: — Dacă într-adevăr ar fi 
posibilă o atare minune, aş prefera 
să fac matematică, cum începusem 
de fapt. Şi aş fi fost fericit, cred. 

„Lingvistica de la noi, cea care 
se încadra în "Frontul ideologic”, m-a 
ţinut mereu în tagma celor neagreaţi 
de puterea oficială şi m-a obligat să 
accept în tăcere mulţi ani la rînd că 
româna din Moldova Sovietică este 
altceva decît româna din celelalte 
regiuni româneşti (strecurînd numai în 
subsidiar ideea că ea e tot română), 
iar acum, cînd lingvistica parcă nu mai 
este ideologizată, în loc să poţi spune 
deja deschis adevărul elementar, 
interzis atîta amar de timp, 
conducerea, prin poziţia pe care o 

ocupă, te sileşte să demonstrezi 
axiome evidente (că româna e română, 
ca laptele e alb, adică) şi iarăşi nu-i 
eşti pe plac. 

Aşadar, cu toate că şi 
conducerea, şi regimul s-au schimbat, 
atitudinea faţă de limbă şi lingvişti a 
rămas la noi absolut aceeaşi. Situaţie 
de neinvidiat, precum vedeţi. 

Şi încă ceva: dacă aş lua-o tot 
în lingvistică de la început, aş prefera 
să fiu apreciat exclusiv de specialişti, 
nu de şefi (prin prismă politico-ideo- 
logică). 

Dar dacă n-a fost să fie aşa cum 
aş fi vrut, nu regret totuşi viaţa trăită, 
căci, la urma urmei, am studiat şi 
mi-am apărat, cît şi cum am putut, 
limba neamului. Şi asta vreau s-o afirm 
acum, înspre apusul vieţii, deschis: 
am iubit dintotdeauna limba şi neamul 
şi anume aceste sentimente mi-au 
insuflat energie şi putere de rezistenţă. 
Le voi iubi şi în continuare cu aceeaşi 
intensitate şi le voi apăra cu aceeaşi 
perseverenţă în orice situaţie. 

Cu convingerea fermă şi cu 
credinţa nestrămutată că numai aşa 
e bine, îmi voi duce crucea pînă la 
capăt. 

Corneliu FLOREA 
Winnipeg (Canada) 


DEZNAȚIONALIZĂRI 
PARALELE: HAWAIENII 
ȘI MOLDOVENII* 


În acest început de primăvară, 
cînd m-am întors din Hawai — Oahu 
— Honolulu, am citit cu înfrigurare 
veştile din Republica Moldova, unde 
tocmai se încheiase Congresul “Casa 
noastră — Republica Moldova”, ce a 
avut loc la Chişinău în februarie 1994. 

Cum venisem încărcat de 
imagini şi impresii din Hawai, cum 
noile ştiri din Moldova mi se par a fi 
preludiul întoarcerii sub dominaţia 
rusească, ceea ce înseamnă 

„continuarea deznaţionalizării autoh- 
tonilor, am făcut o legătură între soarta 
hawaienilor şi cea a românilor 
moldoveni. Din această relaţie de 
moment, din imagini şi idei, în baza 
datelor istorice urmărite în paralel, am 
cristalizat o comparaţie între cele două 
naţiuni, diferite din multe puncte de 
vedere, dar avînd şi ceva comun: 
bunătatea şi frumuseţea sufleteasră, 
ospitalitatea şi dăruirea, omenia şi 
înclinarea spre înţelegere paşnică pînă 
la renunţarea la drepturile lor. Şi 
tocmai de aceste nobile însuşiri au 
prpfitat forţele străine, care astăzi deja 
au ajuns să le domine, îngiobîndu-le 
şi deznaţionalizîndu-le continuu, uneori 
pe ascuns, alteori direct şi brutal. 

Vreau să le prezint tuturor 
românilor, indiferent dacă se numesc 
ardeleni; moldoveni sau munteni, o 
oglindă istorică reală, din care vor 


vedea ce s-a întîmplat cu hawaienii 
în ultimele două sute de ani. Şi dacă 
vor privi cu atenţie imaginile, 
moldovenii vor înţelege că şi ei, de 
fapt, se oglindesc în acelaşi cadru 
istoric, iar în spatele lor, în imediata 
vecinătate, sunt ceilalţi români şi alte 
mici naţiuni ce urmează să dispară, 
dacă se vor lăsa hipnotizate de 
“bunătatea” şi “democraţia” celor 
puternici. 

in vremea cînd turcii şi ruşii 
puteau fi convinşi mai uşor cu daruri 
decît cu argumente şi războaie, 
habsburgii au dăruit mareşalului 
Rumianţev o tabacheră de aur şi 5.000 
de galbeni, iar lui Tahir-Aga 4.000 de 
florini şi bijuterii, primind în schimb 
“colţul de Moldovă” (Moldova de Sus, 
Bucovina), pe care împăratul habsburg 
îl dorea aşa de mult ca pe un “coridor” 
între Galiţia şi Transilvania. Era anul 
1777, iar turcii cu habsburgii îşi dau 
mîna în asasinarea lui Grigore Ghica, 
care s-a opus sfîrtecării Moldovei lui 
Ştefan cel Mare şi Sfînt! 

Tot în vremea aceea, capitanul 
James Cook, “one of the greatest En- 
glishmen of his day”, colindă apele 
Pacificului, pentru a treia oară, în, 
căutare de tot felul de “descoperiri” 
pentru curtea imperiului său. Şi în 
ianuarie 1778 “descoperă” paradisul 
lumii, arhipelagul Hawai, unde 
hawaienii îl primesc şi îl tratează. La 
început ca pe un zeu, pe urmă, cînd a 
vrut să le dea, cu aroganță de 
stăpînitor, o “lecţie de justiţie 
englezească”, l-au ucis. 

Atunci hawaienii trăiau liberi în 
paradisul lor, îndestulaţi şi fericiţi, în 
jur de 350.000. Azi mai sunt doar vreo 
10.000 (zece mii!!), trăind minoritar în 
paradisul economic a! americanilor şi 
japonezilor. Se sting, dispar, glumind 
trist în engleză, fără să mai fie luaţi în 
considerare... 

Nu ştie nimeni cu precizie cînd 
au sosit pentru prima data aceşti 
polinezieni în Hawai: acum o mie, o 


* După "Jurnal Liber”, nr. 13, Winnipeg, 1994 (expediat redacţiei de către autor). 

mie cinci sute de ani, mai devreme 
sau mai tîrziu ... Oricum, cînd au 
traversat cu mult curaj distanţa de 
peste patru mii de kilometri în plin 
Pacific, din Tahiti în Hawai, pe fragilele 
platforme instalate pe cîte două ca- 
noe nu mai lungi de zece metri, 
“navigatorii europeni” aveau rău de 
Mediterana şi coşmare cînd nu-şi 
vedeau țărmurile mai mult de două, 
trei zile. 

Cînd hawaienii s-au întîlnit pentru 
prima dată cu omul alb şi au comparat 
minusculele lor ambarcațiuni cu 
“insulele plutitoare” ale lui James 
Cook, au fost şocaţi, şi-au închipuit 
că zeul lor Lono a venit cu adevărat 
să-i viziteze. Au fost bucuroşi, darnici 
şi au acceptat  ceremonios 
“echitabilele” schimburi economice, 
dînd un purcel pentru un cui. Esenţial 
din “această vizită zeiască” pentru 
hawaieni şi o adevărată “descoperire” 
pentru europeni este că primii îşi vor 
pierde definitiv liniştea, apoi credinţa, 
limba şi la urmă paradisul, pe care 
“descoperitorii europeni” îl pretindeau, 
iar “democraţii americani” şi l-au 
adjudecat. 

Exact în acelaşi timp (în jurul 
anului 1792) cînd expansioniştii ţarişti 
mutau, cu de la sine putere, frontiera 
cu Moldova de pe Bug pe Nistru, 
Hawai devenea cea mai mare staţie 
maritimă între Statele Unite şi China, 
unde toate corăbiile opreau să se 
aprovizioneze, iar marinarii să se 
odihnească, să se îmbete şi să 
iubească, aducînd cu ei toate relele 
şi înşelătoriile lumii lor. “de 
descoperitori şi stăpînitori”, pe care 
hawaienii nu le cunoşteau şi le 
acceptau cu naivitate. Le-au adus de 
asemenea boli infecțioase care i-au 
secerat cu miile, fiindcă nu aveau 
imunitate la ele. Aceşti corăbieri 
“descoperitori” sunt englezi, francezi, 


americani, toţi punînd ochii pe 


arhipelagul Hawai (“locul casei, 
paradis”), cu poftele lor nepotolite de 
a-l stăpîni. 

În acest timp, s-a ridicat cel mai 

mare rege al hawaienilor, 
Kamehameha cel Mare, care i-a 
unificat şi a reuşit să ţină regatul in- 
dependent în faţa nenumăratelor 
corăbii ce soseau tot mai zgomotos 
şi ameninţător în portul Honolulu (“port 
ferit”) din insula Oahu (“locul de 
adunare”). Kamehameha (“singu- 
raticul”) a fost ultimul rege care şi-a 
mai păstrat vechea credinţă 
polineziană şi care, printre altele, avea 
multe lucruri kapus (“tabu”), ce se 
pedepseau cu moartea în caz de 
nerespectare. Oamenii albi încălcau 
toate aceste “tabuuri”, fără să li se 
întîmple ceva, ceea ce era uluitor şi 
tulburător pentru ascultătorii şi paşnicii 
hawaieni. 

La începutul secolului al XIX-lea 
Imperiul țarist se extinde prin forţa 
brută a imensei sale armate, 
nesocotind drepturile legitime ale 
vecinilor săi, călcînd vechile frontiere 
şi popoare fără ruşine sau milă 
creştină, şi mută din ndu frontiera 
Moldovei — de astă dată de pe Nistru 
pe Prut — prin dreptul brutei (adică al 
pumnului cel mai greu şi mare!). În 
acelaşi timp el pune ochii şi pe Hawai! 

Prima corabie rusească ce 
acostează în Honolulu în anul 1804 
era una dintre acelea ce cotrobăiau 
prin Pacific după niscaiva colonii. Dar 
ea pleacă tot aşa cum a venit! Peste 
cinci ani vine o alta care voia să aibă 
o “bază” în Hawai, în traversarea. 
Pacificului spre Alaska. Din nou fără 
succes. Pleacă, dar duce o informaţie 
prețioasă, aceea a neînțelegerilor 
dintre Kamehameha cel Mare şi regele 
insulei Kauai. (Aveau şi hawaienii 
"preşedinţii" lor! Acum, după ce nu au 
mai rămas mulţi hawaieni, nu mai e 
nevoie de preşedinţi acolo.) Nu trece 
multă vreme şi, cum eforturile 
ţarismului de-a se "aşeza” în Califor- 
nia eşuează, se reîntorc spre Hawai, 
unde trimit “un doctor în urzele” ce 
iucra pentru ţarism (Anton Scheffer, 
neamţ sadea) la regele din Insula 
Kauai, care se temea de Kamehameha 
cel Mare, promiţîndu-i protecţia ţarului, 

dacă îi dă şi lui o parte din insulă pe 
care să-şi instaleze tunurile şi steagul 
cu vulturul bicefalic! "Preşedintele" 
hawaian a semnat hîrtia şi Anton 
Scheffer a declarat stăpînitor: “lau în 
posesie această insulă”, uitînd că 
ceruse numai o bucăţică, şi astfel 
steagul rusesc a fluturat mai bine de 
un an pe Insula Kauai (“grădina”), pînă 
ce “sfaturile” americanilor şi englezilor 
au prins la Kamehameha cel Mare, 
care l-a trimis pe Anton Scheffer la 


plimbare cu steag tu tot! Din vremea 


“protectoratului” țarist au rămas 
consemnate multe fapte ce 
demonstrează repulsia hawaienilor 
faţă de comportamentul necioplit, bru- 
tal şi hoţesc al ruşilor. La fel cum se 
comportă peste tot în lume, la fel ca 
în Moldova. 

Dacă hawaienii au avut fericita 
şansă de-a scăpa de ruşi, nu au fost 
la fel de norocoşi să scape şi de 
ceilalţi, care, de bine de rău, s-au 
comportat mai “civilizat la suprafaţă” 
cu ei, urmărindu-şi cu abilitate scopul 
de acaparare. 

Din Boston, înconjurînd Americile 
pe la Capul Horn, vin misionarii 
americani, care vor schimba definitiv 
cursul istoriei hawaienilor în 
urmatoarea sută de ani. Anul sosirii 
primului val de misionari în Hawai este 
1820. În acelaşi timp, în Moldova şi 
apoi în Muntenia stăteau, mai bine ca 
la ele acasă, trupele ruseşti ale 
generalului rus dezavuat de ţar, 
ipsilante, ce se considera eliberatorul 
Balcanilor. “Ne-au făgăduit că vin 
numai în trecere pe la noi şi acum se 
întăresc pe pămîntul ţării noastre, 
dispreţuind guvernul legitim, distrugînd 
orînduirile şi cerînd lucruri cu neputinţă 
de la un popor lipsit”, spunea despre 
ei Tudor Vladimirescu numai cu o lună 
înainte-de-a fi omorît de oamenii lui 
“psilante, trădat de propriii săi 
compatrioți. Cam cum e trădat astăzi 
llie Ilaşcu. 

Misionarii americani au “lucrat” 
cu mănuşi. Întii le-au adus Biblia, apoi 
i-au învăţat englezeşte. Prima 


63 


propoziţie scrisă a fost: “Tu nu-l vezi 
pe Dumnezeu, dar Elte vede pe tine”. 
Ca avertisment! Restul 
deznaţionalizării a venit uşor după 
expulzarea din uz a limbii materne, 
contribuind din plin şi imigrarea masivă 
de forţe de muncă pe plantațiile foştilor 
misionari sau ale descendenților lor! 
De asemenea au fost exploatate din 
plin şi cele mai frumoase trăsături 
umane ale hawaienilor: recunoscuta 
lor omenie şi ospitalitate. Regii şi 
reginele ce au urmat; după 
Kamehameha cel Mare nu au mâi avut 
impunătoarea lui personalitate. Au 
avut domnii scurte, au fost slabi şi 
dominați. 

Un descendent de misionar, 
îmbogăţit din plantațiile de trestie de 
zahăr, Sanford B. Dole, înființează în 
1892 la Honolulu Annexation Ciub, prin 
care se urzesc planuri de înlăturare a 
prea bunei regine Liliuokalani şi de 
anexare a arhipelagului la Statele 
Unite. Poate mai sunt unii naivi ce 
cred că americanii nu recurg la murdării 
politice precum sunt cele balcanice: 
sau ruseşti; citind, însă, şi cea mai 
sumară istorie a celui care azi se 
numeşte al cincizecilea stat american, 
Hawai, vor fi dezamăgiţi aflînd cum a 
fost răsturnată monarhia hawaiană. Mr. 
Sanford B. Dole a chemat vasul de 
război american “U.S.S. Boston” să 
vină cu marinarii şi tunurile lui, să 
asalteze Palatul lolani din Honolulu al 
reginei Liliuokalani, pretextînd că 
regina ar atenta la viaţa cetăţenilor 
americani. Minciuni sfruntate! Reginei 
Liliuokalani nici prin cap nu-i trecea 
asemenea lucruri şi a preferat să 
renunţe la tron şi putere decit să se 
verse un strop de sînge al supușilor 
ei. lată deci de ia cine a învăţat Hitler 
să strige că “germanii din Sudet sunt 
amenintaţi de cehi” şi a invadat 
Cehoslovacia!! lar acum, Boris Elţin 
cu lebedevii lui strigă în lume acelaşi 
lucru, pregătind invazii în fostele 
republici sovietice. Şi cine să le apere? 
Americanii de azi, descendenţii lui 
Sanford B. Dole? ONU??! iluzii... 

A urmat “protectoratul 
american”, prin care Hawai a devenit 
republică şi, bineînţeles, Sanford B. 
Dole — preşedinte al republicii. Au fost 
cîteva zvîrcoliri de națiune înfrîntă de 
nemernicia “democrației americane” 
atît de trîmbiţată, pînă cînd 
descendenţii curajoşilor navigatori 
polinezieni, ce au stăpînit în pace şi 
bunăstare arhipelagul peste o mie de 
ani, au intrat în cavoul istoriei. 
Anexarea a venit un pic mai tîrziu, iar 
ca procesul de deznaționalizare să fie 
total şi definitiv, America i-a ţinut ca 
“teritoriu american” pînă cînd nu au mai 
rămas decît o mînă de hawaieni! 

l-am văzut pe unii dintre ei: 
dădeau spectacole de cultură 
hawaiană pentru turiştii americani şi 
japonezi, veniţi să-i vadă ca pe o 
curiozitate şi să-i fotografieze. Am mai 
văzut, într-un golf din paradis, un mic 
grup  protestatar în corturi 
sărăcăcioase şi cu lozinci în jur, 
cerîndu-şi drepturile de primă naţiune! 

E prea tîrziu acum! E trist şi 
jalnic! 

Cînd am sosit acasă, am citit în 
cotidianul "Sfatul Ţării” din Chişinău 
discursul lui Mircea Snegur “Republica 
Moldova este ţara tuturor cetăţenilor 
săi”. Ridicol ca titlu (care republică din 
„lume nu este ţara cetăţenilor săi?!), 
cu un conţinut istoric torsionat în 
detrimentul majorităţii cetăţenilor 
republicii, dînd imaginea clară de 
marionetă manipulată de interesele 

- Federaţiei Ruse, care-i împinge 
autoritar şi ameninţător pe toţi românii 
moldoveni să se suie în transsiberian, 
pretinzînd că le facilitează un voiaj 
plăcut cu minoritățile, cînd, în fapt, 
urmăreşte deznaţionalizarea lor finală! 

Urcaţi, moldoveni! Aceia dintre 
voi care nu mai aveţi curajul! să vă 
impuneţi drepturile legitime de primă 
naţiune, cei care nu ştiţi că, în orice 
tară democratică din lume, guvernarea 
şi limba oficială este a majorităţii 
populaţiei, urcați şi drum bun! Dar nu 
uitaţi că v-aţi născut demult, v-a 
apărat demnitatea Ştefan cel Mare 

şi Sfînt şi v-a încredinţat un mare 
ideal. 

Îmi pare rău că suntem ardeleni, 
moldoveni şi munteni şi că nu vrem 
să fim buni români! Îmi pare rău că hu 
suntem uniţi! Neuniţi ne vom duce mai 
repede, pe rînd, unii după alţii... 

Am citit în “Literatura şi Arta” 
articolul lui Nicolae Dabija intitulat Un 
congres al ruşinii şi m-a impresionat 
replica d-lui demnă. Nicolae Dabija nu 
poate fi acuzat că nu are dreptate, 
fiindcă trăieşte şi simte acolo, pe cînd 
eu aş putea fi considerat un neinformat 
din fundul preriei canadiene care o face 
pe “indianul înţelept din faţa teepee- 
ului lui”. Dar, dacă lon Druţă o face pe 
“înțeleptul” moş Onache al satului 
moldovenesc tocmai de la Moscova, 
de ce nu le-aş spune şi eu de aici că 
“asocierea" cu Federaţia Rusă va fi 
mult mai dezastruoasă pentru românii 
moldoveni decît unirea cu România? 
Argumentul? Românii din România 
niciodată n-au să le schimbe românilor 
din Republica Moldova vatra şi obîrşia, 
limba şi personalitatea — trăsături 
esenţiale ale independenţei şi ale 
dăinuirii în timp ca naţiune! 

Nu pot înţelege nicidecum ce se 
întîmplă cu moldovenii. Nu am întîlnit 
vreun precedent în istorie în care o 
naţiune liberă să fi pretins că devine 
independentă despărţindu-se de Ţară 
şi aruncîndu-se din nou la picioarele 
celora care au sfîrtecat-o şi au 
decimat-o timp de aproape două 
secole. 

Dragi fraţi moldoveni, nu uitaţi că 
hawaienii mai-sunt azi doar zece mii!! 


Aprilie 1994 


Sraa de veghe 


lon POPESCU-SIRETEANU 
laşi 


MOLDOVENII 

ÎN ISTORIE CARTEA 
UNUI IMPOSTOR 

ȘI FALSIFICATOR 
AGRAMAT 


La Chişinău, într-o editură 
obscură, a apărut cartea unui autor 
obscur — Petre P. Moldovan —, cu 
un titlu care atrage oarecum atenţia 
cititorului: Moldovenii în istorie. 
S-ar părea la început că este vorba 
de prezenţa moldovenilor în marile 
lupte pentru libertate şi pentru 
independenţă, împotriva suzeranității 
turceşti şi apoi împotriva ocupaţiei 
austriece şi a celei ruseşti. Credeam 
că autorul, obscur, ascuns după un 
pseudonim, furat şi acesta de la 
istoricul Giurescu, se va opri, între 
altele, şi la fluturarea mincinoasă, de 
către ruşi, a steagului creştinismului, 
prin care au dobîndit, pe vremuri, 
credit în faţa popoarelor supuse Porții 
Otomane. Dar Anonimul — căci aşa îl 
vom numi în continuare — urmăbeşte 
un alt scop, mult mai actual, de 
discreditare a numelui român în 
Basarabia. Cînd un impostor aruncă 
pe piaţă o carte plină de insulte şi jigniri 
adresate multor cărturari şi întregului 
neam românesc, se anunţă vremuri de 
grea cumpănă, în orice caz, vremuri 
în care minciuna şi insulta ţin locul 
argumentului ştiinţific. 

Întîi de toate, vom menţiona că 
e o carte plină de agramaţii, de la În 
loc de prefaţă pînă la “Bibliografele” 
(sic!). Se vede cît de mare a fost 
graba de a o pune în mîna 
participanţilor la Congresul “Casa 

noastră — Republica Moldova”, dacă 
nu s-a făcut nici o corectură ordinară. 
Agramaţii de tot felul, pe care nu avem 
posibilitatea, din lipsă de spaţiu, să le 
analizăm aici. Dar ele pălesc pe lingă 
denaturările cu bună ' ştiinţă ale 
adevărului, prin procedeele josnice de 
trunchiere de citate, de atribuiri de 
gînduri care nu le aparţin autorilor la 
care face trimiteri etc. etc. Parţial 
despre aceste mijloace mîrşave au 
vorbit deja în mass-media specialişti 
şi oameni de cultură ca Z. Ornea, G. 
Mihăilă, A. Mare, |. Dron, A. Hîncu, |. 
Ciocanu, N. Mătcaş, Octavian Ghibu, 
P. Cărare ş.a. 

Nu ne surprinde faptul că un 
român scrie o carte împotriva românilor 
(şi împotriva moldovenilor din 


România). Orice naţiune îşi are 


secăturile sale. Dar secătura aceasta 
este de cea mai joasă factură, întrucît 
se uneşte cu vrăjmaşii statului unitar 
român şi cutează să lovească în 
temeliile acestuia. Acest impostor în- 
tr-ale scrisului ar vrea să creeze un 
curent de opinie împotriva unităţii 
statului român, cu intenţia de a 
desprinde Moldova de România. Acest 
Anonim este un fel de Jirinovski care 
vorbeşte româneşte, un buzdugan 
străin care ar vrea să lovească în 
unitatea românilor. 

Argumentarea lui este penibilă, 
ticăloşia evidentă, ignoranţa se simte 
de la distanţă. Cartea este scrisă cu 
rea-credinţă şi autorul va rămîne, dacă 
va rămîne, un Herostrat de care ne 
vom aminti cu oroare. 

În rîndurile ce urmează am vrea 
să-i demonstrăm cititorului nepărtinitor 
cum procedează acest falsificator al 
ştiinţei, care îl induce în eroare chiar 
începînd cu titlul opusculului său, căci 
nu vorbeşte despre nici un fel de istorie 
şi nici de moldoveni, ci doar de 
cuvintele “moldovan”, “moldoveni”, 
“limbă moldovenească”, “Moldova”. Nu 
vom supune analizei toate 
denaturările, pentru aceasta fiind 
nevoie de o carte de zece ori mai 

voluminoasă decît a impostorului. 
Dacă cel puţin sursa citatelor era 
indicată corect, lucrul acesta l-ar fi 
putut demonstra orice cititor. Cum 
Anonimul nu întotdeauna indică sursa 
ori n-o indică exact, verificarea şi 
demonstrarea devine anevoioasă. 
Sperăm totuşi ca probele pe care le 
aducem să fie concludente şi 
irecuzabile. 

Anonimul are curajul să 
folosească în textul său cuvintele lui 
Miron Costin “Eu voi da seama de ale 
mele cîte scriu” (p. 10), ştiind prea 
bine că au fost scrise la adresa lui 
Simion Dascălu! şi Misail Călugărul, 
falsificatorii cronicii lui Gr. Ureche, care 
au scris ocări la adresa neamului. lată 
un context ceva mai larg, ca cititorul 
să nu fie indus în eroare: “De aceste 
basne să dea seama ei şi de această 
ocară. Nici ieste şagă a scrie ocară 
vecinică unui neam, că scrisoarea 
ieste un lucru vecinicu. Cînd ocărăsc 
într-o zi pre cineva, ieste greu a răbda; 
dară în veci?” Şi urmează citatul de 
mai sus (M. Costin, Opere, ediţia 
Panaitescu, 1958, p. 242, 243). Prin 
urmare, am crede că Anonimul îşi 
asumă responsabilitatea celor preluate 
de la alţii şi a celor formulate de el. 

Pentru Anonim lista bibliografică 
este “foarte selectivă”, unii autori citați 
în text fiind şi în listă, iar altii nu, după 
criterii absolut secrete. indicaţiile din 
Bibliografie sînt supărătoare prin 
erori. De pildă, în loc de Bălcescu este 
scris Bălescu; Caprariu A. este citat 
cu un Cuvînt înainte la “Mioriţa”, 
Cluj-Napoca, 1975, creîndu-se 
impresia că ar exista o carte cu un 
asemenea titlu; îrf loc de Asachi este 
scris Aşachi; în loc de Hristea Th. este 
scris Hristea D.; cartea lui P.P. 
Panaitescu din 1969 se numeşte 
Introducere la istoria culturii 
româneşti, nu /ntroducere în... Acelaşi 
autor, prezent în listă cu 3 cărţi, este 
citat la p. 91 fără a se indica lucrarea 
şi pagina. Din bibliografie lipsesc Gh. 
Duzinchevici, citat la p. 80; A. Fochi, 

citat la p: 14; Gh. Platon, citat la p. 
91. E. Petrovici este citat la p. 129, 
dar în Bibliografie este prezent cu altă 
lucrare, pe care Anonimul n-o 
foloseşte; îl citează pe basarabeanul 
V. Harea, fost profesor la Facultatea 
de Litere din laşi, cu o broşură apărută 
la laşi în 1940, după. ocupaţia 
sovietică, dar nu spune cu ce prilej 
apare broşura şi nu-i dă titlul în 
Bibliografie. Tot aşa, la p. 38 se re- 
produce un amplu citat, din |. 
Todoraşcu, fără ca în lista bibliografică 
să fie menţionate numele acestui 
autor şi titlul lucrării. Lipsesc încă o 
mulţime de nume şi titluri. 

Constatăm o permanentă 
jonglerie cu textele reproduse din 
diverşi autori. Falsificînd texte şi 
contexte, Anonimul se bizuia, probabil, 
pe faptul că în Republica Moldova 
Suverană şi independentă nimeni 
nu-l va prinde cu aceste hoţii de o 
gravitate care să-l compromită definitiv 
şi să-l cheme în faţa unei instanţe de 
judecată pentru înşelăciune şi fals. Nu 
am avut la dispoziţie nici timpul şi nici 
toate cărţile din care a fost denaturat, 
cu rea-credinţă, punctul de vedere al 
autorilor, dar facem referinţă la destule 
exemple din care reiese că avem a 
face cu un impostor notoriu, cu un 
escroc murdar şi prost, care dă cu băţul 
în baltă şi calcă dintr-o groapă în alta. 
Unei naţiuni nu-i trebuie ruşine mai 
mare decît astfel de alcătuitori de cărţi 
mincinoase. Falsificînd conştient 
datele, textele şi contextele, Anonimul 
a semnat cartea cu un pseudonim, 
furat şi acesta. El declară că slujeşte 
partidul agrarienilor, dar i-a compromis 
iremediabil. 

Reaua credinţă, care însoţeşte 
pagină cu pagină întreaga carte, reiese 
şi din faptul că, citîndu-l pe Nicolae 
Olahus. (1497—1568) (Nicolae 
Românul), spune că â fost umanist 
medieval, dar nu spune că a fost 
român, originar din Ţara Românească, 
avînd importante înrudiri cu familia lui 
lancu de Hunedoara, că a ajuns 

cancelar şi regent al Ungariei. Olahus 
spunea (traducere din latină): 
“Moldovenii se folosesc de aceeaşi 
limbă (subl. n. — Il. P. -S.), rit şi 
aceeaşi religie ca şi locuitorii din 
Transalpina (Valahia), dar la 
îmbrăcăminte se deosebesc în 
oarecare măsură...” (p. 54; citat după 
Călători străini în ţările române, |, 
p. 448); în altă traducere: “Moldovenii 
au aceeaşi limbă, aceleaşi obiceiuri 
şi aceeaşi religie ca şi cei din Ţara 
Românească (subl. n. — |. P. -S.), se 
deosebesc puțin doar la 
îmbrăcăminte”. Şi mai departe (text 
necitat de Anonim): “Limba lor şi a 
celorlalți români a fost odinioară ro- 
mană...” (Umanistul Nicolaus Olahus 
(Nicolae Românul), Texte alese, 
Bucureşti, Ed. Şt., 1968, p. 120). 
Citatul, aşa cum îl prezentăm noi, vine 
clar în sprijinul ideii de unitate a tuturor 
românilor, inclusiv a celor din Moldova. 

Anonimul suferă de mania 
persecuției. El afirmă că <<nu trebuie 
lăsate fără răspuns lucrările în care 
se scrie (şi acum citează din Miron 
Costin) “vecinică ocară unui neam”>>, 
darnu este în măsură să ne dea corect 
un citat, pentru că Miron Costin scria: 
“ocară vecinică unui neam” (ediţia 
Panaitescu, p. 243). Curajul 
“tuptătorului” stă în pseudonim, iar 
metoda în fals şi inducere în eroare. 
lată ce scrie Anonimul, citindu-l pe 
Miron Costin: “... Să scoţ lumii la 
videre felul neamului, din ce izvor şi 
seminţie suntu lăcuitorii ţării noastre 
Moldovei... şi de cînd s-au osăbit şi 
au luat numele cest de acum, 
moldovan...” (p. 3). Şi iată ce scrie 
Miron Costin: “...să scot lumii la vedere 
felul neamului, din ce izvor şi seminţie 
sîntu lăcuitorii ţării noastre, Moldovei 
şi Ţării Munteneşti şi românii din ţările 
ungureşti, cum s-au pomenit mai sus, 
că toţi un.neam şi o dată discălecaţi 
sîntu, de unde sîntu veniţi strămoşii 
loru pre aceste locuri, supt ce nume 
au fostu întăi la discălecatul lor şi de 
cîndu s-au osebit şi au luat numele 

cest de acum, moldovan şi muntean, 
în ce parte de lume ieste Moldova, 
hotarăle ei păn unde au fostu întîi, ce 
limbă ţin ei păn acum, cine au lăcuit 
mai nainte de noi pe acestu pămîntu 
şi sugi ce nume, să scoţ la ştirea 
tuturoru, carii voru vrea să ştie neamul 
țărilor acestora” (ed. Panaitescu, p. 
241). Oricine va vedea din ce cauză a 
fost trunchiat textul: este vorba de 
concepţia lui Miron Costin despre 
originea tuturor românilor, toţi 
numindu-se români din vechime. Pe: 
de altă parte, chiar cuvintele 
reproduse de Anonim nu sînt aşa cum 
le-a redat editorul pe baza 
manuscriselor. Astfel, Costin spune: 
vedere; nu videre; sîntu, nu suntu; 
țării, nu ţării; înainte de Moldovei este 
o virgulă. Din faptul că Miron Costin a 
scris în Cronica Ţărilor Moldovei şi 
Munteniei capitolul Despre limba 
moldovenească sau românească, 
Anonimul subliniază, pentru a doua 
oară, că “moldovenească” este pe 
primul loc, faţă de “română”, preluînd 
un citat din M. Gabinschi (p. 80, 146), 
ca şi cum această constatare ar întări 
ideea că moldoveneasca este o limbă 
chiar şi în concepţia cronicarului, dar 
se vede clar că moldovenească este 
termen mai nou, întruc't moldovan, 
precum spune M. Cost 1, este nume 
mai nou decît român, ni.me generic al 
autohtonilor din Moldova, Ţara 
Românească şi Transilvania. 
Referindu-se la etimologia Roma — 
român, Miron Costin scrie: “şi cît au 
trăit în munţi, în Maramoroş şi pe Olt 
tot acest nume au ţinut şi ţin pînă 
astăzi şi încă mai bine muntenii decît 
moldovenii, că ei şi acum zic şi scriu 
tara sa “rumânească”, ca şi românii 
cei din Ardeal”. Spre a-şi deruta 
cititorul, Anonimul scrie în textul lui 
Costin “romanii cei din Ardea!” (p. 146). 
Şi tot în aceeaşi lucrare M. Costin 
scrie: “Măcar că ne răspundem 
moldoveni, iară nu întrebăm <<ştii 
moldoveneşte?>>, ce <<ştii ro- 
mâneşte?>>, adică rîmleneşte” (p. 

146). Aşadar, însuşi Anonimul prezintă 
citatul din Miron Costin în care se 
spune că moldovenii între ei nu se 
întreabă “ştii moldoveneşte?”, ci “ştii 
româneşte?”. Prin urmare, moldovenii 
se considerau români ca şi muntenii, 
ca şi ardelenii. Şi iată cum acest im- 
postor răstălmăceşte textul clar al 
marelui cronicar: “Pentru M. Costin 
<<rumân>> înseamnă <<adică 
rîmlean, dela Roma>>, adică romanic” 
(p. 146). Îndrăzneala impostorului este 
atît de mare, că se crede îndreptăţit 
să-l corecteze pe Miron Costin, care 
„ştia prea bine ce înseamnă rumân, 
român. Român nu înseamnă “rîmlean 
de la Roma”, ci “locuitor al ţărilor 
româneşti, adică al Transilvaniei, Ţării 
Româneşti şi Moldovei”. Anonimul 
extrage din Miron Costin citatul: “Mare 
dovadă neamurilor din ce rădăcină şi 
izvor sîntu numile care au şi în de sine 
şi de la alte ţări streine” şi spune că 
“Această concluzie vizionară, 
formulată cu trei secole în urmă, a 
devenit un concept general acceptat” 
(p. 146). Cu toate acestea, numele 
români, pe care românii şi-l dădeau în 
de sine, deci între ei, este considerat 
de “savantul” impostor ca fiind nou, 
nesemnificativ, deşi cuvintele lui Miron 
Costin sînt clare şi nu pot fi 
răstălmăcite. 

Anonimul îl citează şi pe 
stolnicul Constantin Cantacuzino. 
Acesta, în Istoria Ţării Rumâneşti, 
spune că Vlahia este nume şi pentru 
Moldova şi pentru Ţara Românească: 
“încă vlahii, aceşti gheografi şi mai toţi 
istoricii cîţi scriu de aceste ţări, zicea 
şi Moldovei şi ceştiia; apoi o împarte 
în doao, una de sus; alta de jos, îi 
zic. Le zic şi mai mare şi mai mică; 
cea de sus, adecăte şi mai mare, 
Moldova; cea de jos şi mai mică, ţara 
această Muntenească numeind, cum 
îi zic mai mulţi aşa; că Rumânească 
numai lăcuitorii ei o chiamă, şi doar 
unii. den ardeleni[i] rumâni, pentru că 
şi aceia şi ceştea numai cînd să 
întreabă, ce iaste? Ei răspund: 

rumâni; iar moldovenii să osebesc de 
să răspund: moldovani, săvai că şi ei 
sînt de un neam şi de un rod cu ceştea” 
(p. 24). Prin urmare, vlahii, deci “ţări 
româneşti” erau şi Moldova şi Ţara 
Românească; Moldova era mai mare, 
iar Muntenia mai mică; în legătură cu 
Românească, stolnicul 
precizează foarte clar că 
“Rumânească numai lăcuitorii ei o 
chiamă, şi doar unii den ardeleniji] 
rumâni”; moldovenii îşi spun 
moldovani, deşi “sînt de un neam şi 
de unrod cu ceştea”. Ce iese în cartea 
Anonimului din partea finală a acestui 
text? lată ce citim la p. 62: “Stolnicul 
C. Cantacuzino din Muntenia constata 
în a sa Istorie a Ţării Româneşti că 
muntenii şi o parte din ardeleni numai 
cînd se întreabă, ce iaste? Ei 
răspund: rumâni; iar moldovenii să 
osebesc de să răspund: moldoveni”. 
Trecem uşor peste fonetismele 
Româneşti şi moldoveni, care în textul 
stolnicului sînt Rumâneşiti şi 
moldovani, şi atragem atenţia asupra 
unei grave deformări a textului cu 
scopul de a deturna sensul dat de autor 
şi de a-i da cititorului altă informaţie 
decît cea urmărită de autor. Ne cerem 
scuze că insistăm, dar o facem din 
respect pentru adevăr şi pentru 
cititorul care nu poate avea la 
îndemînă textul autentic. Stolnicul 
spune, prin urmare: “Rumânească 
numai lăcuitorii ei o chiamă, şi doar 
unii den ardelenii rumâni” (pentru 
claritate, am eliminat paranteza 
pătrată în care a fost adăugat al doilea 
i la cuvîntul ardelenii) şi nu cum 
combină, în chip ticălos, Anonimul: 
“muntenii şi o parte din ardeleni “numai 
cînd se întreabă, ce iaste? Ei 
răspund: <<rumâni>>”. Stolnicul ne 
spune că numai muntenii şi o parte 
dintre ardelenii români numesc 
teritoriul de la sud de Carpaţi Ţara 
Rumânească, iar Anonimul ne vinde 
înţelesul că numai o parte dintre 
ardeleni s-ar numi ei înşişi români. 
Atragem atenţia şi asupra faptului că 

din formularea stolnicului “ardelenii 
rumâni” a fost eliminat cuvîntul 
rumâni. Falsul intenționat este făcut 
din dorința de a arăta că nici ardelenii 
toți nu se numesc români. Dacă ar fi 
fost un cercetător cinstit, ar fi precizat 
în lista bibliografică volumul din care 
citează, în loc să scrie doar Cronicari 
munteni, p. 24; este vorba de 
Cronicari munteni, ediție de M. 
Gregorian şi E. Stănescu, București, 
Ed. pentru Literatură, 1961, vol. |, p. 
24. Pe baza indicației Anonimului, 
cititorul nu va putea verifica el însuşi 
corectitudinea citării. Rugăm cititorul 
să observe că stolnicul Constantin 
Cantacuzino vorbeşte cu respect 
despre Moldova şi despre moldoveni, 
el numindu-i moldovani, aşa cum se 
numeau ei înşişi, ca parte a poporului 
român. 

Defăimarea moldovenilor de 
către “un Simion dascal, şi un Misail 
călugărul, şi un Evstratie logofătul”, 
care îl revoltă pe lon Neculce, constă 
în faptul că cei trei au spus că 
moldovenii “sînt din tîlhari” (lon 
Neculce, Opere, ediţie de Gabriel 
Ştrempel, Bucureşti, Ed. Minerva, 
1982, p. 157), nu în alte cauze, cum 
lasă Anonimul a se înţelege. 

Într-un document papal de la 
1234, se spune: “In Cumanorum 
episcopatu, sicut accepimus, quidam 
populi [,] qui Walati vocantur...”. Gh. 
Şincai, în Chronica sa, la 1811, tra- 
duce textul astfel: “După cum am aflat, 
în episcopatul cumanilor sînt nişte 
oameni care se numesc români...” 
(citat după Anonim, dar corectat după 
Documenta Romaniae Historica. D, 
vol. |, Bucureşti, Ed. Academiei, 1977, 
p. 29). Această traducere l-a 
nemulţumit pe impostor. lată ce scrie 
el: “Astfel, prin dorinţa arzătoare a lui 
Gh. Şincai [,] valahii de la începutul 
secolului al XIII-lea au fost făcuţi 
români. Pe această cale —subiectivă, 
inadmisibilă în ştiinţă — denumirea 
etnică “român” s-a adîncit în istorie cu 
mai mult de trei sute de ani!” (p. 114). 

Şi: “Astfel [,] traducerea samovolnică 
[cu o nu cu a ca în limba literară] 
inspirată de anumite idei, a lui Gh. 
Şincai a nimerit în prestigioasa 
colecţie de documente “Documenta 
Romaniae Historica” DRH. D), 
devenind model aprobat de foruri 
academice, buche de lege” (p. 115). 
Notă: parantezele pătrate ne aparțin; 
paranteza închisă de după DRH. D îi 
aparţine Anonimului, care n-a pus și o 
paranteză de deschidere. 

Anonimul polemizează cu 
Şincai, îl blamează şi-l ironizează, 
dorinţa marelui istoric de a traduce 
Walati prin români este “arzătoare”, iar 

anumite idei”, ca şi cum a avea idei ar 
fi un păcat şi o ruşine. Forma verbală 
“a nimerit”, folosită de Anonim, are o 
întrebuințare cu totu: nefericită, să nu 
spunem proastă, pentru că verbul a 
nimeri are sensurile “a găsi, a afla, a 
descoperi (din întîmplare); a da peste”, 
“a o brodi, a o potrivi”, “a se găsi 
prezent, a fi de faţă (în mod inciden- 
tal)”, “a se întîmpla (în mod inciden- 
tal)”, “a sosi undeva sau de undeva 
(pe negiîndite, pe neaşteptate, din 
întîmplare)”, “a atinge, a lovi (ţintind 
cu o armă, cu un obiect)”, “a izbuti să 
atingă scopul urmărit; a izbuti în 
munca întreprinsă; a reuşi”, pe cînd 
Anonimul vrea să spună că traducerea 
a fost admisă, ceea ce este altceva. 

Din nou îi spunem cititorului că 
nici ungurii, vechii noştri duşmani, nu 
au contestat faptul că valah înseamnă 
“român”, ceea ce face acum acest 
autor improvizat în apărător al unor 
fotolii împotriva neamului său 
românesc. Dorinţa lui de a demola tot 
ce înseamnă român este atîț.de mare, 
încît nefericitul combatant îşi taie 
creanga. Cartea lui este toată numai 
erori, iar el se supără pe cap pentru 
că nu-i stă bine căciula!!! Ca să-l 
compromită (el, Anonimul, impostorul 
prins cu nenumărate găinăni ştiinţifice) 
pe istoricul-martir Gh. Şincai, 
Anonimul scrie: “Nu toţi istoricii şi 

filologii români au acceptat operaţia lui 
Gh. Şincai de a preface, din propriul 
hatîr, pe valahi în români, adică de a 
folosi la nominalizarea unei realităţi 
etnice de la începutul secolului al XIII- 
lea termeni care au apărut abia în 
veacul al XVI-lea” (p. 115). Îl informăm 
pe acest autor că, în toate 
documentele străine, românii (inclusiv 
moldovenii!) sînt numiţi v/ahi (sau 
variante de la acest termen). Prin 
urmare, spusele lui reprezintă un fals 
care urmăreşte să discrediteze un 
istoric de valoarea ardeleanului Gh. 
Şincai, despre a cărui operă cenzura 
maghiară a consemnat: Opus igne, 
autor patibulo dignus (“Opera e 
vrednică: de foc; autorul, de 
spînzurătoare”), din care cauză 
„Chronica s-a publicat pentru prima 
dată la laşi, în capitala Moldovei, la 
1853. | 

“Datinile, poveştile, muzica şi 
poezia sînt arhivele popoarelor”, scria 
Alecu Russo, iar Anonimul 
“colaborează” cu scriitorul, schimbînd 
finalul celebrei propoziţii în “... sînt 
arhivele poporului” (p. 13). 

Cu multa lui “învăţătură” şi cu 
“discermămîntul” pe care i-lremarcăm, 
Anonimul constată, cu regret, că B. 
P. Hasdeu (el scrie Haşdeu!) “a evoluat 
prin cîteva faze de conştiinţă 
lingvistico-naţională” (p. 76). Îi 
informăm iar pe acest sinistru autor 
că, la 1867, cu jumătate de secol 
înaintea Marii Uniri, B. P. Hasdeu, 
basarabeanul şi românul, scria în 
“Românul”: “...Moldova, Transilvania, 
Muntenia nu există pe faţa pămîntului; 
există o singură Românie, cu un picior 
în Dunăre şi cu altul pe ramificaţiunile 
cele mai îndepărtate ale Carpaţilor, 
există un singur corp şi un singur 
suflet...” (apud Mihai lacobescu, Din 
istoria Bucovinei, Bucureşti, Ed. 
Academiei, 1993, p. 9). Aceasta este 
convingerea lui Hasdeu despre 
România şi despre români, “un singur 
corp şi un singur suflet”! Vrînd să 
verific citatul prezentat la p. 50, 

“differencias... inter Bassarabitas 
(Valahi, munteni) et Moldwanos”, am 
mers la sursa indicată: B. P. Haşdeu, 
Etimologicum Magnum Romaniae, 
Bucureşti, 1970, vol. II, p. 282. Mare 
ne-a fost mirarea cînd nu am găsit nici 
urmă de citat. După oarecare căutare, 
am găsit cuvintele citate în 
Etymologicum... (cu y, nu cu i, cum 
scrie Anonimul), vol. III, anul 1976, p. 
221. Reproducem citatul corect: 
“differencias pro quibus inter 
Bessarabitas et Moldwanos”, fără 
paranteza (Valahi, munteni), cu e în 
Bessarabitas şi numele scris spaţiat: 
Citatul este reprodus şi la p. 165, cu 
erori şi mai grave: “diferencias inter 
Basarabitas et  Moldawanos” 
(diferende între basarabi şi moldoveni; 
în traducerea preluată numele 
basarabi trebuia scris cu literă mare). 
Cititorul vede şi de această dată că 
Anonimul se joacă mereu cu textul 
citat, fără nici un respect pentru 
adevărul ştiinţific şi pentru scrisele 
unui autor. Dar venim cu încă. un 
exemplu de citare şi de indicație 
bibliografică: "Mai tîrziu B. P. Haşdeu 
va scrie, referindu-se la M. Costin, 
despre “acea parte a Moldovei căreia 
din timpul stăpînirii Munteneşti acolo 
în secolele XIV şi XV (notele lui M. 
Costin nu îndreptăţesc o astfel de 
concluzie —n.n.), de pe atunci, cînd 
Mircea cel Mare şi Vlad Dracul erau 
domni pînă la gurile Dunării (deci nu 
şi dincolo — subl. n), îi rămăsese 
numele de Basarabia”. Şi aici se 
citează Etimologicum... (cu i, nu cu 
y, cum a scris Hasdeu) şi nu se spe- 
cifică volumul, dar se indică p. 317— 
318. Căutind în toate trei volumele 
scrierii lui Hasdeu, la paginile 317— 
318 nu sînt aceste cuvinte, prin urmare 
indicaţia este greşită. Constatăm cu 
surprindere comentarea unui text prin 
paranteze în interiorul citatelor, ceea 
ce este nepermis de normele 
elementare ale cercetării. Pentru 
cititor, facem precizarea că despre 
Basarabia Hasdeu vorbeşte în 

Etymologicum..., vol. IIl, 1976, p. 
248. 

Spre a-şi deruta cititorii, 
Anonimul spune. că Alexei Mateevici 
“afirma cu toată convingerea 
romanitatea moldovenilor” (p.107). 
Adevărul este că poetul afirma 
românitatea moldovenilor, ceea ce 
înseamnă apartenență la poporul 
român, nu doar la lumea romanică. lată 
cuvintele lui Mateevici: “Da, sîntem 
moldoveni, fii ai vechii Moldove, însă 
facem parte din marele trup al 
românismului (subl. n. — |. P.-S.), 
aşezat prin România, Bucovina şi 
Transilvania. Fraţii noştri din 
Bucovina, Transilvania şi Macedonia 
nu se numesc după locurile unde 
trăiesc, ci-şi zic români. Aşa trebuie 
să facem şi noi'(subl.n. — |. P. -S.). 
Mateevici afirmă, deci, românitatea 
moldovenilor şi susţine că termenii 
român şi moldovean nu se exclud, ci 
se completează, moldovean 
însemnînd “român din Moldova”, aşa 
cum bănățean înseamnă “român din 
Banat” şi cum macedonean înseamnă 
“român din Macedonia”, adică aromân 
sau amân. 

Anonimul citează din Ştefan 
Ciobanu: “Dacă cea mai înaltă 
instituţie a Basarabiei întrebuinţează 
într-aşa măsură limba'românească, de 
autorităţile judeţene nici nu poate fi 
vorba: limba românească era singura 
limbă (aşa vrea să creadă Şt. Ciobanu, 
n.n.) care se întrebuința în afacerile 
locale” (p. 91). Deşi basarabean, deşi 
mare cărturar, nici Ştefan Ciobanu nu 
scapă de corectarea acestui impos- 
tor; el se amestecă, prin paranteze 
proprii, în textu! citat şi-şi exprimă 
punctul său de vedere agrarian, so- 
cialist, interfrontist şi antiunionist, 
neconvenindu-i că în context apare 
formularea limba românească! Şi mai 
jos, Şt. Ciobanu scrie: “Într-adevăr, 
s-au păstrat o mulţime de acte care 
dovedesc că primii ani ai stăpînirii 
ruseşti, sau mai bine zis primele 
decenii, limba românească (adică 

MOLDOVENEASCĂ, potrivit realității 
lingvistice obiective şi articolului de 
lege din regulament — n.n.) a fost 
LIMBĂ OFICIALĂ a instituţiilor din 
Basarabia, care se întrebuința în rînd 
cu cealaltă limbă oficială, cu cea rusă” 
(Ştefan Ciobanu, Cultura 
românească în Basarabia sub 
stăpînirea rusă, Chişinău, 1992, p. 
117; nu am la îndemînă acest volum 
să verific citatul, dar deja ştim metoda 
“ştiinţifică” a Anonimului). Curios că în 
titlul cărţii nu a intervenit, să pună 
moldovenească sau moldavenească 
în loc de românească. Şi în al doilea 
citat el intervine cu o paranteză 
“explicativă”, ca nu cumva textul să 
nu fie înţeles cum se cuvine. Dar iată 
că impostorul se dă din nou în stambă, 
falsificînd textul de mai sus, cînd re- 
produce cuvintelg lui Ştefan Ciobanu: 
“o mulţime de acte care dovedesc că 
limba moldovenească a fost limbă 
oficială” (p. 92) şi adaugă cuvintele 
sale înțelepte: “pe ambele maluri ale 
Prutului”, ca şi cum cititorul nu ştie că 
pe ambele maluri ale acestui rîu se 
vorbeşte. aceeaşi limbă! Deci, şi-a 
permis să înlocuiască termenul 
românească cu moldovenească, astfel 
corectîndu-l pe marele cărturar 
basarabean. Ce încredere mai poate. 
avea cititorul în acurateţea textului, 
cînd, chiar în faţa sa, este înlocuit un 
cuvînt cu altul, după legi proprii 
cunoscute sub numele general de 
impostură! Ştefan Ciobanu scrie: 
<<Această simplă statistică 
dovedeşte că poporul românesc din 
Basarabia simțea nevoia de cărți 
“moldoveneşti”, de şcoală 
“moldovenească”>> (p. 101). 
Anonimul intervine şi aici, adăugînd 
cuvîntul sic, în paranteză, după 
românesc, voind să pună în evidenţă 
“eroarea” autorului, că acesta foloseşte 
cuvîntul românesc în loc de 
moldovenesc. Mai jos, între ghilimele, 
pune cuvinte care nu-i aparţin lui 
Ştefan Ciobanu, dar Anonimul le pune 
pe seama acestuia: <<poporul 

moldovenesc “simţea nevoia de limbă 
moldovenească”>>. Mai sus, în textul 
lui Ştefan Ciobanu, moldovenească 
este între ghilimele, ceea ce înseamnă 
“aşa-zisă moldovenească”, termenul 
nefiind luat în serios nici de Ştefan 
Ciobanu, după cum se şi vede. Din 
această cauză, Anonimul îl acuză pe 
cărturar că a avut “o contribuţie evi- 
dentă” la înlăturarea termenului limbă 
moldovenească. Mai mult decît atît, 
Şt. Ciobanu este acuzat că a folosit 
numele românesc, Hîncu, alfilologului 
moldovean cu nume rusificat, 
Ghinculov (p. 118). 

În Bibliografie se menţionează 
două lucrări ale lui Adolf Armbruster, 
dar în interiorul cărţii nu precizează din 
care lucrare este excerptat un anume 
citat. Distinsul istoric este criticat, 
după cum se va vedea. La p. 44, 
spune că A. Armbruster “este bine 
informat despre existenţa unor date 
documentare precise privind 
naționalitatea moldovenilor chiar 
înaintea formării statului lor. Însă nu 
se ştie din ce motive le trece sub 
tăcere, le împinge în anonimat. Sau 
poate se ştie?”. Prin urmare, istoricul 
ar fi în posesia unor date importante 
care privesc numele moldoveni, 
vechimea acestuia, dar nu le comunică 
spre a nu le da cercetătorilor 
informaţiile de care el, Anonimul, are 
atita nevoie! Dacă Moldova nu ar avea 
istorici şi dacă Anonimul ar scrie o 
carte de istorie a Moldovei, s-ar realiza 
singura mare catastrofă în domeniu. 
Avem noroc, însă, de mari istorici, 
cercetători de o probitate exemplară. 
Pe Anonim îl deranjează cuvintele 
“Lipseşte termenul moldoveni...” (p. 
46), pe care A. Armbruster le scrie: 
“Lipseşte termenul de moldoveni”, 
continuate de cuvintele “apar în 
schimb O/achi transalpini, respectiv 
transilvani. O menţiune specială se 
cuvine acelor Olachi Romani din anul 
1345, termenul exprimînd atît unitatea 
de neam, cît şi conştiinţa originii 
romane a românilor” (în vol. 

Constituirea statelor feudale 
româneşti, Bucureşti, Ed. Academiei, 
1980, p. 253), pe care nu le mai 
citează, pentru că se vorbeşte de 
unitatea de neam şi de conştiinţa 
românilor că au origine romană. 
Trunchierea textului o face pentru că 
aşa îi convine. Alt citat preluat eronat 
din acelaşi istoric este următorul: 
“Terminologia etnică se prezintă destul 
de unitară...” (p. 46); în aceeaşi lucrare 
a lui A. Armbruster, intitulată 
Terminologia politico-geografică şi 
etnică a ţărilor române în epoca 
constituirilor statale, din vol. citat, 
p. 253, continuă cu cuvintele: 
“realitatea românească fiind ea 
însăşi unitară”. Se înţelege că aceste 
cuvinte l-au deranjat pe falsificator şi 
el le-a eliminat, după cum procedează 
ori de cîte ori nu-i convine un adevăr. 

A doua dintre concluziile 
cuprinse în p. 48 este următoarea: 
<<Documentele de mai sus confirmă 
şi completează concluziile savanților 
români, că în secolul XIV se încheie 
“aflarea unor graniţe etnice şi politico- 
geografice, care acoperea întreaga 
realitate etnică... Terminologia etnică 
şi politico-socială... a intrat în formele 
ei esenţiale în conştiinţa europeană 
odată cu întemeierea statelor feudale 
Ţara Românească şi Moldova">> (A. 
Armbruster)”. Nu se dau indicaţii de 
lucrare şi de pagină, cum procedează 
cercetătorii serioşi, de unde se vede 
“încă o dată caracterul propagandistic 
al cărţii Moldovenii în istorie, 
contîndu-se pe ignoranţa cititorului. 
Dar acest citat este constituit din părţi 
distincte în scrierea citată. Astfel, 
cuvintele “aflarea unor graniţe etnice 
şi politico-geografice care să acopere 
întreaga realitate etnică”, continuate 
cu cuvîntul “românească”, este din 
vol. citat, p. 253, iar celelalte, începînd 
cu “Terminologia...” sînt de la p. 259, 
cu precizarea că în lucrarea lui Adolf 
Armbruster se spune literalmente 
următoarele: “Terminologia etnică şi 
politico-geografică pentru realităţile 

spaţiului românesc a intrat — în 
formele ei esenţiale — în conştiinţa 
europeană odată cu întemeierea 
statelor feudale Ţara Românească şi 
Moldova”. Cum se vede, textul lui A. 
Armbruster a fost supus unei cenzurări 
severe, pe care Anonimul o practică, 
probabil, de multă vreme. Apoi, 
metoda textelor disparate, puse cap 
la cap să dea o frază şi să dea 
aspectul unei fraze unitare, ţine, de 
asemenea, de o practică serioasă 
anterioară. Aş vrea să-l întreb pe acest 
individ total necinstit dacă nu s-a gîndit 
că cineva îl va prinde cu ocaua mică 
şi-l va face de rîsul lumii. Oricum, din 
două una: ori acest “autor” este 
absolut iresponsabil, ori a crezut că 
nimeni nu va merge la surse. Astfel 
de lucrători şi tăietori de panglici ar 
trebui să ştie că nu dorm toţi cîţi au 
ochii închişi, cum se spune în popor. 
Dar nu am terminat. După ce istoricii 
au cercetat cu minuţiozitate şi au 
ajuns la concluzia că în secolul al XIV- 
lea nu apare termenul moldoveni în 
forma aceasta, Anonimul vine şi 
afirmă: “Într-adevăr, realitatea politico- 
geografică — Moldova şi cea etnică 
— moldoveni, după cum ne 
demonstrează, fără urmă de îndoială, 
mărturiile documentare scrise, erau 
atît de larg cunoscute şi răspîndite, 
atît de adînc înrădăcinate în conştiinţa 
băştinaşilor, încît s-au impus şi 
popoarelor vecine, ba chiar 
cancelariilor : statelor vecine, 
cronicarilor străini” (p. 48). Ce să 
înţelegem din această mascaradă la 
care Anonimul ne face să-l asistăm? 
lată altă probă de felul cum citează. 
A. Armbruster scrie: “Întregul spaţiu 
românesc este acoperit cu o 
terminologie adecvată: Valachi, Olachi 
(Alachi), Vlachi, Blaci, Walachen 
(Wolochen, Walochen). Lipseşte 
termenul de moldoveni, apare în 
schimb O/achi transalpini respectiv 
transilvan’. (p. 253). Anonimul preia în 
comentariul său astfel acest text: 
<<lzvoarele străine scrise pînă la 1400 

ne spun, că zonele dintre Carpaţi, 
Dunăre şi Nistru în sec. XIV erau 
“acoperite cu o terminologie adecvată: 
Valahi, Olachi transalpini (viitorii 
munteni) respectiv: transilvani (viitori 
ardeleni)...">> (p.49). Falsificarea 
textului scris de Adolf Armbruster este 
dovedită şi de data aceasta cu 
claritate. 

La p. 11, Anonimul se foloseşte 
de un citat din Nicolae Cojocaru, 
indicînd greşit sursa; facem aici 
cuvenita rectificare: este din articolul 
Sub semnul tradiţiei, prefaţă la nr. 1 
al revistei “Tradiţia românească”, 
Cîmpulung Moldovenesc, 1992, p. 1, 
nu din articolul Ştefan cel Mare în 
legendele populare, cum se spune; 
mai mult: se inversează ordinea a două 
cuvinte: “dar ne şi individualizează” se 
schimbă în “dar şi ne individualizează”. 

Aflînd de la G. Călinescu şi A. 
Fochi că Mioriţa (varianta Alecsandri) 
este o capodoperă (p. 14), Anonimul 
se umflă în pene (lată, oameni buni, 
cine sîntem noi!!!): “Deci moldovenii 
au încă un prilej de legitimă mîndrie”. 
Şi continuă: “Doar prima şi cea mai 
cunoscută variantă a baladei “Mioriţa”, 
care, invocînd destinul ciobanului 
moldovan, exprimă “la modul mitic 
ideea veche şi scumpă a continuității 
neamului... explică şi în plan estetic 
acea exemplară rezistenţă a neamului 
(moldovenesc, evident, n.n) încă în 
primul său mileniu de rezistenţă” (E. 
Agrigoroaiei), a fost descoperită de un 
moldovan într-o regiune istorică a 
Moidovei” (p. 15). Regretatul Eugen 
Agrigoroaiei, cu care am discutat 
adeseori probleme de străveche 
cultură populară, nici nu s-a gîndit ca 
prin neam să-i înţeleagă numai pe 
moldoveni, cum îşi permite impostorul 
Anonim să deturneze textul clar al 
autorului: este vorba de neamul 
românesc în ansamblui său, paranteza 
introdusă în textul folcloristului isşean 
(de origine basarabeană) este o 
impietate. Anonimul deformează textul 
citat, folSsind în final cuvîntul 

rezistență în loc de existenţă. Dar 
impietatea nu se opreşte aici. Vom 
reproduce întregul pasaj din care 
Anonimul a scos cuvintele citate. lată 
ce scrie Eugen Agrigoroaiei: “Pentru 
că mai toate baladele mitologice au şi 
un substrat social de mare adîncime, 
iar “Mioriţa” în speţă şi un context 
funerar (cît ne apropiem de schema 
tragediei!), acestea exprimînd /a 
modul mitic ideea veche şi scumpă a 
continuității neamului. Dar nu una ab- 
stractă, pură prezenţă în spaţiu, nici 
una a alegoriei cosmice, ci una a 
efortului pilduitor şi concret de dăinuire 
prin înălţare, săpat în efigia mitului 
eroic. Dezlegările tragice urcă pînă la 
limita sacrificiului suprem. Acest mit 
este şi unul al îndatoririlor funerare 
strămoşeşti, tragicul urmînd, fireşte, 
un model de factură populară, cel mai 
evident în variantele propuse 
dezbaterii noastre. Propensiunea de 
depăşire a efortului condiţiei umane şi 
a perisabilului destin personal urcă de 
la fiul supus probei morţii la mama ce 
caută a da un sens neapărat transcen- 
dent (din perspectiva obştei) acestei 
morţi, sens echivalent unei reînvieri 
sau unei dreptăţi a neamului în 
eternitate. În aceasta şi constă starea 
de “sfişiere lăuntrică”, tragică, poate 
mai greu de înţeles în epoca noastră 
tehnică, dar care explică şi în plan 
estetic acea exemplară rezistență a 
neamului încă în primul mileniu al său 
de existenţă” (Eugen Agrigoroaiei, 
Mioriţa, orizont etnografic, folcloric 
şi estetic. De la ritual şi mit la 
colindă şi baladă, în vol. Imagini şi 
permanente, în etnologia 
românească, Chişinău, Ed. Ştiinţa, 
1992, p. 15—16). Acesta este 
contextul din care Anonimul a extras, 
exact cum am citat, cuvintele lui E. 
Agrigoroaiei, pe care noi le-am 
subliniat, spre a se vedea şi mai bine 
ce înseamnă a fi impostor în domeniul 
muncii intelectuale. Ca cititorui să nu 
poată controla citatele, Anonimu! nu 
consemnează pagina, ceea ce 

reprezintă o altă faţă a imposturii. 
Această carte este o infamie! 
De cînd este cunoscut în istorie 
neamul românesc, nici un român — 
şi nici un străin — n-a scris o carte 
mai mincinoasă şi mai jignitoare la 
adresa noastră. Folosind cele mai 
josnice procedee, învăţate la fabrica 
de minciuni a comunismului “biruitor”, 


autorul acestei murdării a răspuns unei 


comenzi precise, venită de la 
persoane precise, din interese precise. 

Antiunionismul celor care stau în 
umbră este cunoscut, dar nu credeam 
că se pot cobori pînă la nivelul unor 
falsificatori ordinari. 

Nasc şi-n Moldova oameni, dar 
nasc şi monştri din cînd în cînd. Un 
astfel de tip monstruos este-cel care 
se ascunde sub numele fais Petre P. 
Moldovan. Şi' acest specimen 
degradat pînă la monstruos, care 
falsifică texte, idei şi atitudini ale unor 
cărturari de seamă, are curajul să 
vorbească despre “respectul faţă de 
spiritul izvoarelor” şi “faţă de principiile 
general acceptate în ştiinţa universală 
în munca de valorificare a 
documentelor istorice”! (p. 117) 

Alegîndu-şi un astfel de apărător, 
cei care l-au angajat pe acest impos- 
tor au căzut într-o capcană din care 
nu pot ieşi decît compromişi pentru 
prezent şi de ocară pentru viitor. 
Cartea Moldovenii în istorie este un 
bumerang care se întoarce împotriva 
celor care vor să-i îndepărteze pe 
moldoveni de vatra lor spirituală, de 
limba lor naţională şi de istoria lor. 


Anivenaăui. Nicolae Corläteana: 90 de ani 


REPERE 
BIOGRAFICE 


Nicolae Corlăteanu 

s-a născut la 14 mai 1915 

într-o familie de ţărani 

din satul Caracui, Leova. 

În 1934 absolveşte liceul 

"Al. Donici" din Chişinău, 

iar în 1939 — facultăţile de litere 
şi de drept de la Universitatea din 
Cernăuţi. Între 1940 şi 1941 
funcţionează ca învăţător într-o 
şcoală medie din orăşelul-Ocniţa. În 
timpul războiului munceşte la o 
uzină militară din Rusia, iar cu 
începere din 1943 e angajat la 
institutul Moldovenesc de Cercetări 
Ştiinţifice în domeniul istoriei, 
economiei, limbii şi literaturii, 
evacuat la Buguruslan 

l (regiunea Orenburg). 
După război revine la Chişinău, 
susține în 1949 la Kiev teza de 
doctor în ştiinţe filologice, devine 
şef de secţie, apoi director adjunct 
(1958) şi director (1961—1969) al 


Institutului de Limbă şi Literatură al: 


Filialei Moldoveneşti a A.Ş. din 
U.S., iar din 1963— al A.Ş.M. În 
1965 îşi susţine la Moscova a doua 
teză de doctor în ştiinţe filologice. 
Din 1961 este membru 
corespondent, iar din 1965 — 
academician al A.Ş.M. Din 1946 şi 
pînă în 1988 a muncit fără 
întrerupere, prin cumul, şi la 
Universitatea de Stat din-Chişinău în 
calitate de lector, lectar superior, 
conferenţiar, profesor universitar 

Şi şef de catedră. 

NICOLAE CORLĂTEANU 
80 


.. AŞ vzea să czed 

că genezaţiile viitoaze 
voz ști 

să menţină nestinsă 
tozța Cimbii zomâne 
chiaz şi în împeejuzăzile 
cele mai neașteptate, 
vitzege și dijicile, pentzu 
că — mens aequa in aeduis 
- se cete 

judecată cumpănită 

și înțelepciune 

în tot cusut vieţii 

și mai ales 

în clipele 

cele mai geele. 


Limba Romåaä 


SUFLET 
ÎN SUFLETUL 
NEAMULUI 


Am deplina convingere că la est 
de Prut nu există român care să nu fi 
învăţat — la figurat, dar şi la propriu 
— la şcoala profesorului universitar, a 
academicianului Nicolae Corlăteanu. 
De la Abecedarul pentru vârstnici 
(1946), prin etapa manualelor şi 
materialelor didactice pentru 
învățămîntul preuniversitar şi a 
dicţionarelor de tot felul, şi pînă la 
fundamentalele cursuri universitare 
(tipărite) de fonetică, lexicologie, istorie 
a limbii literare profesorul Corlăteanu 
s-a aflat dintotdeauna la catedra 
creşterii spirituale a neamului 
românesc oropsit, pe care l-a vrut 
dezrobit întîi de toate prin lumina cărții. 
Chiar prima teză de doctorat, 
consacrată cursului integral de limbă 
contemporană şi susţinută în 1949 la 
Kiev, viza acelaşi obiectiv practic — 
elaborarea unui vademecum prin 
labirinturile limbii materne pentru cei 
împătimiţi de setea cunoaşterii. Şi cele 
două lucrări ştiinţifice capitale — 
Studiu asupra sistemei lexicale 
moldoveneşti (1870—1890) (Chi- 
şinău, 1964, a doua teză de doctorat), 
WccnenoBatine tHapontoi narbiHun 
n ee oTHowenn C pPOMaHCKMMU 
AsbikaMu (Moscova, 1974), cunună a 
celor peste 600 de studii şi articole 
semnate de slujitorul verbului matern, 


— sînt în definitiv aceeaşi carte unică 


mereu deschisă pentru toţi, pe care a 
ţinut s-o definitiveze acest nobil 
cavaler al graiului întru “creşterea 
limbii româneşti şi-a Patriei mărire”. 
Este puţin a-l considera cap de 
şcoală lingvistică atunci cînd se ştie 
că atare şcoli pot exista mai multe, în 

timp ce şcoala academicianului 
octogenar le-a întruchipat, dar şi le-a 
subsumat pe toate cele existente. 
Nicolae Corlăteanu este patriarh al 
lingvisticii româneşti din această 
margine de Ţară nu numai în sensul 
venerabilei vîrste pe care o rotunjeşte 
zilele acestea, ci şi în acela de domn 
unanim şi meritoriu recunoscut al limbii 
române din Basarabia. Cu tot orgoliul, 
cu toată rînza, cu toată invidia şi 
ranchiuna ce ne caracterizează, nu 
putem să nu recunoaştem că Nicolae 
Corlăteanu este, la ora actuală, în 
Basarabia, cel mai mare lingvist, unus 
et leo. 
Generaţii la rînd de elevi, 
studenţi, doctoranzi, profesori, colegi 
de breaslă îl admiră, îl iubesc, îl 
venerează. În preajma acestui Mont 
Blanc al lingvisticii şi didacticii 
româneşti moderne din Republica 
Moldova nu poţi să nu-ţi mai retezi din 
piscurile pe care credeai că le-ai atins. 
Înfruptîndu-te din cunoştinţele D-sale 
enciclopedice, pe care nu ştiu de ce 
ai senzaţia că ţi le serveşte cu 
linguriţa, ca la împărtăşanie, nu te mai 
poţi lenevi să nu găseşti timp pentru 
a te îndrepta spre taina pe care o 
ascund tomurile din biblioteci. În faţa 
bonomiei D-sale nu poţi să nu-ţi înăbuși 
instinctul atavic de bestie. Grija D-sale 
creştinească pentru aproapele ne-a 
insuflat tărie şi încredere în anii grei 
de spionare totală că nu s-au călătorit 
toţi oamenii buni. Ştiind de umbra 
omniprezentă a KGB-ului, fostul direc- 
tor al Institutului de Limbă şi Literatură 
îşi ocrotea cum putea colaboratorii: 
“Măi băieţi, măi, fiţi mai atenţi, căci şi 
uşile şi pereţii au ochi şi urechi...” 
În ascensiunea sa aparent 
lipsită de sinuozităţi Nicolae 
Corlăteanu a avut de înfruntat multe 
praguri şi recife. În interiorul acestui 
om blajin şi tihnit, parcă mulţumit de 
viaţă şi măgulit de nimbul de savant 
totalmente realizat, se ascunde, 
totuşi, un mare tragic. Ca şi în mulţi 

O Anul 1933. Între colegii de liceu. 


N. Corlăteanu — primul din dreapta, 
rîndul doi de sus. 


O Anul 1939. Cu o familie ţără- 
nească în cadrul Serviciului social. 
Comuna Copilul Codrului, Bucovina. 


O Anul 1971. Împreună cu Silviu 
Berejan şi Ion Osadcenco în comisia de 
examinare, facultatea de biblio- 
teconomie. 

dintre noi, de altfel. Zbuciumul lăuntric 
al savantului Corlăteanu nu reflectă 
decît drama intelectualului şi în gene- 
re a românului basarabean, sortit să 
treacă prin Golgota infernului bolşevic 
rusesc numai de aceea că s-a născut 
român şi pentru că se află pe pămîntul 
său şi că, Doamne fereşte, ar putea fi 
furat de gîndul că ar mai fi şi stăpînul 
acestui pămînt. “Inflexibilul Felix” 
poate dormi liniştit: umilirea şi teroarea 
roşie au avut efectul scontat: frica a 
intrat în măduva oaselor, chiar în 
genele românilor bucovineni şi 
basarabeni. Fostul student al 
Universităţii cernăuţene nu se poate 
să nu fi cunoscut tragedia românilor 
de la Fîntîna Albă, mitraliaţi de bravii 
grăniceri sovietici cînd cutezaseră să 
treacă rîul despărțirii noastre la fraţii 
din Ţară. Proaspătul absolvent al 
facultăţii va fi fost zguduit la 
descoperirea gropilor cu var sau a 
beciurilor securităţii sovietice pline de 
rămăşiţele pămînteşti ale martirilor 
neamului, exterminați, ori la durerea 
celor strămutați în Siberii numai de 
aceea că erau români şi că voiau să 
trăiască liberi în ţara lor. lar un Mihail 
Curecheru sau un Petre Ştefănucă, a 
căror urmă fu zătrită de pe faţa 
pămîntului pînă acum cîţiva ani, îi 
erau chiar colegi de breaslă. 

Unica modalitate de a 
supravieţui în acele condiţii-a fost 
resemnarea dintotdeauna a românului 
în faţa destinului. Generaţia 
patruzecistă a lui Corlăteanu îşi duce 
resemnată, împreună cu întreg 
neamul, crucea care i-a fost hărăzită 
de Mintuitor. Îngenuncheată, robită, 
umilită, ea îşi duce crucea 
conştiincios, unica, poate, consolare 
găsindu-şi-o în munca prestată. Cine 
îl cunoaşte îndeaproape pe 
academicianul Corlăteanu ştie cît de 
onorabil s-a achitat D-sa de datoriile 
ce-i reveneau, fie că era vorba de uzina 
militară N din fundul Rusiei în timpul 
războiului sau de Institutul 

Moldovenesc de Cercetări Ştiinţifice 
în domeniul istoriei, economiei, limbii 
şi literaturii evacuat în Buguruslan, fie 
că ne-am referi la Institutul de 
Lingvistică de astăzi, în care 
activează pe o jumătate de normă. 
Potentaţii vremurilor de tristă 
pomină i-au cerut savantului 
Corlăteanu nu numai executarea cu 
stricteţe a comenzilor de sus, ci şi 
sufletul. Deşi n-au putut să nu-i 
aprecieze acurateţea şi punctualitatea, 
meritele incontestabile faţă de ştiinţă 
şi cultură, erau conştienţi de puternicul 
simţ de patriot al acestui om, simţ pe 
care ei îl identificau în mod intenţionat 
cu naționalismul şi pe care îl 
contrapuneau voit internaţionalismului 
(pe cînd se ştie că ele coexistă, 
internaţionalismul fiind imposibil în 
afara dragostei faţă de poporul în sînul 
căruia te-ai născut), şi s-au străduit 
în fel şi chip să-l ţină în ghearele lor. 
Pe unde cu măguleli, pe unde cu 
sesizări. Însă totuna pînă la urmă l-au 
destituit din postul de director de 
institut pentru că nu le-a cerut 
colaboratorilor să-şi vîndă şi sufletul. 
Ca mai toată lumea în situaţii 
identice, a plătit şi academicianul 
Corlăteanu tribut greu timpului. Lu- 
crări ca Egală între egale (1971), În 
constelația de limbi înfrăţite (1982), 
Mongascknā asbis cerogta (1983) , 
Etape ale dezvoltării limbii mol- 
doveneşti (1988) ş.a. sînt mărturia 
conlucrării diavolului cu sufletul răvăşit 
al unui om onest aflat între Scila şi 
Caribda. Prin articolul Etape..., scris, 
la comanda fostului C.C. al P.C.M., în 
plin avînt spre publicitate şi 
restructurare, academicianul Nicolae 
Corlăteanu s-a condamnat singur la 
izolare de Marea Mişcare pentru 
Eliberare Naţională din anii 1988— 
1989. Combatanţii nu i-au iertat 
greşeala care, după “dezgheţul” 
gorbaciovist, nu mai putea fi 
concepută. În persoana nefînfricatului 
Valentin Mîndicanu i-au ripostat hotărît, 


Aniversari. Nicolae Cortáteaaa: SO de nai 


respingînd tentativele de poleire a 
realităților sau de trecere sub tăcere a 
marilor adevăruri despre noi şi limba 
noastră cea română. D-sa a suferit 
mult şi greu pactizarea cu forţele 
stagnării. Spre onoarea lui, scriitorul 
Valentin Mîndicanu a găsit curaj să-şi 
ceară scuze public în faţa dlui 
Corlăteanu pentru tonul cam ofensator 
al articolului Veşmîntul fiinţei 
noastre (“Nistru”, nr. 4, 1988). Spre 
onoarea academicianului Corlăteanu, 
pe care îl compătimeam sincer cu toţii 
şi căruia îi simţeam dureros de acut 
lipsa în marele frămînt de la 1988— 
'89, Domnia sa a găsit de asemenea 
curâj să încerce a izgoni sclavul din 
sine, să recunoască şi în acest mod 

să se pocăiască, într-un fel, în faţa 
celor care-l venerau, dar mai cu 
seamă în faţa poporului, că l-a minţit, 
de nevoie, în alte timpuri, spunîndu-i, 
pînă la urmă, adevărul în toată 
puritatea lui că moldovenii sînt şi ei 
români şi că vorbesc o limbă care se 
numeşte română, faptul acesta 
nelezînd autoritatea şi nici demnitatea 
nimănui (a se vedea în L.R., nr. 4, 
1994 răspunsul din partea Academiei 
la solicitarea Parlamentului Republicii 
Moldova privind istoria şi folosirea 
glotonimului “limba moldovenească”, 
răspuns la pregătirea căruia a 
participat şi D-sa, precum şi interviul 
D-sale acordat revistei L.R., nr. 1, 
1995). Prin actul acesta de curaj civic, 
pe care îl admirăm, domnul academi- 
cian s-a detaşat — am vrea să 
sperăm, definitiv — de toţi renegaţii 
care speculau cu numele Domniei sale 
şi a revenit curat, “ca aurul strecurat”, 
înaintea poporului pe care îl slujeşte 
cu credinţă şi devotament mai bine de 
60 de ani şi în faţa istoriei,care va şti 
să păstreze neîntinate numele 
semănătorilor de lumină şi adevăr şi 
să măture la groapa de gunoi numele 


79 


herostraţilor. Gestul e temerar rhai ales 
acum, cînd puterea de la Chişinău 
iarăşi încearcă să-i impună Academiei 
ideologia sa şi cînd conducerea 
Academiei e  intimidată. Cu 
academicieni ca Vasile Anestiadi, 
Vsevolod Moscalenco, Silviu Berejan, 
Mihai Cimpoi, Anatol Ciobanu, Boris 
Matienco, Petru Soltan, llie Untilă, 
Gheorghe  Ghidirim, Nicolae 
Corlăteanu, Nicolae Bileţchi ş.a. 
minciuna şi laşitatea nu vor mai trece. 
i La meritira y la cobardia no pasaran! 

Cu precizarea de care vorbeam 
cred că mult stimatul nostru octogenar 
este în drept să subsemneze la 
spusele inimosului nostru înaintaş 
năsăudean: 

“Sînt suflet în sufletul neamului 
meu... 

Sîntem bucuroşi să-l avem între 
noi sănătos şi descătuşat, inspirat şi 
cu noi proiecte de creaţie, aşa cum 
am fi vrut să-l avem astăzi între noi şi 
pe maestrul lon Druţă. La mulţi ani, 
onorate dle academician, multă 
sănătate, verticalitate şi tărie, căci ne 
trebuiţi din gros acum cînd ni s-au 
subţiat atît de simţitor rîndurile! 
Domnul să vă înzilească şi să vă 
întărească. 


n 


Nicolae MĂTCAŞ 


Limba Monădnă 


Nicolae CORLĂTEANU 
Chișinău 


FECI QUOD POTUI 


Gînduri de octogenar 


Trebuie să recunosc din capul 
locului că am trecut prin multe şi mari 
emoţii şi clipe de ezitare pînă m-am 
decis să scriu cele ce urmează: e 
vorba nu numai de mine personal, ci 
în realitate de întreaga generaţie pe 
care eu o numesc patruzecistă. Au 
fost multe şi grele încercări, suferinţe 
şi îndoieli, legate de însăşi fiinţarea 
foarte precară uneori a conaţionalilor 
mei, în această continuă schimbare 
de situaţii politice, sociale, 
economice, etnice, fapt care explică 
adesea ezitarea în atitudini, acţiuni, 
sentimente. Generaţia noastră de 
basarabeni, care a trecut de 80 de ani 
sau e în preajma acestei venerabile 
vîrste, şi-a trăit jumătate de veleat 
într-un anume regim politic, cultural, 
naţional şi altă jumătate — într-unul 
cu totul diferit, aş putea spune cu 
toată siguranţa, diametral opus faţă de 
cel precedent din toate punctele de 
vedere. lar viaţa omului, după cum se 
ştie, e ca pinza de păianjen: dacă o 
atingi într-un loc, vibraţiile ei se vor 
resimti pe toată țesătura. 

„Mă întorc cu gîndul îndărăt ca 
să descopăr generaţiilor mai noi 
adîncurile sufletului celor de vîrsta a 
treia, pentru ca tinerii de astăzi să 
poată chiar trage unele învăţăminte 
aici din erorile noastre, cît şi, mai ales, 
din faptele: demne de urmat, evitînd 
pe cît se poate greşelile pe care 
le-am săvîrşit. 

Se ştie că omul îşi aminteşte 
mai bine de lumina soarelui decît de 
ploaia, vîntul sau vremea friguroasă. 

Anul 1938. Student la Cernăuţi. 


EI reţine în memorie mai ales lucrurile 
bune şi uită prea lesne slăbiciunile 
sale şi ale semenilor săi. Sigur că aş 
vrea — în măsura posibilului —să fiu 
obiectiv, adică să nu uit nici de 
deficienţe, aşa cum ni se prezintă ele 
astăzi, cînd putem judeca oarecum la 
rece. Tinerii ştiu prea puţin sau deloc 
despre toate cele ce le-am trecut şi 
petrecut noi. Bineînţeles, lumea se 
schimbă mereu şi ei vor afla şi vor 
trăi altele decît cele îndurate de noi, 
dar din ale noastre ar trebui să tragă 
unele concluzii, pentru că fiecare dintre 
noi e o oglindă a oamenilor din jur şi, 
dacă vrei să te înţelegi pe tine însuţi, 

trebuie să-i înţelegi pe ei. Şi mai e 
ceva. Înţelepciunea devine a ta cînd 
o dai altora: copiilor, urmaşilor. E un 
principiu de înaltă răspundere de care 
am ţinut seama în activitatea noastră 
de învăţători de toate gradele, ingineri, 
agronomi, jurişti, jurnalişti etc. — 
maeştri ai generaţiilor tinere, pe care 
le-am dorit cu sufletul curat. Căci ce 
este sufletul uman? Este un instru- 
ment muzical ce trebuie ţinut 
totdeauna în tonalitate majoră, 
armonică, corectă, pentru că, dacă a 
cîntat fals o dată, va cînta fals şi mai 
departe. Să ţinem cont de preceptul 


Încuentăui. Nicotae Corläteana: 50 de ani 


eminescian că sufletul omului este ca 
un val, iar sufietul naţiunii este ca un 
ocean, cînd liniştit, în acalmie, cînd 


agitat, furtunos, năvalnic. Odată for- 


mat, psihicul omului nu poate fi 
schimbat uşor şi la cheremul cuiva. 
El devine constant, constituindu-se nu 
numai din cele trăite de propria 
persoană, ci şi din cele văzute şi 
auzite de la alţii, toate fiind trecute prin 
prisma experienţei părinţilor, moşilor 
şi strămoşilor. 

În ceea ce mă priveşte, mă 
străduiesc să apar ca o vocea 
generaţiei mele. Din fragedă tinereţe 
şi adolescenţă nutream gînduri 
măreţe, conştient de continuitatea 
neamului meu a cărui cale nu mi-a fost 
ruşine să o urmez şi să vorbesc în 
româneasca lui suculentă, bogată în 
expresii originale, fireşti şi adecvate, 
nu standardizate ca în “limba de lemn” 
a omului şcolit de azi. Omul simplu 
de la ţară, dar şi cel plecat de curînd 
de acolo, chiar dacă trăieşte o viaţă 
nouă, cu alte preocupări în epoca 
“tehnicismului, nu trebuie să uite totuşi 
de cele ce i s-au imprimat în suflet de 
la moşi-strămoşi: 

Eu n-am ucis ţăranul din mine, 

Şi dacă-n vîrtejul de timp nou 

A fost să-mi schimb eu plugul 

pe stilou, 

Tot asudînd îmi capăt drept la 

pîine. 
(P. Cărare) 


Limbajul scris leagă între ele 
persoane umane la diverse distanţe 
spaţiale şi temporale, rămînînd în 
acelaşi timp o modalitate de corelare 
a gîndurilor acestora cu existenţa, 
viaţa concretă la care se referă, iar 
forma de redare a gîndurilor, 
propoziţiile, aşa cum se încheagă ele 
în mintea noastră şi în concreteţea lor 


grafică, nu comunică pur şi simplu, ci 


mai exprimă şi caractere, conturează 
un anumit mod de a înţelege firea 
altora, lumea cu toate ale ei. Şi nu e 
vorba de o fotografie neretuşată a 
realităţii, ci de o povestire, poate chiar 

de o poveste a propriilor deveniri ale 
personajelor într-un anumit context 
social, economic, cultural, 
evidențierea cazurilor dramatice în 
scurgerea generațiilor plasate la 
încrucişarea diverselor şi 
întortocheatelor căi ale. istoriei. Se 
cere a găsi interesantul în lucruri şi 
situaţii ce pot părea banale, 
neînsemnate. Interesant nu atit pentru 
propria persoană, cît, mai cu seamă, 
pentru alţii, care vor şti că au trăit nu 
numai oameni ideali, lipsiţi de orice 
cusur, ci oameni ca toţi oamenii, cu 
tot ce-i caracterizează. “Nu e om fără 
un dinte de lup” — glăsuieşte un pro- 
verb german. Muti, iar în veacul nostru 
chiar foarte mulţi, sînt ipocriţi, 
mincinoşi, iar cel mincinos şi rău e, 
cum s-ar spune, ca tăciunele: dacă 
nu te arde, te ponegreşte. li poți găsi 
orice nume, orice motivaţie. El va 
rămîne totdeauna la fel de oribil şi 
irațional în faptele şi acţiunile sale. Va. 
purta mai multe măşti, dar chipul lui 
va rămîne acelaşi: recunoaşte numai 
teroarea şi dorinţa de a înspăimînta, 
de a ține mereu în înspăimîntare, chiar 
şi pe prietenul său cel mai apropiat. 


Anul 1928. Tatăl lui N. Corlăteanu. ` 


Anul 1957. Pe dealul Feleacului (Cluj). 
De la stînga la dreapta: C. Maneca, 
acad. Em. Petrovici, P. Neiescu, 
N. Corlăteanu, A. Borşci. 


Şi totuşi sînt convins că “marele brit”, 
cum îl numea Eminescu, exagera în 
sonetul 66, cînd reda jurământul unui 
geniu al răului: 
Chem moartea, vreau s-o văd 
venind, 
Vreau să văd demnitatea 
cerşind, 
Să văd adevărul de minciună 
învins, 
Să văd nimicnicia de auriu 
aprins, 
Să văd perfecțiunea 
, condamnată 
ŞI fecioria profanată. 
Onoarea s-o întreacă umilința, 
Puterea s-o înfringă neputinta, 
Din bunătate vreau să iasă 
urîciune. 
Prostia — în mască 
de-nţelepciune 
Puterea inspiraţiei să fie siiuită, 
lar puritatea viciul s-o înghită. 
(trad.. Mihnea Gheorghiu) 


Acest sonet W. Shakespeare 
l-a conceput, probabil, spre apusul 
vieţii. La bătrîneţe neputinţa, 
dereglarea sănătăţii şi multe alte 
infirmităţi pot să-l înrăiască pe om, 

făcîndu-l să vadă totul în negru. 
Oamenii mai în etate — aproape fără 
excepţie —socot că ceea ce a fost 
cîndva, mai înainte — pe timpul 
copilăriei şi adolescenţei lor — era 
mult mai bine, mai organizat, mai la 
cale. Omul în etate îşi deapănă 
amintirile şi isprăvile din timpul 
copilăriei şi crede cu toată fiinţa lui că 


“mai sinceri şi mai nevinovaţi decît 


copiii nu există. Şi are într-un fel 
dreptate, căci anume la acea vîrstă 
oamenii îşi arată faţa, şi nu masca, 
iar cînd zîmbesc o fac pentru că sînt 
fericiţi, şi toate le îndeplinesc cu 
tragere de inimă. Mai apoi acea vîrstă 
a nevinovăţiei infantile trece în cea a 
maturității şi, pe neprins de veste, 
copilul de odinioară, acum om în toată 
legea, îşi schimbă faţa într-o mască, 
odată cu intrarea în lumea relaţiilor 
interumane. Omul e una din puţinele 
specii de fiinţe din univers care poate 
fi modelată la infinit de mediul 
ambiant. Omul caută să se adapteze, 
să-şi potrivească firea şi 
comportamentul în corespundere cu 
împrejurările. Vine timpul cînd masca 
lui devine ceea ce este şi cum este: 
nesinceră. lese la iveală Tartuffe-ul, 
ipocrizia din om — ca să-şi atingă un 
anumit scop, invidia îl mînă la fapte 
josnice, necorecte. Alteori răutatea îl 
face pe om să-şi exprime într-un fel 
sau altul nemulţumirea: fie că 
bodogăneşte ca şi cum pentru sine, 
fie că dă în vileag protestul mai reţinut 
sau chiar deschis la adresa 
prezentului, a societăţii, a tineretului 
etc., din cauză că nu mai vede nici un 
fel de perspective pentru viitor. Mai 
mult decît atît: chiar şi relaţiile dintre 
natură şi om azi par să se fi schimbat. 
Înainte, cînd poposeai pe locurile 
natale, ele parcă ar fi existat într-o 
formă prestabilită, statică. Casa 
părintească dăinuia zeci, poate şi sute 
de ani. Natura şi toate împrejurimile 
purtau un aer de eternitate. Aşa era 
pe vremea copilăriei mele, a părinţilor, 
buneilor, strămoşilor. Astăzi, cînd 
păşeşti pe acele locuri, îţi pare — şi 


Auiversãri. Nicolae Vonliteanu: SO de ani 


probabil. că aşa şi este — totul 
schimbat şi în sat, şi în mahalaua ta, 
şi în ograda ta. Schimbările s-au 
produs din cale afară de brusc. Oare 
natura, mediul înconjurător se 
schimbă mai repede decît omul? 


k k*k k 


Ochii minții — care mi-au arătat 
calea spre cele ce am înfăptuit şi care 
mă vor sluji cît mă va mai ţine sănă- 
tatea şi vigoarea vieţii ca să mai rea- 
lizez ceva — mi-au fost deschişi în 
satul Caracui mai întîi de bunii şi înţe- 
lepţii mei părinţi. Apoi m-au îndrumat 
dascălii din şcoala primară din satul 
natal: Gh. lrinevici şi lon leşeanu. 

Mai tîrziu profesorii de la şcoala 
medie din Cărpineni (Şt. Caraghiaur — 
directorul şcolii, părintele Andrei Grosu, 
profesorii |. lordăchescu, N. Svetlacov 
ş.a.) şi — mai ales — de la Liceul “Al. 
Donici” din Chişinău (l.l. Macovei, 
directorul liceului, preotul V. Doncilă, 
profesorii N. Popovschi, L. T. Boga, 
A.-.Smolenschi, M. Ilica, V. Repca (Re- 
peanu), Gr. Dobîndă, Th. Lujanschi, 
Gr. Gîdei, C. Nemţeanu, E. Male- 
şevschi, N. Ivanov ş.a.) — m-au asi- 
gurat cu tot bagajul de cunoştinţe în 
cele mai diverse domenii, cunoştinţe 
atît de necesare în viaţă. 

Profesorii de la Universitatea 
cernăuţeană (Gr. Nandriş, Al. Procopo- 
vici, L. Morariu, Chr. Geagea, i. |. Nis- 
tor) m-au învăţat să privesc cu dragos- 
te şi devotament şi să pătrund mai 
adînc în tainele dintotdeauna ale gra- 
iului nostru strămoşesc, să studiez 
profund operele marilor noştri scriitori 
— îndeosebi ale dioscurilor literari — 
Mihai Eminescu şi lon Creangă —, 
formîndu-mi orientarea intelectuală 
în specialitatea aleasă. Nu voi uita 
nici prietenia şi sfaturile bune ale co- 
loşilor lingvisticii româneşti Sextil 
Puşcariu, lorgu lordan, Alexandru Gra- 
ur, Emil Petrovici, ale oamenilor de 
ştiinţă ruşi (VI. F. Şişmariov, V. V. 
Vinogradov, R. A. Budagov, F. P. Filin, 
D. E. Mihalci, N. A. Baskakov), ucrai- 
neni (|. K. Beloded, |. V. Şarovolski), 

de alte naţionalităţi (lu. D. Deşeriev, 
P.A. Azimov). 

M-am străduit toată viaţa să 
transmit învăţăceilor mei (peste cinci 
mii din învățămîntul preuniversitar şi 
— mai ales de la Universitatea şi 
Institutul Pedagogic din Chişinău) nu 
numai cunoştinţele necesare în 
specialitatea noastră, ci şi modul de 
comportare în societate, faţă de 
prieteni şi colegi de breaslă, faţă de 
toată lumea civilizată. 

Docendo discimus (“Învăţindu-i 
pe alţii, învăţăm noi înşine”), spuneau 
romanii. Predînd ani în şir diverse dis- 
cipline lingvistice (mai mult de 
jumătate de:secol), am învăţat multe 
lucruri folositoare şi eu de la discipolii 
mei. Sînt mîndru şi pe deplin satisfă- 
cut moraliceşte că mulţi dintre ei s-au 
înălţat deasupra noastră prin cunoş- 
tintele lor, aplicîndu-le adecvat şi în 
mod original în specialităţile alese. Ei 
îşi îndeplinesc cu demnitate obligaţiile 
faţă de cei apropiaţi, faţă de învățătorii 
şi profesorii care i-au instruit şi i-au 
orientat pe calea ştiinţei, călăuziţi de 
un înalt sentiment de patriotism, de 
iubire neţărmurită pentru pămîntul mo- 
şilor şi strămoşilor, pentru nepreţuita 
noastră limbă şi literatură română. 

Feci quod potui, faciânt melidra 
potsntes (“Am făcut tot ce-am putut, 
cine poate — facă mai bine”), mai 
ziceau romanii. Am făcut cît ne-au 
permis condiţiile în care am activat. 
Dacă putem rămîne cu conştiinţa 
împăcată că n-am dăunat cauzei nea- 
mului — înseamnă că tot am reuşit 
ceva. Facă cei ce vin mai mult şi în 
condiţii mult mai favorabile pentru 
libera exprimare de idei şi convingeri 
— ceea ce !e-o doresc din tot sufletul. 

Aş vrea să cred că generaţiile 
viitoare vor şti să menţină nestinsă 
torţa limbii române chiar şi în 
împrejurările cele mai neaşteptate, 
vitrege şi dificile, pentru că — mens 
aequa in ârduis — se cere judecată 
cumpănită şi înţelepciune în tot cursul 
vieţii şi mai ales în clipele cele mai 
grele. 


Limba Momdnă 


Anatol CIOBANU 
Chișinău 


SAVANT. 
PEDAGOG 
ȘI CETAȚEAN 


Pe parcursul lungii sale cariere 
ştiinţifice şi pedagogice, acade- 
micianul Nicolae Corlăteanu a publicat 
peste 600 de lucrări (monografii, studii, 
manuale, programe, crestomaţii, 
articole, recenzii, tablete, rezumate, 
note etc.). Direcţiile de investigare şi 
tematica abordată de prestigiosul sa- 
vant sînt extrem de vaste. Vom 
enumera doar unele din aceste direcţii 
şi cele mai cunoscute publicaţii ale 
autorului. 

1. Limba latină vulgară ca bază 
a limbilor neoromanice. Ei îi consacră 
capitala monografie Issledovanie 
narodnoj latîni i ego otnoşenij s 
romanskimi jazîkami (editată la 
Moscova în 1974 şi recunoscută în 
fosta Uniune Sovietică şi în străinătate 
ca una din cele mai reuşite sinteze în 
domeniul romanisticii). l 

2. Istoria limbii române: 
Începuturile scrisului în limba 
moldovenească (1947), Originea 
fondului lexical de bază (1955); În 
juruk unei controverse filologice. 
Raporturile dintre Codicele 
voroneţean şi Lucrul apostolesc al 
lui Coresi (1960, 1963) ş.a. 

3. Istoria limbii literare: Capitole 
din istoria limbii literare (1971) şi 
Schite de istorie a limbii 
moldoveneşti literare (1980), ambele 
scrise în colaborare. 

:;» 4. Probleme de fonetică şi 
fonologie: Fonetica limbii: moldo- 
veneşti literare contemporane 
(1978) şi Fonetica (1993), ultima în 

colaborare cu V. Zagaevschi. 

5. Probleme de lexicologie şi 
lexicografie. Acestea constituie 
pasiunea dintotdeauna a maestrului. 
N-o să exagerez spunînd că mai mult 
de jumătate din publicaţiile semnate 
de dumnealui se referă la cercetarea 
lexicului şi frazeologiei sub diverse 
aspecte. Pe lîngă cele cîteva cursuri 
universitare — Curs de limbă 
moldovenească literară 
contemporană (1956), în care lexicul 
cuprinde cca 150 de pagini, şi 
volumele Lexicologia (1969, 1982 , 
1992), ultima variantă scrisă în 
colaborare cu |. Melniciuc, Nicolae 
Corlăteanu a inserat în diferite reviste 
şi culegeri zeci de articole privind 
sinonimia, omonimia, frazeologia; 
neologismele, lexicul sub aspect 
etimologic, lexicul terminologic etc. 
Un ecou deosebit de larg (10 recenzii) 
l-a avut cartea Cuvîntul în vîltoarea 
vieţii (1980). 

Cît priveşte lexicografia, N. 
Corlăteanu a scris nu numai cea mai 
completă schiţă de istorie a 
lexicografiei româneşti, inclusiv a celei 
din Basarabia secolului al XIX-lea, ci 
şi, în colaborare cu mult regretatul său 
coleg şi prieten Eugeniu Russev, a 
alcătuit un foarte apreciat dicţionar rus- 
român (circa 60.000 de cuvinte), 
publicat la Moscova în 1967. 

6. Probleme de gramatică (în 
special de morfologie): Categoria 
gramaticală a cazului la substantive 
(1955), Problema studierii 
substantivelor din “Poveştile” lui |. 
Creangă (1959), Perfectul simplu la 
lon Creangă (1965), Valoarea 
morfologică a alternanţei fonetice 
(1978) etc. 

„7. Contribuţia scriitorilor clasici 
şi contemporani la dezvoltarea limbii . 
literare. N. Corlăteanu a propagat 
opera clasicilor Al. Russo, V. 
Alecsandri, M. Eminescu, |. Creangă, 
ultimul rămînînd o adevărată pasiune 
a cercetătorului şi un etalon al 
măiestriei scriitoriceşti. Academicianul 
Nicolae Corlăteanu i-a consacrat zeci 


Aniuersäri. Nicolae Corlăteaua: JO de ani 


de articole, inclusiv monografia de 
rezistență devenită şi teză de doctor 
Studiu asupra sistemei lexicale 
moldoveneşti din anii 1870—1890 
(Contribuția lui lon Creangă şi a 
altor scriitori la valorificarea 
stilistică a vocabularului con- 
temporan, 1964). În cele 500 de pagini 
ale cercetării autorul abordează cu lux 
de amănunte probleme generale de 
metodologie, cum ar fi: conceptul de 
limbă literară; formarea limbii literare 
române principalele ei etape de 
dezvoltare; căile de îmbogăţire a 
lexicului, problema dezvoltării stilurilor 
limbii literare; coraportul dintre limba 
comună naţională, limba literară, limba 
literaturii artistice şi limba scriitorului; 
contribuţia unor scriitori ca |. Creangă, 
M. Eminescu, C. Negruzzi, Al. Russo, 
V. Alecsandri ş.a. la dezvoltarea limbii 
literare; particularităţile lexico- 
frazeologice şi stilistice ale părţilor de 
vorbire (substantivele, adjectivele, 
verbele, articolele, conjuncţiile, 
particulele, interjecţiile şi 
onomatopeele) în opera lui |. Creangă. 

A scris cu aceeaşi dragoste şi 
despre preclasici şi contemporani: D. 
Cantemir şi limba literară (1981); 
Despre limba operei lui Andrei 
Lupan (1982), Scriitorul în faţa 
limbii literare (1985), Creaţia 
scriitorilor moldoveni în şcoală 
(1985); Poeta Magda Isanos (1991). 

8. Probleme de cultivare a limbii. 
Încă pe la începutul anilor 60, cînd 
poluarea limbii noastre era în toi, 
funcţiile ei sociale fiind reduse la mini- 
mum (ele fiind preluate de limba 
“fratelui mai mare”), apar concomitent 
2 articole: Cultivarea limbii şi 
problemele ei actuale şi Ce este 
cultivarea limbii? N. Corlăteanu, pe 
de o parte, a bătut alarma, arătînd că 
am ajuns pe malul prăpastiei, iar pe 
de altă parte, i-a îndemnat pe tinerii 
cercetători (savanţi, pedagogi, ziarişti, 
artişti, crainici, editori etc., etc.) să se 
încadreze în marea bătălie de 

salvgardare a graiului nostru. D-lui 
însuşi publică articole de cultivare a 
limbii în presă, ia cuvînt la radio şi 
televiziune, abordînd aceleaşi 
probleme, fondează seria de broşuri 
“Cultiwtrea limbii” (care a suportat 
pezte -10 ediţii), susţine în mod: 
sistematic şi permanent în revista 


“Femeia Moldovei” rubrica “Limba 


noastră” (1975—1982) şi “Ca o vatră 
— limba noastră” (1982—1995), 
organizează cîteva . conferinţe 
teoretico-practice în oraşele Chişinău, 
Bălţi, Cahul, Soroca, Orhei, Călăraşi 
ş.a. Corectitudinea limbii sub variatele 
ei aspecte a fost tratată în lucrările: 
Normele literare şi chestiunile de 
cultivare a limbii (1962), Cultivarea 
limbii la etapa actuală (1963), Să 
cultivăm limba literară (1963), O 
problemă arzătoare — cultivarea 
limbii (1963), Cultivarea limbii şi 
şcoala (1966), Şi vorbirea orală 
trebuie cultivată (1970), Limba 
presei periodice (1971) etc. 

9. Probleme de sociolingvistică 
şi de interferenţă a limbilor. Trăind şi 
activînd în fosta Uniune Sovietică, 
într-un mediu lingvistic extrem de 
complicat, în care majort atea limbilor 
naţionale (130 la număr erau împinse 
de pe scena uzului ficial, unde 
factorii sociali şi extraiingvistici erau 
consideraţi ca forţă motrice în 
“dezvoltarea” limbilor naţionale sub 
influenţa limbii ruse, nici un lingvist de 
bună-credinţă nu putea rămîne 
impasibil faţă de unele momente 
principiale privind bilingvismul 
naţional-rus, interferența lingvistică la 
diferite nivele ale limbii, soarta limbilor 
cu un număr mic de vorbitori, limba 
de comunicare interetnică etc. 

Deşi constrîns de regimul 
totalitar să exprime punctul de vedere 
oficial asupra acestui cerc de 
probleme, academicianul Corlăteanu 
strecura sistematic în lucrările de 
sociolingvistică şi gînduri sănătoase 
cu referire la importanţa limbii materne 


Limba Monăână 


în dezvoltarea individului şi a culturii 
naţionale, la necesitatea de a cultiva 
simţul limbii, de a însuşi norma 
literară, de a se feri de influenţe 
nefaste ce veneau în urma invaziei 
fizice şi spirituale ruseşti, de a păstra 
şi dezvolta tradiţia lingvistică, 
deoarece, sublinia savantul, nu sîntem 
o limbă neografă. Erau condamnate 
vehement mostrele de tipul “S-a 
prostudit şi căşleieşte”, “La povestka 
dnea sînt trii voprosuri”. rezultate în 
urma copierii oarbe a modelelor 
ruseşti. 

lată cîteva din publicaţiile 
autorului pe teme sociolingyvistice: 
Rolul factorilor sociali în 
dezvoltarea iimbii (1968), Sur 
Pinteraction linguistique romano- 
slave (1968), Naţionalul şi 
internaţionalul în literatură, limbă 
şi folclor (1969), Dezvoltarea 
diferenţială a nivelelor limbii şi 
raportarea lor la condiţionarea so- 
cială (1970); Bilingvismul şi 
polilingvismul (1972); Problema 
interacțiunii limbilor (1974), Rolul 
tradiţiilor culturale în procesul 
corelaţiei şi dezvoltării limbilor 
(1976) ş.a. 

10. Istoria filologiei. 

Cunoscînd bine savanții lingvişti 
din trecut şi pe cé contemporani cu 
Domnia sa, academicianul Corlăteanu 
a găsit timp şi bunăvoință să scrie 
despre unii din ei, să le analizeze 
opera, arătînd contribuţia concretă pe 
care au adus-o la dezvoltarea ştiinţei 
despre limbă. De sub pana maestrului 
au ieşit aprecieri obiective despre 
savantul enciclopedist şi gramaticul 
rus din sec. al XVIII-lea Mihail 
Lomonosov (1961), despre 
neîntrecuta lexicografă, elevă a 
academicianului Lev Şcerba, C. 
Marţişevskaia, excelentă 
cunoscătoare a limbilor romanice 
(1987), despre teoreticianul şi slavistul 
moscovit cu renume mondial Filip Filin 
(1982), despre talentatul lingvist 


ucrainean Ivan Belodid (1976), despre 
academicianul rus Victor Vinogradov 
ş.a. 

A întreţinut relaţii de lucru cu 
mulţi romanişti din fosta Uniune, dintre 
care ar fi cazul să-l menţionăm pe 
distinsul savant din Sankt-Peterburg, 
autorul cunoscutului studiu Limbile 
romanice din sud-estul Europei şi 
limba națională a R.S.S. 
Moldoveneşti (trad. din rus., Ch., 
1960),Vladimir Şişmariov (1973), pe 
moscovitul de origine românească 
Dimitrie Mihalcea, devenit Mihalci — 
profesor de romanistică şi bun prieten 


- al moldovenilor (1980), etc. 

Deosebit de dragi şi apropiaţi 
sufletului îi sînt înaintaşii neamului 
românesc, filologii care “au cîrpăcit la 
haina” limbii noastre, dezvoltînd-o, 
normînd-o, aliniind-o la celelalte limbi- 
surori ale gintei latine. Profesorul N. 
Corlăteanu s-a aplecat cu pietate 
asupra moştenirii lăsate de eminentul 
nostru înaintaş, părintele şi promotorul 
limbii şi literaturii române moderne, 
întemeietorul presei româneşti, 
fondatorul teatrului naţional etc., lon 
Heliade Rădulescu (1992), de 
merituoşii şi iubiții săi profesori de la 
Universitatea din Cernăuţi, Grigore 
Nandriş (1992) şi Leca Morariu (1993), 
de la ambii dascăli împrumutînd nu 
numai cunoştinţe bogate, ci şi 
metodele de cercetare. A mai scris cu 
multă inspirație despre talentatul şi 
valorosul istoric Eugeniu Russev, 
colegul său de liceu, devenit apoi şi 
coleg de Academie şi coautor (1986), 
despre rapsodul plaiurilor basarabene, 
folcloristul Gheorghe V. Madan (1993), 
despre marele patriot al neamului şi 
strălucitul medic Nicolae 
Testemiţeanu (1992); despre 
astronomul basarabean de rezonanţă 
europeană Nicolae Donici (1994); 
despre unul dintre cei mai fideli 
discipoli ai săi, în prezent profesor 
universitar şi şef de catedră, Vasile 
Melnic (1994). 


Aaiuersãri. Nicolae Gouliteanu: 50 de ani 


. 1983. Nicolae Corlăteanu la Conferinţa ştiinţifică a profesorilor 
de la Universitatea de Stat. 


Abia în anii de Renaşiere 
Naţională pe meleagurile moldave a 
putut să-şi revadă Patria venerabilul 
savant-lingvist de talie mondială 
(actualmente profesor la Tübingen), 
academician al mai multor Academii 
din lume, doctor honoris cauza a 17 
universităţi de pe cele 5 continente, 


inclusiv al Universităţii de Stat din 


Chişinău, fecior de ţăran din satul 
Mihăileni, Rîşcani, Eugen Coşeriu. 
Vasta-i operă lingvistică editată în 
peste 10 limbi de circulaţie, printre 
care în japoneză şi în chineză, se tra- 
duce în prezent, parţial, şi în limba 
română. Mînat de dorinţa de a 
populariza concepţia ştiinţifică a 
marelui nostru pămîntean, prof. N. 
Corlăteanu a scris şi a publicat un 
preţios material referitor la principiile 
fundamentale ale doctrinei filozofico- 
lingvistice coşeriene (1993). 

Deşi foarte ocupat cu cercetările 
proprii, academicianul N. Corlăteanu 
găseşte timp să recenzeze lucrările 
de mare valoare ale confraţilor. Vom 
aminti unele din ele: Dicţionarul 

român -rus de B. Adrianova şi D. 
Mihalci (1953), Dicţionarul limbii 
române literare contemporane în 4 
volume (1958), Recueil d'etudes 
romanes publié à Poccasion du IX 
congrés international de 
linguistique romane. Paris, 1959 
(1961); Bor'ba idei i napravlenii v 
iazicoznanii naşego vremeni de R. 
Budagov (1979) — în col. cu A. 
Ciobanu; Filologhia i kul'tura de R. 
Budagov (1982) — în col. cu lon Eţcu 
etc., etc. 

Săritor la nevoie, gata să-i ajute 
cu vorba şi fapta pe toţi solicitanţii, 
dar mai ales pe foştii săi studenţi, 
dintre care mulţi lucrează în cercetare, 
academicianul N. Corlăteanu a 
redactat zeci de lucrări colective şi 
individuale ale acestora. 

Academicianul octogenar face 
parte din acea cohortă de savanţi care 
ştiu şi reuşesc să cumuleze, în mod 
fericit, activitatea de cercetare cu cea 
de instruire a tinerilor setoşi de carte. 
Din anul 1946 — data fondării 
Universităţii de Stat din Moldova —şi 


Limba Rondână 


pînă în anul 1988 N. Corlăteanu a 
funcţionat constant la Catedră, urcînd 
încet, dar sigur, toate treptele ierarhiei 
universitare: lector — lector superior 
— conferenţiar —profesor. A ţinut per- 
manent două din cele mai prestigioase 
cursuri: “Limba română contemporană” 
(cu toate nivelele ei) şi “Limba latină 
populară”. 

Prelegerile celui mai onorat şi 
mai iubit profesor al studenţilor-filologi 
se deosebeau printr-o înaltă ţinută 
profesională, îi captivau pe cei prezenţi 
prin profunzimea gîndurilor expuse, 
abundența şi varietatea materialului 
faptic prezentat, prin logica impecabilă 
a demonstrărilor, spiritul inovator al 
interpretărilor, prin atitudinea per- 
sonală, deseori cu totul originală faţă 
de multe probleme dificile şi spinoase 
şi, desigur, prin expresivitatea şi 
accesibilitatea formei de expunere. 

Omul de ştiinţă N. Corlăteanu nu 
şi-a imaginat viaţa făcînd cercetări in 
vitro, izolat de cei din jur, mai ales de 
minţile iscoditoare, inovatoare şi 
mereu curioase ale tinerilor. În jurul 
prof. N. Corlăteanu s-au adunat, 
începînd cu anii 50, mulţi tineri 
talentaţi, pe care maestrul i-a îndrumat 
şi i-a călăuzit în cercetare. Sub 
conducerea prof. N. Corlăteanu şi-au 
scris şi şi-au susţinut tezele de 
doctorat Anatol Ciobanu, Maria 
Cosniceanu, Vasile Melnic, Anatol 
Eremia, Maria Bîrcă, Gheorghe 
Colţun, Elena Pînzaru-Belinschi, Irina 
Condrea, Maria Graur. Dar nu numai 
atît.Totdeauna gata a promova 
vlăstarele tinere — pe oamenii harnici, 
muncitori şi cinstiţi — ,academicianui 
N. Corlăteanu a fost recenzent 
(oponent) oficial la susţinerea publică 
a mai mult de 40 de teze de doctor în 
filologie: Haralambie Corbu (academi- 
cian), Silviu Berejan (academician), 
Nicolae Bileţchi (membru corespon- 
dent al A.Ş.M.), Alexandru Dirul, Vasile 
Soloviov, Vitalie Marin, Victor Gaţac, 
Mihail Dolgan, Nicolae Raevschi, 

Vasile Pojoga, doctori în filologie, ş.a. 

Ca savant de mare prestigiu, 
Nicolae Corlăteanu participă la diferite 
congrese, simpozioane, conferinţe 
ştiinţifice de lingvistică organizate pe 
parcursul ultimilor 45 de ani în diferite 
centre universitare din Republica 
Moldova, Ucraina, Rusia, Uzbekistan, 
Kazahstan, Tagikistan, România, Bul- 
garia, fosta Cehoslovacie, Italia, Geor- 
gia, Armenia, Lituania, Estonia, 
Letonia ş.a. 


Savantul şi profesorul Nicolae 
Corlăteanu şi-a desfăşurat activitatea 


“în perioada totalitarismului, cînd pe 


meleagurile noastre bîntuia aşa-zisa 
teorie despre cele 2 limbi est-romani- 
ce diferite: româna şi moldoveneasca. 
Fiind o comandă socială venită direct 
de la tătuca Stalin, “teoria” în cauză 
apare în R.A.S.S.M. (1924). Se 
urmăreau scopuri bine determinate de 
“eliberare”, mai precis, recucerire a 
Basarabiei “subjugate” de români. 

Astăzi sînt deja bine cunoscute 
rezultatele politicii lingvistice (şi ale 
celei naţionale) din ex-Uniunea 
Sovietică, în general, şi din fosta 
R.S.S.M., în particular. La 28 iunie 
1940 noi, basarabenii, ne-am trezit 
peste noapte cu o nouă limbă — 
moldovenească — ce ne-a venit pe 
nepusă masă cu  şinşianşi, 
malostînjiinişi, iscustvă, esli pintru 
copchii, zădăşile truditorilor, burjuii 
români, poezie copchilăreasci... 

Cine îndrăznea să se 
împotrivească unei asemenea linghi 
sau, doamne fereşte, să pună la 
îndoială existenţa ei în Moldova 
Sovietică era deciarat “duşman al 
norodului” şi ostracizat pe veci. 
Ignoranţa e nu numai agresivă, ci şi 
feroce. 

În asemenea ambianţe con- 
crete, trăind sub un regim totalitarist, 
profascist şi antinaţionai, ce ar fi putut 
face un savant de talia profesorului N. 
Corlăteanu, care a absolvit două 


incventăni, Nicolae Corlăteana: 50 de ani 


facultăţi “pe timpul românilor”, care 
poseda pe dinafară moştenirea noastră 
literară începînd cu cele mai vechi 
cronici şi terminînd cu scrierile lui |. 
L. Caragiale, M. Sadoveanu, C. 
Petrescu, L. Rebreanu, O. Goga şi 
atiţia alţii? Răspunsul stă la suprafaţă: 
trebuia să se acomodeze la absurda 
situaţie politico-socială. Dar ce 
însemna atunci “a te acomoda”? 
Aceasta însemna a fi duplicitar, 
ipocrit, făţarnic, a vorbi oficial una, 
dara crede, a fi convins, personal, de 
alta, a te arăta în lume altfel de cum 
eşti în viaţă etc. Foarte mulţi oameni 
de bună-credinţă, cinstiţi, specialişti 
în domeniul istoriei, filologiei, filozofiei 
etc., au procedat anume aşa doar din 
dorinţa de a supravieţui, de a nu 
îngroşa lungul şir de osîndiţi în 
“pohodul na Sibir”. Omagiatul nostru 
a fost printre acei care stătea fixat în 
capul listei de proscrişi. Asupra lui se 
îndreptau ochii ageri şi necruţători ai 
partidului şi ai securităţii, iscodind ce 
scrie, ce spune, cum tratează 
probiemele alfabetului, ortografiei, 
limbii, literaturii, istoriei ş.a. 

În aceste condiţii vitrege 
savantul şi pedagogul Corlăteanu s-a 
văzut constrîns a face uneori tîrg de 
conştiinţă, a susţine unele idei 
inconsistente, impuse de “cursul poli- 
tic al partidului”. Cele spuse se referă 
la afirmaţiile deplasate şi exagerate cu 
privire la bilingvismul moldo-rus, 
“înflorirea” limbii “moldoveneşti”, 
îmbogățirea continuă a vocabularului 
şi sintaxei în urma calchierilor şi 
împrumuturilor din limba lui Puşkin 
ş.a.m.d. Şi cu toate acestea, meritul 
academicianului. nostru ca savant şi 
ca cetăţean constă în faptul că D-sa 
n-a elogiat, în public, pseudoteoria 
despre aşa-zisa limbă mol- 
dovenească. N. Corlăteanu utiliza 
glotonimul “limba moldovenească” 
(pentru că altfel nici nu se putea pe 
timpurile acelea), dar conţinutul 
acestui termen era “umplut”, de facto, 

cu toată istoria limbii române literare 
unice, arătîndu-se mereu rolul 
cărturarilor (G. Ureche, |. Neculce, M. 
Costin, N. Costin, N. Milescu-Spătaru, 
D: Cantemir ş.a.) şi al scriitorilor 
clasici (Al. Russo, |. Creangă, M. 
Eminescu, V. Alecsandri, M. 
Kogălniceanu, Al. Mateevici ş.a.). 

Apelînd deseori la un limbaj 
esopic, ambiguu şi chiar sibilic, N. 
Corlăteanu reuşea să-i satisfacă pe 
toţi: şi pe reprezentanţii puterii de stat, 
care urmăreau să nu fie lezată teoria 
despre limba “moldovenească”, şi pe 
oamenii de bună-credinţă (învăţători, 
ziarişti, istorici, medici, artişti, etc., 
etc.), care îşi dădeau prea bine seama 
că e vorba de otrişare delicată şi bine 
mascată. 

Că cele spuse reflectă adevărul 
pur, ne convingem citind lucrările 
academicianului N. Corlăteanu 
publicate recent, după 1990, cînd, în 
sfîrşit, în Republica Moldova s-a 
instaurat libertatea cugetului şi a 
cuvîntului, cînd toţi oamenii, inclusiv 
cei de ştiinţe umanistice, pot să spună 
adevărul fără a se teme de repercusiuni 
de ordin administrativ şi disciplinar. Din 
mai multe studii, articole şi interviuri 
ale savantului apărute în Republica 
Moldova şi în România reiese cît se 
poate de clar că în Estul Europei 
există o singură limbă romanică — 
limba română, că această limbă e a 
românilor de pretutindeni: din 


Basarabia şi Muntenia, din Moldova 


şi Oltenia, din Bucovina şi Dobrogea, 
din Maramureş şi Crişana, precum şi 
din diasporele româneşti din 
lugoslavia, Albania, Canada, Austria 
ş.a. 

Pentru o mai amplă documentare 
trimitem cititorul la interviul 
profesorului Corlăteanu dat revistei 
"Limba Română" (nr. 1, 1995), din care 
se poate vedea poziţia dumnealui 
asupra disputei sterile ce mai continuă 
în republica noastră referitor la aşa- 
zisa limbă moldovenească. 


Limba Mandnă 


Anume pe timpul regimului 
totalitar (1924—1989) în republica 
noastră se făceau tentative disperate 
de “a fonda” teoretic existenţa unei 
limbi "moldoveneşti". După cum bine 
se ştie, ele s-au terminat cu un total 
eşec. De acest joc pueril de-a ştiinţa 
s-au dezis pînă la urmă lingvişti de 
prestigiu ca academicienii români Al. 
Graur şi lon Coteanu, membrul core- 
spondent al A.Ş. din Rusia Ruben 
Budagov, profesorul universitar 
moscovit Samuel  Bernştein, 
profesorul universitar din Sankt- 
Peterburg Raimund Piotrowski ş.a., 
induşi în eroare la timpul lor de politica 
oficială moscovită şi promoscovită. 
Spre marele nostru regret, această 
evoluţie firească, această deschidere 
spre adevărul ştiinţific privind istoria 
neamului şi a limbii, fapte petrecute 
în anii de Renaștere Naţională 1988— 
1994, i-au lăsat indiferenți pe unii 
reprezentanţi ai intelectualităţii, care 
continuă a promova (şi chiar a impune 
prin noile legi adoptate) dogmele vechi, 
răsuflate şi respinse de argumentul 
ştiinţific. Politica nu ar trebui să se 
amestece în ştiinţă, căci deseori îi face 
servicii proaste şi în consecinţă nu au 
cîştig de cauză durabil nici politicienii. 

Activitatea ştiinţifică şi 
pedagogică a profesorului N. 
Corlăteanu a fost în mod perpetuu 
supusă imixtiunilor, ingerinţeior şi 
presiunilor din partea regimului 
totalitarist, fapt care îi amăra sufletul, 
îl deruta, îl sustrăgea de la problemele 
mari de ştiinţă, pe care era chemat a 
le rezolva, şi în ultimă instanţă îl 
împingea la marginea prăpastiei, 
transformîndu-l, prin şantaj şi spaimă, 
în homo duplex. lată ce mărturiseşte 
savantul: “... încă fiind director adjunct 
al Institutului de Limbă şi Literatură unii 
“habatnici” au căutat să-mi însceneze 
procese de naționalism în legătură cu 
faptul că spusesem undeva. că 
amestecul de limbi... poate duce la 
înghiţirea treptată şi dispariţia totală 

unei limbi, care din diverse motive de 
natură economică, politică şi culturală 
se află pe poziţii mai slabe faţă de o 
limbă vorbită de un colos. Devenit di- 
rector, am fost mereu şicanat şi chiar 
urmărit în toate acţiunile mele, mai 
ales în timpul participării la congrese 
internaţionale... De aceea am şi 
renunţat apoi să mai particip la 
asemenea întruniri” (“Revistă de 
Lingvistică şi Ştiinţă Literară”, 1993, 
nr. 4, p. 70). 

Cu toate inconvenientele de 
ordin extralingvistic, N. Corlăteanu 
muncea în sudoarea frunţii, de sub 
pana lui ieşeau şi se derulau tot noi şi 
noi lucrări, unele dintre ele devenind 
opere de referinţă. Cine îşi dă 
osteneala să citească aceste scrieri 
cu limbaj uneori ezoteric, plasîndu-le 
în timp şi spaţiu, în anturajele concrete 
istorico-politico-administrative, poate 
alege uşor grîul de neghină şi poate 
înţelege gîndurile  voalate, 
presupoziţiile autorului, ele fiind con- 
jugate cu cea magistrală — unitatea 
lingvistică, istorică şi de neam a 
moldovenilor, muntenilor, ardelenilor, 
bucovinenilor, bănăţenilor etc., 
într-un cuvînt — a românilor de 
pretutindeni şi dintotdeauna. Sîntem 
fericiţi că d-sa e cu noi, ne închinăm 
în faţa maestrului şi îi urăm multă 
sănătate şi noi forţe de creaţie. 


niuentăsi. Uicotae Corlăteana: JO de aat 


lon MELNICIUC 
Chişinău 


PASIUNE 
DE-O VIAȚA 


Asemenea unui arbore viguros, 
care-şi împlîntă adînc rădăcinile în 
pămînt, academicianul Nicolae 
Corlăteanu şi-a lăsat amprentele 
investigatiilor sale teoretice în aproape 
toate compartimentele limbii: fonetică, 
lexicologie, lexicografie, stilistică, 
istorie a limbii literare, gramatică, 
sociolingvistică, interferenţe 
lingvistice etc. Este cu totul firesc ca 
o personalitate complexă, cum e 
Domnia sa, să fi întrevăzut chiar la 
începuturi legătura organică între 
constituienţii unui tot întreg care se 
numeşte limbă. Nu poţi pretinde a 
pătrunde esenţa unei probleme, dacă 
nu studiezi şi fenomenele lingvistice 
adiacente, cu care se află în relaţii 
intrinseci. Or, diapazonul extins al 
investigaţiilor ce-i aparţin dovedeşte 
un potenţial ştiinţific enorm, cu care a 
fost dotat de la natură (dar şi datorită 
unei munci asidue, cu jerifire de sine 
pe ogorul ştiinţei pe parcursul celor 
aproape 50 de ani) acest savant 
notoriu de la noi, Nicolae Corlăteanu. 

În prodigioasa-i activitate de 
pasionat cercetător al limbii române 
literare un loc aparte revine 
problemelor de lexicologie şi 
lexicografie. Ar fi greşit să înţelegem 
pasiunea savantului ca o simplă 
preferinţă personală, adică pur 
subiectivă. La mijloc e o înţelegere 
justă a realităţii: limba e, întîi de toate, 
vocabular. lar aceasta înseamnă că 


91 


cel care şi-a propus studiul limbii în 
multitudinea ei aspectuală (aşa cum 
a şi procedat savantul N. Corlăteanu) 
este obligat să parcurgă universul ei 
lexical — vocabularul. 
Important este a menţiona că 
Domnia sa nu a selectat subiecte de 
investigaţie în mod arbitrar, adică de 
preferinţă personală, de actualitate, 
originale, de perspectivă, de prestigiu, 
ci s-a orientat întotdeauna la 
necesităţile stringente ale timpului. iar 
la începuturi (prin 1945 şi după), cînd 
trebuia s-o luăm de la zero, totu! era 
stringent. Şi energicul, pasionatul 
(tînărul pe atunci) filolog Nicolae 
Corlăteanu, dotat cu spirit de 
observaţie şi cu un rafinat simţ al limbii 
materne, porneşte pe îndelungatul 
drum al căutărilor. Zilnic coboară după 
cîştig în minele de aur ale limbii, vorba 
poetului Grigore Vieru, ca să adune 
bob cu bob rodul muncii sale în 
hambarele ştiinţei lingvistice care abia 
se înfiripa la noi. Dar nu şi-a pus 
scopul să facă ştiinţă de dragul 
ştiinţei. Realitatea de atunci îi dicta 
cu totul altceva: să pună știința în 
serviciul şcolii de toate rangurile. Se 
cerea anunţat război analfabetisrnului. 
De aceea s-a decis să se consacre 
activităţii ştiinţifico-pedagogice: 
alcătuieşte primul adecedar pentru 
vîrstnici (1946, în colaborare), primele 


“programe pentru şcoala medie, 


culegeri de lucrări la ortografie, sintaxă 
şi punctuație, o crestomaţie la 
literatura veche, programa cursului de 
limbă moldovenească (cum se spunea 
atunci) contemporană (1948, în 
colaborare). Şi responsabilitatea ma- 
joră de întocmire a primelor manuale 
autohtone de limbă în perioada 
postbelică tot D-sale i-a revenit ceva 
mai tîrziu. 

Se cereau eforturi extraordinare 
pentru a acoperi multele şi adîncile 
goluri de atunci atît în domeniul 


Limba Romãåaä 


învăţămîntului, cît şi în cel al științei. 
Conştient de sacra-i datorie, tînărul 
cercetător N. Corlăteanu lucrează cu 
succes asupra tezei de doctor în 
ştiinţe, pe care o susţine cu brio la 
Kiev. În acelaşi an (1949) îi apare 
studiul (sub formă de rezumat) Limba 
moldovenească literară contem- 
porană. 

Debutul în lexicologie de 
asemenea aparţine anului 1949, cînd 
în Analele ştiinţifice ale Institutului de 
Istorie, Limbă şi Literatură al Bazei de 
Cercetări Ştiinţifice din Moldova a A.Ş. 
aU.R.S.S., v. 2, 1949 îi apare articolul 
Cu privire la expresiile idiomatice 
din limba moldovenească (citiţi: 
română — I. M.) 

Anul 1949 s-a dovedit a fi destul 
de favorabil pentru activitatea sa de 
cercetător în mai multe domenii. În 
colaborare cu E. Russev elaborează 
un Dicţionar rus-moldovenesc!. Un 
dicţionar bilingv rus-moldovenesc în 
acea perioadă echivala, după 
importanţă, cu un manual de limbă 
maternă şi de limbă rusă în activitatea 
unui intelectual (scriitor, ziarist, 
traducător, cercetător ştiinţific, 
pedagog). Aria de interese se extinde 
considerabil. Printre principalele 
subiecte de cercetare în acea perioadă 
pot fi enumerate: fondul lexical de 
bază al limbii române, dezvoltarea 
vocabularului în aşa-zisa perioadă 
sovietică, probleme privind sinonimia, 
omonimia, stilurile funcţionale, 
neologismele şi arhaismele în operele 
scriitorilor români, contribuţia 
scriitorilor clasici la formarea şi 
dezvoltarea limbii literare etc. 

În mod deosebit este pasionat 
de studierea operei lui lon Creangă 
sub aspect lingvo-stilistic. Eforturile 
depuse în această direcţie au avut 
efectul scontat: în anul 1964 susţine 
a doua teză de doctor în filologie în 
baza unei solide lucrări monografice 

intitulate Studiu asupra sistemei 
lexicale modioveneşti din anii 
1870—1890 (Contribuţia lui lon 
Creangă. şi a altor scriitori la 
valorificarea stilistică a vo- 
cabularului contemporan). E opera 
care l-a scos în lume şi i-a servit mult 
timp drept carte de vizită celui care 
din momentul dat avea să se 
numească doctorul, iar mai apoi 
academicianul profesor Nicolae 
Corlăteanu. Lucrarea e un studiu de 
referinţă în lingvistica română, 
constituind o importantă contribuţie 
teoretică la cunoaşterea evoluţiei 
limbii literare, a rolului pe care l-au jucat 
scriitorii clasici la valorificarea 
potenţialului stilistic al vocabularului 
contemporan. 

Angajat plenar în marea ştiinţă 
lingvistică, academicianul N. 
Corlăteanu manifestă un deosebit 
interes faţă de problemele de stilistică, 
de interferenţe lingvistice, de 
îmbogăţire reciprocă a limbilor 
contactante, de cultivare a limbii. 
Oricum, problemele de lexicologie au 
tangente cu fiecare dintre acestea, aşa 
încît avem deplin temei să credem că 
savantul rămîne şi în continuare fidel 
unei pasiuni permanente faţă de 
lexicologie. Dovadă grăitoare în acest 
sens e şi faptul că în anul 1956 apare 
un Curs de limbă moldovenească 
literară contemporană, vol. 1, 
manual pentru facultăţile de filologie 
din Republica Moldova, în care e 
inclus şi compartimentul Lexica, 
aparţinînd academicianului N. 
Corlăteanu. lar în anul 1957, în 
colaborare cu alţi autori, editează un 
manual de limbă maternă: pentru 
clasele VIII—IX, partea întîi avînd trei 
compartimente: lexicologia, fonetica, 
morfologia. Cercetările de profunzime 
în domeniul lexicologiei culminează 
prin editarea manualului de lexicologie 
pentru şcoala superioară? — parte 


Aucuentăni. Nicolae Cortăäteana: 50 de ani 


componentă a unui curs integral de 
‘limbă română literară contemporană în 
trei volume. 

Dacă luăm în considerare faptul 
că pînă în 1969 instituţiile de 
învăţămînt superior nu beneficiau de 
un manual aparte de lexicologie, 
importanţa acestuia este în afara 
oricăror discuţii. Pe parcursul a 23 de 
ani, fiind editat şi a doua oară — 1982, 
cu unele schimbări, manualul a servit 
drept carte de căpătii pentru multe 
generaţii de studenţi filologi de la noi 
şi chiar din afara republicii (Cernăuţi). 
Multe din tezele fundamentale ale 
manualului şi-au găsit reflectare şi în 
noul manual Lexicologia (1992, în 
colaborare). - 

Eliberat de ideologia regimului 
totalitar, infiltrată în alte lucrări, 
manualul în cauză apare ca cea mai 
rezistentă operă ştiinţifică a lui Nicolae 
Corlăteanu, savant care a găsit în sine 
putere de voinţă de a se debarasa de 
tot ce n-a constituit adevăr ştiinţific şi 
s-a manifestat ca un cercetător 


profund şi original al multor probleme: 


dificile şi controversate cum ar fi: 
omonimia, sinonimia, sistem în limbă, 
calcurile şi împrumuturile lexicale, 
frazeologismele, etimologia 
vocabularului românesc etc. 

Meritul savantului-pedagog 
rezidă şi în curajul de a-şi revedea 
unele opinii în problemele 
controversate: pe nou este tratată 
clasificarea frazeologismelor, tipurile 
polisemiei (metafora, metonimia, 
sinecdoca). Însăşi concepţia 
manualului e revizuită. Or, într-un 
manual contează, în primul rînd, 
viziunea ştiinţifică asupra problemelor 
abordate. Anume Lexicologia îi 
caracterizează plenar opţiunile sale 
ştiinţifice. 

Lexicologia este opera de vîrf 
a savantului N. Corlăteanu, care, 
întors totalmente cu faţa spre adevărul 

ştiinţific, e gata să înfrunte cele mai 
năprasnice furturni întru a perpetua cu 
demnitate prin viaţă. 

Pentru asta îl şi venerăm. Pentru 
tot ce a făcut în vederea prosperării 
ştiinţei şi culturii noastre româneşti îi 
aducem laurii recunoştinţei noastre 
omeneşti. 


NOTE: 


1 În 1954, la Moscova, apare 
Dicţionar rus-român, autori: N. 
Corlăteanu, E. Russev; ediţia a 2-a, 
1967. 

2 Limba moldovenească literară 
contemporană, vol. 1. Lexicologia, 


Chişinău, 1969. 


Limba Ronduă 


Vasile MELNIC 
Chișinău 


PREOCUPĂRILE 
DIALECTOLOGICE ALE 
ACADEMICIANULUI 
NICOLAE CORLĂTEANU 


Sper să nu greşesc afirmînd că 
a fost şi este un noroc pentru limba 
noastră că academicianul Nicolae 
Corlăteanu, specialist de mîna întîi şi 
Om .de omenie, şi-a desfăşurat 
activitatea în principalu! for universitar 
din Republica Moldova . 
Universitatea de Stat — şi în forul 
ştiinţific suprem al Moldovei — 
Academia de Ştiinţe, în special în 
institutul de Lingvistică. 

Multiplele calităţi de lingvist 
autentic ale academicianului 
Corlăteanu, subtilul său spirit de 
observaţie cu privire la faptele de limbă 
şi mai ales la semnificaţia lor teoretică 
se vădesc din belşug în toate studiile 
Domniei sale. 

Decenii la rînd lucrările 
academicianului Nicolae Corlăteanu 
sînt cărţile de căpătii ale filologului 
romanist de la noi. 

Nicolae Corlăteanu şi-a început 
biografia ştiinţifică încă din tinereţe, 
pe cînd era student la Universitatea 
din Cernăuţi, la Facultatea de Litere 
şi Filozofie. În 1935 (la anul |) scrie 
lucrarea de curs Despre viaţa şi ope- 
ra lui Alexei Mateevici, iar în 1936 
(anul!) — Publicaţiile periodice din 
Basarabia în timpul ocupaţiei 
ruseşti. in 1936—1937 e luat la 
cătănie, în 1937 reia studiile la anu! 
IV. În 1939 ia licenţă în drept, iar în 
1940 cea în litere. Comisia de licenţă 
(1940) în componenţa profesorilor 
L. Morariu, Gr. Nandriş şi lon Nistor 
apreciază teza de licenţă a studentului 
N. Corlăteanu “Raporturile lingvistice 
dintre Codicele Voroneţean şi Lucrul 

apostolesc (1563) al lui Coresi” cu 
nota maximă şi o recomandă pentru a 
fi publicată. Cu părere de rău, însă, 
lucrarea a văzut lumina tiparului abia 
în 1960, în revista “Studii şi cercetări 
lingvistice” nr.'3 şi în 1963, în revista 
“Limba Română”, nr. 2 (Bucureşti). 

Aşadar, începînd cu primele 
sale lucrări, N. Corlăteanu se 
dovedeşte a fi stăpîn pe complexul 
istoric al limbii române şi al dialectelor 
ei. 

Pasiunea pentru graiul viu, 
pentru folclor, pentru datinile şi 
obiceiurile noastre strămoşeşti l-a- 
îndemnat pe studentul Corlăteanu la 
drum în căutarea adevărului. Şi iată-l 
în prima excursie pe jos, ascultînd şi 
înregistrînd vorbirea vie românească. 
O începe de la Şcheia de lîngă 
Suceava, pînă la Cîmpulung 
Moldovenesc, prin Vatra Dornei — la 
Cîrlibaba. 

În iulie—august 1939, în cadrul 
Serviciului social (condus 'de 
profesorul Dimitrie Gusti), N. 
Corlăteanu participă la expedițiile 
complexe, în care erau incluşi nu 
numai filologi, ci şi istorici, printre care 
şi viitorul academician VI. Trebici, 
jurişti, filologi, botanişti, zoologi ş.a. 
Conducătorul grupului era doctorul în 
filozofie Emil Ţopa. Expediţiile au avut 
loc în Bucovina, în plasa Gura- 
Humorului, mai întîi la reşedinţa de 
plasă, situată pe rîul Moldova; după 
aceea — la Voroneţ, cam la 3 km de 
Gura-Humorului, apoi la Capul 
Codrului, cam la 7 km de plasă şi 
ultimul punct de investigaţii — 
Mănăstirea Humorului. Ele au fost însă 
întrerupie în anul 1939, odată cu 
declanşarea războiului. Important este 
că în aceste expediţii studentul N. 
Corlăteanu a făcut anchetă 
dialectologică pe teren după 
chestionarul Muzeului Limbii Române 
din Cluj (“Calul”, “Părţile corpului”, 
“Mincărurile”), chestionar alcătuit de 
prestigiosul lingvist român Sextil 
Puşcariu, sub conducerea căruia s-a 
elaborat şi Atlasul Lingvistic Român 
(ALR). Materialele colectate de N. 
Coriăteanu au fost predate profesorului 
Emil Ţopa, care le-a expediat Muzeului 
de la Cluj. Materialele dialectale 
adunate de N. Corlăteanu vor fi servit, 


Aaiversäri. Nicolae Cortăteaana: SO de aai. 


Anul 1968. În fruntea colectivului de colaboratori 
ai Institutului de Limbă şi Literatură al Academiei. 


credem, la alcătuirea unor hărți din 
ALR. 

Necesităţile culturale l-au 
determinat pe Nicolae Corlăteanu să 
conceapă lucrări variate ca profil şi 
caracter pentru a umple golurile pe 
care le avea filologia română din 
Republica Moldova în anii imediat 
postbelici. Şi în acest sens studierea 
graiurilor moldoveneşti devine o pro- 
blemă de prim ordin în cercetările 
ştiinţifice din republică. N. Corlăteanu 
desfăşoară o largă activitate pe 
tărîmul lingvisticii româneşti de la noi, 
inclusiv şi în domeniul dialectologiei. 
in calitate de şef al sectorului de limbă 
şi literatură al Institutului de Istorie, 
Limbă, Literatură al Bazei 
moldoveneşti de cercetări ştiinţifice a 
A.Ş. a Uniunii R.S.S., N. Corlăteanu 
organizează, în anii 1946—1947, 
expediţii dialectologice, anchetînd 
după un chestionar propriu, bazat pe 
cel clujean, satele: Bardar, Ialoveni, 
Işnovâţ, Peresecina, Ustia, Costeşti 
ş.a. La expediţii au participat: Gh. 
Bogaci, F. Cojuhari, N. Caramanuţa 
ş.a. Scopul- expedițiilor a fost 
precizarea normelor literare ale “limbii 
moldoveneşti”, a ortografiei şi 


ortoepiei, studierea lexicului dialectal 
şi alcătuirea, în temeiul acestor 
materiale, a unei gramatici ştiinţifice 
şi a unor dicţionare. Dar, după cum se 
ştie, s-au editat Gramatica lui |. D. 
Ciobanu, unele dicţionare, “opusuri” 
rămase în “jalnica tragedie” a Moldovei, 
în analele istoriei de tristă amintire. La 
sesiunea ştiinţifică a Institutului 
din 12—13 decembrie 1947 N.` 
Corlătsanu prezintă un amplu referat 
despre  totalurile _expediţiilor 
dialectologice din 1947. Intre anii 1946 
şi 1948 au fost anchetați 247 de 
informatori din 54 de sate, iar 
materialele adunate au fost utilizate 
în articole şi comunicări ştiinţifice”. 
N. Corlăteanu nu are lucrări 

speciale în domeniul dialectologiei, dar 
o serie de fapte de limbă, materiale 
dialectale adunate, mai ales cele 
lexicale şi morfologice, au fost 
analizate în studii publicate mai tîrziu, 
cum ar fi: Lexicologia. Capitole din 
istoria limbii literare moldoveneşti 
(coautor |. Eţcu), Studiu asupra 


sistemei lexicale moldoveneşti 


(1870—1890), Fonetica, Gramatica 
istorică şi multe altele. Astfel, în 


„cartea Lexicologia, sînt examinate 


* Ucionîje zapiski, tom. Il, Khişiniov, 1949, p. 268—269. 


Limba Momăână 


dialectismele de tipul: mîneştergură- 
prosop-ştergar, şervet; faţă de masă- 
strecătoare; iorgan-duşeg-oghial; 
anină-arină-nisip ş.a. Se indică aria de 
răspîndire, originea lor, se stabileşte 
raportul sinonimic dintre cuvîntul literar 
şi cel dialectal etc. N. Corlăteanu 
subliniază că, deşi sinonimele se re- 
feră, în general, la aceeaşi noţiune şi 
aparţin aceleiaşi părţi de vorbire, 
totuşi, de cele mai multe ori, aceste 
sinonime nu se identifică din punct de 
vedere semantic, au anumite 
particularităţi stilistice, au o 
întrebuințare specifică, adică se 
diferenţiază într-un fel sau altul. 
Această teză este argumentată şi prin 
analiza într-un articol separat a unor 
aşa sinonime ca: drac-michiduţă- 
scaraoțchi-ghiavol. 

În studiul său despre sistemul 
lexical sînt explicate sinonimele 
rachiu-holercă-ţuică-basamac; raclă- 
sicriu ş.a. Aceste şi alte sinonime pot 
fi numite “teritoriale” şi academicianul 
Corlăteanu a recomandat ca ele să fie 
colectate şi anchetate pentru Atlasul 
Lingvistic Moldovenesc (ALM). Nu 
e secret că academicianul Corlăteanu 
s-a găsit în permanenţă în miezul 
problemelor lingvisticii şi filologiei 
române din Republica Moldova, 
participînd la organizarea procesului 
de investigaţie, inclusiv în domeniul 
dialectologiei. Domnia sa a manifestat 
un interes deosebit faţă de elaborarea 
ALM şi a altor lucrări dialectologice, 
precum ar fi: manualul de 
dialectologie, Dicţionarul dialectal (în 
5 volume), morfologia dialectală ş.a. 
Astfel, în Prefaţă la cartea Elemente 
de morfologie dialectală (1977) 
academicianul Corlăteanu scrie că 
materialele morfologice ale ALM, ca, 
de altfel, şi cele fonetice şi lexicale, 
confirmă caracterul unitar al limbii 
române, iar structura gramaticală a 
graiurilor moldoveneşti se încadrează 
în această unitate. Formele şi 
variantele dialectale morfologice nu se 
opresc la Prut, ele formează arii 
compacte cu graiurile munteneşti, 
bănăţene, olteneşti, bucovinene, 
maramureşene, adică sînt comune 
pentru întreg teritoriul românesc, 

precum comună e şi limba literară. 

O altă teză susţinută de 
academicianul  Corlăteanu și 
confirmată de materialele lexicale din 
cartea Lexicologia se referă la 
raportul dintre limba literară şi limba 
vorbită. Aici savantul îşi spune 
cuvîntul decisiv, subliniind că 
dialectismele, cuvintele dialectale 
trebuie să fie folosite cu mare 
discernămînt, cu măsură, cu o atenţie 
deosebită. 

Spiritul organizatoric al 
academicianului Corlăteanu s-a 
manifestat în faza de pregătire, 
precum şi în cea de realizare a ALM. 
A fost iarăşi norocul geografiei 
lingvistice, al filologiei din Republica 
Moldova, că au avut în persoana 
academicianului Corlăteanu un om de 
ştiinţă cumpătat şi înţelegător. Anume 
Nicolae Corlăteanu a fost omul de care 
avea nevoie în acea vreme Institutul 
de Limbă şi Literatură al Academiei, 
deoarece atunci o acţiune negîndită, 
o interpretare cît de cît ambiguă, un 
răspuns cu echivocuri şi întîrziat 
puteau să afecteze totalmente 
activitatea acestui institut, iar 
colaboratorii riscau să fie învinuiți de 
“naționalism” sau calificaţi drept 
“duşmani ai poporului”. 

Graţie domnului N. Corlăteanu 
institutul de Limbă şi Literatură, 
Facultatea de Filologie a Universităţii 
au preluat iniţiativa într-o serie de 
probleme legate de ştiinţa limbii şi 
literaturii, probleme cerute de timpul 
şi regimul totalitar de atunci. În aceste 
condiţii academicianul Corlăteanu a 
fost unul din iniţiatorii elaborării 
Atlasului Lingvistic Moldovenesc. 
EI a susţinut structura atlasului: 
fonetică, lexic, morfologie şi elemente 
de sintaxă. . 

Ţinînd seama de importanţa 
ALR, fiind la curent cu cercetările 
colaboratorilor lui Sextil Puşcariu— 
Sever Pop şi Emil Petrovici — asupra 
Atlasului Român, N. Corlăteanu a 
ştiut să argumenteze pentru forurile 
diriguitoare din Republica Moldova 
importanţa editării unei astfel de lucrări 
cum e ALM, datorită căruia geografia 
lingvistică din Moldova va urma să 

suscite atenţia specialiştilor de peste 
hotare. În această ordine de idei N. 
Corlăteanu a avut susţinerea lui 
Dimitrie Cornovan, secretar pe atunci 
al Comitetului Central, şi Anatol 
Corobceanu, viceprim-ministru. S-a 
purces la realizarea acestei “comoare 
fără preţ”, cum a numit ALM savantul 
american Solano. 

Fireşte, în vederea elaborării 
ALM, aicătuitorii, împreună cu 
directorul Institutului, au ținut cont şi 
de opiniile savanților ruşi: 
Serghievskij, Şişmariov, Bernştein, 
Mihalci, Stepanov, Filin ş.a. Profesorul 
D. Mihalci, de exemplu, şi-a expus 
părerea în vederea alcătuirii ALM încă 
în anul 1951 la renumita Sesiune 
Ştiinţifică de la Chişinău. 

In scopul elaborării Atlasului, în 

1956 a fost creat sectorul de 
dialectologie în frunte cu Raimund- 
Piotrowski şi astfel a început lucrul 
asupra Chestionarului ALM. Nicolae 
Corlăteanu, directorul Institutului, a 
contribuit şi la definitivarea ariei de 
preocupări ale sectorului, propunînd 
includerea în chestionar a mai multor 
întrebări vizînd varietățile morfologice 
şi conjugarea verbului (a vrea, a avea, 
a fi, a lua), timpurile trecute — mai 
mult ca perfectul şi perfectul simplu, 
unele forme de plural ale substantivului 
(miini-mînuni; capete-capi-capun, ficat- 
ficaturi-maiuri; talpe-tălpi) şi, desigur, 
întrebări din domeniul lexicului. Cu 
sprijinul şi susţinerea academicianului 
Corlăteanu, Chestionarul a fost editat 
în 1960. 
l Atlasul Lingvistic Moldo- 
venesc, atlas regional, a fost publicat 
între anii 1968 şi 1973 şi a atras atenția 
lingviştilor dialectologi din multe ţări. 
Dovadă sînt cele peste 30 de recenzii 
publicate în România, Rusia, S.U.A., 
Franţa, Italia ş.a. 

Apariţia ALM, a altor lucrări de 
dialectologie se datoreşte şi Omului 
de suflet, plin de răbdare şi 
înţelepciune, de credinţă şi dragoste 
faţă de oameni, patriarhului lingvisticii 
din Republica Moldova, acade- 
micianului N. Corlăteanu. 

“Pasiunea pentru detaliu, pentru 
amănunt nu înseamnă o renunțare la 

sinteze. Aceste “amănunte” sînt 
grupate în capitole mari ale lucrărilor 
Domniei sale, referitoare la liniile 
principale şi fireşti de dezvoltare a 
limbii române din epoca latină pînă în 
zilele noastre. Prin tot ce a scris, 
academicianul Corlăteanu a avut în 
inimă şi în crezul său ştiinţific Ţara în 
integritatea ei şi unitatea limbii 
române, iar graiurile moldoveneşti au 
fost considerate ca o parte compo- 
nentă a graiurilor dacoromâne, avînd 
şi ele âcelaşi caracter unitar. Deşi 
trecut prin cumplite vremuri, pedepsit 
şi marginalizat pe nedrept, Nicolae 
Corlăteanu a fost şi a rămas conştient 
de faptul că “politica, aşa cum 
consemnează academicianul Eugen 
Simion, stă sub vremi, ştiinţa stă în 
adevărul ei. Politica se schimbă şi, 
dimpreună cu ea, se schimbă şi cei 
care o servesc, ştiinţa rămîne mereu 
şi trebuie să rămînă... în marginile 
adevărului” (“Academica” nr. 1 (49), 
1994), 

Nicolae Corlăteanu a rămas fidel 
adevărului ştiinţific şi cred că poate fi 
satisfăcut de activitatea sa, deoarece 
D-sa, chiar dacă a avut unele greşeli 
şi lacune în tratarea anumitor 
probleme şi fenomene de limbă, a 
îndrumat elevii săi să caute adevărul 
ştiinţific, deşi uneori acest adevăr nu 
putea fi rostit cu glas tare. 

Să-i mulţumim pentru aceasta, 
să-i mulţumim pentru tot ce a făcut 
d-lui pentru lingvistica şi limba noastră 
în acele vremuri de tristă pomină, stînd 
necontenit la straja limbii străbune, 
cultivînd dragostea faţă de limba 
“vechilor cazanii”, urmînd postulatul 
ilustrului lingvist Sextil Puşcariu 
“Sîngele se moşteneşte, iar limba se 
învaţă”. El a învăţat mereu limba 
română şi ne-a învăţat şi pe noi, miile 
de discipoli, să păstrăm acea sfîntă 
legătură intimă ce există între limbă 
şi Ţară, pentru că, cine nu are ţara în 
inimă, zadarnic o caută pe hartă. 

Academicianul Corlăteanu a avut 
şi are în inima sa şi Ţara, şi limba, şi 
istoria neamului românesc. 


Limba Manduă 


Dan MĂNUCĂ 
lași 


O PARABOLĂ 
A CONDIȚIEI UMANE 


La sfîrşitul lui ianuarie 1990 mă 
aflam pentru întîia oară la Chişinău şi 
încercam, cu entuziasmul clipelor din 
trecutul decembrie 1989, să realizez 
o colaborare literară între laşi şi 
Chişinău. Aveam de gînd să-l invit la 
laşi pe Marin Sorescu, pentru un dia- 
log în cadrul unui ciclu de conferinţe 
intitulat “Tradiţie şi europenism în 
cultura românească”, organizat de 
institutul de Filologie Română 
“Alexandru Philippide” şi Studioul 
Teritorial de Radioteleviziune. La 
aceste conferinţe participau Inalt 
Preasfinţitul Daniel, Mitropolitul 
Moldovei şi Bucovinei, academicianul 
Eugen Simion, profesorul Eugen 
Coşeriu şi numeroşi alţii, de aceeaşi 
altitudine intelectuală. Cum nu-i prea 
cunoşteam pe scriitorii din stînga 
Prutului, un om de bine mi l-a 
recomandat pe Serafim Saka. 
Mărturisesc că nu-i auzisem pomenit 
numele pînă atunci. L-am invitat totuşi 
la laşi, unde într-o frumoasă seară de 
mai 1990 s-a produs întîlnirea lui Marin 
Sorescu şi Serafim Saka, moderată 
de mine, cu o sală arhiplină, formată 
din elita intelectuală a Iaşiului. Serafim 
Saka a fost o revelaţie. Răspundea 
nu numai cu promptitudine şi la obiect, 
dar lua discuţia pe cont propriu, arunca 
replici sclipitoare, stîrnea aplauze la 


scenă deschisă. Aşa m-am apropiat: 


de un scriitor cu o deschidere 
intelectuală remarcabilă, cu o 
inteligenţă pătrunzătoare şi un spirit 
ascuţit. Nu după mult timp, aceste 
calităţi mi-au fost confirmate de 
romanul Vămile, despre care am şi 
scris, în “Luceafărul”. De curînd, am 
recitit Linia de plutire, ultimul roman 
al lui Serafim Saka, pentru care 

Serafim SAKA la 60 de ani. 


autorul a şi fost premiat. 

Din roman, transpare un mora- 
list apropiat de cinici, care îl divinizau 
pe Diogene. Fiind însă un 
contemporan al nostru, care s-a lovit 
de avantajele şi dezavantajele ştiinţei, 
Serafim Saka pare a fi ales 
scepticismul, apăsat de nesiguranța 
credințelor curente, general admise. 
Inceputul romanului tocmai o 
asemenea convingere unanimă o pune 


'la îndoială, anume prezentul. Adică 


timpul în care trăieşte fiecare om şi, 
mai ales, pe care îl trăieşte fiecare 
om. De aici, contrazicerea şi 
parodierea proverbului, ca reprezentant 
al înţelepciunii curente (“nerăbdarea 
cu care niciodată n-ai să treci marea”). 

Obsesia timpului, graba de a trăi 
intens reprezintă caracteristici ale 
personajelor lui Serafim Saka 
dezabuzate de epoca lor şi totuşi trăind 
intens în ea. Costin se grăbeşte, deşi 
nu-l aşteaptă nimeni şi nimic. O grabă 
gratuită, cu un subtext grav: teribila, 
nemiloasa curgere a secundelor. 
Personajul înghite secundele precum 
un bolnav pilulele. El este, scrie 
autorul, “omul timpului”, adică robul 
acestuia. Personajul trece prin lume 
ca un somnambul, însingurat, 
debusolat. Este relevantă imaginea 
mîinii bătătorite de valizele pe care le 


poartă necontenit, precum “chiriaşul 
grăbit” al'lui Topîrceanu. Costin al lui 
Saka este tot atît de nerăbdător 
precum personajul lui Topîrceanu, dar 
mult mai iritat de propria lui nerăbdare 
decît acesta. S-a întors în ţinuturile 
natale dintr-un loc incert, poate din 
deportare. Dar deportarea pare a fi 
ipotetică, întrucît viaţa însăşi este o 
deportare, o Siberie nebuloasă, care 
îl învaţă pe om să trăiască singur. 

Lumea care îl înconjoară pe 
Costin este una meschină, chiar 
inumană. O altă imagine obsedantă 
este a taximetriştilor care nu iau decît 
pe acei care nu au bagaje: omul — 
este sensul ascuns — nu mai sare în 
ajutorul semenului. Totul s-a degradat 
ori e în curs de degradare. Cei pe care 
Costin i-a cunoscut odinioară sînt 
acum un fel de vagabonzi, artişti ai 
decăderii, precum paznicul de la 
magazin şi tenorul ratat. 

Personajul Costin este construit 
din similitudini, povestirea lui este 
anticipată de povestirile altor 
personaje. Boază şi Leo Cavalul sînt 
nişte nefericiţi ale căror vieţi sînt 
descrise pe larg, înainte ca noi să 
cunoaştem cine e, de fapt, Costin 
însuşi. 

Serafim Saka procedează, în 
ultimul lui roman, cu totul altfel decît 
în Vămile. Dacă acolo era vorba 
despre o construcţie dramaturgică, aici 
ne întîlnim cu ceea ce aş numi 
silogism narativ. Cum se ştie, 
silogismul este alcătuit din trei 
afirmaţii: propoziţia majoră, propoziţia 
minoră şi concluzia. La fel şi-a 
construit romanul şi Serafim Saka; el 
îl lasă pe cititor să-l deducă pe Costin 
(în chip de concluzie) din propoziţiile 
afirmative anterioare, care sînt, de 
pildă, Boază şi Cavalul. 

in acest fel, romanul este o 
succesiune de tautologii, de repetare 
a unor identități epice, de pe urma 
cărora rezultă un univers în 
descompunere sau, cum a scris 
cîndva Lucian Blaga, un “paradis în 
destrămare”. De fapt, Serafim Saka 
nici nu afirmă că ar fi existat cîndva 
un paradis, ca şi cum lumea ar fi fost 
alcătuită dintotdeauna în acelaşi fel. 
El propune un model opus aceluia 
dantesc: nu există nici paradis, nici 

purgatoriu, ci numai infern. Oamenii 
se prăbuşesc dintr-un infern în altul, 
din rău în mai rău. 

Nu în zadar optica romanului 
este a lui Costin. Pe retina acestuia 
se derulează o sumedenie de fapte 
care nu-l privesc direct, dar din a căror 
însumare rezultă un film desfăşurat 
cînd mai lent, cînd mai rapid, după cum 
o reclamă necesităţile demonstraţiei. 
Cititorul asistă la un spectacol, unele 
persoane fiind chiar actori. Alegerea 
profesiunii nu este întîmplătoare, nu 
decurge din realism pedestru, ci din 
parabola pe care o construieşte 
romancierul. Oamenii-actori suferă de 
un fel de “mal du siecle”, deo boală a 
veacului, cum ar fi zis romanticii: 
“boala mea nu se vindecă. Ea nu doare 
în-tr-un loc anume, ea-i difuză, te 
doare toată fiinţa” — se afirmă undeva. 

Personajele îşi părăsesc lumea, 
într-o tentativă de evadare din 
universul ostil şi sumbru. Eşuează 
însă, pentru că şi acolo unde ajung 
află aceeaşi lume din care au fugit. 
Altfel spus, dintr-o închisoare în alta, 
pentru a se întoarce, în cele din urmă, 
acasă. Adică la cea dintîi închisoare. 
Romancierul se fereşte de a da un 
nume acestui spaţiu, iar cînd o face 
procedează evaziv, încît numele de 
“Chişinău” poate fi o simplă 
coincidenţă, cel mult o simplă aluzie. 
Oricum, procedeul ţine de tehnica 
parabolei, pe care se spr ină romanul 
lui Serafim Saka. 

In acest unive;s, oamenii 
dialoghează frenetic, parcă fără a se 
auzi unii pe alții, puşi evident pe 
harţag. Adesea, replicile sînt 
asemănătoare acelora teatrale şi 
seamănă cu un dialog al surzilor. 
Singura replică adecvată unei 
asemenea condiţii este îngînarea, 
imitarea. Dovadă că personajele nu pot 
să comunice cu adevărat şi că, în 
realitate, sînt închise în sine, 
monologînd. Spre a supravieţui, spre 
a se menţine la linia de plutire, ele 
recurg la emisiuni vocale fără sens, 
încercînd să se elibereze de tensiunea 
interioară şi să-şi înjghebe o lume 
proprie. Mai curînd, un fel de decor, 
adică o lume de mucava, părelnică şi 
dezmembrîndu-se la prima boare. 

Personajele lui Serafim Saka nu 

numai că vorbesc haotic, dar se şi 
comportă asemănător. Gesturile lor 
sînt absurde, dictate de rătăciri 
perpetue. Umblă fără rost, pe străzi 
întunecate şi prin parcuri pustii, 
deambulează prin restaurante mizere, 
se izbesc cu maşina de tot ce le iese 
în cale, părăsesc drumul drept şi o iau 
peste cîmpuri. Nici în sat, adică acolo 
unde se presupune că ar trebui să 
existe puritate, situaţia nu este alta. 
Amintirile lui Costin se opresc într-un 
moment semnificativ: sărbătorirea 
Anului Nou. Ar fi trebuit să rezulte 
scene frumoase, pitoreşti. insă 
romancierul acoperă totul cu fardul 
oboselii şi din povestire rezultă un 
carnavalesc apropiat de ridicol. 

Asemenea universuri nu pot fi 
judecate. Mai exact, pentru asemenea 
universuri nu există criterii de 
apreciere. De aceea personajul Costin, 
care studia dreptul, -spre a ajunge 
judecător, renunţă la facultate. Este 
un semn că lumea închipuită de 
romancier este în afara oricărei 
axiologii, valoarea fiind aici, de fapt, 
non-valoare. Sau, dimpotrivă, non- 
valoarea fiind considerată unica 
valoare. 

La început cititorul este tentat să 
creadă că personajul Costin este un 
fel de raisonneur, un purtător de cuvînt 
al romancierului. Spre această 
bănuială îl îndreaptă anumite 
particularităţi ale tehnicii epice. In 
primul rînd, caracterul de monolog in- 
terior deprins la şcoala romanului mo- 
dern. Costin vorbeşte cu sine însuşi, 
construindu-se prin discursul despre 
sine. Ar fi firesc, prin urmare, să 
depună mărturie asupra a ceea ce se 
întîmplă în roman, prin luciditate cinică. 
Dar nu este aşa. În al doilea rînd, 
caracterul de martor, pe care, tot la 
început, îl are personajul principal. 
Costin se mişcă în medii sociale di- 
verse, asistă la numeroase scene, în 
care nu este implicat, ci doar privitor. 
Dar nici de data aceasta nu este aşa. 
Pentru că romancierul se face a uita 
rolul destinat lui Costin şi, treptat, îi 
preia funcţiile de raisonneur şi de 
martor, pentru a demonstra că nu 
poate exista cineva care să-şi 
păstreze puritatea. De aceea, deseori, 
romanul are turnură de pamflet ori de 

satiră. Contribuie la aceasta şi 
vivacitatea exprimării, jocurile de 
cuvinte, calambururile, paradoxurile, 
rimele interioare. Şi schimbul replicilor 
este relevat în acest scop, deoarece 
sprijină înclinația autorului pentru 
destructurarea universului romanului: 
avalanşele de replici rup firul epic şi 
introduc o puternică relativizare a 
existenţei. 

Este o lume de solitari, fiinţe 
care îşi refuză adeziunea altor fiinţe, 
într-un exerciţiu de însingurare. Este 
o “lume de Solo”, cum susţine un 
personaj. Ọ lume în care un cuplu fa- 
milial doreşte să se despartă pentru 
că nu are absolut nici un motiv de 
divorţ. O lume în care alt personaj îşi 
face şi reface la nesfîrşit casa, pentru 
că nimeni nu trebuie să aibă o casă, 
ori, mai exact, un loc unde să se simtă 
“acasă”. Din acest punct de vedere, 
romanul lui Serafim Saka se înscrie 
într-o tradiţie românească veche, 
inaugurată de Nicolae Filimon şi dusă 
la perfecţiune de Mateiu I. Caragiale. 
Deoarece Costin Alec, Jelea, Jorj 
seamănă mult “crailor de la Curtea 
Veche”. 

Moralist puritan, Serafim Saka 
îşi încheie romanul printr-o furtună 
purificatoare. Va avea aceasta darul 
de a curăți universul mizer creat de 
romancier? Răspunsul acestuia pare 
ambiguu. “Mîna imploratoare a lui Alec 
ajunse pînă dincoace de prag — în 
lumina becurilor — unde Costin ezita 
să întindă şi el mîna şi să-şi primească 
fructul. 

Unul dintre cele două.” 

Aşa se încheie Linia de plutire, 
nu însă şi sensul adevărat. Pentru că, 
aşa cum a fost concepută, lumea 
romanului nu-i poate oferi lui Costin 
decît un singur fruct — cel otrăvit. 
Parabola nu lasă loc nici unui dubiu. 
Cei care scapă din naufragiul moral al 
existenţei cotidiene vor supravieţui 
asemenea unor mari invalizi, amputaţi 
sufleteşte. Morți vii într-o lume 
mortifiantă. 


Eugenia BOJOGA 
Chișinău 


ION AGÂRBICEANU 
ȘI BASARABIA 


Prozatorul ardelean lon 
Agârbiceanu (1882—1963) face parte 
din generația de scriitori al cărei ideal 
major l-a constituit Unirea politică de 
la 1918. Cultivînd o literatură cu vădită 
tentă etică şi națională, “fecundul preot 
ardelean”! vedea rostul cărturarilor în 
“a lucra pentru nație”, în “a tine mereu 
urechile şi inima trează la durerile şi 
aspiraţiile maselor mari şi a le 
îndrepta pe cărările redeşteptării 
naţionale”?. Anume din această 
convingere despre menirea scriitorului, 
dar şi din afinităţile social-istorice între 
cele două provincii româneşti porneşte 
adeziunea sa la cauza Basarabiei. 

Primul contact cu provincia 
dintre Prut şi Nistru îl prilejuieşte 
refugiul din timpul războiului, cînd, 
împreună cu mulţi alţi intelectuali 
ardeleni, se stabileşte, între 1917 şi 
1918, la Chişinău. Urbea basarabeană 
la acea dată, după cum scrie Onisifor 
Ghibu, devenise un bun adăpost 
pentru transilvăneni, căci, pe lîngă 
intelectuali, veniseră voluntari de pe 
fronturile războiului şi foşti prizonieri 
în Rusia Ţaristă?. Dacă în tranşeele 
războiului avusese loc deja înfrăţirea 
ostaşilor ardeleni cu cei basarabeni, 
venirea intelectualilor în Basarabia, pe 
atunci încă rusească, avea să 
semnifice o a doua descălecare, de 
data aceasta de emancipare culturală 
şi naţională. Vegetînd pînă atunci 
într-o stare de obscurantism şi 
asuprire ţaristă, lipsiţi de şcoli şi 
instituţii în limba română, basarabenii 
se văd dintr-o dată sprijiniți şi stimulaţi 

prin cuvînt şi faptă de fraţii ardeleni. 
Avînd experienţa luptei pentru 
păstrarea identităţii naţionale, 
experienţă ce venea dintr-o tradiţie 
seculară, dar şi şcoliţi la universităţi 
europene, ardelenii au ştiut să 
catalizeze energiile românilor 
basarabeni — Pan Halippa, lon 
Pelivan, Inculeţ şi m.a. — şi să le 
risipească frica faţă de Imperiul de la 
răsărit. Astfel, într-o vreme cînd nu mai 
puteau lucra la ei acasă, găsesc un 
imens front de activitate la Chişinău. 
Ţin conferinţe publice despre limba şi 
istoria românilor, se angajează în 
predarea limbii române pentru toţi 
doritorii de a o studia, iar” pentru 
învățătorii de la sate, care pînă atunci 
au predat numai în rusește, 
organizează cursuri de reciclare. 
Deşi nu s-au păstrat declaraţii 
directe (tema Basarabiei lipsind cu 
desăvîrşire în amintirile scriitorului), 
analiza publicaţiilor timpului ne 
demonstrează că în opera de 
renaştere naţională se implică şi 
autorul Arhanghelilor. Căci, scriind 
ani de-a rîndul la “Luceafărul” şi 
“Românul” (tema favorită fiindu-i rolul 
intelectualului în culturalizarea 
poporului) şi însuşindu-şi atît de bine 
lecţia dată de N. lorga la 

“Semănătorul”, Agârbiceanu nu a putut 
să stea în expectativă. Oricum, 
articolele pe care le publică în ziarul 
“Ardealul” (începe să apară la Chişinău 
de la 1 octombrie 1917) sînt scrise în 
spiritul “Semănătorului”. Colaborarea 
la publicaţia lui Onisifor Ghibu, iniţial 
o “gazetă săptămînală pentru românii 
transilvăneni aflători în Rusia”, iar de 
la numărul 8 “organ de propagandă 
pentru unirea politică a tuturor 
românilor”, se menţine pe tot parcursul 
apariţiei acestui ziar. Chiar cu primul 
articol intitulat Basarabia, în care 
s-ar părea că îşi consemnează 
impresiile asupra peisajului geografic 
basarabean, atît de diferit de cel 
ardelenesc, Agârbiceanu punctează 
obiective majore: “Desigur că 
Basarabia, liberă de acum în acţiunile 
ei, va lua hotărîrea, singura adevărată 
spre care o mînă trecutul şi porunca 
prezentului. Pentru a ajunge aici, două 
lucruri sunt necesare: democraţia ei 
să rămînă biruitoare şi să se 
intensifice propaganda naționalistă”. 

Cu toate că peste cîteva numere 
publică nuvela La o gară, nu acesta 
este genul literar pe care îl va aborda. 
Articolul politic este cel căruia îi 
acordă predilecție, scriitorul 
expunîndu-şi scopul în mod explicit. 
in Umanitarism şi naționalism 
pledează în favoarea naţionalismului 
(în sensul bun al cuvîntului), deoarece 
“naționalismul voiește libertatea 
deplină a omului, a întregii lui 
conştiinţe şi, în consecinţă, libertatea 
deplină a tuturor popoarelor mari sau 
mici”. Spirit vizionar, Agârbiceanu pune 
problema naţionalizării, adică a 
revenirii la conştiinţa naţională 
românească în toate instituţiile şi în 
viaţa publică din Basarabia, rusificate 
pe parcurs de mai bine de o sută de 
ani. in alt articol, între Rusia şi 
România, autorul este iranşant chiar 
în titlu, insistînd asupra faptului ca 
intelectuaiii basarabeni să se decidă, 
căci opţiune de mijloc nu există: “În 
studenţimea dintre Prut şi Nistru rezidă 
desigur o mare energie, o mare forță 

morală, care, absorbind cultura noastră 
naţională, va deveni un factor 
însemnat în regenerarea neamului 
românesc”. 

Drept corolar al acestei activități 
de redeşteptare a conştiinţei de neam 
va fi Chemarea scriitorilor români 
către neamul moldovenesc din 
Basarabia, de fapt un călduros apel 
pentru unirea tuturor românilor, semnat 
şi de |. Agârbiceanu, publicat în 
“România nouă”, nr. 11 din 1 februarie 
1918. 

Astfel, primul contact cu 
Basarabia încă rusească îi prilejuieşte 
scriitorului nostru descoperirea 
peisajului geografic şi uman, precum 
şi o implicare directă în “organizarea” 
conştiinţelor basarabene în vederea 
emancipării naţionale. Dacă pînă 
atunci Agârbiceanu a susţinut cauza 
românismului în “Luceafărul”, 
“Românul”, “Neamul românesc” şi în 
alte publicaţii ce apăreau în Imperiul 
Austro-Ungar, prin intervenţii ce vizau 
realitatea din Transilvania, acum 
orizontul său de investigaţie se 
lărgeşte, incorporînd şi Basarabia. 

Şi după revenirea la 1 de- 
cembrie1918 în Ardeal Agârbiceanu 
rămîne ataşat de provincia dintre Prut 
şi Nistru. Interesul său pentru această 
provincie devine o preocupare aproape 
constantă. Astfel, în “Patria”, ziar care 
apărea la Cluj şi al cărui director era 
el însuşi, prozatorul meditează adesea 


-asupra stării de lucruri din Basarabia. 


lar la 10 martie 1920, cînd la congresul 
de la Londra este recunoscută 
reunirea Basarabiei cu Patria-mamă 
România, faptul îi suscită cuvinte de 
un vibrant patriotism. 

Etapa următoare şi cea mai 
fructuoasă în ceea ce priveşte 
contactul cu Basarabia este 
reprezentată prin colaborarea lui 
Agârbiceanu la ziarul “Cuvînt 
Moldovenesc”. Din multitudinea de 
probleme apărute după cucerirea 
drepturilor politice şi naţionale, cele 
mai irnperioase erau răspîndirea 
culturii româneşti autentice şi 


Tangente basarabene 


redeşteptarea conştiinţei naţionale. 

Cînd începe să publice la 
“Cuvînt moldovenesc” (“gazetă 
săptămînală cu tot felul de învățături 
şi ştiri din toată lumea, tipărită pentru 
trebuinţele norodului moldovenesc din 
Basarabia de către Asociaţiunea 
“Astra""), numele scriitorului de la 
Cenada era destul de cunoscut 
cititorilor basarabeni, deoarece citim 
în notà redacţiei: “secţia culturală a 
Astrei ardelene a început să ajute cu 
scrisul gazeta noastră. În numărul de 
azi, ca şi în numărul trecut, publicăm 
în această gazetă rîndurile plăcute şi 
inimoase ale părintelui lon 
Agârbiceanu, vestit şi cinstit scriitor 
ardelean. Prin această ajutorare a 
gazetei cu scrisul, sufletul ardelenesc 
se îmbrăţişează cu cel moldovenesc 
al nostru pentru ca să putem ajunge 
la ţinta scumpă nouă ce o înţelegem 
sub numele de  “Unificare 
sufletească”. 

Din 1929 şi pînă în 1934 — 
perioadă cît durează colaborarea sa 
la “Cuvînt moldovenesc”, Agârbiceanu 
meditează în zeci de rînduri de ziar 
asupra eticii şi moralei creştine, asupra 
respectării ordinii în stat, asupra 
pericolului comunismului sovietic. 


Adaptîndu-se necesităţilor: 


stringente din Basarabia, se angajează 
în explicarea noţiunilor de “stat”, “vot 
universal”, “democraţie”, aceste 
articole constituind un fel de A.B.C. al 
famializării cu noua stare de lucruri, 
noţiuni extrem de utile publicului cititor 
dintre Prut şi Nistru. Temele majore 
care au fost abia punctate în etapa 
colaborării ja ziarul “Ardealul”, ca: 
unitatea naţională, consolidarea unei 
culturi a tuturor românilor, legătura 
între cărturari şi popor, sînt 
aprofundate la “Cuvîntul 
Moidovenesc”. Astfel, problema 
consolidării culturii autohtone în 
Basarabia conține mai multe 
components, cum ar fi: apărarea şi 
difuzarea limbii române, propagarea 
literaturii şi istoriei românilor, păstrarea 
şi perpetuarea datinilor şi obiceiurilor 

strămoşeşti. 

Tema cea mai des abordată în 
aceşti ani este problema limbii 
române. În editorialul Acelaşi grai, 
acelaşi suflet, bunăoară, autorul 
semnalează, în spirit humboldtian, 
interdependenta dintre limbă şi spirit: 
“Faptul că avem acelaşi grai, aceeaşi 
limbă dovedeşte că avem de la o 
graniţă la alta şi acelaşi suflet, acelaşi 
fel de gîndire şi judecată, acelaşi fel 
de simtire. Pentru că vorba vie, graiul 
nu este decît haina, vestmîntul cu 
care ne îmbrăcăm gîndul şi simţirea 
lăuntrică”!. 

În alt articol lansează apelul 
către cititori chiar prin titlu: Să ne 
curăţim limba — o pledoarie pentru 
vorbirea îngrijită şi corectă, căci “e o 
datorie pentru fiecare român să 
vorbească o limbă curată şi frumoasă 
azi, cînd uşor se poate obişnui cu ea 
şi are de unde o învăţa”*. Agârbiceanu 
cunoaşte foarte bine realitatea 
lingvistică din Basarabia şi optează 
pentru eliminarea cuvintelor străine, în 
special a rusismelor, din limba română 
vorbită în provincia dintre Prut şi 
Nistru. Aceste “barbarisme” sînt o 
“povară grea şi urîtă”, consideră 
Agârbiceanu, pentru “frumuseţea 
graiului românesc”. “Oricine vede că 
uşor va putea spune în viitor tren în 
loc de zug sau poiezd, soldat în loc 
de câtană sau muscal, chibrit în loc 
de ţîrnic, santinelă în loc de vardă sau 
postovoi”?. 

în viziunea prozatorului 
ardelean, cultura românească se va 
întemeia în Basarabia numai odată cu 
intrarea în drepturi depline a limbii 
române şi, dimpotrivă, odată cu 
pierderea graiului străbun ne pîndeşte 
şi pericolui deznaţionalizării. De aceea 
el subliniază că răspîndirea limbii 
române e o datorie a tuturor, adresîn- 
du-se totodată către toti ştiutorii de 
caite să propage şi să cultive iimba 
maternă, deoarece “răspindirea iiribii 
române e o dâtoiie a tuturor, domni 
sau ţărani. Răspîndirea e! însemnează 
creşterea puterii românisimuiut”*. 


Limba Manână 


În scopul cultivării conştiinţei de 
neam era indispensabil ca basarabenii 
să-şi cunoască originile, adică istoria. 
Efortul lui Agârbiceanu şi în acest con- 
text este substanţial. -El publică sub 
formă de foiletoane fragmente de 
sinteză despre “binefăcători naţiei” — 
domnitori şi eroi ai neamului. Pilda 
trecutului, socoate Agârbiceanu, este 
o lecţie ireproşabilă, pe care fiecare 
popor trebuie să şi-o însuşească. 

in suita de articole 
comemorative despre literatura 
română, atenţia prozatorului nostru 
este reţinută de numele lui 
Kogălniceanu, Alecsandri, Eminescu, 
ultimul eclipsîndu-i pe toţi prin geniul 
său: “Între poeţii români Mihai 
Eminescu ţine locul cel mai de frunte. 
Fără el nu am vorbi şi am scrie azi 
aşa de adînc şi arzător. De aceea se 
cuvine să-i ţinem cartea lui de versuri 
între cărţile noastre cele mai scumpe 
şi s-o citim mereu”. 

Prin susţinerea rubricii Ce să 
citim? , Agârbiceanu dirijează lecturile 
cititorilor, recomandînd mai întîi cărţile 
sfinte, vieţile sfinţilor, Psaltirea, apoi 
romanele populare, creaţia folclorică 
şi.opera clasicilor. 

Chiar dacă timbrul acestor 
articole pendulează între etnic şi etic, 
împresionează diversitatea 
problematicii abordate de prozatorul 
ardelean, cu atît mai mult cu cît în 
această perioadă el colabora şi la alte 
publicaţii din ţară, la unele fiind chiar 
director. Nu întîmplător, ulterior va 
vorbi despre această perioadă ca 
despre “anii de obositoare ziaristică”. 

Scrisul militant al lui Agârbiceanu 
a însemnat enorm pentru Basarabia, 
autorul contribuind în felul acesta la 
crearea unui climat de emulaţie spiri- 
tuală în provincia noastră. 

Impunîndu-se ca unul din cei mai 
atenţi cronicari ai realităţilor 
basarabene din perioada interbelică, 
avea să consemneze la 1940 în 
editorialul “Durerea Românismului”: 
“Retragerea din Basarabia — Moldova 
străveche dintre Prut şi Nistru — ne 

pune din nou în faţa dezmembrării 
neamului românesc. [...] Doliul de azi 
şi de mîine nu e numai al fraţilor din 
provincia părăsită, ci al întregii naţiuni. 
Parte covîrşitoare din aceeaşi 
generaţie care a făcut Unirea şi alta 
nouă care a crescut în sfînta ei 
lumină, stăm azi din toate provinciile, 
solidari în drumul sorții rele şi gata să 
o înfruntăm pentru dreptatea noastră. 
Nici o jertfă adusă pentru ea în trecut 
n-a fost zadarnică. Nu va fi nici cea 
de azi, nici cea de miine”. Să 
reflectăm asupra acestor cuvinte, 
deoarece mesajul lor este actual chiar 
şi după trecerea unei jumătăţi de 
secol. 


NOTE: 


1 G. Călinescu, Istoria literaturii 
române de la origini pînă în prezent, 
Bucureşti, 1986, p. 636. 

2 |. Agârbiceanu, Meditaţie în 
septembrie, Cluj, 1971, p. 90. 

30. Ghibu, Ardealul în Basarabia, 
o pagină de istorie contemporană, Cluj, 
1928, p. 4—5. 

4 “Ardealul”, nr. 5, 1917. 

5 “România Nouă”, nr. 32, 1918. 

5 “Cuvînt Moldovenesc”, nr. 47, 
1929. 

7 “Cuvînt Moldovenesc”, nr. 47, 
1929. 

3 “Cuvînt Moldovenesc”, nr. 21, 
1930. 

* “Cuvînt Moldovenesc”, nr. 33, 
1931. i 

1 “Cuvînt Moldovenesc", nr. 7, 
1930. 

“ |. Agârbiceanu, Meditaţie în 
septembrie, p. 242. 

12 “Tribuna”, nr. 115, 1940. 


Obirgii 


lie DAN 
laşi 


RAPORTUL 
DINTRE 

ISTORIE 

ȘI TOPONIMIE (il) 


Pentru istoria unor sate 
româneşti, se cuvine să precizăm că 
cea dintîi menţiune documentară a lor 
nu înseamnă şi data la care au luat 
fiinţă localităţile respective. Ele 
existau, cu siguranţă, cu mult înaintea 
acestor menţiuni!.. În legătură cu 
stabilitatea unor nume topice (multe 
dintre acestea pot avea o vechime de 
cîteva secole) se pot trage interesante 
concluzii din compararea numelor de 
loc actuale cu cele consemnate în 
documentele istorice. Numeroase 
schimbări se constată de la o epocă 
la alta, mai ales în microtoponimie sau 
în toponimia minoră. E vorba de o 
mişcare în interiorul microsistemului 
topic, ea însăşi determinată concret 
şi istoric de venirea unei populaţii noi, 
de creşterea numărului de locuinţe 
sau de sate, de stabilirea unor noi 
raporturi de proprietate. 

Treptat, şi tot condiţionat, are loc 
şi dispariţia unor toponime, cînd noile 
condiţii social-istorice fac ca vechile 
nume să dispară sau să fie înlocuite 
cu altele noi. 

Chiar şi din punctul de vedere al 
istoriei limbii, schimbările istorice din 
microtoponimie pot fi de un real folos 
toponomastului, deoarece în docu- 
mentele istorice sînt înregistraţi 
adesea termeni dialectali azi dispăruţi, 
cei mai mulţi dintre aceştia referin- 
du-se la instituţiile vieţii feudale, la 
împărţirea pămîntului, la taxele 
fiscale. Mulţi dintre aceşti termeni 


reprezintă vechi apelative care au 
circulat altădată în graiul comun. 

Cercetarea documentelor 
istorice permite cercetătorilor să 
cunoască forma iniţială şi sensul unui 
nume topic, dar şi tipurile formative 
specifice pentru toponimia 
românească, păstrate în mare parte 
(mai ales, în ceea ce priveşte 
derivarea) pînă astăzi. 

Documentele istorice mai vechi 
sînt un ajutor preţios şi în stabilirea 
etimologiei unui termen topic. Pe bună 
dreptate, Nicolae Drăganu afirma că 
“deseori forma cea mai veche este o 
cheie sigură pentru explicarea 
etimologică a numelui şi ne fereşte de 
greşeli” 2. De asemenea, cercetările 
istorice pot să interpreteze o serie 
toponimică, adică acea masă de 
nume de locuri în care unul 
condiţionează şi explică apariţia şi 
evoluţia altor toponime din seria 
respectivă. 

Aşadar, perspectiva istorică în 
studiul toponimiei româneşti contribuie 
la elucidarea unor aspecte de prim 
ordin ale toponimiei din ţara noastră: 
sensul şi forma iniţială a unui toponim, 
epoca în care au luat naştere sau au 
dispărut denumirile geografice, 
paralelismul, suprapunerile şi 
traducerile unor termeni, precum şi 
structura specifică a numelor de locuri 
din limba română. Cercetările istorice 
şi de toponimie din ultima vreme au 
subliniat în mod convingător rolul 
documentelor istorice pentru 
localizarea unor sate menţionate sau 
a localităţilor care au dispărut în 
anumite împrejurări istorice?. 

Toponomastul, cum e şi firesc, 
nu trebuie să se limiteze însă numai 
la utilizarea surselor documentare. Pe 
lîngă cunoaşterea amănunţită a 
materialului topic viu, cules pe 
teren, el trebuie să utilizeze 
informaţiile locuitorilor cu privire la 
originea sau istoria unor nume de 
locuri. Trebuie luate în consideraţie 
chiar şi unele legende referitoare la 
anumite toponime, care circulă de 


secole prin viu grai *. Ele trebuie însă 

Limba Mandnă 


Valentina BRÂNCOVEANU. 
laşi. Strada N. Gane 


supuse unui sever examen critic, 
pentru a vedea în ce măsură 
corespund adevărului istoric şi sînt 
confirmate de istorie şi lingvistică. 
Cînd îndeplinesc această din urmă 
condiţie, ele pot fi utile pentru stabilirea 
etimologiei. Cînd se bazează pe fapte 
presupuse sau pe simple coincidenţe 
de nume, ele trebuie privite cu rezerva 
necesară, ca şi documentele istorice 
îndoielnice, neclare sau chiar false 
(numeroase erori, mai ales de 
localizare, se întîlnesc şi în indicii de 
nume care însoțesc unele documente 
publicate). 

in studiul toponimiei dintr-o 
regiune oarecare o importanţă anumită 
are şi arheologia, în special cînd e 
vorba de termeni legaţi de aşezări, 
vechi cetăţi, întărituri, valuri de 
pămînt î. Referindu-se la epocile 
pentru care nu avem documente, 
Marius Sala făcea o judicioasă 
observaţie: “În astfel de cazuri, faptele 
de toponimie pot fi puss, din punctul 
de vedere al importanţei lor, alături de 
rezultatele obţinute prin cercetările 

arheologice, pentru că, aşa cum s-a 
spus, toponimia reprezintă istoria 
nescrisă a unui popor... Diferitele urme 
de fortificaţii, şanţuri, care au rămas 
pînă astăzi şi care au nume, sînt 
amintirea materială a acestor 
întîmplări din trecut”?. 

Rezultatele cercetărilor 
arheologice pot fi folosite în mod 
deosebit pentru explicarea unor 
toponime legate de unele aşezări din 
Moldova €, în cazul cărora constatăm, 
pe plan istoric, o serie de goluri 
documentare. 

Cercetările. mai recente, datorate 
istoricilor, arheologilor şi lingviştilor, 
confirmă o mai veche afirmaţie, potrivit 
căreia toponimia reprezintă în timp 
istoria şi geografia, exprimate prin 
legile limbii. O concluzie similară 
întîlnim şi în studiul Contribuţii la 
istoria colonizărilor din 
Transilvania de lon Moga: “Prin 
varietatea formelor sub care această 
toponimie este păstrată în documente 
şi prin analogie cu cea care trăieşte 
pe teren, ea este adeseori mai în 
măsură să lămurească originea satului 
sau a regiunii respective şi caracterul 
etnic al mediului în care s-a format 
noua aşezare umană” °. 

in legătură cu stratificarea 
toponimică Y, toate cercetările 
converg în susţinerea ideii că cel mai 
vechi şi mai important strat aparţine 
populaţiei băştinaşe peste care s-au 
suprapus alte straturi, ca urmare a 
contactului românilor cu alte grupuri 
etnice (slavi, pecenegi, cumani, tătari, 
maghiari, saşi, bulgari, sîrbi, 
ucraineni). 

Studiul toponimizi istorice 
dintr-o arie geografică dată trebuie să 
aibă în vedere şi faptul că numele 
referitoare la formele reliefului se 
modifică destul de greu, sînt, deci, mai 
stabile (chiar şi în cazul unui amestec 
al populaţiei locale cu cele alogene ”, 
pe cîtă vreme toponimicele istorice şi 
sociale °? se schimbă mult mai uşor. 
Pe de altă parte, pentru istorie 
toponimia minoră sau microtoponimia 
are o importanţă mult mai mică decit 


Olbirsi 


toponimia majoră. 

Folosindu-se datele istorice şi 
arheologice, toponimia unei regiuni 
poate fi interpretată nu numai ca o 
imagine descriptivă, ci şi ca istoria 
unei regiuni, lucru dovedit între altele 


de  condiţionarea istorică a 
nomenclaturii topice. 
Pe baza unor serioase 


cunoştinţe istorice şi geografice, prin 
cunoaşterea cronologiei atestărilor 
documentare şi a particularităţilor 
graiului, cercetătorul poate grupa 
materialul topic înregistrat în 
următoarele categorii de toponime: 
nume vechi, creaţii recente, formaţii 
româneşti, împrumuturi, etimologii 
populare, metafore toponimice. Cu 
ajutorul documentelor istorice şi al 
dialectologiei, se pot stabili şi aşa- 
numitele ani; toponimice care, de multe 
ori, nu concordă cu cele dialectale, ele 
trasîndu-şi arii proprii, diferite ale 
apelativelor corespunzătoare din acea 
regiune *. 

Cunoaşterea istoriei locale este 
de asemenea importantă în studierea 
numelor de locuri diñ limba română 
care au apărut în epoca feudală. 
Aspectele caracteristice acestei etape 
istorice au lăsat nu de puţine ori urme 
şi în nomenclatura topică, situaţie 
care nu caracterizează numai 
toponimia românească, ci şi cea 
franceză, germană, italiană. 

Substituirea unui nume de loc 
cu altul sau evoluţia formală a altora 
poate fi explicată argumentat numai 
pe baza cercetărilor istorice, 
arheologice şi dialectale. 

O particularitate interesantă în 
această direcţie constă în raportul 
toponime oficiale — toponime 
populare. Nu puţine nume de localităţi 
prezintă adesea un nume hibrid, impus 
pe cale oficială, prin administraţie 
(acest proces, în care lingviştii şi 
istoricii nu sînt consultaţi deloc, s-a 
petrecut şi cu ocazia reformelor ad- 
ministrative). După cum a arătat |. 
Pătruţ *, prin raportarea formelor 
dialectale ale toponimelor la cele 
consemnate în documentele scrise, se 

constată. diferenţa “între numirile 
oficiale ale unor localităţi şi numele lor 
din limba locală vorbită”. 

In această privinţă, pot fi 
semnalate mai multe cazuri: 

a) forma literară este identică cu 
cea dialectală; 

b) înlocuieşte forma dialectală; 

c) este impusă pe cale admi- 
nistrativă; 

d) corectează forma populară. 

Unele dublete însă se datoresc 
mişcărilor de populaţii, împrejurare în 
care are loc un transfer de nume 
topice dintr-o zonă în alta, ca şi în 
cazul numeroaselor deplasări de 
populaţii din Transilvania în Moldova 
şi Ţara Românească "*. În asemenea 
situaţii, deşi e destul de dificil, e 
interesant de stabilit un centru de 
iradiere a unor nume de locuri sau 
numai a unui procedeu specific de 
formare a toponimelor. Acest fapt 
obligă la colaborarea datelor istorice, 
ale geografiei economice, ale 
dialectologiei şi ale onomasticii (în 
această privinţă, numele de familie şi 
prenumele au o importanţă adesea 
hotărîtoare). 

Dezvoltarea economică şi so- 
cial-culturală a unei regiuni a lăsat 
urme şi în toponimia ariei geografice 
respective. 

Analizînd un bogat material 
topic, legat de numele aşezărilor 
umane din Ţara Românească, lon 
Donat ê a grupat aceste nume de 
locuri în trei categorii importante: 

1) formate de la nume de 
popoare (li se mai spune şi etnonime); 

2) care indică mişcări de 
populaţie şi colonizări; 

3) provenite din calificări 
peiorative. 

Numele de sate din grupele de 
mai sus au fost date fie pe baza unui 
nume etnic (Cumani, Ruși, Sîrbi), fie 
pe baza unor termeni care se referă la 
mişcările de populaţie (Băjenari, 
Pribegi, Slobozia), fie pe baza unor 
calificări peiorative (Afurisiți, Blegi, 
Flămînzi, Spurcaţi)"” . Toate însă se re- 
feră la “caracterul, direcţia şi 

intensitatea regională a mişcărilor de 
populaţie şi a fenomenelor de 
colonizare, petrecute în spaţiul dintre 
Carpaţi şi Dunăre într-un răstimp de 
aproximativ şase veacuri” *. După 
cum lesne se observă, în studiul unor 
astfel de numiri referirile la izvoarele 
istorice '* sînt nu numai necesare, ci 
şi obligatorii. 


NOTE: 


1 lon Donat, op. cit., LR, nr.2, 1965, 
p. 174. 

2 Cf. Răspîndirea şi vechimea 
românilor pe baza toponimiei şi 
onomasticii, 1924, p. 4. 


3 Vezi: Teodor Balan, Satele 


dispărute din Bucovina, 1937; Marius 
Sala, Probleme de toponimie, LR nr. 2, 
1964, p.169—173; Vasile loniţă, 
Identificarea pe baza toponimiei 
actuale a unor aşezări dispărute, 
“Banatica”, nr. 4, 1977, p.463—470. 

| 4 M. Homorodean, Cu privire la 
metoda culegerii pe teren a numelor 
topice, CL, nr. 1, 1965, p.157—165; 
Dragoş Moldovanu, Principii ale 
lexicografiei toponimice, Anuar de 
lingvistică şi istorie literară, XXIII, 1972, 
p.73—100. 

5 Simion Hîrnea a publicat un 
volum de legende vrîncene în 1979. 

€ lorgu lordan, op. cit., p.300— 
312. 

7 Marius Sala, LR, nr. 2, 1964, 
p.170—171. 

8 Vezi V. Costăchel, P. P. 
Panaitescu, A. Cazacu, Viața feudală în 
Tara Românească şi Moldova, 1957; 
Radu Rosetti, Pămîntul, sătenii şi 
stăpînii în Moldova, 1907; N. Zaharia, 
M. Petrescu Dîmboviţa, Em. Zaharia, 
Aşezări din Moldova, 1970; N.Grigoraş, 
Instituţii feudale în Moldova, 1971; 
Constantin C.Giurescu, Tîrguri sau 
oraşe şi cetăţi moldovene, 1967. 

° Contribuții la istoria 
colonizărilor din Transilvania, Anuarul 
Institutului de istorie naţională, IX, 
1943—1944, p. 448—476. 


% Vezi: |. Pătruţ, Despre 
stratificare în toponimie, CL, nr.2, 1977 
p. 209—211 şi Gh.'Bolocan, Stratificare 
în toponimie, LR, nr. 6, 1975, p. 448— 
476. 

11 Cf. Petar Skok, Des lois 
toponomastiques, Quatrième Congres 
international de sciences onomastiques, 
Uppsala, 1952. 

12 Vezi Toponimia românească, p. 
17. 

13 Viorica Florea, Raportul dintre 
înţelesul numelor de locuri şi cel al 
numelor comune corespunzătoare, LR, 
nr. 3, 1975, p. 215—220. 

1 Studii şi materiale de 
onomastică, 1969, p. 80—85. 

15 Vezi: Ştefan Meteş, Emigrări 
româneşti din Transilvania în secolele 
XIII —XX, 1977; |. |. Nistor, Emigrările de 
peste munţi, 1915;: C. Racoviţa, 

-Migraţiuni din Ardeal peste Carpaţi în 
lumina toponimiei, “Geopolitica şi 
geoistoria”, II, nr. 1, 1942, p.69—73. 

16 FD, IV, 1962, p.103. 

7 Toponimia românească, 
p.313—334. 

18 lon Donat, Cîteva aspecte 
geografice ale toponimiei din Ţara 
Românească, FD, IV, 1962, p.130. 

19 Cele mai importante pentru 
discuţia noastră sînt colecţiile: 
Documente privind istoria României şi 
Documenta Romaniae historica. 

Ana TĂTARU 
Heidelberg 


APĂRAREA 
SPECIFICULUI 

LIMBII ROMÂNE 
ÎNTR-O EUROPĂ UNITĂ 


1. Introducere 

Prezentarea lucrării de faţă în 
cadrul sesiunii ştiinţifice în cinstea 
marelui lingvist şi om de cultură 
român, Sextil Puşcariu, nu e 
întîmplătoare. Lucrarea cuprinde 
continuarea ideilor sale, luînd în 
considerare faptul că el a fost primul 
care a atras atenţia în ligvistica 
românească asupra specificului 
limbilor. 

Nu am avut norocul să-i fiu elevă 
la modul direct. Indirect însă i-am fost 
dintotdeauna. Am avut fericirea să 
constat influenţa vestitei sale probităţi 
ştiinţifice asupra elevului său, 
profesorul Emil Petrovici. E necesară 
o explicaţie în cîteva cuvinte: lucram 
la teza de doctorat la Universitatea din 
Cluj, intitulată: Probleme de fonetică 
română şi engieză. Era prima 
încercare de studiu detaliat contrastiv 
în acest domeniu în România (1957— 
1962). Sistemul fonetico-fonologic al 
limbii române utilizat în lucrare nu era 
sistemul academicianului Petrovici. Ci 
— în afara adaosului personal origi- 
nal, al rezultatelor cercetărilor mele — 
era al marelui Puşcariu, din unele 
articole de ale sale fundamentale şi 
din Limba română, vol. |. (vol. I1, fiind 
retras imediat după apariţie, nu-l 
putusem utiliza). Căutînd sfatul com- 
petent al academicianului Petrovici şi 
prezentîndu-i. lucrarea în devenire, 
i-am mărturisit, nu fără jenă, că nu am 
adoptat sistemul său fonologic, preluat 

de discipolii săi. Reacţia lui n-a fost 
nici de mînie şi nici nu a avut urmări 
negative asupra mea. Dimpotrivă: 
m-a încurajat să continui pe drumul 
urmat şi mi-a susţinut cercetările. 
După ani şi ani, am putut şi mai mult 
aprecia, în mod comparativ, probitatea 
lui ştiinţifică şi omenia de care a dat 
dovadă. Port o profundă recunoştinţă 
celor doi mari lingvişti români. 


2. influenţa limbilor mari 
asupra celor mici pe drumul 
Europei unite 

2.1. Schimbări naturale şi 
schimbări nenaturale în limbă 

Se ştie că orice limbă vie suferă 
schimbări continue, dar ele devin 
perceptibile numai după un timp mai 
îndelungat. Fiind trecute prin “sita” 
legilor interne ale limbii, ele sînt 
preluate doar în concordanţă cu 
specificul ei, Aşa s-a putut păstra 
peste veacuri diversitatea limbilor 
lumii. 

Se ştie de asemenea că limbile 
în contact se influenţează reciproc, 
schimbările producîndu-se în ambele 
limbi, de cele mai multe ori sub forma 
îmbogăţirii vocabularului. Şi 
schimbările acestea pot fi conside- 
rate schimbări naturale, pentru că 
vorbitorii nativi le acceptă numai în 
cazul în care acestea corespund 
simțului lor înnăscut al limbii materne. 
De exemplu, un ţăran fără multe 
cunoştinţe teoretice, dar cu simţul 
înnăscut al limbii române, nu va 
accepta punerea verbului la sfîrşit, 
după model străin, într-o propoziţie ca: 
“Dumneata două case ai”. Şi nici nu 
va accepta mutarea accentelor pe 
prima silabă ca în: “Dumneata ai multă 
putere!”. 

-In zilele noastre simţul natural 
al limbii materne se deteriorează 
adesea: uneori în familie se vorbesc 
două limbi, alteori vorbitorii sînt doar 
cu numele românesc membri ai 
comunităţii lingvistice respective. 
Astfel, prin influenţe străine, fie din 
lipsa simțului înnăscut al corectitudinii 
limbii, fie din snobism, ei introduc 

schimbări în vorbire, schimbări care 
pot fi numite nenaturale. Nu rareori 
apoi, le transmit maselor de ascultători 
prin mass-media. 

2.2. Deteriorarea trăsăturilor 
specifice ale limbii române prin 
acţiuni organizate 

De cca 15 ani studiez cu 
îngrijorare şi revoltă lezarea 
specificului limbii române prin influenţe 
străine. Astfel am notat cu date exacte 
caiete întregi de greşeli de limbă 
română din emisiunile la radio ce se 
pot auzi la Heidelberg şi am scris şi 
protestat împotriva acelora care 
stîlcesc limba română. Vezi scrisorile, 
articolele, lucrările ştiinţifice la 
congrese internaţionale de lingvistică! 
şi critica adusă lor în cartea mea: 
Româna: Pronunţarea. Teorie şi 
practică, Heidelberg, 1983, p. 129 şi 
urm. 

In ultimii ani în România, ca şi 
în ţările vecine, au loc nu numai 
schimbări radicale economice şi so- 
cial-politice, ci şi serioase schimbări 
culturale. Ele, petrecîndu-se într-un 
ritm neobişnuit de accelerat, aduc şi 
modificări nedorite, ba chiar 


dăunătoare. Din păcate, mai ales: 


limba suferă deteriorarea trăsăturilor 
sale specifice prin modificările străine 
introduse în mod intenţionat de aşa- 
zişii “europeni”, adepţii unei topiri 
culturale şi teritoriale în masa Europei 
occidentale. Adepții dispariţiei 
trăsăturilor naţionale nici nu 
apreciază, nici nu respectă specificul 
limbii sau, ceea ce e mult mai grav, îl 
deteriorează cu bună ştiinţă şi în mod 
organizat (poate şi sub infiuenţa 
traducerilor automate). Supoziţia poate 
fi luată în seamă, dacă ţinem cont de 
faptul că le-am semnalat greşelile în 
cursul anilor, dovedindu-le cu 
argumente ştiinţifice cît de nocive sînt, 
deşi rezultatul a fost nul. Atît 
respectivii speakeri de la radio din 
străinătate (Munchen), care au lansat 
cu mulţi ani în urmă o limbă română 
departe de a fi corectă, cît şi mai re- 
cent unii speakeri şi reporteri din 
România se fac a nu auzi alarma 

specialiştilor. lar neghina se 
răspîndeşte cu iuţeala fulgerului. 

2.3. E oare nou fenomenul 
deteriorării specificului limbii 
române? 

Evident, nu este nou. El s-a 
exercitat asupra comunităţilor 
româneşti cu multe secole în urmă. 
Nu mă voi referi aici la acţiunile de 
deznaționalizare a populaţiei româneşti 
sub dominație străină. Mă întorc doar 
cu un secol în urmă, cînd pătrundeau 
influenţe străine în limba română chiar 
în timpul cristalizării limbii literare. 
Atunci însă, din fericire, greşelile nu 
puteau fi transmise zilnic milioanelor 
de ascultători prin radio şi televiziune. 
În lipsa mijloacelor moderne de 
comunicare în masă, scriitorii şi chiar 
vorbitorii de rînd puteau uşor izola şi 
combate fenomenele dăunătoare 
limbii. Cît de tăios i-a ironizat, de 
exemplu, Vasile Alecsandri în piesele 
sale pe “franţuziţi” şi ce exemplu 
valoros de limbă curată şi sănătoasă 
ne-a dat el în poeziile sale! lar urmaşii, 
în frunte cu Mihai Eminescu, au apărat 
continuu specificul limbii române atît 
prin literatura ce au scris-o, cît şi prin 
gramaticile normative răspîndite în 
mase, dîndu-le românilor modele de 
îmbogăţire a limbii şi de respectare a 
normelor ei gramaticale şi ortoepice. 

2.4. Sînt limbile popoarelor : 
mici sortite pierderii identităţii lor? 

in prezent situaţia e foarte 
complicată. Pe de o parte, este evi- 
dent că o Europă unită nu poate 
îngădui topirea şi asimilarea limbilor 
popoarelor mici de către cele ale 
popoarelor mari. Căci egalitatea demo- 
cratică în drepturi presupune apărarea 
specificului fiecărei limbi, chiar dacă 
se vorbeşte de obligativitatea învăţării 
a cca două limbi de înţelegere 
europeană şi de scăderea importanţei 
limbilor aşa-zise “regionale”. Pe de altă 
parte, nu e întîmplător faptui că tocmai 
puterile mari îşi apără şi îşi 
consolidează limbile, luînd măsuri de 
protecţie şi de răspîndire a lor. De 
exemplu, în Franţa, de curînd, 
Academia Franceză a luat măsuri 

drastice de oprire a pătrunderii 
necontrolate a neologismelor 
americane în limbă. Un exemplu demn 
de urmat şi de popoarele mici. Alte 
puteri mari caută să-şi impună 
specificul asupra limbilor ţărilor mai 
mici. lar în interiorul lor, unele puteri 
mari, de exemplu, Anglia, Franţa, 
Germania, au desfiinţat diferenţa între 
cetăţenie şi naţionalitate, probabil, 
pentru a-i unifica pe toţi cetăţenii ţării 
în vorbirea uneia şi aceleiaşi limbi. O 
altă dovadă: de curînd, la Congresul 
oamenilor de ştiinţă români ţinut la 
Sinaia, profesorul basarabean Alexei 
Palii dovedea, cu date concludente?, 
acţiunea de rusificare a gramaticii şi 
a pronunțării limbii române (aşa-zise 
moldoveneşti), acţiune care s-a 
intensificat în ultimul timp. Era un 
strigăt de ajutor adresat fraţilor din 
Ţară. Dar îi susţin ei pe fraţii din 
Basarabia să-şi apere specificul? Mă 
îndoiesc că ar putea s-o facă prin 
emisiunile de radio şi televiziune care 
abundă în greşeli de exprimare, 
inclusiv cele de pronunțare. 


2.5. Situația pregătirii 
speakerilor şi a reporterilor de ra- 
dio şi televiziune din România 

Toate evidenţele ne îndreptăţesc 
să credem că angajaţii mass-media 
din România au fost pregătiţi la 
cursurile de dicţiune de către profesori 
străini, preluînd astfel metodele străine 
de vorbire emfatică, cum sînt: mutarea 
accentelor şi intonaţiei cuvintelor pe 
silaba iniţială, accentuarea cuvintelor 
auxiliare în propoziţie etc,. etc. În plus, 
se pare că nu sînt verificaţi periodic 
asupra corectitudinii limbii şi asupra 
cunoştinţelor lor de gramatică şi 
ortoepie. Verificare a unor specialişti 
români în acest domeniu, ceea ce e 
absolut obligatoriu în străinătate. 
Criteriile de selecţionare fiind şi acum 
poate altele decit vorbirea corectă, se 
pare că tocmai domeniui care 
influenţează mai mult masele e lăsat 
la voia întîmplării. Ca urmare, greşelile 
sau particularităţile de vorbire ale unor 
speakeri sau reporteri, fiind transmise 
zilnic milioanelor de ascultători, sînt 
preluate drept bune de aceştia şi astfel 

pătrund în vorbirea curentă. 

2.6. Despre terenul prielnic 
înmultirii greşeliior de vorbire 

Cînd se caută vinovatul, fiecare 
pune vina pe seama altcuiva. Angajaţii 
criticaţi de noi ar putea să se scuze 
că nu ar avea la dispoziţie lucrări 
simple, dar bine documentate, despre 
specificul limbii române. Şi, în parte, 
ar avea dreptate. Căci lipsesc 
aproape cu desăviîrşire lucrări care să 
apere specificul limbii, mai ales în 
domeniul ortoepiei. 

Se pare că lingviştii români, în 
ambiția lor de a fi la nivelul lingvisticii 
moderne, s-au dedat scrierii unor 
gramatici generative sofisticate etc., 
bune pentru specialişti, dar nu pentru 
masele largi de vorbitori. (Rezultatele 
negative ale unor asemenea gramatici 
s-au manifestat şi în alte țări.) 
Neglijarea studiilor despre pronunţarea 
limbii standard are o influenţă negativă 
nu numai asupra învăţării limbii 
române de către străini, ci şi asupra 
pronunțării vorbitorilor nativi ai limbii; 
care vin în contact cu alte limbi. 

La nivel de ortoepie pînă în 
prezent nu s-a întocmit decît un singur 
dicţionar de pronunțare a limbii române 
standard, dicţionar publicat la Heidel- 
berg de subsemnata, în 1984, dar care 
nu este difuzat în Ţară. Se simte lipsa 
unui dicţionar ai folosirii corecte a 
prepoziţiilor în locuţiunile şi expresiile 
tipic româneşti. 

Dicţionarul ortografic al limbii 
române (autoare: F. Şuteu şi E. Şoşa) 
din 1994 este lăudabii ca început, dar 
e cu totul incomplet. 

. Este necesară o conlucrare 
zilnică între scriitori şi lingvişti şi 
coordonatorii programelor radio şi tv, 
Începutul foarte bun de pe timpuri al 
academicianului Graur este continuat 
în prezent prin cîteva minute la radio, 
dimineaţa, într-o emisiune în care 
prezentatorii înşişi comit greşeli de 
limbă, inclusiv de pronunțare. 

2.7. Exemple de greşeli 
gramaticale şi de pronunţare* care 
afectează specificul limbii 


* În paranteze se indică forma corectă. 

a) greşeli gramaticale: 

1. lipsa sau folosirea greşită a 
articolului genitival: 

a ajuns în fazele superioare 
turneului (ale turneului), 

ministrul rus apărănii (al apărării), 

a publicat o relatare 
departamentului ministerului (a 
departamentului); 

2. lipsa pronumelui personal 
de dativ-acuzativ: l 

urmaşilor s-a interzis (li s-a 
interzis), 

aceştia au făcut martiri să 
meargă (pe martiri), 

pe voi Domnul să pomenească 
(să vă pomenească); 

3. lipsa acordului adjectivului 
cu substantivul în gen şi număr: 

pățanii petrecuți (petrecute), 

nu face faţă artileriei grea (grele), 

liderii majorităţii democrată 
(democrate), 

înlocuirea aceşti 
(acestor); 

4. nefolosirea formei feminine 
la numeral: 

e cinci şi cincizeci şi doi de 


membri 


minute (două), 
în urmă cu doi săptămîni (două), 
doi milioane (două); 


5. forme verbale greşite: 

populaţia va scade (scădea), 

n-aş vede (vedea), 

trei din patru venise (veniseră), 

motivele acestea au diminuat 
simţitor (s-au diminuat), 

ziariştii se dau cu părerea (îşi 
dau); 

6. forme greşite de pronume: 

însăşi efortul (însuşi), 

momentul însăşi (însuşi); 

7. confuzie între adjective şi 
adverbe: 

cred că nu este bine această 
introducere (bună); 

8. lipsa negaţiei duble: 

nici aceia au fost scutiţi (nu au 
fost scutiți), 

dareste mai hine nici altundeva 
(nu este bine), 

a zis nimic mai bun (nu a zis); 

9. prepoziţii greşite în 

expresii: 

e legat cu această întrebare (de), 

să ne concentrăm pe ceea ce 
trebuie (asupra a ceea), 

să plece pe alte firme (la), 

„am insistat pe el (asupra lui), 
un om de valoare sigur pe el 
(de), 

se preocupă cu întrebarea (de), 

un mare salt cu care trebuie să 
ne adaptăm (la), 

faţă cu această realitate (de); 

10. greşeli în ordinea cuvin- 
telor: 

i-a îndelung torturat, 

o'nu totdeauna hotărire, 

este nici măcar în parte 
adevărată. 

b) greşeli de pronunțare: 

1. înghiţirea silabelor cu 
vocale în hiatşi mutarea accentului: 

conştinţa (conştiinţa), com- 
panilor (...ni-ilor), amnézia (...zi-a); 

2. pronunţarea greşită a unor 
cuvinte cu e iniţial: 

el, este, era (pronunţat [el, este, 
era] în loc de fiel, ieste, iera], dar 
[ieuropa] în loc de Europa, [iechilibrul] 
în loc de echilibrul, 

3. accentuarea cuvintelor 
auxiliare în propoziţie: 

el á mers, 6 rea hotărire, á luat; 

4. adăugarea unui accent 
suplimentar pe prima silabă: 

Facultatea de Filologie a 
organizat o întîlnire cu profesori din 
țară. (Observaţi cum se:schimbă întru 
totul melodia propoziției faţă de 
pronunţarea ei corectă: Facultatea de 
Filologie a organizat o întîlnire cu 
profesori din ţară); 

5. mutarea accentului pe 
prima silabă: 

De la acel stadiu greşeala a luat 
proporții, eliminînd întru totul accentul 
propriu al cuvîntului. Astfel, tonul 
ridicat şi accentul pe prima silabă aduc 
nu numai deteriorarea ritmului şi a 
intonaţiei, ci şi confuzii între cuvinte 
şi elidarea unor silabe. De ex.: 
democraţi-ei devine-democra-ţiei, a úni 
se confundă cu unii, mani-a devine 
ma-nia etc. Impotriva acestei 

deprinderi foarte dăunătoare 
specificului prozodic al limbii am luptat 
şi se pare că toate strădaniile mele 
au fost zadarnice. Dar mutarea 
accentelor cuvintelor în scop emfatic 
a nemulţumit şi pe alţi români. De 
exemplu, scriitoarea şi ziarista ileana 
Vulpescu a publicat de curînd un 
articoi critic intitulat: Dughenizarea 
limbii române. Şi nu mă îndoiesc de 
faptul că şi oameni de ştiinţă din 
România au o atitudine negativă faţă 
de schimbarea fizionomiei prozodice 
a limbii române, nu numai eu. Doar 
fluxul armonic al vorbirii româneşti 
oglindeşte şi felul paşnic şi omenos 
al vorbitorilor români. Pe cînd ritmul 
accelerat prin accentele adăugate sau 
chiar schimbate cu totul pe prima 
silabă a cuvintelor dă vorbirii româneşti 
un flux agitat, străin şi dur, 

Voi da cîteva exemple luate pe 
bandă de magnetofon dintr-o emisiune 
recentă la radio “Europa liberă”, în 
cadrul căreia vorbeşte un reporter din 
România. Notez că toate exemplele 
de greşeli date aici au fost fie de la 
postul numit mai sus, fie de la radio 
Cluj sau Bucureşti, în săptămînile cît 
am fost în ţară în acest an. Le-am 
notat în caietele mele cu date exacte 
şi adesea şi cu numele vorbitorilor, 
fiind din ultimele şase luni, cu mici 
excepţii. La cerere pot da datele 
exacte pe care, pentru simplificare, nu 
le-am dat aici. 

6. Cuvintele de pe casetă: 

a) printr-un cúvînt — un 
exemplu grăitor pentru faza absurdă 
la care s-a ajuns şi anume: în limbă 
nu se pot succeda două silabe accen- 
tuate fără a face o pauză între ele. 
Deci cuvînt a trebuit despărţit printr-o 
mică pauză pentru a suporta 
succesiunea celor două silabe accen- 
tuate. Dar observați tonul ridicat doar 
pe prima silabă, ceea ce dă cuvîntului 
o fizionomie întru totul străină; 

b) acreditaţi, ... pâliticieni, 
r&prezentanţi — cuvinte în care se 
poate observa că dr adăugat pe 
prima silabă a devenit accentul prin- 
cipal, purtînd şi tonul ridicat; 


Lila Mamwână 


c) cu privire la s&mnificaţia 
aniversării tricentenarului universităţii. 

Din exemplul acesta se poate 
constata nu numai transformarea 
accenteloi adăugate pe prima silabă 
în accente principale, ci şi sublinierea 
greşită a prepoziţiei în expresia “cu 
privire”, care nu poartă accent în 
vorbirea corectă.. 

3. Necesitatea organizării 
apărării specificului limbii române 
pe întreg teritoriul ţării 

Din exemplele date cred că am 
putut scoate în evidenţă pericolul pe 
care îl prezintă schimbările nenaturale 
aduse de unele grupuri de vorbitori în 
limba română. Este nevoie să 
acţionăm cît mai unit şi mai urgent. 
Căci identitatea de limbă înseamnă 
identitate naţională. Să ne amintim 
mereu de versurile poetului ardelean: 
“Graiul vechi să-l apărăm, căci pe- 
ascuns duşmanii cată să ni-l fure, să 
ni-l vîndă!” 


NOTE BIBLIOGRAFICE: 

Tătaru A., Scrisoare către 

Tătaru A., Scrisoare către 
speakerii postului “Europa liberă”, în 
aceeaşi problemă, 16.1.86. 

b) Comunicări la congrese 
internaţionale despre aceleaşi probleme: 


Tătaru A., 1983, Some aspects of 

Congresul de lingvistică de la Ibadan, 
Nigeria. 

Tătaru A., 1986, Reflecţii asupra 
limbii române în străinătate, Congresul 
de studii româneşti, Paris. 

Tătaru A., 1987, On a strange fash- 
ion of Rumanian accentuation abroad. 
A contrastive sketch with German and 
English, Congresul Societății 
Internaționale de Fonetică, Tallin.. 

Tătaru A., 1993, Despre nece- 
sitatea apărării specificului limbilor 
într-o Europă mai unită, Limba română: 
pronuntarea, Conferința speakerilor de 
radio şi tv de la Bucureşti. 

Tătaru A., 1993, Die Spezifika der 
Sprachen und das kiinftige Europa: 
wilikommene und unwillkommene 
Einflüsse, am Beispiel des 
Rumänischen, Congresul Internațional 
de Lingvistică, Gratz. 

2 La congresul oamenilor de ştiinţă 
români de pretutindeni: “România şi 
românii în ştiinţa contemporană”, Sinaia, 
23—27 mai 1994, la secţia de limba 
română s-au ridicat mai multe voci 
împotriva deteriorării voite a pronunțării 
la radio şi tv din România. Aceasta mai 
ales după ce şi-a susţinut lucrarea profe- 
sorul Alexei Palii din Basarabia, care 
vorbea şi de mutarea accentelor 
cuvintelor româneşti în Republica 
Moldova. 

3 Palii Alexei, 1994, Calchierea, 
fenomen ce a dus la degenerarea limbii 
române în Republica Moldova. 
Congresul de la Sinaia, mai 1994. 


Cam vorbim, cum scriem 


Nicolae MĂTCAȘ 


IMPERTURBABILI, 
LEII... 


Mă întreba deunăzi, în modul cel 
mai serios, un profesor universitar, 
pretins specialist în politologie, 
deputat în Parlamentul Republicii 
Moldova care a votat înveşnicirea în 
Constituţie a etnonimului “popor 
moldovenesc” şi a glotonimului “limbă 
moldovenească”, de unde s-a luat 
etnonimul “român”: “Înţeleg că 
moldovean, Moldova, care sînt mult 
mai vechi decît român, România, vin 
de la Molda, dar de unde se trage 
cuvîntul român?” “De la Rîm, bădie, 
i-am răspuns, ne tragem toţi: 
moldovenii, muntenii, ardelenii. 
Adevărul acesta îl cunoşteau şi 
cronicarii, şi Cantemir, şi străinii, 
ultimii numindu-ne şi vlahi, ca pe 
italieni, noi însă numindu-ne în 
permanenţă, de la Traian încoace, 
români. De la Roma venim, bădie, de 
la romanus, romani, în urma trecerii 
lui a înainte de n în â, ca şi în manus 
> mînă, canis > cîine, panis > pîine”. 
lar el ţinea să mă convingă precum 
că termenul rumîn ar fi apărut în epoca 
feudală pentru a denumi o stare so- 
cială — pe ţăranul vecin, iobag, iar ca 
etnonim — abia odată cu formarea 
statului modern român. 

Vai de capul bieţilor studenţi, 
m-am gîndit atunci, dar vai şi de capul 
bietului electorat, ai cărui exponenţi nu 
vor să deschidă un manual de istorie 
nefaisificată de şcoala sovietică de 
minciuni şi nici să asculte de adevărul 
Ştiinţei... i 

Cei care au creat în eprubetă o 
“limbă moldovenească” s-au străduit 
s-o modifice în fel şi chip pentru a o 
deosebi de ceea ce este cu adevărat 

— limba română. Au împănat-o cu 
rusisme, i-au dezaxat structura 
sintactică romanică, înclinîndu-i 
catargul spre modelele structurale 
ruseşti, i-au alterat din rădăcină 
accentul, melodica şi intonaţia!, 
transformînd-o într-un patois, adică 
într-un talmeş-balmeş moldo-rus. 
Dacă francezii din Canada îşi permit 
să ironizeze cu durere în suflet şi să 
tolereze o situaţie sociolingvistică 
specifică prin replica “Parles-vous 
franglais?”, cred că românii din 
Republica Moldova care n-au mai 
putut contempla impasibili procesul de 
dispariţie a limbii materne la ei acasă 
au avut tot temeiul să vocifereze în 
1989: “Limbă! Alfabet!” Limbă, adică 
limbă română, limbă nealterată, limbă- 
model; alfabet, adică alfabet latin, 
alfabet care ar apăra-o de invazie, 
alfabet pe potriva ei. Intr-un cuvînt, 
limbă română — alfabet român. 

După ce poporul român din 
Republica Moldova şi-a redobîndit cu 
greu cîteva însemne ale demnităţii 
naţionale: independenţa faţă de 
imperiu, stemă, drapel, imn, limbă, 
alfabet, memorie istorică, iată că le 
pierde rînd pe rînd extrem de uşor. Sub 
pretextul că i s-ar consolida 
independenţa, se renunţă la ceea ce 
avem comun cu fraţii noştri de peste 
Prut, astfel încît în cele două state 
româneşti totul să fie diferit: popor 
moldovenesc şi popor român, limbă 
moldovenească şi limbă română, 
drapel moldovenesc şi drapel 
românesc, stemă moldovenească şi 
stemă românească, clasici moldoveni 
şi clasici români, lei moldoveneşti şi” 
lei românești... 

Toate ca toatele, dar leii 
moldoveneşti, chipurile, prin 
stabilitatea lor, ar fi nişte adevărați 
paralei, ei punînd la pămînt nu numai 
levele bulgărești, ci şi leii româneşti. 
Îi vor fi punînd, poate, la nivel bancar, 
dar la nivel ortoepic? 

Vorba e că, în conformitate cu 
vechiul sistem de scriere (bazat pe 
alfabetul rusesc), dar şi cu vechea 


Limba Momăână 


deprindere de pronunțare, coada leilor 
moldoveneşti se termină într-un i scurt 
(yn ney —tinure neñ — reni), în timp 
ce în grafia latină nu există semne 
grafice speciale pentru i plin şi pentru 
i scurt (tot aşa precum nici în vechea 
şi nici în noua — pentru noi! — grafie 
nu există semne grafice diferite pentru 
e scurt şi e plin, pentru o scurt şi o 
plin, pentru u scurt şi u plin), fapt care 
ne face să credem că şi coada leilor 
româneşti s-ar termina tot într-un i 
scurt (leif. lată însă că, spre bucuria 
moldavofililor şi a românofobilor, nu e 
chiar aşa: leii moldoveneşti se termină 
în diftongul descendent -ij (na), 
constituit din i plin + ji scurt (le-ij = le - 
nā), pe cînd leii româneşti se termină 
în diftongul ascendent -ji,. constituit 
din į scurt + i plin (le-ji = ne -än y. 
Bucuraţi-vă, adepţi ai moldove - 
nismului: există încă un “specific 
moldovenesc” de pronunțare, care 
deosebeşte “limba moldovenească” 
de cea română! 

Problema care se pune este, 
aşadar, următoarea: cum se rosteşte 
diftongul postvocalic ii de la finele 
substantivelor (şi adjectivelor) mascu- 
line la plural, forma hotărîtă (cu 
articolul hotărît ;): ca diftong descen- 
dent, ij(nA), sau ca diftong ascendent, 
ji (an)? 

In scrierea cu litere ruseşti acest 
i final cu rol de articol substantival 
hotărît pentru masculin plural era redat 
întotdeauna prin į scurt — ñ, ceea ce 
însemna că trebuia să fie rostit tot 
aşa, adică în componenţa unui diftong 
descendent A (ij): na + A = na - nì 
(ca - ij), nya + A — ny - nA (pu-ij), tei 
+ A = re-mà (le-ij), normA*A = ko-m- 
nā (co-pi-ii), sana (adj.) + A = sun 
(vi-ij), 6oA + 4 = 6o-nà (bo-ii), pañ 
(adj.) + A = pəa-nā (ră-ij), pmrbiA + A = 
biti-Ter-nĂ (în-tî-ij). La fel se proceda 
şi la formarea genitiv-dativului singu- 
lar articulat cu articolul hotărît i al 
femininelor care.la forma nehotărită a 
aceloraşi cazuri se terminau într-un 
diftong descendent cu i; scurt final (în 
afară de -ij): (a) yneA mmoA + A = (a) 


NOHA (plo-j. (a) yeñ ne + ñ = (a) 
Ke-nA (Che-W. (3) YyHeñ ran6yA RAJ.) + A 
= (a) rar-6y-nA (gãl-bu-Ą). (a) yen B24 
+ A = (a) B3-AB (vă-Ņ}). (3) YHEA AMPLIA 
+ A = (a) a-m3-pornA (a-mă-1f-M. Avem 
un caz evident cînd scrierea 
influenţează direct pronunţarea. 
Lucrările de specialitate ne 
atenționează că numai în poziţie 
postconsonantică la finele cuvintelor 
digraful ii constituie diftongul descen- 
dent ii (nA): vii, puştii, mii, copii, 
brazii, iupiį, pomii, vulturii, cafenii, 
vrăbij ş.a. În poziţie postvocalică (cu 
excepţia cîtorva substantive feminine 
la genitiv-dativ singular şi la nehotărit 
plural de tipul (a) unei cră-ij, nişte (al, 
a, ai, ale) unor cră-ii) digraful ii de la 
finele cuvintelor urmează a fi 
pronunţat ca un diftong ascendent, ji 
(an): lei + i = le-ii (ne-An), tej + i = te 
- ii (rean), copii + i = co-pi-ii (no-mm- 
An), vii (adj.) + i = vi -ji (sn-an), pustii 
(adj.) + i = pus - ti - ii (nyc-m-An), 
puj + i = pu-ii (ny-An), caj + i = ca-ji 
(xa-An), boj + i = bo-ii (6o-An), întii 
(adj.) + i= în - tî - i (omrror-4), Z9lobii, 
(adj.) + i = zglo-bi-ji (3rno-6n-An), 
cafenii (adj.) + i = ca-fe-ni-ji (na-pe- 
HH-An) ş.a.m.d. 
` Care ar trebui să fie temeiul unei 
atare pronunţări? 
Să ne amintim ce se întîmplă cu 
semivocalele i scurt şi u scurt din 
componenţa diftongilor de la finele. 
cuvintelor atunci cînd la acestea se 
ataşează fie o vocală, fie o silabă care 
începe cu o vocală, pentru a forma 
cuvinte noi, derivate, sau pentru a 
alcătui alte forme gramaticale ale 
aceluiaşi cuvînt. Pentru aceasta să 
examinăm următoarele exemple cu 
diftongii descendenţi aj, ei, oi, uj, ăi, fj 
i eu, ou, iu, ăy, îy: mălai + ef = mă-lă- 
det, puj +u +I = pu - jul, chej +u +I = 
che - jul, joj + a =jo -ţa, butoj +u +I = 
bu - to - jul, gutui +a = gu - tu - ia, 
budăj + aș =bu - dă -iaş, călcij +aş = 
că! - cî - jaş, răsteu + aş = răs - te - 
yaş, bou +ar =bo - yar, nou (adj.) ră 
= no - yă, Cişmigiu + an = ciş - mi - gi 
- yan, flăcăy + andru = flă-că-yan-dru, 

Cum vorbim, cum scriem 


pîriu +aş =pî-rî- uaş. 

Observăm că atunci cînd se 
adaugă o silabă nouă constituită 
dintr-o vocală sau care începe cu o 
vocală la un cuvînt terminat într-un 
diftong descendent, semivocala din 
silaba precedentă trece la silaba 
următoare ce începe cu o vocală, 
constituind un nou diftong, însă de 
acum un diftong ascendent. Acest 
lucru se întîmplă din cauză că 
semivocala îşi menţine şi în noua 
silabă statutul vechi de semivocală. 
Dacă fenomenul observat este ge- 
neral pentru toţi diftongii descendenţi 
în poziţie finală, adică are caracter de 
lege, înseamnă că toţi diftongii finali 
descendenţi, inclusiv ii, se comportă 
la fel: puj ra = pu - ja, puj ru.r+l=pu 
- jul, prin urmare şi puj +i =pu - ji ny- 
An), lej + i = le-ii (7e-An), tei +i =te - ji 
(re-An), copij +i =co - pi - ji (no - m - 
An) pustii (adj.) +i = pus - ti - ii (yc - 
m - An) vij (adj.) +i = vi - ji (sn-An), 
flăcăi + i = flă - că - ji (pr - Kə - An) 
ş. a. m. d. Adică semivocala j (4/de la 
silaba precedentă (în care constituia, 
împreună cu vocala anterioară, un 
diftong descendent) trece la silaba 
următoare tot ca semivocală, formînd 
deja, în rostire, un diftong ascendent 
(ii = Am. Regula generală este că 
digraful ii de la finele cuvîntului după 
o silabă vocalică deschisă se pronunță 
ca un diftong ascendent, fi (An), şi nu 
ca un diftong descendent, ij (nñ), cum 
era pronunţat în scrierea cu litere 
ruseşti. Prin urmare, din acest punct 
de vedere vor fi corecte pronunţările 
de felul: vi-ji (s4-An) (adj. antepus 
substantivizat), /e-ji (7e-An), co-pi-ii 
(4o-nu-An), ca-ji (na-An), gre-o-ji 
(adj.) (rpe-o-4), pu-ii (my-An), nă-tă- 
ră-ji (m>-r>-p>-An), a - mă - rî - ji (adj.) 
(a -MƏ - poi - An). (a) che-ji (ne - An) 
(a) scîn - te - ji (Com - re - An) ş.a, 
pronunţări pe care le recomandă 
DOLR-ul şi alte lucrări normative. 

intre altele fie spus, oamenii 
simpli, neinstruiţi, de la ţară, 
moldoveni get-beget, cum le place 
să-şi spună, vorba lui Petre 

P. Moldovan, deşi ştiu prea bine că 
sînt români, anume aşa şi pronunţă 
aceste cuvinte, precum au apucat din 
moşi-strămoşi. Bucuria moldavofililor, 
după cum vedem, şi aici a fost 
zadarnică. Pentru că, să vedeţi: 
această “diversiune” ortoepică 
moldovenească a făcut de multo 
breşă largă în zidul ortografiei 
“munteneşti” a limbii române literare 
şi românaşii nevigilenţi de peste Siret 
nici nu-şi dau seama că moldovenii 
le-au jucat şi de data aceasta renghiul. 
lese că moldovenii sînt aceia care 
i-au “moldovenizat” pe munteni, şi nu 
muntenii sînt cei care i-ar fi 
“muntenizat” (alias românizat) pe 
moldoveni. lar acum românilor 
basarabeni nu le rămîne decit să se 
“moldovenizeze” ei înşişi, adică, în 
cele din urmă, tot să se românească. 
Căci români sîntem în toate: şi la 
umblet, şi la vorbă, şi la port. Şi atunci 
nici leii moldoveneşti nu se vor mai 
zborşi la imperturbabilii lei româneşti, 
după cum nu se vor mai zborşi unii la 
alţii nici stăpînii lor “dresori” de pe toate 
malurile de ape şi de pe toate piscurile 
unde se vorbeşte româneşte. 
Deoarece numai limba, gîndirea şi 
simţirea românească a ţinut neamul 
acesta grămăjoară, dîndu-i tărie să 
reziste în faţa tuturor dezustrelor. 


NOTE: 


1 Cunoscutul regizor Emil Loteanu 
se plîngea că din o mie de absolvenţi de 
şcoală medie nu poate selecta unul care 
să aibă o pronunție naturală. 

2 A se consulta, în acest sens, şi 
extrem de instructiva, din punctul de 
vedere al pronunțării standard, lucrare: 
Ana Tătaru. Rumanian Pronouncing 
Dictionary. Rumanisches 
Ausspracheworterbuch. Dicţionar de 
pronunțare a limbii române, vol. | (A-L), 
vol. li (M-Z), Esprint— Verlag, Heidelberg, 
1984. 

3 Flora Şuteu, Elisabeta Şoşa. 
Dicţionar ortografic al limbii române. 
Editura Vestala. Editura Atos. Bucureşti, 
1994. 


Limba Romãåaä 


Gligor GRUIȚĂ 
Cluj-Napoca 


GRAMATICĂ 
NORMATIVĂ (Ili)* 


LOCUIM LA ETAJUL TREI 
SAU 

LOCUIM LA ETAJUL 

AL TREILEA? 


0. Răspunsul la această 
întrebare reclamă o discuție mai 
amplă, în vederea delimitării 
următoarelor timpuri de numeral: 

a) numeralul cardinal 
cantitativ (care exprimă numeric 
cantitatea obiectelor: La română am 
deja patru note); . 

b)numeralul de identificare 
(utilizat, cum arată şi numele, pentru 
identificarea obiectelor pe baze 
numerice: (La română am luat nota 
patru); 

c) numeralul ordinal (care 
indică ordinea obiectelor prin 
numărare: La română am luat a patra 
notă). 

Statutul numeralului de 
identificare nu este lămurit nicăieri în 
gramaticile noastre descriptive. 
Această specie este inclusă la 
numeralul cardinal propriu-zis (cu care 
se aseamănă formal) sau este tratată 
ca variantă discutabilă a numeralului 
ordinal (cu care se aseamănă seman- 
tic-funcțional). Exemplele de mai sus 
evidențiază însă o diferență netă între 
numeralul de identificare patru şi 
variantele cantitative şi ordinale ale 
aceluiaşi numeral. O prezentare 
paralelă, mai amănunţită, numeral de 
identificare — numeral cantitativ şi 
numeral de identificare — numeral or- 
dinal, va fi în măsură, sperăm, să edi- 
fice cititorul asupra particularităţilor 
gramaticale şi funcţional-semantice. 
“Continuare. Vezi nr. 1 şi 2, 1995. 

ale numeralului de identificare, 
eliminînd ezitările şi reţinerile 
nejustificate în utilizarea acestuia. 

1. Numeral de identificare — 
numeral cantitativ 

Analiza comparativă a 
sintagmelor patru note şi nota patru 
arată că diferenţa funcţional-seman- 
tică dintre cele două specii de numeral 
este categorică (cantitatea exactă a 
unor obiecte vs. identificarea unui 
obiect dintr-o serie). La aceasta se 
adaugă şi cîteva importante deosebiri 
morfologice şi distribuţionale, după 
cum se va'vedea în continuare. 

1.1. Numeralul de identificare are 
numai valoare de singular, lucru firesc 
dacă avem în vedere rolul său de 
individualizare/identificare. Numeralul 
cantitativ are valoare de plural (cu 
excepţia lui unu/una). Să se compare: 


Ei ocupă zece camere 
(cantitativ). 
Ei ocupă camera zece 


(identificare). 

Diferenţa de valoare (singular/ 
plural)rezultă din diferenţa de număr 
gramatical de la substantivele cu care 
cele două numerale fac grup nominal 
în varianta-tip. Numeralul de 
identificare este întotdeauna termenul 
adjunct al unui apelativ l/a singular 
(pagina şapte, programul doi). 
Numeralul cantitativ, cu excepţia 
capului de serie, formează grup nomi- 
nal cu un substantiv la plural (şapte 
pagini, două programe). În varianta 
eliptică a acestor grupuri nominale, 
numeralele preiau informaţia 
regentului, inclusiv pe cea de număr, 
de unde şi comportamentul diferit ca 
termen iradiant în relaţia de acord: 

Zece sunt ocupate (“camere”). 

Zece este ocupată (“camera”). 

1.2. În ceea ce priveşte genul, 
numeralul de identificare nu cunoaşte 
flexiunea după categorie gramaticală: 
nota doi, camera douăzeci şi unu. 
Numeralul cantitativ, în schimb, 
marchează formal opoziţia de gen la 
primele două unităţi şi la toate 
construcţiile care le încorporează pe 
acestea: două note, douăzeci şi una 
de camere. 


Cum vorbim, cum scriem 


1.3. Deosebiri nete apar şi în 
felul în care numeralele în discuţie 
realizează categoria cazului. Să se 
compare: 

Echivalentul celor 1992 de lei/ 
a 1992 de lei. 

La începutul anului 1992/ lui 

2 


1.4. După cum s-a putut constata 
deja, există şi o diferenţă de topică 
între numeralul de identificare şi cel 
cantitativ.  Variantele-tip (cu 
substantiv) ale celor două grupuri 
nominale au, din acest punct de 
vedere, structuri diametral opuse: 

A + B (substantiv + numeral de 
identificare): nota patru; 

B + A (numeral cantitativ + 
substantiv): patru note. 

2. Numeral de identificare — 
numeral ordinal 

Funcţional-semantic, cele două 
numerale se apropie mai mult decît 
perechea examinată anterior. Faptul 
apare ca normal, dacă ţinem seama 
că numeralul ordinal exprimă ordinea 
numerică a obiectelor, iar numeralul de 
identificare realizează (0) 
individualizare/identificare bazată tot 
pe ordinea matematică (a patra notă 
— nota patru). Putem afirma chiar că 
cele două componente semantice 
(ordinea numerică şi identificarea nu- 
merică) sunt implicate concomitent în 
sensul fiecăruia dintre numeralele 
menţionate. Încadrarea formală la un 
tip sau altul este decisă de trăsătura 
dominantă. De pildă, în nota patru, 
numeralul este un fel de nume propriu, 
deoarece patru este numele unei note 
din sistemul nostru de apreciere a 
performanţei şcolare. Pe de altă parte 
însă, nu putem neglija faptul că funcţia 
de identificare a acestui “nume 
propriu” se bazează pe ordinea 
matematică (ascendentă/descen- 
dentă), foarte riguros determinată. În 
nota a patra (respectiv, a patra notă), 
accentul cade pe ordine, după criteriul 
succesiunii în timp,.iar identificarea, 
secundară aici, se-limitează la locul 
ocupat de această notă, după criteriul 
amintit. 

În general, primul tip de. numeral 
este utilizat astăzi cu prioritate pentru 

a identifica unităţile unor sisteme 
cunoscute, acceptate, cu repere 
sigure, permanente. Cîteva exemple: 

Sistemul numerelor abstracte: 
numărul şapte; 

Sistemul unităţilor temporale: 
minutul opt, anul 1948, secolul XX; 

Sistemul codurilor poştale, al 
telefoanelor: codul poştal 3432, 
telefonul 334316; 

Legi, decrete, articole de lege, 
paragrafe, alineate: legea 18, decretul 
616; 

Organizarea internă a unor vo- 
lume: capitolul trei, subcapitolul 
doisprezece, pagina 325; 

Mijloace de transport în comun: 
troleibuzul 26, trenul 405, autobuzul 
17; : 
Instituții de învățămînt: Şcoala 
Generală 14, Liceul (nr.) 10; 

. Etaje, camere, sectoare, străzi 
(în unele ţări): sectorul Ill, camera 405, 
etajul VII etc. 

Numeralul ordinal apare, de 
obicei, acolo unde prioritară este 
ordinea sau poziţia fixată pe baza unor 
repere spaţiale sau temporale 
conjuncturale, stabilite ad-hoc: 

El a ieşit al doilea din sală. 

Ea era a treia din dreapta. 

Al patrulea secol de dominație 
otomană întepea atunci. 

A pierdut al treilea autobuz. 

S-a întîmplat într-al cincilea an 
al şederii sale acolo. 


3. Mobilitatea accentului seman- 
tic-funcţional (ordine-identificare) sau 
percepţia nediferenţiată, aproximativă 
a semanticii numeralului pot duce la 
concurenţa celor două specii discutate 
la 2: 

Am citit pagina şapte/Am citit 
pagina a şaptea. 

Desigur, în general, ambele 
formulări vizează aceeaşi pagină, dar 
nu este exclusă nici diversitea 
referenţială. Pagina şapte este una 
singură în orice carte. Chiar dacă, din 
greşeală, a fost plasată la mijlocul 
volumului, contează ordinea absolută 
de pe axa numerelor, în baza căreia a 
fost numerotată şi cu ajutorul căreia o 
identificăm. Pagina a şaptea reflectă 

locul unei pagini în volum, raportat la 
diferite repere convenţionale (ex. 
pagina a şaptea din ultimul capitol). 
Pagina şapte asigură o interpretare 
univocă, exactă, identificînd pagina 
respectivă pe baza unui criteriu 
absolut. 

Cam în acelaşi fel se pune 
problema conținută în titlu: etajul trei 
sau etajul al treilea? Etajul trei este 
unul singur, cel ce reprezintă, potrivit 
accepţiei comune, al patrulea nivel al 
unei construcţii. Etajul al treilea se 
referă la acelaşi etaj, dar poate indica, 
în anumite situaţii, specificate în con- 
text, şi un alt nivel'al edificiului. De 
exemplu: etajul al treilea de sus în jos; 
al doilea etaj de deasupra mea etc. 
Ordinea spaţială, cea temporală pot fi 
schimbate. Ordinea numerică absolută 
nu se schimbă, de aceea, pentru 
identificare, este mai potrivită aceasta. 
În concluzie, etajul trei, este o formă 
exactă, corectă, neinterpretabilă. Are 
şi avantajul simplităţii morfologice, 
spre deosebire de numeralul ordinal, 
care trebuie marcat printr-un complex 
de morfeme specifice: al... lea, a...a 
(al treilea, a treia). 

Observatii. (1) Nu trebuie să se 


înţeleagă din cele spuse mai sus că. 


etajul al treilea ar fi o formulare greşită. 
Este doar mai puţin economicoasă, 
uşor desuetă şi, într-o oarecare 
măsură, uneori, ambiguă, imprecisă. 
Pe de altă parte, considerăm că nu e 
bine nici să întreţinem în continuare 
ideea că etajul trei este o variantă 
“tolerată”, un numeral cardinal folosit 
impropiu în locul unui numeral ordinal. 
Etajul III (trei) este un numeral de 
identificare, folosit exact cum şi unde 
trebuie, avînd legitimitatea şi prestigiul 
normei literare. 

(2) Faptul că, în asemenea 
situaţii, numeralul de identificare este 
tot mai mult preferat celui ordinal nu 
înseamnă că acesta din urmă este în 
pericol, pe cale de dispariţie. El are 
rolul său bine precizat în limbă, este 
necesar şi bine consolidat morfologic, 
sintactic, semantic. Işi restrînge doar 
sfera de utilizare, renunţindu-se la el 
acolo unde ordinea se subordonează 
scopului de identificare. Fenomenul 

este un reflex lingvistic al modernizării 
societăţii. Aşa cum s-a văzut, astăzi 
identificăm rapid, pe baze numerice: 
autoturisme, autobuze, tramvaie, 
troleibuze, trenuri, telefoane, camere 
de hotel, apartamente, sectoare, zone 
poştale, legi, articole, paragrafe etc. 
Într-o asemenea situaţie, este firesc 
ca în conştiinţa lingvistică a vorbitorilor 
să se impună tot mai pregnant 
numeralul de identificare, cu 
avantajele amintite (precizie, 
economicitate). 

(3) Acest proces al deplasării 
dinspre ordinal spre numeralul de 
identificare este în plină desfăşurare, 
de aceea uzul are numeroase puncte 
de ezitare. Se constată stadii diferite 
de evoluţie, în funcţie de genul 
substantivului determinat, de domeniul 
la care se referă acesta etc. De pildă, 
sintagmele masculine şi neutre sunt 
mai avansate pe calea abandonării 
ordinalului. Se spune astfel, în mod 
curent: 

anul unu (doi,. trei, patru) de 
studii; 

regimentul unu (doi, trei, patru 
etc.) 

batalionul trei (unu, doi). 


La feminin, în schimb, lucrurile 
se mişcă mai încet. Se spune şi 
compania unu, dar mai des se 
folosesc ordinalele: compania întîi, 
compania a doua etc. Este adevărat 
că au apărut: casa de filme unu (doi, 
trei), linia unu (la C.F.R.), dar în 
sistemul şcolar se utilizează clasa 
întîi, clasa a -doua etc., în 
exclusivitate. 

Repetăm, variantele ordinale nu 
sunt greşite, dar nici nu trebuie 
absolutizate ca singurele corecte. 


Cam vorbim, cum scriem 


NE ÎNTÎLNIM LA ORA 77 
SAU 

NE ÎNTÎLNIM LA ORELE 
17? 


În propozițiile din titlu avem 
de-a face cu un numeral de 
identificare. Această specie de nu- 
meral îndeplineşte în limbă rolul unui 
nume propriu: individualizează şi 
identifică un “obiect” dintr-o pluralitate 
de obiecte identice. În cazul de faţă, 
17 este “numele” unei ore dintre cele 
24 care alcătuiesc durata unei zile, 

intre particularităţile flexionare şi 
combinatorii ale numeralului de 
identificare, amintim: 

a) Este indiferent la genul 
substantivului regent (nota doi, pagina 
douăzeci şi unu). 

b) Ocupă poziţia a doua în grupul 
nominal substantiv + numeral (sala 
unu, legea optsprezece). 

` c) Formează sintagmă numai cu 
substantive la à singular (sectorul patru, 
camera nouăsprezece). 

Raportînd întrebarea din titlu la 
caracteristicile menţionate aici, rezultă 
că recomandabilă este prima variantă: 

Ne întîlnim la ora 17. 

Formularea cu substantivul la 
plural (orele 17) este, din păcate, 
destul de răspîndită. Ea trebuie 
respinsă nu numai din raţiuni strict 
gramaticale, cum s-a arătat, ci şi 
pentru că intră în contradicţie cu 
realitatea evocată: nu sunt mai multe 
“ore 17” într-o zi. De altfel, cînd 
sintagma respectivă apare în poziţia 
sintactică de subiect, varianta cu 
pluralul devine imposibilă: nu se spune 
Sunt orele 17, ci Este ora 17. 
Sublinierea ideii de plural, prin acordul 
predicatului, scoate şi mai mult în 
evidenţă contradicţia dintre realitate (= 
singularitate) şi expresia ei lingvistică 
(= plural). Pluralul substantivului regent 
se justifică numai atunci cînd apar mai 
multe numerale de identificare 
coordonate: 

Magazinul este deschis între 

orele 9 şi 17. 

Observaţii. 1. Potrivit regulii că 
numeralul de identificare nu cunoaşte 
flexiunea după gen (are formă unică, 
de masculin), se spune: ora unu (nu 
ora una) şi ora douăzeci şi unu (nu 
douăzeci şi una). Consecvenţi în 
respectarea acestei reguli, ar trebui să 
zicem ora doi. După cum se ştie însă, 
se întrebuinţează forma de feminin: 
ora două, ora douăsprezece, ora 
douăzeci şi două. Această abatere de 
la sistem este atît de bine consolidată 
în limba română, încît a.devenit 
normă. Desigur, se aud şi formulări ca 
ora doi şi mai ales ora doisprezece, 
dar acestea reprezintă apariţii izolate, 
regionale, opuse uzului general. 

În impunerea excepţiei amintite 
(numeral de identificare feminin, pentru 
doi şi compusele sale, la indicarea 
orei), un rol hotărîtor a avut tradiţia 
ordinalului (ora a doua — ora doua — 
ora două). Exprimarea orei prin numeral 
de identificare este de dată relativ re- 
centă. Insuşi substantivul oră este un 
neologism. Limba veche utiliza 
numeralul cantitativ, ataşat altui 
substantiv (ceas), la plural (zece 
ceasuri din ziuă), sau pe cel ordinal, 
acordat (a/ zecelea ceas al zilei). 

2. O oscilație similară (masculin 
— feminin) prezintă şi numeralul care 
indică zilele de început ale fiecărei luni. 
Prima zi este indicată prin masculin: 
unu martie (alternativ cu exprimarea 
prin ordinal: întîi martie). Pentru ziua 
a doua a lunii apar deja două variante 
de gen, iar formularea cu ordinalul 
este exclusă. În sudul țării predomină 
femininul: două martie, 
douăsprezece. martie, douăzeci şi 
două martie. În restul ţării, cu 
precădere în Transilvania, se 
foloseşte mai ales varianta masculină: 
doi martie, doisprezece martie, 
douăzeci şi doi martie. ` 

Avînd în vedere încadrarea în 
sistem, considerăm că masculinul 
trebuie să aibă aici cîştig de cauză, 
ca formă invariabilă a numeralului de 
identificare. 


Laboriosul şi neobositul 
muncitor în minele 
limbii române, scriitorul 
Alexandru GROMOV 

a împlinit 

vîrsta de 70 de ani. 


Jelicităzile noastze, maestze! 
Colegiul de zedacție 

al zevistei “Limba Română” 
și cu această ocazie 

își expzimă considezația față 
de stzădania dumneavoastză 
de a contzibui Ca “cteștezea 
Cimbii «omânești” în Rasazabia. 
Pzin pezsevezența 

și nedezminţita tenacitate 
de a cuttiva și a peopaga 
imba zomână, 

de a populaziza voebizea 

și sceiezea ei cozectă, 

v-aţi situat în pzimele &înduzi 
ale apăzătoziloz 

și pzomotoziloz pzumusețiloz 
inestimabile ale limbii 
noastze. Revista “Limba 
Română” dozeşte să vă aibă 
în calitate de haznic 

și idel colabozatoz mutți, 
mulți ani înainte. 


Alexandru GROMOV 
Chișinău 


DIN VREMILE 
“CIOCĂLĂILOR 
DE AUR” 


Din surse demne de încredere, 
mi s-a transmis cum a reacţionat un 
vechi prieten de-al meu, într-un mediu 
academic, la o situație lingvistică 
aberantă. 

În cadrul unei şedinţe, raportorul 
se plîngea că sectorul pe care-l 
conduce e finanţat în proporţie foarte 
redusă faţă de necesar, utilajul s-a 
uzat, a degradat din punct de vedere 
fizic şi moral. Dar întrucît nu-şi dăduse 
osteneala să asimileze terminologia 
de specialitate, vorbitorul se poticnea 
la tot pasul, alegea cu greu cuvintele 
şi în cele din urmă recurgea la o limbă 
străină — după cum v-aţi priceput, nu 
la engleză... La un moment dat, amicul 
meu n-a mai rezistat: 

— Vă so-ciu-stvăiesc, a silabisit. 
Nici în /aboratoria me nu stăm ghini 
cu napreajenia... 

Efectul, se zice, a fost fulminant: 
lumea a izbucnit în rîs, vorbitorul a 
găsit de cuviinţă să-şi ceară scuze, 
iar întreaga discuţie a luat cu totul altă 
întorsătură — cît de bine ne 
cunoaştem limba şi ce ar trebui să 
facem ca s-o cunoaştem cu adevărat. 

Ah, de-ar avea întotdeauna 
ironia o acţiune atît de benefică! 

Trec pe lîngă cafeneaua 
“Mămăliguţa” şi-mi. ride inima. Nu 


aferu terminologic 


pentru că aş fi un client fidel al 
localului, ci doar la vederea firmei şi 
la gîndul cum a evoluat — prima 
denumire, de mai demult, fusese 
“Ciocălăul de aur”. 

Intenţia responsabililor era, 
desigur, demnă de laudă — să ofere 
doritorilor cea mai autentică bucătărie 
naţională. Şi meniul, probabil, o 
confirma. Mai ales că erau timpurile 
lui Hruşciov, cu porumbul proclamat 
împărat al lanurilor. Pentru măria sa 
se găseau cele mai alese epitete, 
presa moscovită îţi servea o listă 
interminabilă. Nouă, după cum vedeţi, 
ne-a căzut “Ciocălăul de aur”. 

Am avut în nenumărate rînduri 
ocazia să citez denumiri ciudate, 
năstruşnice, absurde, etalate în văzul 
tuturor, însă povestea cu ciocălăul, 
după mine, constituie un caz aparte. 
Ne bucuram de o atît de vastă 
autonomie culturală, încît nici cel mai 
autohton produs agricol sau fel de 
bucate nu putea fi scos pe firmă decît 
în traducere. . 

Parcă au trecut acele vremi — 
şi nu prea. Formal, nu ne obligă 
nimeni, dar continuăm să traducem. 
Şi mai întotdeauna dăm în gropi. O 
mostră de ultimă oră: “Banca de 
finanţe şi comerţ”. Ar fi fost corect 
“banca comercială”, dar bancă... de 
finanţe?! Banca efectuează operaţii 
comerciale, asta îi este destinaţia. E 
ca şi cum ai spune aluat din făină sau 
fier de metal. În cazul dat, eroarea 
rezultă din original. Dar pentru ce, mă 
rog, să avem nevoie de acel original? 

Aşteptam _troleibuzul şi, 
involuntar, m-am uitat la ceas. După 
care ridic ochii şi citesc: “Promstroi— 
2”. Şi nu era o firmă de cine ştie cînd, 
supraviețuitoare a “stroiurilor” de toată 
mîna, nu! Tocmai strălucea de 


123 


dichisită ce era, ca scoasă din cutie. 
Prin urmare, fusese comandată şi 
fixată recent, şi nu atît cu titlu de 
informaţie, cît de sfidare afişată: v-aţi 
zbătut pentru limba de stat, na-vă-o! 

Mi-am mai rotit privirea şi am dat 
peste “Spălarea lengeriei” (ultimul 
cuvînt scris cu g şi nu cu j, cum 
dictează normele ortografice!), pe cînd 
ar fi fost de ajuns “Spălătorie”, de un 
“Atelier de lemnărie”, pe cînd lemnăria 
ea însăşi semnifică un atelier. Alături, 
un afiş anunţa cum că “Noi vă 
aşteptăm pe dvs.” şi, “dacă vreţi să 
îmbunătăţiţi relaţiile familiei...” 
Relaţiile familiei dumneavoastră cu 
cine? m-am întrebat. Răspunsul, 
bineînţeles, nu l-am găsit, în schimb, 
am "descoperit" un afiş redactat în altă 
limbă, din care am priceput că în 
româneşte fraza cu bucluc ar fi trebuit 
să sune: dacă vă doriți o bună 
înțelegere în familie, atunci... Dar 
textul pseudoromânesc nu era altceva 
decît o pretinsă traducere, făcută de 
mîntuială, doar să se cheme că s-a 
respectat uzanţa. 

M-am mai uitat o dată la ceas 
şi, iarăşi fără să vreau, am constatat: 
trecuseră fix două minute şi patruzeci 
de secunde. Cu alte cuvinte, aberaţiile 
se succedau în ritmul de 1:40 sec. 
Impunătoare frecvenţă, ce mai calea- 
valea! Putea fi înregistrată în calitate 
de record, dacă nu s-ar fi repetat la 
tot pasul... 

(De altfel, aşteptatul troleibuz 
încă nu sosise, ceea ce mi-a oferit 
posibilitatea de a mai admira două 
anunţuri: “Atenţie automobil” şi 
“Atenţie automobilul”, ambele evident 
greşite: se spune “Atenţie la 
automobil, la tren etc.”. Aşadar, s-ar fi 
cuvenit să revizuiesc sus-pomenita ` 
frecvenţă, dar m-am lăsat păgubaş.) 

Ne împresoară, ne năpădesc 
firmele, anunţurile, afişele de 
asemenea speţă. De unde deducia că 

într-o perioadă de tranziţie (tranzacţie”, 
cum o mai trîntesc unii) cum e a 
noastră cei mai puţin periclitaţi de 
şomaj se arată a fi zeloşii răsăditori ai 
ciocălăilor de aur. - 

După cum au consemnat-o 
cronicile, Cato cel Bătrîn, scriitor, 
istoric şi om de stat roman, îşi încheia 
fiecare discurs, orişicare i-ar fi fost 
tema şi scopul, cu apelul “Delenga 
Carthago” — să distrugem Cartagina, 
pe atunci principalul rival al Romei. 
Comentatorii de mai tîrziu i-au apreciat 
procedeul oratoric în.mod diametral 
opus: unii au elogiat intransigenţa 
politicianului, alţii nu au văzut în ea 
decît o idee fixă, dusă la paroxism. În 
ceea ce mă priveşte, îmi declar toată 
stima pentru cei dintîi — în unele 
situaţii te vezi pur şi simplu obligat să 
lansezi astfel de chemări. 

Combat cu atîta înverşunare 
inepţiile zugrăvite sau tipografiate 
pentru că, sărind la tot pasul în ochii 
trecătorilor, intră treptat în 
subconştient, substituind, eliminînd 
expresiile corecte. Dacă aşa stă scris 
pe firmă, omul are certitudinea că aşa 
trebuie să fie — firmele, în accepţia 
lui, nu le comandă agramaţii. Sfîntă 
naivitate! Mult aş da să-i convoc pe 
cei cu pricina într-o sală de curs şi să 
le propun o dictare... 

Desigur, depoluarea, să-i zicem 
aşa, a inscripţiilor de tot felul ar 
contribui serios la asanarea limbii. Dar 
pînă a ieşi la liman mai avem cale 
lungă. 

Întrebaţi-l pe un basarabean mai 
puţin versat în filologie ce înseamnă 
“zăvod” şi se va mira nespus: păi cum, 
o ştie toată lumea — fabrică, zăvod... 
Nici să-i treacă prin gînd că zăvodul e 
cîine ciobănesc, dulău, prezent în 
toată literatura clasică. Un exemplu 

concludent de infiltrare a unui sens 
greşit, preluat mecanic din altă limbă. 

În genere, s-a înrădăcinat 
tendinţa de a considera anumite 
cuvinte drept termeni profesionali şi, 
prin urmare, intraductibili. Nu l-am 
auzit pe vreun factor poştal sau 
funcţionar de la oficiu să-i spună 
serviciului de distribuire a 
corespondenţei altfel decît “dostafcă”. 
Vînzătoarele te anunţă că magazinul 
e închis pentru “oborcă” — şi acesta, 
mă rog, termen. Dar prin contabilităţi! 
“Ciotovod”, “ciocic” — de parcă ar sta 
cu toţii să contabilizeze cioturi... 

Uneori avem iluzia că facem un 
pas înainte, dar se dovedeşte că-l 
batem pe loc. Aşa s-a întîmplat cu 
“vaflele”. Se vehicula ideea că ar fi un 
produs tipic rusesc, ca şi “pelmeni”, 
prin urmare nu se traduce. Cei care 
ştiau că le spune napolitane şi atunci 
ar fi mai curînd de origine italiană erau 
acuzaţi, bineînţeles, de “românizare”. 
Abia mult mai tîrziu s-a ajuns la un fel 
de compromis, introducîndu-se 
“gofrele”, dar termenul n-a prins, n-a 
intrat în vocabular. A fost nevoie de 
primul pod de flori peste Prut ca 
napolitanele să reintre în drepturi — 
astăzi e unul din puţinele neologisme 
pe care le foloseşte oricine. 

Mai rău stăm cu “jevacica” — 
aşa se numeşte la noi guma de 
mestecat. E un caz de-a dreptul 
comic: în ruseşte, ţine de argou, 
deoarece în realitate “jvacika” 
semnifică  rumegătură, hrană 
rumegată de respectivele patrupede. 
lată, prin urmare, cu cine e asemuit 
amatorul de gumă... 

Evident, se poate naşte 
întrebarea: dacă aşa se prezintă 
firmele şi afişele, ce trăsnăi o fi 
ascunzînd ştampilele şi anteturile, 


mult mai puţin expuse privirilor şi, prin 
urmare, pericolului de a fi reperate? 

Uite că n-aţi ghicit. 

A fost suficientă o acţiune de 
corelare cu forurile de resort, pentru 
ca nici o ştampilă să nu fie 
confecţionată fără aprobarea Centrului 
Naţional de Terminologie. Procedura 
e simplă şi rapidă: specialistul- 
terminolog verifică denumirea unităţii 
economice şi toate celelalte 
componente ale ştampilei şi antetului, 
introduce corectivele necesare. De 
regulă, prea destule, deoarece 
proiectele lasă de dorit, nefiind de cele 
mai multe ori decît nişte calchieri 
mecanice, demne de “epoca 
ciocălăilor”. Aici, din fericire, li se 
barează calea. p 

Concomitent, terminologul de 
serviciu mai are o misiune — în cadrul 
C.N.T. funcţionează Serviciul Limbii, 
telefon de contact 24-64-92, lumea îl 
cunoaşte şi se foloseşte de el din plin. 


Din parte-mi, l-aş dori şi mai solicitat, 


în felul acesta în practica 
terminologică ar surveni schimbări 
esenţiale. 


În efortul nostru de afirmare şi 
promovare a valorilor limbii, C.N.T.-ul 
se configurează ca o structură de 
rezistenţă, o cheie de boltă. Nici nu 
vreau să-mi imaginez unde am fi ajuns 
dacă ar fi căzut şi el sub securea 
reorganizărilor şi restructurărilor. În 
toate sferele civilizaţiei umane, 
numărul de termeni se află în continuă 
creştere, fixarea, sistematizarea şi 
utilizarea lor devine o chestiune de 
prim ordin. Pentru a răspunde compe- 
tent şi prompt la întrebări sau a 
interveni în numeroase alte cazuri 
cînd ţi se cere avizul, nu te poţi bizui - 
pe intuiţie şi nici chiar pe dicţionar. 
Terminologistica e prea complexă şi 
polivalentă, ea necesită acumularea 
perpetuă a unei baze de date minuţios 
selectate şi verificate. În prezent, o 

astfel de bancă electronică e în curs 
de formare la C.N.T., intrarea ei în 
circuitul cotidian va pune la dispoziţia 
publicului un veritabil tezaur. 

Pentru a vă convinge o dată mai 
mult de importanţa vitală a sistemelor 
terminologice, voi menţiona că nici o 
economie naţională nu poate funcţiona 
şi evolua fără un ansamblu de 


prescripţii tehnice prin care se 


stabilesc caracteristicile produselor, 
metodele de verificare a acestor 
caracteristici şi o sumă de alţi 
parametri, prescripţiile în cauză 
purtînd denumirea de standarde. Se 
înţelege că acţiunea de standardizare 
nu poate fi efectuată fără a fi pusă la 
punct terminologia, şi aici revenim la 
misiunea C.N.T.-ului. Cu alte cuvinte, 
reglementarea tehnică scontată se 
cere precedată de o adecvată 
reglementare terminologică. lar 
aceasta din urmă, la rîndul ei, va 
semnifica o turnură crucială — odată 
elaborate şi implementate, stan- 
dardele naţionale vor contribui la o 
extindere considerabilă a ariei de 
circulaţie a limbii române. Cu condiţia, 
fireşte, ca toţi cei implicaţi în procesul 
de standardizare să se aştearnă pe 
carte, dîndu-le un bun exemplu şi 
celorlalți. 

Ca să ne dăm seama de 
proporţiile acestui obiectiv, să reținem 
că numai numărul de standarde 
generale urmînd a fi introduse se ridică 
la 20 de mii, la ele adăugîndu-se 45 
de mii ramurale, iar fiecare înglobînd 
cîte 600—700 de standarde 
terminologice. Din vidul în care ne 
aflăm la ora actuală — ce salt 
spectaculos! 

Să avem speranţa că întregul 
efort în respectiva direcţie se va 
materializa într-o  tipăritură 
voluminoasă şi comprimată cu titlul 
“Catalog de standarde”. Dar parcă mai 
puţină nevoie avem de un volum de 


formularistică? Din cîte ştiu, azi sînt 
puse în circulaţie circa o mie de 
formulare de diversă destinaţie, 
departamentale şi interdepar- 
tamentale, însă necesarul, fără 
îndoială, nu se limitează la atît. Un 
element de substanţială asistenţă 
lexicografică îl constituie dicționarele 
de specialitate. La acest capitol am 
răsfoit la C.N.T. o listă impresionantă: 
8 gata de editare, 76 în stadiu de 
elaborare. Cunoscînd mai mult decît 
modestele noastre posibilităţi 
editoriaie, există şanse minime de a 
le găsi la librării într-un timp apropiat. 
Unica soluţie ar fi să plasăm 
dicționarele într-un tabel de prioritate, 


„stimulînd pe toate căile apariţia lor. 

Şi un ultim prilej de optimism: la 
rugămintea Ministerului de Interne, prin 
C.N.T. a trecut “Regulamentul cu 
privire la modul de perfectare a actelor 
de identitate-din sistemul naţional de 
paşapoarte”. Aşa că vom avea toate 
motivele să afirmăm: sîntem cu actele 
în regulă! 


5 

Întrucît  terminologistica 
evolueazăertiginos şi orice dicţionare 
se dovedesc a fi inevitabil depăşite, 
d! Constantin Tănase, directorul 
C.N.T., propune editarea periodică a 
unor caiete lexicale conținînd 
explicaţia cuvintelor recente. Nu numai 
că-l susţin din tot sufletul, dar îmi per- 
mit să fac şi unele sugestii: insomniat 
— persoană suferindă de insomnie; a 
acţioniza — a transforma o proprietate 
a statului în societate pe acţiuni; a 
returna o marfă — a o întoarce 
producătorului; activitate universitară 
— muncă didactică în învățămîntul 
superior; asociaţie de cercetări- 
producție — (aşa-numita, mult 
pătimita) asociaţie ştiinţifică-de 
producţie. 


Gramatică de ortogragie 


Petru BUTUC 
Chişinău 


PREDICATELE 
VERBALE 
ANGRENATE 


În sintaxa limbii române 
contemporane predicatul prezintă un 
deosebit interes ştiinţific şi practic, 
deoarece el este indisolubil legat de o 
serie de probleme fundamentale 
privind propoziţia şi fraza. Justa 
concepere a acestui “centru 
organizatoric”! al propoziției, consideră 
majoritatea specialiştilor în domeniul 
sintaxei, ar contribui la o tratare mai 
adecvată a altor chestiuni de prim- 
ordin, cum ar fi delimitarea structurală 
şi semantică a părţilor secundare ale 
propoziției, precizarea funcţiei 
sintactice a formelor nominale ale 
verbului (infinitivul, gerunziul, 
participiul şi supinul), clasificarea 
propoziţiilor din punctul de vedere al 
structurii şi al conţinutului în cadrul 
frazei, stabilirea raportului gramatical 
şi semantic între propoziţiile regente 
şi cele subordonate etc. 

Punînd la bază principiul logico- 
semantic şi funcţional, adică onoma- 
siologic, care prevede studierea 
fenomenelor sintactice “de la conţinut 
spre forma de expresie”, constatăm, 
împreună cu alţi colegi de breaslă, că 
predicatul în limba română nu poate fi 
limitat la tipurile incluse în gramaticile 
obişnuite, el incluzînd o serie de 
expresii cu verbe desemantizate, 
unele construcţii infinitivale cu verbul 
a avea, pleonasme, tautologii, repetiţii 
verbale etc. Aceste modalităţi de 
redare a verbalităţij alcătuiesc la nivel 
sintactico-funcţional predicatul 
angrenat (PA):, care în viziunea 
noastră este o unitate sintactică for- 
mată din două şi mai multe elemente 
ce constituie un tot întreg logico-se- 

mantic şi funcţional, comportînd 
anumite semnificaţii suplimentare: de 
durată (limitată sau nelimitată a 
acţiunii), de intensitate, de insistenţă, 
de gradaţie etc. Angrenate pot fi toate 
tipurile tradiţionale de predicate: PVS, 
PVC, PN, PVN, cum arfi în exemplele 
ce urmează: 1) “Şi apucînd spre 
răsărit, s-a dus, s-a dus, s-a dus trei 
zile şi trei nopţi...” (P. Ispirescu); 
2) “Făt-Frumos a luat şi s-a pornit în 
lume.” (M. Eminescu); 3) “Îndată după 
plecarea Greuceanului, Faurul- 
pămîntului se apucă şi făcu chipul lui 
Greuceanu...” (P. Ispirescu);  4)“De 
vorbit, nu poate vorbi, că măselele şi 
dinţii i-au căzut mai bine de o mie de 
ani...” (|. Creangă); 5) “Impăratul 
n-avu nici el ce mai zice şi îi dete fata.” 
(P. Ispirescu); 6) “De milostiv milostiv 
eşti, de bun la inimă bun ai fost, nu-i 
vorbă, dar de la o vreime încoace, ...te- 
ai făcut prea nu ştiu cum.” (|. Creangă). 
Elementele subliniate în 
exemplele de mai sus intră în 
componenţa PA, deoarece exprimă un 
tot întreg logico-semantic şi au o 
singură funcţie sintactică. Ele mai 
conţin, pe lîngă semnificaţia 
substanţial-gramaticală de bază, şi 
semnificaţii suplimentare. În exemplul 
1 — de durată nelimitată a acţiunii, în 
2 — o decizie promptă, în 3 — un 
aspect incoativ-terminativ, în 4 — o 
constatare a incapacității efectuării 
acţiunii, în 5 — obiectul acţiunii şi în 
6 — o constatare de ordin calificativ. 
Cele arătate ne permit să 
delimităm în cadrul fiecărui predicat 
forme de bază şi forme angrenate. 
Esenţa PA constă în faptul că, 
neschimbîndu-şi fondul structural al 
tipului respectiv, alături de semnificaţia 
substanţial gramaticală de bază, mai 
exprimă semnificaţii suplimentare prin 
concursul elementelor angrenante. 
Forma gramaticală a predicatului. 
se constituie în genere din unitatea 
semnificaţiiior general-gramaticale şi 
mijloacele ei structurale de exprimare. 
Aceleaşi semnificaţii gramaticale pot 
fi exteriorizate prin diverse mijloace. 
Astfel, paralel cu formele de bază ale 

PVS, PVC, PN, PVN, delimităm 
respectiv şi formele angrenate ale lor: 
PVS (angr.), PVC (angr.), PN (angr.) 
şi PVN (angr.). 

PVS (angr.), din punct de vedere 
logico-semantic şi funcţional, exprimă 
ideea unei singure acţiuni a verbului 
de conjugat, redînd şi o singură 
semnificaţie gramaticală şi 
substanţială. Repetiţia verbală (RV), 
ca specie de PVS (angr.), prezintă sub 
aspect ştiinţific, o mare varietate de 
nuanţe de sens?. În lingvistica 
românească repetiţia verbală a fost 
cercetată sub diferite aspecte, atît ca 
fenomen sintactic, determinabil sub 
‘raport structural“, cît şi ca procedeu 
stilistic, caracteristic vorbirii populare, 
precum şi limbii literaturii artistice*. 
Majoritatea savanților care s-au 
ocupat de studiul acestui fenomen 
lingvistic au ajuns la concluzia că RV 
contribuie la reliefarea prin insistenţă 
a semnificației termenului repetat. 
Totodată, repetiţia verbală serveşte 
pentru a exprinia fie întărirea ideii 
conţinute în verb, fie diferite raporturi 
între constituienţii frazei. Astfel, cu 
ajutorul repetiţiei se exprimă ideea de 
superlativ € , de intensiv, durata şi chiar 
ideea de progresie, alternanță, 
succesiune, limitare, continuitate, 
excludere etc.” . În ceea ce ne 
priveşte, considerăm RV drept o 
modalitate specifică de exprimare a 
PVS (angr.). Tratarea repetiţiei cu 
sens de durată a unei acţiuni ca PVS 
nu a întimpinat mari obiecţii din partea 
specialiştilor. De exemplu, în fraza 
“Am stat noi, am stat, am stat..., cînd 
pe-aproape de ziuă, iaca auzim pîrîind 
desişurile prin codru” (M. Sadoveanu) 
cuvintele subliniate sînt o repetiţie 
verbală cu funcţie de PVS (angr.) în 
care se exprimă ideea acţiunii unui 
singur verb. Reluarea imprimă acţiunii 
o nuanţă suplimentară de durată în 
timp*. 

Mult mai controversată e 
problema interpretării sintactice a 
unor tautologii verbale de tipul: de 
citit citeşte; citeşte cit citeşte ş. a. 

Profesorul |. Diaconescu, 


128 


referindu-se la aspectul sintactico- 
gramatical al tautologiilor, menţionea- 
ză că ele se prezintă ca "fenomen 
lingvistic integrat într-o structură pe 
baza unei relaţii de subordonare 
reciprocă şi cu o funcţie faţă de baza 
repetată"*. 

Tautologia verbală ca unitate 
lingvistică ce se realizează structural- 
gramatical prin reluarea aceluiaşi verb 
la altă formă gramaticală constituie, 
în interpretarea noastră, un singur 
predicat. Reluarea verbului, în cele mai 
multe cazuri, nu poate fi omisă. 
Omiterea unei unităţi ar atrage după 
sine fie o suprimare a plusului de 
informaţie, fie o schimbare a 
raporturilor semantice şi gramaticale 
din cadrul enunţului”. 

Un alt tip de PVS (angr.) este 
cel format din verbul a lua +conjuncie 
(şi) + V„(f)"!. În fraza “Erau cîteva foiţe, 
dar soacra a acoperit nişte hladunețe, 
le-a făcut unsuroase şi măcar ia şi 


'plingi — nici hîrtie, nici toc.” (|. Druţă) 


verbul ia (a lua) în asemenea trinomuri 
ne apare desemantizat. Datorită unei 
puternice suduri logico-semantice a 
elementelor componente, blocul citat, 
din punct de vedere funcţional, 
formează un PVS (angr.) cu un sur- 
plus de semnificaţie, cu un fel de 
“ataş“. Anume acest “ataş“ creează 
toată “atmosfera” comunicativă, 
indicînd spontaneitatea realizării unei 
acţiuni sau stări concrete, ce este 
semnalată de V, (f), adică de verbul 
“plenipotenţiar” al trinomului dat. 

O altă unitate sintactică 
predicativă cu anumite particularităţi 
specifice este blocul V, (a se apuca): 
+ conj. (şi)+ V.(f). in fraza “Indată 
după plecarea Greuceanului, Farul- 
pămîntului se apucă şi făcu chipul lui 
Greuceanu numai şi numai din fier." 
(P. Ispirescu) structura subliniată pare, 
la prima vedere, că este absolut 
identică cu cea anterioară, dar în 
realitate situaţia e alta. in modelul dat, 
verbul a se apuca, deşi e coborit în 
rang sub aspect predicativ, îşi mai 
păstrează, în mare măsură, unul din 
sensurile de bază, şi anume cel de “a 


începe, a iniţia o acţiune”. Dar şi acest 
sens în cazul nostru a evoluat. Căci 
una e cînd verbul a se apuca apare în 
funcţie de semiauxiliar al predicatului 
verbal compus: a) s-au apucat să 
citească şi cu totul alta e cînd în 
structura discutată el devine pur şi 
simplu un semn deictic: b) “Se apucă 
şi-şi tale degetul cel mic, şi cum îl 
puse acolo se lipi.” (P. Ispirescu). În 
ambele exemple, a) şi b), semantica 
referenţială a verbului a se apuca 
parcă e aceeaşi, incoativă, însă ne 
aflăm totuşi în faţa unei diferențieri 
privind rangul şi funcţia sintactică a 
verbului a se apuca. Astfel, în a) el 
s-a coborit la treapta de semiauxiliar 
aspectual, iar în b) coboară la treapta 
cea mai joasă — la cea de semn 
deictic, cu nuanţă incoativă, el indicînd 
pur şi simplu începutul acţiunii, care 
se conţine în verbul al doilea al 
blocului predicativ. În PVS (angr.) se 
apucă şi făcu se conţine ideea că 
subiectul (Faurul-pămîntului) a început 
şi a terminat acţiunea de “a face”. 
Aşadar, aspectul global aici e incoativ- 
terminativ. 

În concluzie menţionăm că 
formele angrenate ale PVC conţin o 
singură semnificaţie gramaticală de tip 
modal-aspectual şi o singură 
semnificaţie conţinutală, exprimînd 
concomitent şi valori semantico- 
gramaticale suplimentare. Aceasta 
înseamnă că în componenţa formelor 
gramaticale ale PVC, în afară de 
componentul substanţial al verbului de 
bază sau al celui semiauxiliar, mai pot 
interveni alte elemente (angrenante), 
care schimbă .caracterul sintactico- 
funcţional al structurii predicative. 
Angrenarea PVC are loc aproximativ 
în baza aceloraşi fenomene 
lingvistice: repetiţia şi tautologia 
verbală. 

Aşadar, angrenarea PVC constă 
în exprimarea suplimentară a 
semnificației gramaticale (modal 
aspectuale) şi substanţiale. Omiterea 
componentului agrenant are drept 
consecinţă pierderea semnificației 
suplimentare, nu însă şi a telei de 

bază. Elementul comun al tuturor 
formelor PVC propriu-zis şi PVC 
(angr.) îl alcătuieşte verbul de bază, 
care este purtătorul semnificației 
gonţinutale şi verbului semiauxiliar, 
care imprimă PVC valori modal- 
aspectuale. | 

PVS (angr.) şi PVC (angr.) 
îmbinare de cuvinte lexicalizată, deşi 
gradul de fuzionare nu este identic 
celui din structura idiomelor, fapt care 
îi face pe unii specialişti să nu le 
recunoască statutul unei singure părţi 
de propoziţie. 


NOTE: 

Bucureşti, 1966, p. 407—419. 

° Diaconescu lon. Probleme de 

1 în literatura de specialitate atare 
tautologii verbale V, (sup.)+V, (f.) la nivel 
sintactico-funcţional în unele izvoare sînt 
dezmembrate în două unităţi sintactice, 
primul element (supinul) fiind considerat 
complement de relaţie (vezi: GLR, vol.VI, 
B., 1963, p. 192—196; Vasile Şerban. 
Sintaxa limbii române. B., 1970, p. 
274—278; Gh. Rusnac. Tautologia 
echipolentă cu complement cir- 
cumstanţial de relaţie în folclor. LLM, 
nr. 4, 1975), iar elementul al doilea — 
verbul-predicat determinat. 

“ Sintaxa şi semantica, p. 104— 
106. 

OBSERVAŢII 
ASUPRA VERBELOR 
DE TIP REFUTATIV 


Cea mai explicită formă de 
contestare (înţeleasă ca “acţiunea de 
a contesta şi rezultatul ei; tăgăduire, 
nerecunoaştere”) este legată de 
prezenţa unei mărci lingvistice nomi- 
native de contestare, mai exact, a 
verbului performativ a contesta, verb 
a cărui prezenţă în enunt este de ajuns 
pentru ca acţiunea să se realizeze. În 
acest caz, enunţul nu poate primi decît 
o singură interpretare — cea de 
contestare. 

Verbul a contesta şi verbele care 
fac parte din aceeaşi paradigmă — a 
denega, a dezamăgi, a nega, a refuta 
şi a tăgădui — constituie un ansamblu 
de predicate performative a căror 
caracteristică semantică principală 
constă în prezentarea negativă a unui 
conţinut propoziţional p. Aceste predi- 
cate instituie, deci, o relaţie de 
contradicţie între un conţinut p şi un 
conţinut non-p, p fiind într-o relaţie de 
anterioritate faţă de non-p. 

Din punct de vedere etimologic, 
cu excepţia verbului a tăgădui 
(provenit din magh. tahadni), toate 
celelalte verbe de contestare (verbe 
numite şi refutative) au o etimologie 
comună, latină. Astfel, DEX indică: 

— pentru a contesta, fr. 
contestar (provenit, la rîndul său, din 
lat. jurid. contestari, “a pleda aducînd 
martori — testes”) şi lat. contestari; 

— pentru a denega, lat., it 
denegare, cu trimitere şi la fr. dénier 
(provenit din lat. denegare, derivat, la 

rîndul său, din negare, “a nega”); 

— pentru a dezminţi (din dez- + 
minţi, provenit din lat. mentiri), fr. 
démentir ca model de derivare; 

— pentru a nega, lat. negare; 

— pentru a refuta, fr. réfuter (din 
lat. refutare, “a respinge, a refuta”) şi 
lat. refutare. 

În cele ce urmează vom face o 
descriere a verbelor de tip refutativ, 
verbe destul de puţin reprezentate faţă 
de alte categorii, dar care prezintă 
caracteristici demne de a fi reţinute. 
Descrierea noasiră se bazează pe 
datele furnizate de dicționarele de 
limbă română şi pe atestările orale (de 
tip radio şi televiziune), date care per- 
mit abordarea dintr-o perspectivă dacă 
nu completă, cel puţin complexă: 
sintactică, semantică şi pragmatică. 

1. Proprietăţi sintactice 

Toate cele şase unităţi verbale 
inventariate sînt tranzitive, acţiunea 
lor răsfrîngîndu-se direct asupra unui 
“obiect” care poate fi un grup nominal, 
un verb la infinitiv sau o propoziție 
subordonată . 

a) Pot fi urmate de un grup 
nominal verbele a contesta, a 
dezminți, a nega şi a tăgădui: 

*X a contestat existenţa 
unor documente... 

*Y a dezmințit afirmaţiile 
potrivit cărora... : 

*Zanegat necesitatea 
unor alegeri anticipate... 

* A atăgăduit faptul că... 

Verbele a denega (considerat 
învechit) şi a refuta (considerat 
franţuzism învechit) nu mai sînt 
înregistrate în structuri de acest tip. 
În ceea ce priveşte verbul a refuta, îi 
este preferat a respinge în contexte 
de tipul: 

*X a respins ideea potrivit 
căreia..., 

valoare neînregistrată, însă, în 
dicționarele de limbă română. 

b) Construcţiile în care 
complementul direct este exprimat 


Static 


printr-un infinitiv trecut (este adevărat, 
rar întîlnite), par, astăzi, cel puţin 


preţioase: 

* X a contestat a fi comis 
crima... 

c) Verbele a contesta, a 


dezminţi, a nega şi a tăgădui pot fi 
urmate de o completivă directă 
introdusă prin că şi al cărei predicat 
este un verb la indicativ: 

* X a contestat că vä reuşi 
fără ajutorul... 

sau la condiţional: 

* X a dezminţit că ar fi ju- 
catun rol în afacerea... 

*Y anegat că s-ar fi.af- 
lat la locul accidentului... 

* Z a tăgăduit că i-ar 
dat suma de... 

2. Proprietăţi semantice 

Din punct de vedere semantic se 
impun trei observaţii: 

a) Aserţiunea (adică “ceea ce 
afirm eu ca locutor”) comună acestor 
verbe este X spune că p este fals 
(unde X = locutorul), trăsătură ce 


fi 


reiese din definițiile date, de exemplu, 


în DEX sau în DN: 

— a contesta = a nu recunoaşte 
dreptul sau valoarea cuiva sau a ceva, 
existenţa sau necesitatea unui lucru; 

— a denega (a se vedea a nega 
şi a tăgădui); 

— a dezminţi = a declara că un 
fapt, o afirmaţie etc. nu corespunde 
adevărului; a arăta că ceva este altfel 
decît pare, a fi în dezacord cu; a 
contrazice pe cineva; 

a nega a contesta 
existenţa, necesitatea, obligativitatea 
unui lucru, a unui fenomen etc.; 


— a refuta = a combate o 
afirmaţie, o teorie etc. prin argumente 
puternice; 

— a tăgădui = a contesta o 


afirmaţie, a nu recunoaşte ceva. 

__b) Folosirea acestor verbe 
presupune că altcineva decît locutorul 
consideră ca fiind adevărat conţinutul 
lor propoziţional: 

* Contest afirmaţiile 
dumneavoastră referitoare 
la... 

* X a dezminţit afirmaţia 
agenţiei de presă... 

"47 neagă ştirea căarfifost 
implicat... 

Şi în acest caz verbului a refuta 
îi este preferat a respinge: 

* Resping acuzaţia dum- 
neavoastră conform căreia... 

c) În ceea ce priveşte conţinutul 
propoziţional p, acesta: 

— poate denota un fapt, în cazul 
verbelor a contesta (“ a nu recunoaşte 
dreptul sau valoarea cuiva sau a ceva, 
existenţa sau necesitatea unui lucru” 
— DEX, s.v. a contesta); a denega (a 
se vedea a nega); a nega (“a contesta 
existența, necesitatea, obligativitatea 
unui lucru, a unui fenomen etc., anu 
recunoaşte, a nu admite un fapt” — 
DEX, s.v. a nega sau “a nu recunoaşte 
ceva” — DN, s.v. anega); 

— poate face obiectul unei 


Valentina BRÂNCOVEANU. 

aserțiuni, în cazul verbului a refuta 
(“a combate o afirmație, o teorie etc: 
prin argumente puternice” — DEX, s.v. 
a refuta sau “a combate cu argumente 
temeinice” — DN, s.v. a refuta); 

— poate denota un fapt şi face 
obiectul unei aserţiuni, în cazul 
verbelor a denega (a se vedea a 
tăgădui), a dezminţi (“a declara că un 
fapt, o afirmaţie etc. nu corespunde 
adevărului” — DEX, s.v. a dezminţi 
sau “a declara (cuiva sau despre 
cineva) că nu a spus adevărul, că a 
minţit; a declara fals (un zvon, o ştire 
etc.) — DN, s.v. a dezminţi), a tăgădui 
(“a contesta o afirmație, a nu 
recunoaşte ceva” — DEX, s.v. a, 
tăgădui). 

3. Proprietăţi pragmatice 

Dintre toate verbele descrise mai 
sus, singur a refuta (“a combate o 
afirmaţie, o teorie etc. prin argumente 
puternice” — DEX, s.v. a refuta sau 
“cu argumente temeinice” — DN, s.v. 
a refuta) presupune existenţa unei 
argumentaţii (înţeleasă ca “totalitate 
a argumentelor aduse în sprijinul unei 
afirmaţii”). 

Folosirea acestui verb la 
persoana întîi singular (mai rar în limba 
română, dar destul de frecvent în limba 
franceză, de exemplu) nu face decît 
să anunţe argumentaţia, nu şi să o 
efectueze, proprietate care face din 
verbul a refuta mai degrabă un 
pseudo-performativ decît un 
performativ. 


4. Concluzii 

Verbele de tip refutativ a 
contesta, a denega, a dezminţi, a 
nega, a refuta şi a tăgădui sînt: 
verbe de tip asertiv 
comunicativ, ele afirmînd şi 
comunicînd, în, acelaşi timp, “ceva” 
(mai exact, părerea locutorului despre 
conţinutul de adevăr al unui enunţ an- 
terior efectuat); 

— verbe de tip factitiv 

epistemic, ele traducînd intenţia 
locutorului de a-l înştiinţa pe 
interlocutorul său cu privire la o stare 
de lucruri preexistentă, nouă pentru 
acesta din urmă; 

— verbe de opinie, “adevărul” 
locutorului neidentificîndu-se în mod 
obligatoriu cu “adevărul universal”. 

Din punct de vedere sintactic, 
numai verbele a contesta, a dezminţi 
şi a nega se folosesc astăzi urmate 
de un grup nominal, iar a contesta, a 
dezminţi, a nega şi a tăgădui, urmate 
de o completivă directă, infinitivul 
trecut nefiind, practic, astăzi, 
înregistrat cu funcţia de complement 
direct. 

Din punct de vedere semantic, 
dacă toate cele şase verbe au în 
comun aceeaşi aserţiune şi aceeaşi 
presupoziţie, ele denotă conţinuturi 
propoziţionale diferite: un fapt (a 
contesta, a denega, a nega), o 
aserţiune (a refuta), un fapt sau o 
aserţiune (a denega, a dezminţi, a 
tăgădui). 

Din punct de vedere prag- 
matic, singur a refuta este un pseudo- 
performativ, folosirea lui presupunînd, 
în plus faţă de celelalte verbe 
refutative, existenţa unei argumentaţii 
(anunţată, dar neefectuată). 

CONSTRUCŢII 

Este bine cunoscut faptul că 
fenomenul inversiunii determinativului 
ca procedeu emfatic, ca procedeu de 
reliefare a unei idei se prezintă ca o 
trăsătură pronunţată, specifică tuturor 
limbilor romanice, inclusiv limbii 
române. Construcţiile cu determinativ 


inversat par la prima vedere destul de- 


omogene, uniforme, ele încadrîndu-se 
toate schematic în formula determi- 
nant + determinat. Analiza detaliată 
însă a fenomenului în cauză denotă o 
ramificaţie variată a îmbinărilor cu 
determinativ antepus. Mai mult decît 
atît: tendința antepunerii 
determinativului e în continuă 
dezvoltare, generînd apariția unor 
modele de îmbinări neatestate pînă 
acum în limbă. Astfel, în proza lui D. 
Matcovschi întîlnim o construcţie origi- 
nală, neobişnuită, a cărei esenţă 
constă în următoarele: unul şi acelaşi 
substantiv determinat este utilizat în 
propoziţie de 2 ori: în prima parte a 
propoziției e utilizat fără determinativ, 
iar în a doua se repetă însoţit de 
determinativ antepus. La repetarea 
substantivului o condiţie obligatorie 
este articularea lui cu articol hotărît. 
De ex.: “La redi îi răsare în cale un 
băieţel cu o sarcină de iarbă în spate, 
mic băieţelul, mare sarcina” (Focul 
din vatră, 140); “Mă trezesc şi alerg 
spre țărm, numai eu şi stihia pe țărm; 
albă stihia ca laptele” (Bătuta, 194). 

Aceste construcţii originale sînt 
propoziţii sincopate cu numele 
predicativ inversat. Ideea de 
predicativitate e redată anume prin 
intermediul inversării părţii nominale şi 
prin articularea determinativului. 
Esenţa, originalitatea, neobişnuinţa 
acestor construcţii o putem releva, 
comparîndu-le cu îmbinările 
tradiţionale avînd determinativul 
inversat. Dacă schimbăm articularea 
— mic băieţelul — micul băieţel — 
dispare predicativitatea, propoziţia 
sincopată se transformă în îmbinare 
nepredicativă. Dacă schimbăm topica, 
lăsînd articularea aşa cum este, de 
asemenea dispare ideea de 
predicativitate: mic băieţelul — 
băieţelul mic. 

În cele ce urmează vom 
examina un tip nou de construcţii cu 
determinativul inversat. E vorba 
despre un model de titluri de dată re- 
centă, atestate în stilul publicistic 
contemporan. Începînd, aproximativ, 
din anul 1980 ziarele noastre au fost 
invadate de asemenea titluri: 
“Nestinsă, flacăra memoriei” 
("Tinerimea Moldovei", 7/XII—80); 
“Dulce, aroma pîinii” ("Moldaya Socia - 
listă”, 4/XI—80); “Odihnitoare, lumina 
codrului” ("Literatura şi Arta", 2/X— 
80). Aceste construcţii sînt alcătuite 
dintr-un determinativ izolat prin virgulă, 
plasat înaintea determinatului. După 
cum observăm, în construirea acestor 
îmbinări este obligatorie prezenţa 
următoarelor trei momente de ordin 
gramatical: antepunerea determi- 
nantului, izolarea lui prin virgulă, 
nearticularea lui (se articulează 
determinatul). Anume conlucrarea, 
simbioza acestor trei momente 
generează un puternic efect stilistic: 
crearea unor construcții-titluri poetice, 
în care se accentuează pregnant 
însuşirea determinatului. E de 
menţionat că determinativele din 


Limba Mamnduă 


aceste construcţii prin însăşi natura 
lor semantică sînt capabile să imprime 
titlurilor în cauză un ton patetic, 
înălţător, o deosebită plasticitate. 
Plasate, în plus, înaintea 
determinatului, ele contribuie în mod 
vădit la sporirea expresivității titlurilor. 
Pauza marcată prin virgulă creează un 
anumit echilibru al celor două părți 
componente, imprimînd constructiei 
melodicitate, ritmicitate. Aceste 
construcții ar putea fi calificate drept 
propoziții eliptice cu nume predicativ 
inversat (cu verbul copulativ sincopat, 
însă care ar putea fi lesne restabilit). 
Ca şi în cazul precedent (ne referim 
ia construcţiile din, proza lui D. 
Matcovschi), ideea de predicativitate 
rezultă ` din nearticularea 
determinativului antepus şi articularea 
determinatului; la o eventuală 
metamorfoză a construcţiei — 
transpunerea articolului de la 
determinat la determinant — propoziţia 
sincopată se transformă în îmbinare 
de cuvinte. Deci, unitatea predicativă 
“Avîntată, corabia muncii” 
("învățămîntul Public”, 18/V11—84,2) 
se transformă în. unitatea 
nepredicativă “Avîntata corabie a 
muncii”. În această ordine de idei ni 
se par nereuşite titlurile care se vor 
construi după acest model, dar care 
nu respectă cel puţin unul din cele trei 
momente de ordin gramatical 
menţionate anterior. Astfel, titlul 
“Harnice, braţe de plugar” (M.S., 30 / 
XI—84,1) se pretinde a fi construit 
după acest model, determinantul 
fiind izolat prin virgulă. El, însă, este 
nereuşit, căci lipseşte articolul 
la cuvîntul determinat. Titlul firesc ar 
fi următorul: “Harnice, braţele de 
plugar”. ; 

Titlurile emfatice la care ne 
referim au dominat în înţelesul deplin 
al cuvîntului timp de vreo 5 ani, din 
1980 pînă prin 1985, avînd o frecvenţă 


134 


Valentina BRÂNCOVEANU. 
Chişinăul vechi. Poarta neagră. 


nemaivăzută: “Superb, cuvîntul său 
artistic” (Î.P., 15/11V—81, 4); “Perpetuă, 
formula armoniei” (Î.P., 24/VI—81, 4), 
“De omenie, florile destinului” (L.A., 13/ 
X—83, 1), “Necunten, zborul cute- 
zanţei” (M.S., 18/VilI—83, 1), 
“Perenă, fioarea tinereţii” (T.M., 27/ 
VII—83, 2); “Îmbietor, portalul 
sepiembrin” (L.A., 1/1X—83, 1); “Plină 
de farmec, toamna” (T.M., 5/X—83, 
1); “Veşnic vie, memoria” (L.A., 18/ 
VIII—83, 6); “Născător de belşuguri, 
cugetul...” (L.A., 22/1X—83, 3); 
“Comoară de suflet şi de gînd, limba” 
(L.A., 3/VIIi—84, 6); “Decisiv, rolul 
partidului” (L.A., 19/X11—85,.2); 
“Împovăraţi de doine, bătrînii lăutari” 
(L.A., 1/71-—85, 7) şi multe, multe atele. 
Am găsi şi o anumită exolicatie 
acestei: invazii tiiluri patetice; e 
perioaca t 
care, ne dân } 
în ultimii 4—5 ani 


Stelistică 


partidul nu ne mai "mobilizează" aşa 
cum o făcea pînă acum, frecvența 
acestor titluri a scăzut vizibil, ele 
dispărînd aproape cu totul de pe 
paginile ziarelor noastre. În ultimii ani 
am depistat doar cîteva: “Eternă, 
memoria strămoşilor” (L.A., 30/WVIII— 
90, 7); “Neînfrînt, dorul de adevăr şi 
dreptate” (L.A., 174/—90, 6); 
“Nestinşi, ai memoriei ochi” ("Viaţa 
Satului", 30/1X—90, 6—7); “Sfinte, 
hotarele noastre” (M.S., 23/1X—90, 1); 
“Strălucindă, flacăra spiritului” 
("Făclia", 4/1—91, 5). 

Să luăm aminte la componenţa 
lexicală a acestor titluri. Dacă în 
perioada triumfalismului total ele 
abundau în elemente lexicale de tipul: 
superb, peren, perpetuu, fascinant 
ş.a., întitlurile de dată recentă atestăm 
cu totul de alt soi: “Grei, paşii renaşterii 
noastre” (F., 27/1V—90, 4); “Plină de 
sens — viaţa...” (F., 13/1V—90, 7). 

Referitor la structura acestor 
titluri vom mai menţiona următoarele: 
de obicei, prima parte este alcătuită 
dintr-un singur element lexical — un 
adjectiv, iar a doua o constituie un 
substantiv determinat de un adjectiv 
postpozitiv. Dacă determinantul este 
un atribut dezvoltat, alcătuit din cîteva 

„elemente lexicale, partea a doua o 
“constituie un singur cuvînt. Deci, se 
respectă echilibrul, ritmicitatea, 
melodicitatea construcţiei. De 
exemplu: “Un zbor terestru, dansul” 
(T.M., 5/X—83, 4); “Dragostea lor 
dintii, Poezia” (L.A., 20/XII—84, 5); 
“Pătruns cu inima, trecutul” (Î.P., 15/ 
XII—84, 2). Şi invers, dacă partea a 
doua e dezvoltată, partea întîi a 
construcției e alcătuită dintr-un singur 


element: “Strălucindă, flacăra 
spiritului”; “Superb, cuvîntul său artis- 
tic”. 


După curn observăm, aceste 
structuri apar aproape în exclusivitate 
în titluri. Din toată diversitatea de 

construcţii analizate numai unul a fost 
atestat în text, nu în titlu: “Dureroasă, 
această tăcere a lor” (L.A., 16/X—86, 
3). Pe alocuri, în urma abuzului, s-a 
ajuns la crearea unor structuri 
nereuşite. De exemplu: “Al nostru, 
avem un drept la vreme...” (L.A., 11/ 
X—84, 5) — construcţie şchiopătindă 
din cauza prezenţei verbului-predicat. 

În concluzie, vom sublinia 
originalitatea incontestabilă a acestor 
structuri. 

Ele au apărut pe teren propriu, 
şi nu'sub influenţa binefăcătoare a 
limbii ruse! cum afirmam pînă nu de~ 
mult. Asemenea titluri nici nu se 
pretează traducerii. Astfei, cînd 
apăreau asemenea titluri în ziarele 
dublate de variantă rusă, nu se 
traducea, ci se crea altul, 'complet 
nou, perifrastic. (De exemplu, titlul 
“lrepetabile, clipele bucuriei” era redat 
în limba rusă astfel: ““ro6 mo6pbiM 
CNOBOM OTO3BaNOCb”.) 

Cu timpul, însuşi Emilian Bucov 
îşi va schimba vechea opinie, intrînd 
şi el în corul lăudătorilor!. Evidenţa 
numeroaselor manifestări de preţuire 
faţă de Eminescu, venite din rîndurile 
poeţilor şi prozatorilor care au debutat 
după cel de-al doilea război mondial, 
aproape că nu mai poate fi ţinută. A-l 
denumi pe autorul poemului 
Luceafărul “Luceafărul poeziei 
noastre” a devenit demult un clişeu. 
O culegere apărută în anul aniversar 
1975, la care îşi aduc contribuţia 29 
de tineri autori, poartă titlul unei alte 
poezii de Eminescu, Dintre sute de 
catarge ?. Şi cei doi corifei ai literaturii 
sovietice moldoveneşti de astăzi, 
prozatorul lon Druţă (n.1928) şi poetul 
Grigore Vieru (n.1935), s-au pronunţat 
de mai multe ori în legătură cu 
Eminescu: Druţă într-un articol intitulat 
Eminescu, poet național’, Vieru cu 
cele mai diferite ocazii, între 1964 şi 
1985. La ambii autori se simte o 
anumită nuanţă a conştiinţei naţionale, 
în raport cu moştenirea clasicilor, 
extrem de importantă pentru 
moldoveni în ce priveşte găsirea 
propriei lor individualităţi, în cadrul 
naționalităților din U.R.S.S. În poezia 
lui Vieru Legământ, publicată în 1964 
şi citată atît de des, opera lui 
Eminescu apare ca o proprietate 
sfîntă, pe care tatăl doreşte s-o.trans- 
mită copiilor săi, în ceasul morţii, atunci 
cînd aceştia disting “ “al străvechii 
slove bucium”. lată cum sună această 


poezie, care poartă dedicaţia: “Lui 
Mihail Eminescu”: “Ştiu: cîndva la 
miez de noapte/Ori la răsărit de soare/ 
Stinge-mi-s-or ochii mie/Tot deasupra 
cărţii Sale. // Am s-ajung atunce, 
poate, / La mijlocul ei aproape, / Cisă 
nu închideţi cartea / Ca pe recile-mi 
pleoape. // S-o lăsaţi aşa deschisă 
—/ Ca băiatul meu ori fata/Să citească 
mai departe / Ce n-a dovedit nici tata. 
/ lar de n-au s-auză dînşii / Al 
srtăvechii slove bucium, / Aşeza- 
ți-mi-o ca pernă / Cu toţi codrii ei în 
zbucium”. 

Accentul naţional, care în alte 
referiri lirice ale lui Grigore Vieru la 
Eminescu sînt şi mai clare sau mai 
directe decît aici5, poate fi întîlnit şi la 
alţi autori din zilele noastre. Aşa, de 
exemplu, în De parcă mă ascultă 
Eminescu, aparţinînd poetului Vasile 
Romanciuc, din generaţia mai tînără. 
Să cităm cîteva versuri din acest poem 
publicat în 1985, care îl prezintă pe 
autorul Luceafărului ca pe un garant 
al limbii strămoşilor: “ [...] Cîţi au trecut 
străini pe-aicea / În veacuri ce au 
asfinţit, / Ei n-au ochit numai 
pămînturi — / Şi-n graiul nostru au 
ochit. // De-aceea-n veacuri 
zbuciumate / (Destinul nu ne-a 
răsfăţat) / Strămoşii, apărîndu-şi glia, 
Í Şi graiul şi l-au apărat. // Au poţi să- 
ţi uiţi pe-o clipă graiul / Cum ai uita 
nişte-amintiri? / Fără de grai — ca fără 
casă: / În ce trăieşti? Cu ce respiri? / 
/ Să-ţi fie-atit de drag cuvîntul, / Încît 
atunci cînd îl rosteşti / Să crezi că 
însuşi E-minescu/Ascultă ce şi cum 
vorbeşti..."$ 

În acelaşi context al 
“Eminescianei” ar trebui amintită şi 
dramatizarea biografiei lui Eminescu, 
realizată de către regizorul Valeriu 
Cupcea, în 1965, care s-a bucurat de 
succes şi dincolo de graniţele 
Republicii Moldoveneşti, sau baletul 
Luceafărul de Eugeniu Doga, compus 
pe un libret de Emil Loteanu (1984). 


* Sfirşit. Vezi nr. 1.şi 2, 1995. 

În legătură cu eforturile de a 
interpreta ştiinţific opera lui Eminescu 
în R.S.S.M,, schiţa noastră, care nu 
pretinde a da seama despre toate 
cercetările întreprinse, nu poate oferi 
decît un mic rezumat. La fel ca şi în 
cazul publicării creaţiilor sale, critica 
şi istoria literară n-au început să se 
ocupe de autorul Luceafărului decît 
din anul 1954. Cel care a realizat cea 
dintîi lucrare despre Eminescu a fost 
criticul Ramil Portnoi, căruia i se 
datorează nu numai cel dintîi eseu pe 
această temă, ci şi prima încercare 
de sinteză mai amplă (în forma unui 
capitol din Istoria literaturii 
moldoveneşti’. Tot Portnoi este 
autorul unui capitol de 120 de pagini, 
intitulat Eminescu (prezentare şi texte 
alese), din manualul şcolar alcătuit în 
colaborare cu Gheorghe Bogaci, 
Literatura moldovenească. 
Crestomaţie pentru clasa IX:, care 
a jucat mult timp un rol decisiv în ce 
priveşte imaginea despre clasici a 
publicului celui mai larg. Din 1963, 
încercările de eminescologie din 
Moldova sînt dominate de Constantin 
Popovici, care din 1962 a fost şef de 
secţie la Institutul pentru Limbă şi 
Literatură de pe lîngă Academia de 
ştiinţe a R.S.S.M. Din mulţimea 
publicaţiilor sale pe această temă ( în 
care ne atrag atenţia repetițiile) se 
detaşează voluminoasa monografie 
Eminescu. Viaţa şi opera? (în total: 
576 de pagini). Dintre lucrările sale mai 
noi ar fi de amintit volumul 
M.Eminescu. Viaţa şi opera în 
documente, mărturii, ilustrații sau 
capitolul Eminescu din Literatura şi 
arta Moldovei. Enciclopedie în 2 
volume" . Imaginea pe care ne-o oferă 
Portnoi şi Popovici în legătură cu 
Eminescu este una deosebit de dog- 
matică. Ea se caracterizează printr-o 
stilizare unilaterală a “clasicului 
româno-moldovean”, mai ales în 
direcţia unui fond social-politic pozitiv 
al operei sale. Două citate vor reuşi, 
credem, să ne ofere o imagine în 


legătură cu aceasta. În contribuţia lui 
Portnoi, din manualul pe care l-am 
amintit mai nainte, se pot citi 
următoarele: “Creaţia lui se impune 
prin răsunetul puternic ce şi-au aflat 
într-însa ideile şi mişcările cele mai 
înaintate ale epocii, prin critica radi- 
cală a nedreptăţilor sociale, prin 
protestul ei puternic împotriva obştii 
de clasă. Eminescu întroduce (sic) în 
literatura noastră pe proletar şi pe 
intelectualul sărac — elementele 
sociale cele mai progresiste ale vremii 
— cu viaţa, frămîntările şi năzuinţele 
lor”? i 

lar în 1980, Popovici scria 
despre poet următoarele: “În 
aprecierea literaturii el s-a aflat mereu 
pe poziţiile unui activ luptător.pentru 
o artă combativă şi sănătoasă, axată 
în realitatea timpului cu gravităţi în cele 
mai vitale şi palpitante sfere ale vieţii 
şi psihologiei omeneşti. Servind ca 
model şi exemplu, însăşi opera 
eminesciană a confirmat concepţia de 
ansamblu a poetului, a categorisit şi 
cimentat poziţia lui de poet-cetăţean 
(sic), poet tribun”*. 

Cu o astfel de optică — pe care, 
în treacăt fie spus, cercetarea 
românească pe această temă a: 
abandonat-o demult — anumitor texte 
eminesciene, în care apar unele teme 
social-politice, li s-a acordat o 
importanţă disproporționat de mare. 
Aşa se întîmplă, de exemplu, cu 
poemele Împărat şi proletar şi Înger 
şi demon (care în ediţia din 1976 a 
monografiei lui Popovici sînt analizate 
pe aproximativ 80 de pagini, dintr-un 


- total de 576) sau cu Junii corupți, 

Mureşanu şi Geniu pustiu. Pentru 
aceste interpretări dogmatice, decisive 
în personalitatea şi în opera poetului 
sînt protestul împotriva ordinii sociale 
a timpului său, simpatia faţă de 
Comuna din Paris, contactele cu 
cercurile socialiste, interesul 
momentan pentru marxism, ateismul 
şi materialismul, aşa-zisul elogiu adus 
culturii ruse, convingerea “că 
elementul slat ar fi jucat un rol impor- 

tant în formarea şi dezvoltarea limbii 
moldoveneşti, ca şi a celorlalte limbi 
romanice răsăritene"!, interesul pentru 
Puşkin şi Gogol, în fine, afinitatea 
Luceafărului cu. Demonul lui 
Lermontov. Toate aceste aspecte vor 
fi de fiecare dată accentuate, în dauna 
altora, cum ar fi, de exemplu, tematica 
iubirii în lirica eminesciană. 


Pe de altă parte, fireşte, nu s-a 
putut ocoli faptul că unele aspecte 
esenţiale din gîndirea şi din creaţia 
marelui clasic n-au mers în direcţia 
dorită. Anumite “contradicții” şi 
“rătăciri” legate de aceste aspecte nu 
puteau fi trecute cu vederea. La 
numeroşi analişti, un spaţiu întins este 
consacrat combaterii pesimismului 
general al lui Eminescu. El este 
explicat şi scuzat fie prin poziţia 
mizerabilă a artistului în societaţea 
burgheză, fie pe baza modului în care 
Lenin a interpretat “contradicţiile” din 
opera lui Tolstoi. In acelaşi fel ca la 
Tolstoi, ne explică Popovici cu diferite 
ocazii, şi la Eminescu se exprimă 
întunecarea perspectivei asupra lumii, 
aşa cum apărea ea în anii 60 — 80 ai 
secolului XIX, adică în perioada de 
trecere la orînduirea socială capita- 
listă, la acei intelectuali care erau 
legaţi de un sistem feudal şi pairiarhai 
idealizat şi care regretau dispariţia 
inevitabilă a acestuia, fără a reuşi să 
întrevadă alternativa unei răsturnări 
revoluţionare a noilor relaţii sociale, pe 
care le detestau. De altfel, 

. răspunzătoare pentru aceasta e făcută 

şi influenţa nefastă a “filozofiei 
sceptice a idealişiilor germani”, în 
primul rînd a lui Schopenhauer. 

Problematică e şi relaţia poetului 
cu cercul “reacţionar” a! Junimii şi în 
mod special cu protectorul 
susținătorul său, Titu Maiorescu. 
curios cît de negativă a fost de ja 
început. (şi mai este şi astăzi 
evaluarea aceste! mi 

liuraie şi a me 
şi în istoria 


moldovenească, 


Si 
oi 

contradicţie cu evaluarea junimiştilor 
în România, aşa cum se face ea 
începînd cu anii 60. Legătura strînsă 
a poetului cu Junimea, o legătură de 
necontestat, e considerată de 
Kojevnikov, a cărui părere poate fi 
privită ca fiind reprezentativă pentru 
acea comunnis opinio a cercetătorilor 
de la Chişinău şi Moscova, “un joc 
politic murdar”, pe care Maiorescu şi 
ai săi l-au practicat cu un mare artist, 
utilizat ca paravan care să mascheze 
propriile interese de clasă”. 


Însă ne-am fi aşteptat ca 
patriotismul naţional-românesc al lui 
Eminescu şi punctul său de vedere 
atît de radical antirusesc în problema 
Basarabiei să fi reprezentat 
“contradicţiile” cele mai delicate. După 
cum se ştie, în calitate de publicist el 
a protestat vehement împotriva 
tendinţelor de cucerire, a avîntului 
expansionist rusesc pe seama 
României şi împotriva tendinţelor 
panslaviste, mai ales în cursul anului 
1878, cînd sudul Basarabiei a fost din 
nou smuls României, în urma 
războiului ruso-turc. Faptul că întreaga 
Basarabie trebuia să-i revină României 
era pentru autorul vestitului poem 
Doina (“De la Nistru pîn'la Tisa/ Tot 
românul plînsu-mi-sa...”) în afara 
oricărei discuţii. Asupra acestor opinii 
de politică externă şi în general asupra 
patriotismului eminescian în 
Republica Moldovenească se aşterne 
cea mai deplină tăcere. Ca atare, în 
cuprinzătoarea lucrare pe care 
Popovici a consacrat-o vieţii autorului 
şi operei acestuia, Doina nici nu este 
măcar amintită, ca de altfelîn nici una 
din celelalte cercetări sovietice 
moldoveneşti consacrate acestui 
poet. Cei mult o singură.dată, sub 
forma unei litote, se face observaţia 
că: “Publicistica eminesciană cuprinde 

.] şi unele confuzii în chestiunile 


h 
sociale şi naționale”, 


Ar fi totuşi greşit ca, din pricina 
orientării ior apriorice, să le refuzăm 
cercetărilor sovietice de 

eminescologie, pe care tocmai le-am 
prezentat, orice relevanță sau orice 
interes ştiinţific. Acolo unde 
constrîngerile doctrinare nu reuşesc să 
deformeze perspectiva, lucrările unor 
Popovici şi Kojevnikov rămîn demne 
de citit şi de luat în consideraţie. 
Fireşte, şi mai interesante se 
dovedesc a fi lucrările unor tineri şi 
talentaţi critici şi istorici literari, ca, de 
exemplu, Mihai Cimpoi, a cărui carte 
Narcis şi Hiperion. Eseu despre 
poetica lui Eminescu. (1979,1986) 
reprezintă tot ce s-a scris mai exact, 
în R.S.S.M., despre Eminescu. Nu e 
locul aici să explicăm mai pe larg 
această afirmaţie. 

În încheiere, cîteva cuvinte 
despre efectele pe care recuperarea 
moştenirii literare a clasicilor le-a avut 
asupra creaţiei mai noi a scriitorilor din 
R.S.S.M. Scoaterea de sub interdicţie 
a literaturii mai vechi a fost de o 
importanţă decisivă pentru progresul 
poeziei şi al prozei moldoveneşti. 


Vaientina BRÂNCOVEANU. 
"Pe lîngă plopii fără soţ”. laşi, 


Dacă, pînă la mijlocul secolului nostru, 
literatura Republicii Moldoveneşti a 
fost o literatură cu totul nouă, născută 
aproape din nimic, aşa ca literatura 
kirghiză sau cazahă sau ca alte 
literaturi naţionale apărute după 1917 
în U.R.S.S., din acest moment ea s-a 
plasat dintr-o dată alături de literaturile 
venerabile, avînd o bogată tradiţie, 
cum ar fi, de exemplu, literatura rusă, 


şi s-a văzut intrată în posesia unui 


bogat capital de experienţe şi de 
realizări artistice, mai ales în ceea ce 
priveşte modelul lingvistic şi 
modalităţile de expresie stilistică. Fără 
îndoială, fenomenul evidentului 
progres calitativ al literaturii 
moldoveneşti, care se constată la unii 
dintre. reprezentanţii acesteia, 
începînd cu sfîrşitul anilor 50, a fost 
în mod substanţial determinat şi de 
noile relaţii de intertextualitate care 
s-au realizat acum între literatura mo- 
dernă şi cea clasică. lată ce scria în 
1979 Cibotaru, în legătură cu aceasta: 
“Editarea, studierea şi popularizarea 
operei scriitorilor clasici au avut o 
înrîurire considerabilă asupra 
dezvoltării literaturii sovietice 
moldoveneşti, au contribuit la 
creşterea măiestriei artistice a 
scriitorilor sovietici moldoveni, la 
dezvoltarea şi îmbogățirea limbii 
literare moldoveneşti contemporane. 
E un fapt incontestabil că succesele 
evidente şi unanim recunoscute ale 
poeziei, prozei şi dramaturgiei din 
ultimele decenii se datoresc în mare - 
măsură însuşirii moştenirii literare”. 
Încă din 1960, cei care urmăreau 
dezvoltarea literaturii puteau să 
constate cu satisfacţie că, după o 
epocă a “naivităţii şi a primitivismului”, 
a scrisului fără prea multe cunoştinţe 
şi fără “staj clasic”, a devenit în fine 
actuală întrebarea în legătură cu modul 
în care “literatura noastră ar putea 
deveni o literatură adevărată”; şi că 
prin editarea clasicilor au fost fixate 
“un anumit nivel al limbii literaturii”, “o. 
anumită linie de mijloc, o nouă limită” 
“sub care de acum înainte nu s-ar mai 

putea scrie””. l 

În afara acestor observații cu 
caracter general s-ar mai putea aduce 
numeroase alte dovezi pentru a arăta 
în ce mod interesul faţă de anumite 
opere ale clasicilor a stimulat cît se 
poate de concret creaţia literară 
contemporană, uneori ajungîndu-se 
chiar la o imitație de tip epigonic. Cel 
care a marcat profund poezia lirică a 
contemporaneităţii a fost Eminescu, 
în legătură cu a cărui influenţă 
tematică, formal-metrică şi lingvistică 
sau stilistică există deja o serie de 
cercetări (ca, de exemplu, Aspecte 
ale artei eminesciene ? de Leonid 
Curuci şi Din perspectiva 
actualităţii” de Vasile Badiu). De 
amintit sînt şi legăturile intertextuale 
cu Eminescu din lirica celui mai im- 
portant poet moldovean de astăzi, 
Grigore Vieru, care într-unul din 
interviurile publicate s-a autodefinit ca 
reprezentant al “generaţiei probabil cel 
mai nedrept tratate” şi anume ca poet 
care a trebuit să crească fără 
Eminescu, pe care abia mai tîrziu şi 
l-a putut apropia?. Întrebat ce 
reprezintă pentru el Eminescu, Vieru 
a precizat: “Răspundere, în primul rînd. 
Eminescu e izvorul. El este lacrima 
de foc a universului". Şi în altă parte: 
“Să învăţăm arta poetică de la El. Nu 
spre a fi cît mai simpli, ci spre a fi mai 
înţeleşi — spre asta să mergem. Adică 
spre simplitate complexă”%. 

În opera lui Grigore Vieru, care 
ne aminteşte de Eminescu tocmai 
printr-o astfel de “simplitate complexă”, 
se pot întîlni unele reminiscenţe 
extrem de caracteristice, cum ar fi 
motivul teiului (în Femeia, teiul. Lui 
Mihai Eminescu, poem cu care pot 
fi asociate Făt-Frumos din tei sau 
Povestea teiului), unele particularităţi 
lexicale proprii poetului clasic sau, pe 
de altă parte, preluarea unor întregi 
începuturi de poezii şi a unor versuri 
de Eminescu, în Răsai, O, mamă, 
De-aş mai trăi”. Toate acestea nu pot 
fi decît amintite în studiul de faţă. 

Aşa cum am putut deja constata 
în legătură cu Vieru, pentru practica 

şi teoria creaţiei literare a scriitorilor 
moldoveni, ataşamentul faţă de 
Eminescu nu reprezintă numai o parte 
a credinţei într-o legătură verticală 
indisolubilă a trecutului cu prezentul 
literar. În acelaşi timp avem aici şi 
conştiinţa unei continuităţi orizontale 
(uneori exprimată), mai exact spus, un 
sentiment al legăturii pe care cei care 
l-au moştenit pe Eminescu o 
realizează între ei, pe deasupra 
oricăror tranşe sau linii politico-admi- 
nistrative de demarcaţie, în felul celor 
reprezentate de graniţa dintre Uniunea 
Sovietică şi România, dintre Moldova 
de dincoace şi Moldova de dincolo de 
Prut. Cînd Vieru s-a întîlnit la un mo- 
ment dat cu Nichita Stănescu, cei doi 
poeţi au purtat un dialog despre 
Eminescu, “ramura purtătoare de 
muguri” a propriei lor poezii*. “Viaţa 
poeziei noastre şi viaţa noastră se trag 
din această ramură”, a fost atunci de 
părere moldoveanul; iar munteanul a 
întărit această afirmaţie cu invitaţia: 
“Atuncea HAI să ne topim întru 
Eminescu”. 


Traducere de 
Florin Manolescu 

1975, p. 8 şi urm. Bucov ne oferă o probă 
a noii sale atitudini faţă de Eminescu prin 

Cibotaru în “Nistru”, 1, 1976, p. 139. 

3 Fiindcă iubesc, Chişinău, 1980, 
p.4. 

25 Apud N. Corlăteanu, Lumea 
poetului şi resursele de exprimare a ei 
(D) // “Literatura şi arta”, 1 ian. 1985, p. 4. 

27 Aceste poezii ale lui Vieru pot fi 
consultate după cum urmează: în vol. 
Aproape, Chişinău, 1974, la p. 139, 
Răsai, la p. 144, O, mamă şi la p. 153, 
De-aş mai trăi, iar în vol. Fiindcă iubesc, 
la p. 69, Femeia, teiul. Observaţii 
preţioase în legătură cu influenţa lui 
Eminescu asupra lui Vieru pot fi găsite 
la Corlăteanu (Lumea poetului) care 
s-a ocupat de acest aspect încă din 
studiul Tradiţie şi inovaţie în limba 
scriitorului (lI) // “Nistru”, 5, 1978 , pp. 
147—152 (aici, p. 148). 

23 Am citat din această convorbire, 
aşa cum a fost ea reprodusă în revista 
românească “Tribuna”, din 11 aprilie 
1985, sub titlul Din cartea vorbită. Cu 
Nichita şi Grigore Vieru. 


limba Manduă 


LIVIU DAMIAN: 
60 DE ANI 


Organizat de către Institutul de 
Istorie şi Teorie Literară al Academiei de 
Ştiinţe a Moldovei, simpozionul cu tema 
“Liviu Damian: nevoia de modernizare a 
poeziei” şi-a desfăşurat lucrările la 9 
martie a.c. în Sala Mică a Academiei. În 
cuvîntul de deschidere Mihail Dolgan, 
doctor habilitat în filologie, a remarcat 
înalta conştiinţă artistică şi rezistenţa 
morală a lui Liviu Damian care susţinea 
că "în mare şi în mic important e să fii tu 
însuţi”. 

Maria Şleahtiţchi, doctor în 
filologie, în comunicarea “Umbra şi lu- 
mina arborelui în lirica lui L. Damian” s-a 
oprit asupra motivului poetic “salcîmul” 
şi a relevat procesul de sincronizare a 
poeziei de pe cele două maluri ale 
Prutului. Eliza Botezatu, doctor în 
filologie, a făcut o incursiune în “căutările 
de specie şi de formulă” ale lui Liviu 
Damian, evidențiind intelectualizarea 
poeziei basarabene cu începere din anii 
60 şi punînd accentul pe importanţa vi- 
tală — pentru creaţia lui Liviu Damian — 
a prieteniilor literare cu Nichita Stănescu, 
Ghevorg Emin (Armenia), Ivan Draci 
(Ucraina), Imant Ziedonis (Letonia). 

Mihail Dolgan în comunicarea 
“Conceptul modern de poezie la Liviu 
Damian” a relevat diverse procedee între 
care “fragmentismul”, “elementul de 
cultură”, “literalitatea”, ele determinînd 
locul creaţiei autorului “între mit şi 
reportaj”. Sentimentul înstrăinării, 
“tăcerea”, iruperea tăcerii în revolta 
devastatoare, transigurarea acesteia în 
sentimentul iubirii la modul holderlinian 
— toate acestea indicînd traseul unei 
trăiri lirice complexe a autorului “Părţii 


noastre de zbor" — au constituit obiectul: 


la care s-a referit cercetătorul literar Ana 
Bantoş în comunicarea “Liviu Damian — 
drama înstrăinării”. Vorbind despre 
“condiţia poeziei şi nevoia de sine a 


poetului”, Timofei Roşca, doctor în. 


filologie, s-a oprit în special la analiza 
lucrării “Elenograma”. 
“Ruinarea temeliei morale” pe 

care Liviu Damian a reflectat-o în 
“Îngînduratele porţi” şi “Dialoguri la 
marginea oraşului” a fost abordată în 
comunicarea lui Nicolae Bileţchi, 
membru corespondent al A.Ş.M,, 
“Publicistica lui Liviu Damian între 
reportaj şi poezie”. Tatiana Botnaru, doc- 
tor în filologie, s-a referit la viziunea 
folclorică şi mitul în creaţia lui Liviu. 
Damian, la atmosfera de sacralizare 
orientată spre  permanentizarea 
vivacităţii neamului. 

În seara aceleiaşi zile poetul a fost 
omagiat la biblioteca “Onisifor Ghibu”. La 
manifestaţie au participat scriitorii 
Vladimir Beşleagă, Nicolae Dabija, lon 
Hadârcă, Eliza Botezatu, Ana Bantoş, 
lulian Filip, Victor Dumbrăveanu, Elena 
Damian, sora poetului, precum şi un 
numeros public. 

Personalitatea şi creaţia poetului 
a fost evocată de către scriitori şi oameni 
de cultură la 10 martie în incinta Casei 
Scriitorilor. Luînd cuvîntul la serată, Mihai 
Cimpoi, preşedinte al Uniunii Scriitorilor 
din Moldova, a subliniat: “Liviu Damian 
a fost un caracter. Personalităţi avem, dar, 
cu părere de rău, nu avem caractere”. 

Duminică, 12 martie a.c., la 
baştina poetului, în satul' Corlăteni, 
r-nul Rîşcani, a fost inaugurat muzeul 
"Liviu Damian”. 


"Limba Română” 


Ana BANTOȘ 
Chișinău 


DRAMA 
ÎNSTRĂINĂRII 


Personajul literar al lui Liviu 
Damian este un însingurat. Mai 
însingurat decît poate părea la prima 
vedere. Personajul din creaţia lui 
Grigore Vieru, bunăoară, este mai 
puţin singur, aflat în spaţiul protector 
al forţei materne supreme, deşi nu 
este mai puţin atins de drama 
cunoaşterii. Liviu Damian îşi 
deprinsese cititorul cu un fel al său de 
a fi puternic şi neclintit, expansiv, 
deschis, volubil şi prietenos. Însă, cu 
toate acestea, în poezie, este un 
solitar, trăsătură ce se explică doar 
parţial prin ceea ce numim de obicei 
însingurarea poeţilor, stare propice 
creaţiei. Lui Liviu Damian îi aparţin 
versurile: 


Gingaş, mamă, m-ai făcut, 

Şi la somn şi la mîncare, 

Scump la vorbă ca un mut, 

Ruşinos nevoie mare. 

Nu pot suferi defel 

Vîntul dacă e prea rece, 

Pumnul dacă-i de oţel, 

Dorul ce ca vîntul trece... 
(Gingaş) 


Ironia dozată lasă loc de trecere în 
prim-planul trăirii unei tristeţi a 
însinguratului. Este izolarea de un 
anumit context, acel al aparenţelor 
afişate şi al “spionării”: 

Mă-ntristează pe vecie 
Tot ce pare-a fi, dar nu-i 
Şi-nţeleptul care ştie 
Gîndurile orişicui. 
(Gingaş) 


Motive precum “lacrima luminînd”, 
“casa” şi “salcîmul din prag” fac mult 
mai clară situaţia. Astfel, “casa” apare 
în două rînduri. O dată, aproape 
neluată în seamă, situată după cadru: 


Viaţa ne era ca-n palmă 

În văzul întregului sat, 

În văzul rotundului cer. 
(Ca-n palmă) 


Deci întreg universul — favorabil 
comuniunii spirituale — este aidoma 
unei case. Şi a doua oară, “spulberată” 
în detalii, dintre care se distinge: “uşa”, 
“acoperişul”, “pragul”, “lampa” — toate 
acestea fiind evocate separat: “uşa”, 
ca hotar între interior şi exterior; 
“acoperişul” — necesitînd eforturi 
supraumane pentru a fi menţinut 
deasupra vetrei: 


Te-am ţinut cum am putut, 
acoperiş părintesc 

cu şindrilă tămiîioasă de brad, 
cu căpriori uşori 

sub stele ce cad, 

în faţa cerului mirat!; 


“pragul” — loc de unde încep “spaţiile 
deschise — spaimelor asemeni”. lar 
“lampa” — plasată la marginea satului 
unde mama îl aşteaptă cu disperare 
pe cel plecat: 


Atîtea nopti n-am înţeles 
de ce ai stat şi ai vegheat 
cu lampa-n margine de sat. 


Toate aceste detalii reliefează o 
singură stare — a înstrăinării. Asupra 
lărgirii cadrelor spaţiale ce duc la 


Anul 1947. 
Efimia Damian 
şi copiii Liviu, Elena 


Anul 1976. Zilele poeziei la 
Chişinău. Gheorghe Madan, 


Liviu Damian, Mircea Tomuş, şi Tatiana cu gîndul Ştefan Damian 
Nichita Stănescu, la tatăl deportat după zece ani 

Victor Prohin. de gulag împreună 

cu familia. 


Daas 


Anul 1957. Între colegii de grupă. LivigpDamian — în centru. 

PE i 


ZAU 


Liviu DAMIAN 


VERB MATERN 


Verde matern, verb matern — 
Codrul te vede veşnic verde, 
Nisipul te vede al nimănui, 
Mutul te vede al mutului. 


Harnic te văd dăruiţii cu bar, 
Fără de sare — duhul sărac. 
Marea îţi soarbe cuvîntul 
amar, 
Munţii cu fag stîncă te fac. 


Cînd vorba mă minte alunec 


din minte 
Şi intru supus în infern 
Decît să vîntur pe vînt cuvinte 


Din marele verb matern. 


Mă văd prin vremi ce demult 


au apus: 
în vîrfuri de suliţi e capul meu 
dus 
Şi-n urmă buma [acomă 
strînge 
Verbe materne — lacrimi 
de sînge. 


CERCURI 
Lui V. Beșieagă 


Lăsîndu-mă de fiare sfişiat, 
Am cunoscut deplina libertate. 
Tdeile s-au luminat cu toate 
Şi peste trupul meu 

s-au ridicat. 


Amin — am zis acelui 
care-am fost 
Şi fricii [ui cu ochi de bubnă 
| oarbă, 
Nimicurilor cu sau fără rost 
Care-aşteptau puterea 
să mi-o soarbă... 


Dar limpede şi-aproape l 
zburător 
Din depărtări revin la vechea 
vatră, 
Unde-am visat şi-am plins 

cu capu-u piatră 

Şi unde am ştiut ce-nseamnă 
dor. 


Vin nevăzut şi nu mă pot 
desprinde 
De troscotul ce creşte peste 
prag, 
De fumul care suie din bogeag 
Şi-n falourile sale mă cuprinde. 


Limba Tandnă 


pierderea fiinţei umane atrage atenţia 
"şi Denis de Roujemont:. “Dacă 
persoana se pierde în lumea modernă, 
aceasta se întîmplă pentru că înseşi 
cadrele au devenit prea largi. Însă de 
ce le-am mărit astfel, de un secol 
încoace, dincolo de orice măsură? De 
ce se vrea măreție, mereu mai multă 
măreție, cu orice preţ? Tocmai pentru 
a ne pierde în ea! Pe de o parte, 
individul modern este îndemnat să-şi 
judece viaţa ca fiind meschină şi să 
fugă de ea; pe de altă parte, el este 
aspirat de marile emoţii colective. 
Această repulsie şi această atracţie 
joacă în acelaşi sens. Ele îl împing 
pe om să caute prilejurile de a fi 
deposedat de sine însuşi... 
Pretutindeni unde un individ ajunge să 
se dezguste de viaţa sa personală, 
totalitarismul găseşte un candidat”!. 
Cel de-al treilea motiv — “salcîmul” 
— este un arbore străin, aproape 
straniu în aria liricii noastre. În 
copilărie poetul a sădit un salcîm în 
faţa casei părinteşti, copac care a fost 
martor la toate prin cîte a avut de 
trecut familia Damian. Aşa a ajuns 
“salcîmul din prag” în poezia lui Liviu 
Damian. Cu rădăcinile încleştate 
strîns în pămînt, florile îmbietoare şi 
spinii ce îl protejează, copacul se 
proiectează în voie pe cer, exprimînd 
nevoia de libertate a unei firi claustrate. 
Fixat în pragul casei, el ca şi cum 
intervine în procesul devastării 
interiorului de către exterior, opunînd 
rezistenţă pustiirii comuniunii 
spirituale de către “spaţiile deschise 
— spaimelor asemeni”. 

Ceea ce-şi propune eul liric din 
poezia lui Liviu Damian este să reziste 
pustiirii. Chiar “focul din verb” — 
expresie ce îl câracterizează pe deplin 
— focul desemnînd un “principiu al 
individualităţii” (Gaston Bachelard) — 
ia naştere dintr-o insuficienţă. 
Necesitatea umplerii unui gol îl va 

determina pe L. Damian să se apropie 
de izvoarele fireşti, dar uitate (din 
cauza condiţiilor istorice 
binecunoscute) ale poeziei noastre, 
anume de materialitatea expresiei lirice 
a lui Tudor Arghezi, materialitate care, 
potrivit subtilei observaţii a criticului 
literar loana Em. Petrescu, e capcana 
prin care spiritul individual încearcă să 
învingă absenţa, golul, să dea fiinţă 
ideii refugiate în pură negativitate. Liviu 
Damian deprinde atitudinea în faţa 
realului de la Lucian'Blaga, popasul 
oferindu-i posibilitatea de a-şi struni 
propriul eu spre a nu se destrăma în 
vîltoarea unor ritmuri necaracteristice 
şi nefireşti mersului său. Nu este 
vorba de zăbovirea sfătoasă, nici de 
staționarea într-un rai al uitării, aşa 
cum se întîmpla de multe ori cu autorii 
de la noi. Liviu Damian făcea popasul 
“pe marginea vuindelor fruntarii”. 
Amintim, între altele, că Lucian Blaga 
a numit întregul spaţiu românesc 
“pămînt de cumpănă”. Este clipa pe 
care poetul basarabean o cere de la 
Dumnezeu pentru a o împărţi cu 
cititorul. Grigore Vieru îl urmează 
îndeaproape pe Blaga, cel al cărui 
popas are loc “sub imperiul uimirii” (Şt. 
Aug. Doinaş), iar Liviu Damian 
urmează atitudinea filozofică blagiană 
venită din Goethe, urmează pornirea 
de a problematiza, tăcerea scurtă 
avînd menirea de a atrage luarea 
aminte. Grigore Vieru plasticizează 
miracolul vieţii, de care este absorbit 
aidoma celor mai caste fiinţe — copiii. 
Vă amintiţi versurile: “Ca un copil 
aştept dimineaţa, / pînă la lacrimi mi- 
i dragă viaţa”. Liviu Damian este ros 
de întrebări şi încearcă gestul sisific 
al noilor zidiri şi al reclădirii, gestul 
“veşnicei lucrări supusă frumosului”. 
“Veşnica lucrare” — presupunînd o 
permanentă nemulţumire de sine şi 
teama de batere a pasului pe loc — 
se conjugă perfect cu acea deschidere 


Comemorări 


în accepţia modernă a cuvîntului 
sesizată de Umberto Eco în stilul 
baroc, pentru că “aici este negat 
tocmai caracterul definitiv, static şi 
lipsit de echivoc, al formei clasice...” 
şi pentru că aici “omul se sustrage 
obişnuinţelor canonicului (...) şi se află, 
în artă ca şi în ştiinţă, în faţa unui 
univers în mişcare care îi solicită acte 
de invenție...” Trăgîndu-şi seva din- 
tr-o astfel de înţelegere a lucrurilor, 
creaţia lui Liviu Damian necesită o 
cheie aparte pentru a fi descifrată. 
Odată cu publicarea culegerii de 
versuri Sînt verb poezia este 
înţeleasă de către Damian orfic, cu 
alte cuvinte, verbul este investit cu 
capacitatea de a crea fiinţa. Este 
interesant să constatăm că în acelaşi 
1968, anul apariţiei cărţii Sînt verb, 
poetul francez Alain Bosquet, despre 
a cărui inspiraţie Pierre de Boisdeffre 
spunea că este trasă “în dreapta şi în 
stînga de toate apelurile secolului”, 
publica volumul Les tigres de papier, 
în care scria: “Frate, nu mă-ndoiesc o 
clipă de scriitură. Găsesc că fiinţele 
şi lucrurile nu există decit prin verb: 
placenta, tată hrănitor, maestru de 
conştiinţă. Sînt pentru a mă spune. 
Restul e incident al materiei şi luptă 
contra neantului. Sîni mîndru că am 
cuvintele la dispoziţie: nu fac doi bani 
fără ele... Sînt înalt funcţionar al 
verbului, singura formă a sacrului”.? 
Credinţa fermă într-un similar “sînt 
pentru a mă spune” îl însufleţea şi pe 
poetul nostru. Esenţialul constă în 
faptul că poezia este axată pe o 
credinţă, am putea spune chiar pe o 
religie, în care domină icoana verbului. 
Se produce înlocuirea unui eu empiric 
cu unul impersonal. “Rostirea”, însă, 
alternează cu “tăcerea”, care în poezia 
lui Liviu Damian este neaşteptat de 
frecventă. Luna, “buimăcită de radare”, 
“se uită şi tace”, “pita e mută”, mamele 
sînt “tăcute sălcii”, melcul (vezi 

poemul Melcul), este şi el tăcut. 
intervenirea judecății de valoare 
întrerupe inerția tăcerii mai întîi prin- 
tr-un “dialog cu tăcerea”. Citez din 
poezia cu acelaşi titlu: 


De cîte ori am vrut să nu rostesc, 
Dar fug tăcuţi pe sub copaci aricii 
Şi prea mulţi oameni 

în tăcere-albesc, 
Şi ies din țeavă prea tăcute-alice. 


Cunoscînd “tăcerea”, poetul nu va mai 
putea să scrie fiind pur şi simplu un 
orfic. Spunerea este potrivnică tăcerii, 
este, deci, revolta care schimbă radi- 
cal orientarea. Albert Camus scrie în 
cartea sa Omul revoltat: “Oricît de 
confuză ar fi, se naşte totuşi o 
conştientizare din gestui ue revoltă: 
perceperea fulgerătoare a faptului că 
există în om ceva cu care el se poate 
identifica, fie şi numai pentru un timp”. 
“Negativă în aparenţă, deoarece nu 
creează nimic, revolta este profund 
pozitivă, pentru că ea dezvăluie ceea 
ce în om trebuie mereu apărat”. 
Revolta din poezia lui Liviu Damian 
este alimentată de contradicţia dintre 
limitele unei realităţi totalitariste tot mai 
lucid conştientizate şi dorinţa de a le 
depăşi, dorinţa de evadare, de 
înduplecare a destinului şi de 
înfruntare a lui. lată cîteva exemple: 

“Priviţi-i cum retează nucii”, 
scria indignat poetul, făcînd trimitere 
la o situaţie concretă. Sau altă dată 
clamează, apărindu-se de disperarea 
ce-i gata să-l cuprindă: 


“Nu mă uita, te chem, nu mă uita, 
Sint lacrimă de foc sub geană grea”. 


Poetul îşi exprimă uneori sentimentul 
de neîmpăcare pe un ton stăpînit, dar 
tocmai forţata autoimpunere a 
stăpinirii de sine relevă indignare şi 
amărăciune: 


Limba Romånå 


Cu erbicide strînse-n guşă 
Mai cîntă, cucule, mai cîntă. 


Albert Camus indică asupra 
faptului că revolta în esenţa ei refuză 
umilirea, “fără s-o ceară pentru 
celălalt. Ea chiar acceptă durerea 
pentru sine însuşi, numai să îi fie 
respectată integritatea”*. 

Inima şi tunetul, Spicul în 
inimă sau Mîndrie şi răbdare neagă 
resentimentul şi afirmă caracterul pus 
în serviciul apărării demnităţii 
personajului, pentru care umilirea se 
află pe treapta cea mai de jos a 
sentimentelor umane. “Oastea melcilor 
/urcînd la cer/ ca să încheie-o 
socoteală veche / sau poate ca să 
domolească izvorul marelui îngheţ” din 
poemul Melcul are semnificaţii de 
simbol în aceste împrejurări. Sensul 
inoculat, incantatoriu, la fel ca în 
poezia lui lon Barbu, constă în revolta 
dusă la apogeu. Or, aşa cum arăta 
acelaşi Albert Camus, “în trăirea de zi 
cu zi, revolta joacă acelaşi rol pe care 
îl deţine “cogito”-ul în domeniul gîndirii: 
ea este prima evidenţă. Dar această 
evidenţă îl scoate pe individ din 
solitudinea lui. Ea este un loc comun 
care întemeiază în toţi oamenii prima 
valoare. Eu mă revolt, deci noi sîntem. 
[We me revolte, donc nous som- 
mes./"î. Revolta, descătuşîndu-i 
sufletul, eliberat pe această cale din 
starea de însingurare şi de înstrăinare, 
această revoltă —transfigurată prin 
artă — devine la Liviu Damian iubire 
în sens h5lderlinian, adică 
“nemăsurată iubire”. De aici şi 
înţelegerea poeziei ca forţă 
ocrotitoare, ca scut al omului, al 
naturii, al vieţii pe pămînt. Aşa se 
explică faptul că, în ciuda încordării, 
atensionării duse la apogeu, rezultate 
din scindarea eului între fragment şi 
totalitate, pe Liviu Damian îl defineşte 
de asemenea echilibrul şi gîndirea 

mediană, aceea a echilibrului, prin care 
natura umană se dezvăluie în deplina 
ei lumină şi care corespunde spiritului 
grec. Să nu uităm că Damian a şi 
tradus un volum de versuri din lanis 
Ritsos. Tot lui Damian îi aparține 
observaţia făcută în unul din eseurile 
sale că “de la acest popor 
mediteranean am moştenit un anume 
simţ al întregului, al unităţii lumii, al 
geometriilor cosmice”. Această latură 
a creaţiei sale este relevată îndeosebi 
în Altoi pe o tulpină vorbitoare, 
Mîndrie şi răbdare şi Partea noastră 
de zbor — volume în care revolta 
împotriva. limitărilor de orice fel, 
transferată în planul creaţiei, devine, 
aşa cum o spune şi unul din titlurile 
enumerate mai sus — Partea noastră 
de zbor. Şi ce este “partea de zbor” a 
fiinţei umane dacă nu ceea ce e mai 
bun, mai liber, mai legat de spiritul 
înălţător şi transfigurator al artei, 
unicul în stare să convertească răul 
sau să lecuiască rănile, poezia fiind 
definită drept “rană din care creşte 
ramu!”. 

Lucian Blaga scria: “Durerile nu 
sînt adînci decît atuncea cînd rîd”. 
Este şi modul lui Liviu Damian de a 
sfida cu demnitate destinul ingrat. 


NOTE: 


1 Denis de Roujemont, Partea 
diavolului, Bucureşti, 1994, p. 116. 

2 Umberto Eco, Opera deschisă, 
ed. Bucureşti, 1969, p. 25. 

3 Alain Bosquet, Sînt înalt 
funcţionar al iubirii. Fragment publicat 
în revista "Steaua", nr. 5—6, 1992, p. 12. 

4 Albert Camus, Omul revoltat, 
Bucureşti, 1994, ed. Sophia, p. 24. 

5 Idem, p. 28. 

€ Ibidem, p. 32. 

Alexandru CRIȘAN 
Bucureşti 


LIMBA ȘI 
LITERATURA ROMÂNĂ 
ÎN ÎNVĂȚĂMÎNTUL 
ROMÂNESC (II) 


În temeiul celor expuse succint 
în articolul precedent (Crişan, 1994 b) 
vom aprofunda — în cele ce urmează 
— dimensiunile esenţiale care 
circumscriu cele trei segmente 
definitorii ale oricărui model didactic: 
componenta reglatoare, componenta 
conceptuală şi componenta 
operaţională. 

1. Componenta reglatoare are 
la bază, pe de o parte, reperele la care 
ne-am referit anterior, iar pe de altă 
parte, analiza nevoilor reale ale 
studiului limbii române în şcoală. Ea 
comportă un nivel al.scopurilor 
urmărite şi unul al principiilor de 
concretizare a acestora. 

A. În primul caz se poate vorbi 
despre o ierarhizare a scopurilor, 
pornind de la idealul educaţional la 
finalităţile şi obiectivele propriu-zise ale 
studiului limbii şi literaturii române. 

Astfel, idealul educaţional s-ar 
putea concretiza — la nivelul specific 
al disciplinei — prin două coordonate 
esenţiale: (a) educaţia complexă — 
prin intermediul valorilor vehiculate de 
limba şi literatura română — pentru 
inserţia socială (lingvistică, culturală, 
morală etc.) armonicasă a fiecărui 
tînăr; (b) structurarea unor 
capacităţi, cunoştinţe şi metode de 
muncă individuală, ca premise ale unei 
vieţi afective complexe şi ale unor 
atitudini şi disponibilităţi funcţionale în 
a recepta şi interioriza actul creator. 

În ceea ce priveşte finalităţile 
studiului limbii şi literaturii române pe 
parcursul şcolarităţii, acestea se vor 
centra pe educaţia lingvistică, 
estetică, moral-civică şi axiologică a 
elevului, subordonate toate educaţiei 
sociale: Thţeleasă în sens larg. 

Avînd în vedere acest cadru 
reglator, dar şi resursele peda- 
gogice proprii disciplinei, obiectivele 
generale vor urmări, la un prim 
nivel de concretizare, dezvoltarea: 
(a) competenţei comunicative ; 
(b) competenţei de înțelegere şi de 
interpretare a universului textual în 
general, şi a celui literar în special; 
(c) competențelor cognitive (mentale) 
şi acţionale în ansamblul lor. 

La un al doilea nivel de 
concretizare, obiectivele generale vor 
viza: (a) performarea raţională a limbii 
materne, proces constînd în 
stimularea reflecţiei active asupra 
limbii ca sistem, dar şi în asigurarea 
utilizării coerente şi nuanţate a 
acesteia în cele mai diverse situaţii 
de comunicare orală şi scrisă; 
(b) realizarea educaţiei textuale, 
inclusiv literare, ca temelie a 
structurării culturii generale şi 
umaniste, a formării unui univers 
afectiv şi a unei atitudini deschise şi 
reflexive faţă de actul culti :ral, premise 
ale desăvîrşirii unei »ersonalităţi 
depline; (c) structurarea şi 
consolidarea capacităţi, ər cognitive în 
general, dar şi a modelelor şi tehnicilor 
de acţiune individuală, independentă 
şi creatoare. 

B. Realizarea obiectivelor 
generale propuse este posibilă numai 
în condiţiile elaborării unor principii 
didactice, în măsură să asigure 
coerenţa pedagogică 'a disciplinei 
de-a lungul întregii şcolarităţi. Aceste 
principii au fost' generate, pe de o 
parte, de noua viziune privind locul 
procesului de învățare în devenirea 
personalității, iar pe de altă parte, de 
analiza critică a stadiului atins în 
prezent de disciplina avută în vedere. 

În sensul discutat, este 
recomandabilă respectarea unei serii 


Limba Mamnăână 


de principii general valabile pentru 


întregul proces de învăţare a limbii şi 
literaturii române: (a) urmărirea — 
desigur, cu ponderi diferite — unui set 
unitar şi coerent de finalităţi şi 
obiective generale, cu rol reglator 
de-a lungul ansamblului şcolarităţii; 
(b) adaptarea unei paradigme didactice 
relativ unitare, în cadrul căreia să 
apară evidentă deplasarea accentului 
de pe “stocarea” sterilă de informaţie 
pe structurarea de capacităţi, atitudini 
şi disponibilităţi de tip funcţional, cu 
valenţe ulterioare de “reproducere” şi 
de “multiplicare”; în acest fel, locul 
actualelor “rupturi paradigmatice” ar fi 
luat de diferenţele fireşti determinate 
de tipurile speciale de capacităţi care 
se formează în cadrul celor trei cicluri 
de şcolaritate; (c) asigurarea unei baze 
conceptuale "coerente pentru 
abordarea didactică a studiului limbii 
şi literaturii; (d) diversificarea 
strategiilor, ofertelor şi situaţiilor de 
învăţare, fie prin manuale alternative, 
fie prin obiective diferenţiate în funcţie 
de diversele filiere şcolare avute în 
vedere. 

In cazul învăţămîntului 
obligatoriu, la aceste principii se 
adaugă şi alte exigențe, cum ar fi: 
(a) asigurarea caracterului flexibil şi 
actual al studiului limbii române, prin 
conectarea sa mai organică la 
realităţile vieții cotidiene; 
(b) renunţarea la compartimentarea 
scolastică şi artificială a disciplinei în 
“limbă” şi “literatură” şi adoptarea unui 
“decupaj didactic” al cărui prin- 
cipiu ordonator să fie constituit de 
cele patru deprinderi integratoare 
subiacente oricărui act de comunicare 
(înţelegerea după auz, vorbirea, 
lectura şi scrierea); (c) reechilibrarea 
ponderilor acordate în studiu variantei 
scrise şi celei orale, pe de o parte, 
iar pe de altă parte, a proceselor 
receptive şi celor productive; 
(d) adoptarea unei perspective 
consecvent comunicative, în cadrul 
căreia accentul să fie plasat pe 
aspectele concrete ale utilizării limbii. 

n ceea ce priveşte cazul spe- 

cial al învăţămîntului liceal, s-ar 
impune: (a) adîncirea perspectivei 
comunicative adoptate în cursul 
învăţămîntului obligatoriu, atît prin 
rafinarea treptată a celor mai apropiate 
strategii comunicative proprii 
interacțiunii sociale, cît şi prin 
interpretarea operei literare în calitatea 
sa de rezultat al unui act de 
comunicare de natură specifică, în 
ansamblul căruia predominantă este 
funcția estetică a mesajului; 
(b) înlăturarea unei viziuni adeseori 
încă prea sociologizante şi istorizante, 
precum şi a unei perspective excesiv 
expozitive şi descriptive, în favoarea 
unei abordări predominant 
hermeneutice, în contextul căreia să 
primeze înţelegerea autentică a valorii 
operelor studiate; (c) diversificarea 
procedeelor de dezvoltare a 
competenţei lectorale; (d) amplificarea 
rolului opțiunii în selectarea. operelor 
supuse abordării în clasă. 

2. Componenţa conceptuală 
s-a structurat pe baza fuziunii, într-un 
“dispozitiv” unitar şi coerent, a unor 
constructe teoretice şi aplicative 
aparţinînd, în primul rînd, domeniului 
special al abordării academice a limbii 
şi literaturii, iar în al doilea rînd, sferei 
pedagogice şi didactice vizînd 
învăţarea acestora în şcoală. Este 
vorba, în esenţă, despre: (a) concepţia 
pragmalingvistică, relativă, pe de o. 
parte, la caracterul sistematic al “limbii 
în funcţiune” şi la structurarea actului 
comunicativ în raport cu datele con- 
crete ale situaţiei de comunicare, iar 
pe de altă parte, ia funcţionarea 
dinamică a competenţelor şi 
deprinderilor integratoare subiacente 
învăţării limbii (a se vedea, pentru 
detalii, Crişan, 1994); (b) viziunea 
hermeneutică privind abordarea — din: 
ce în ce mai complexă, în funcţie şi 
de vîrsta elevilor — a textului în 
general şi a celui literar în special; 
(c) concepția psihologică privitoare la 
caracterul progresiv şi etapizat al 
procesului învăţării, precum şi la 
adaptarea mecanismelor. şi 
exigenţelor acestuia la stadiile dez- 


voltării psihice a copilului / tînărului; 
(d) concepția didactică relativă la 
renunţarea, în. studiu, la “logica 
ştiinţifică” subiacentă unui anumit 
domeniu, în favoarea unei “logici proprii 
disciplinei de învăţămînt”, prin 
“didactizarea” mai pronunţată a 
acesteia (deci nu “gramatica”, în 
calitatea sa de arie a investigaţiei 
ştiinţifice; nu “literatura” în viziunea 
“înaltă” a criticii literare etc.). 

3. Componenta operativă a 
prezentului model — pentru a avea o 
valoare realmente acţională — ar 
trebui să cuprindă: (A) obiectivele 
specifice (pe cicluri şi clase); 
(B) conținuturile aferente studiului. 

`. (A) Obiectivele specifice — 
structurate într-un corpus unitar pentru 
întregul sistem de învăţămînt — sînt 
delimitate în “obiective de referinţă” 
(avînd caracter ordonator şi reglator) 
şi în “obiective performative” 
(constituind, implicit, şi reperele pentru 
evaluare). Aceste categorii de 
obiective — în curs de elaborare 
pentru învățămîntul primar şi 
finalizate, într-o primă formă, pentru 
gimnaziu — vizează structurarea, în 
fuziunea funcţională, a celor patru 
deprinderi integratoare vizate în cadrul 
concepţiei de faţă: “înţelegerea după 
auz”, “vorbirea”, “lectura” şi “scrierea”. 
Din punct de vedere didactic, aceste 
procese au fost abordate prin prisma 
sferei cognitive, a celei afective, 
precum şi a sferei concret-acţionale, 
caracterizînd orice strategie de 
învăţare (a se vedea Crişan, Cincu, 
1993; Crişan, 1994). 

(B) În acest context, 
conținuturile propuse prin programe nu 
ar mai trebui să fie uniforme şi, cu atît 
mai puţin, directive, ca pînă în prezent. 
Astfel, în locul eternelor liste de texte 
literare şi de “cunoştinţe de gramatică”, 
capitolele de conţinuturi ar trebui să 
ofere, cel puţin în învățămîntul 
obligatoriu, doar un cadru orientativ şi 
un sistem de referinţă, în termeni de 
tipuri, clase şi categorii de unităţi 
propuse pentru învăţare. Fără a intra 
în amănunte, iată doar cîteva ilustrări. 

În ceea ce priveşte învătămîntul 
primar, programa ar putea fi mult 
simplificată, ea oferind exclusiv: 
(a) o listă a strategiilor şi tehnicilor de 

municare orală şi scrisă care se 
recomandă a fi însuşite de către elevi; 
(b) ansamblul esenţializat de elemente 
de construcţie a comunicării şi de acte 
de vorbire necesare structurării 
strategiilor menţionate; (c) un set de 
domenii tematice — adecvate vîrstei 
— conform cărora s-ar putea selecta 
cele mai apropriate texte introduse în 
manuale; (d) o listă a noţiunilor 
teoretice minimale privind structurile 
textului. 

- Ca o extindere firească a unei 
asemenea proiectări, programa de 
gimnaziu s-ar putea organiza în 
următoarele capitole (a se vedea 
Crişan et al., 1994): (1) Cartea — 
obiect cultural; (2) Textul (texte non- 
ficționale şi de ficţiune); (3) Noţiuni de 
teorie literară; (4) Elementele de 
construcție ale comunicării (vizînd 
studiul problemelor de fonetică, lexic, 
morfosintaxă şi semantică, dar 
nicidecum în actualul lor “format” aca- 
demic, ci, mai degrabă, într-o ordonare 
concepută în termenii unei logici a 
funcţionării lor în actul concret al 
comunicării); (5) Comunicarea orală 
(strategii şi tehnici); (6) Comunicarea 
scrisă (organizarea textului; contextele 
de realizare). Programa ar putea oferi 
şi cîteva sugestii privind “universul 
tematic al textelor care vor apărea în 
manuale şi, eventual, numele unor 
autori care vor trebui să figureze în 
oricare dintre manualele altemative. 

Şi conținuturile din programa 
liceală ar trebui să se “des- 
centralizeze” mult mai pronunţat, un 
bun început, în acest sens, fiind 
programa pentru clasa a XII-a. Ar fi 
poate suficient ca acest document să 
menţioneze doar perioada care 
urmează a fi abordată într-o anumită 
clasă, recomandînd spre studiu 
aprofundat şi obligatoriu doar operele 
cele mai reprezentative respectivei 
epoci; acest lucru ar permite, pe de o 
parte, înţelegerea autentică a 

fenomenului literar, inclusiv prin 
intermediul mai susţinut acordat 
studierii textului, corectînd, pe de altă 
parte, şi actuala ezitare între o viziune 
preponderent cronologică şi alta 
hermeneutică. În rest,.autorul de 
manual şi, de ce nu, profesorul ar 
trebui să aibă o mai mare autonomie 
în a selecta acele opere care să 
ilustreze, în modul cel mai convenabil, 
epoca studiată. O asemenea viziune 
s-ar putea impune şi în condiţiile 
regîndirii sistemului de examene şi 
verificări, în sensul opțiunii pentru 
evaluarea nivelului de asimilare a 
competenţelor, iar nu a gradului de 
însuşire a unor “comentarii” sau 
“sinteze” prefabricate şi, mai ales, 
tipizate. 

4. Manualele alteri.ative 

in aceste condiţii ar trebui să ne 
aşteptăm la “manualele altemative” de 
autor, materiale care să se remarce 
— de la caz la caz — printr-o tratare 
didactică originală a conținuturilor- 
cadru propuse de programă. În 
condiţiile învăţămîntului obligatoriu, 


manualele ar trebui să fie integrate, 
cuprinzînd laolaltă cunoştinţele de 
limbă şi textele de diverse tipuri. 

In ceea ce priveşte organizarea 
“unităţilor de manual”, aceasta se 
poate face fie pe baza principiului 
tematic (în titluri, ca, de exemplu, 
“Copilăria”, “Casa părintească”, 
“Familia”, “Natura” etc.), fie 
respectîndu-se “ordinea naturală” în 
structurarea diverselor capacităţi a 
căror consolidare se urmăreşte într-o 
perioadă determinată de timp. Astfel, 
alegînd un exemplu la întîmplare, 
manualul clasei a Vl-a ar putea 
cuprinde următoarele “unităţi de 
învăţare”: (1) “A descifra textul tipărit”; 
(2) “A informa (a se informa) în 
legătură cu textul”; (3) “A explica — a 
convinge”; (4) “A investiga esenţialul 
într-un text”; (5) “Povestirea şi 
descrierea: a descrie locuri şi 
personaje”; (6) “Povestirea: a varia 
ordinea şi ritmul relatării”; (7) “A 
identifica tipurile de povestire”; (8) “A 
descoperi textul”; (9) “A descoperi 

textul de presă”; 
poezia”. 

Din punctul de vedere al 
structurării inteme a capitolelor fiecare 
“unitate” în parte ar trebui să atingă 
un număr bine determinat de 
probleme; în acest fel, ilustrările con- 
crete ar putea urmări — în mod integrat 
— o anumită “idee ordonatoare”. lată 
un şir de asemenea componente 
înlănţuite şi exemplificările de rigoare: 
(1) Textul obligatoriu (de exemplu, un 
pastel); (2) Scurte'texte auxiliare 
(ficţionale/non-ficţionale, ilustrînd di- 
verse tipuri de descriere a unui 
colţ din natură, a unui tablou, a unei 
situaţii etc.; o portretizare; pre- 
zentarea detaliată a unui obiect etc.); 
(3) Gramatică (morfologie: adjectivul; 
feluri; rolul adjectivului în descriere; 
gradele de comparaţie şi mijloacele de 
realizare a acestora; sintaxă: funcţiile 
adjectivului; determinanţii adjectivului; 
(4) Lexic (derivarea adjectivelor; 
adjectivele compuse; sinonimia ad- 
jectivală,  paronimele adjectivale); 
(5) Retorică (structura tipică, precum 
şi elementele componente ale unuitext 
— oral/scris — de natură descriptivă); 
(6) Teorie literară (modurile de 
expunere — descrierea; tipuri de 
discurs descriptiv; portretul/tabloul); 
(7) Comunicare (monologul oral: 
structurarea descrierii orale; dialogul: 
structuri interogative în cadrul unui 
discurs descriptiv); (8) Stilistică 
(“epitetul” — în contrast cu “atributul”; 
enumeraţia); (9) Redactare (com- 
punerea de tip descriptiv, după natură: 
pornind de la un tablou; din imaginaţie 
etc.); (10) Ortoepiel/ortografie 
(pronunţarea/scrierea corectă a 
pluralului cuvintelor de tipul a/bastru, 
astru, aspru etc.); (11) Punctuaţie 
(rolul virgulei şi al “punctului şi virgulei” 
într-un text enumerativ). 

5. în loc de concluzii 

Intenţia studiului de faţă şi a celui 
precedent (Crişan, 1994 b) a fost 
aceea de a oferi o alternativă la actuala 
concepţie privind învăţarea limbii şi 
literaturii române în şcoală; acesta nu 
are însă nicidecum pretenţia de a 


(10) “A descoperi 

reprezenta şi unica alternativă posibilă. 
Tocmai din acest motiv el trebuie privit 
ca un punct de plecare pentru o 
viitoare concertare naţională vizînd 
această problematică importantă. 
Oricum, ideea centrală este aceea că 
o descentralizare a proiectării 
didactice de tipul celei pe care am 
propus-o în paginile precedente ar 
putea marca, fără îndoială, 
întoarcerea, pe de o parte, la tradiţia 
interbelică a unor programe-cadru, nu 
numai flexibile, dar şi “aerisite” (cf. 
Hangiu, 1990), iar pe de altă parte, 
integrarea noastră în contextul unora 
dintre cele mai actuale procese de 
reformă pedagogică din lumea 
contemporană. 


DIN BIBLIOGRAFIE: 


Crişan, Al., 1993 a. Curriculum De-: 
velopment in Romania, in J. C. van 
Bruggen (ed.), Case studies: Strategies 
for and Organization of Curriculum 
Development in some European Couh- 
tries, Enschede, CIDREE, p. 155—172. 

Crişan, Al., 1993 b. Preliminarii la 
o nouă programă de limbă română: 
Nevoia de schimbare, în “Tribuna 
învățămîntului", nr. 18, p. 6. , 

Crişan, Al. 1994 a. Bazele 
psiholingyvistice ale didacticii limbii 
române , în M. Purice, V. Guţu (red.), 
Limba română în şcolile alolingve, 
Chişinău, Editura Lumina, p. 12—29. 

Crişan, Al., 1994 b. Limba şi 
literatura română în învățămîntul 
românesc. "Limba Română", nr. 3, 
Chişinău, 1994, p. 54—56. ` 

Crişan, Al., Cincu, G., 1993. O nouă 
perspectivă în elaborarea programei 
de limba română, în “Revista de 
pedagogie” nr. 1—2, p. 53—63. 

Crişan, Al., Cerkez, M., Cincu, G., 
Costea, O., Mihailovici, A., Mihailescu, C., 
1993/1994. Limba română în gimnaziu: 
obiective şi conţinuturi (|—Il!), în “Limbă 
şi literatură”, vol. I—II, p. 131—134, vol. 
II—IV, p. 123—129; vol. l, p. 80—101. 

Hangiu, l., 1990. Principiu şi 
sistem în elaborarea noilor programe 
şi manuale şcolare de limbă şi literatură 
română (I—ll), în "Limbă şi literatură”, vol. 
li—IV. 


Limba Romåaä 


Valentina 
BRÂNCOVEANU 


a moştenit din noianul secolelor 
nu numai un nume domnesc, ci şi o 
mare dragoste faţă de poporul nostru 
talentat, dar şi necăjit, faţă de cadrul 
natural autohton, care te face să te 
cutremuri de frumuseţe. Această 
dragoste răzbate în egală măsură din 
toate pînzele pictoriţei, fie că este 
vorba de peisajele citadine sau rustice, 
fie că este vorba de multitudinea 
buchetelor de flori sau de portrete. 

Împresionează capacitatea de 
muncă a Valentinei Brâncoveanu, 
calitatea rară a ei de a lucra dezinvolt 
în diferite condiţii, locuri, proprietatea 
de a asimila, de a se bucura împreună 
cu cei din preajmă; de a se bucura 
împreună cu ei şi poate chiar mai mult 
decît ei. Or, e nevoie să simţi cu tot 
sufletul teiul lui Eminescu pentru a-l 
picta vara, dar şi iarna, de fiecare dată 
altfel, e nevoie să te pătrunzi de 
semnificaţiile Casei lui Eminescu de 
la Ipotești, ale Clubului Junimea sau 
ale străzilor Iaşiului pentru a le imprima 
lumina şi culoarea gemene cu 
eternitatea. 

Remarcabile sînt clipele şi 
locurile surprinse de V. Brâncoveanu 
la Vatra Dornei, lîngă munţii seculari, 
nemaipomenit de frumoşi cînd se lasă 
amurgul, la Palanga pe malul Mării 
Baltice aducînd a largheţe, libertate şi 
linişte în zorii zilei. Dar o dragoste 
aparte a pictoriţei este Chişinăul, 
îndeosebi oraşul vechi — urbea 
copilăriei autoarei. 

Cît de mult trebuie să iubeşti 
acest oraş, cît de mult trebuie să-ţi 
fie tîngă, cît de mult trebuie să te doară 
că vor dispărea fără de urmă aceste 
case, aceste porţi, aceste curţi, aceşti 
arbori, ca să stărui în preajma lor, să 
revii la toate neîncetat cu penelul, dar 

mai mult cu sufletul! V. Brâncoveanu 
niciodată nu are senzaţia că pierde 
timpul, fie că lucrează în preajma unui 
pom înflorit, fie că meditează în 
preajma unei clădiri dragi inimii sau în 
preajma unei proprii plăsmuiri care se 
înalţă tristă şi neapărată. deasupra 
luminii din noi. Primăvara sau toamna, 
vara sau iarna pictorița cîştigă timp, 
adică se cîştigă, se intuieşte şi se 
defineşte pe sine. 

Valentina Brâncoveanu are un 
simţ excepţional al culorii. Pentru:ea 
interacţiunea dintre lumină şi culoare 
este o întreagă aventură. Îi simte 
nuanțele, caută şi găseşte noi şi 
neaşteptate interferenţe. 

Dramatic şi germinatoriu în cazul 
V. Brâncoveanu este impactul dintre 
culoare şi cuvînt. Sensurile cuvintelor, 
dedesubturile şi muzicalitatea lor — 
toate acestea o determină să caute 
pînă în pînzele âlbe un ton, o realitate 
ireală, să ne sugereze că ideea nu ia 
sfirşit la marginea unei petale, a unui 
ram, a unui munte sau în dreptul 
ramei. Cuvintele se scurg.-şi se 
precipitează în culori. Precum muzica, 
liniştea şi durerea. Poeziile lui M. 
Eminescu, G. Bacovia ş.a. sînt pentru 
V. Brâncoveanu un nesecat izvor de 
inspiraţie, acestea alegîndu-şi, cu de 
la sine putere, culorile şi, mai mult 
chiar, artistul care le-ar trece şi 
imortaliza pe pînză. 

Desăviîrşirea este căutată de V. 
Brâncoveanu în multitudinea 
variantelor, mai ales cînd este vorba 
de flori. Panseluţele pictoriţei îşi 
schimbă felul de afi, culoarea şi chiar 
nuanțele de la un tablou la altul, ca 
pînă la urmă să rămînă îngîndurate 
într-o aură enigmatică, amintindu-ne 
volens-nolens de “Anemonele” lui 
Ştefan Luchian. 


Leo BORDEIANU 


Dialogul artelor 


DAŢI-MI MITĂ! 
sau 
LA TEIUL LUI MIHAI EMINESCU 


|. Te risipeşti, bade Mihai, 

îţi trebuiesc cîrje de-ale lui 
Salvador Dali 

ca să mai dăinuieşti 

în Copoul 

călcat de tălpile bocancilor 
crîmpoţiţi ale tinerilor punkeri... 


Vor mai sta mult crengile 

celor două braţe ale tale? 

Nu va cădea oare una din ele 
înainte de a mai veni un alt 
idolatru provincial 

ca să atingă cu pietate tulpina ta 
şi să lase scrisă o dorinţă pe un 
crîmpei de foaie. 

Dar unde s-o lase, pe ce creangă, 
dacă se dărîmă teiul? 


II. Mă descalţ ca să calc 

pe covorul fraged al ierbii 

din spatele bustului tău, tată... 
La ce mai foloseşte polemica 
dacă toate aceste lucruri 

au fost deja spuse... 

de Eminescu... 

de Maiorescu... 

de Kogălniceanu... 

de domnii de la masa vecină... 
De ce aţi pus placa nominală 
„la spatele bustului? 

Oamenii privesc la ea 

şi uită să mai privească la 
faţa marelui suferind, 
Eminescu... 


Vreau să-mi daţi mită! 

alungaţi copiii de pe crengile 
teiului lui Mihai Eminescu! 

Daţi-le pruncilor un şut în fund! 

De ce nu s-ar duce ei în banca lor, 
în şala de studii a liceului 
“Costache Negruzzi”, laşi... 

şi atunci, cînd va veni 
provincialul, să nu găsească 
mucuri de ţigări pe postamentul 
bustului, şi sticle de bere din cartofi 
sub băncile din parc... 


Plîngi, bade Mihai, 
ghilotinat, ca şi Păunescu, 
de priviri în ceafă. 


III. Mai am şi eu puţin timp 

ca să privesc în ceafa ta, 

apoi să plec să mănînc 

un sandvish, plimbîndu-mă prin 
“Sala paşilor pierduţi”... 


IV. Vreau să-mi daţi mită! 
Făceţi-mi o poză kodak pe 
fondul teiului lîngă care 
Eminescu scria poezii. 

Da... şi scuipaţi, vă rog, guma... 


Ştefan-Vitalie KONDRAŢKI 
clasa XI, 

membru al clubului literar 
“Clipa siderală” 

17.11.95 


Limba Mamdnă 


UN “PEŢITOR 
DE VÎNT” 
DIN BASARABIA 


Sînt mai multe feluri de a-ţi 
înfrînge frisoanele angoasei în această 
lume nebună, bîntuită de tot felul de 
insanităţi. După lunga şi năprasnica 
experienţă totalitaristă — şi de pe 
malul drept şi de pe malul stîng al 
Prutului — mulţi persistă încă într-un 
sindrom de năuceală, mulţi s-au repliat 
în cuibul afacerilor şi puţini au rămas 
ancoraţi în durabil şi în statornicii 
nepervertite. lon Proca face parte din 
ultima categorie şi scrie versuri cu 
dezinvoltura celui ce-şi face exerciţiul 
matinal de înviorare, ajungînd la ora 
actuală, după propria-i mărturisire, “cel 
mai mare poet al satului Coloniţa, 
judeţul Lăpuşna, Basarabia”. O 
performanţă care, de n-ar fi o glumă, 
l-ar scuti de invidia confraţilor. Adevărul 
este că noul său volum de versuri, 
Peţitor de vînt, apărut la Editura 
“Glasul” din Chişinău, umple zariştea 
Moldovei cu un dangăt de clopot vechi, 
bătut în dungă. 

E ciudat că poetul, descinzînd 
dintr-o republică “atit de suverană şi 
independentă / că te apucă durerile de 
scăfiîrlie”, nu are subiecte preferate. 
In democraţia sa estetică toate 
motivele au acelaşi drept de tratament 
orgiastic şi de intrare în pagină. Nu 
ostracizează şi nu fetişizează, dar, 
după caz, i se întîmplă să bla- 
goslovească sau să anatemizeze. 
Tonul ironic, alura de pişicher şugubăţ 
pus pe şotii şi pe luare în răspăr a 
lucrurilor îl prind bine, deşi din 
substratul lor se degajă o notă de 
gravă amărăciune şi durere. 

lon Proca face poezie din orice 
fapt de viaţă, din orice gînd fugar, cu 
toate că, -de multe ori, 
circumstanţialitatea e mai mult 
ostentativă, părelnică, pretextuală, 
autorul refuzînd să rămînă înglobat în 
truismele referenţialului mai mult decît 

îi este necesar să-i extragă sîmburele 
de ironic, semnificaţia ascunsă, 
ambrozia zeiască ce i-ar putea legitima 
punerea în rost poetic. 

Cum se întîmplă cu mai mulţi 
poeţi basarabeni, şi la lon Proca răzbat 
acele subiecte izvorite din durerile 
neamului cotropit, victimizat de istorie 
şi de trufia moscovită. O face însă : 
discret, fără acea exaltare claxonată 
şi inflaţionistă şi, fireşte, fără a-i 
diminua din efecte. Amintirea tatălui, 
obsesie frecventă la poet, îi produce 
frisoane de vinovăţie pentru că, e 
conştient, nu l-a “prea îndesit cu 
pomeni”, ci a lăsat totul în seama 
mamei, care “i-a cumpărat din pensie 
cîteva rînduri de straie / şi un pulover 
turcesc şi un cojoc moldovenesc / ca 
să nu-i fie frig acolo-n ceruri. / Toate 
bune şi la socoteală. / Un singur lucru 
pune mama la îndoială: / Toader al 
meu n-o fitrădător de ţară? / Că atunci 
cînd trăgea să moară / nu avea 
paşaport că-i român / şi printre ruşi de 
se strecoară / iarăşi prin siberii mi-l 
adăpostesc. / De aceea mama trei 
cojoace a dat de pomană / încă din 
vară. / Simte ea că Siberia se-n- 
toarnă ” (Pomene ). 


Semnalam mai sus tonul 


Prezentă gé zecenzi 


şugubăţ, de coţcar pus pe ghiduşii, 
care ştie şi înţelege multe, dar nu vrea 
să se exprime. direct, ci o face 
disimulat, prin intermediul satirei. lată 
ce spune despre firea românului: 
“Românul nu-i furios, / românul nu 
înjură, / ci pur şi simplu / îşi aminteşte 
de mamă, / icoană, peşti, dumnezei / 
şi toţi sfinţii” (Fire românească). Sau 
acolo unde îşi justifică, printr-o uşoară 
persiflare şi luare în răspăr, focul 
trudnic al scrisului: “Nu scriu că mi-i 
drag a scrie, / mai bine-i în puşcărie. / 
Nici că scriu să mă hrănesc — / mai 
bine să putrezesc. / Ci aşa mi-a fost 
lăsatu — / un nebun să aibă satul / şi 
să scrie o poveste / despre ham, 
despre căpestre, / despre multe 
vicleşuguri, / doar ca să nu trag în 
pluguri. / Dar gîndindu-mă a bine / 
plugul ară tot în mine / şi boroana 
boroneşte / peste cuib ce vestezeşte ” 
(Scrisul), 

Cu acest fel pieziş de a privi 
lucrurile şi balada devine antibaladă; 
sacrificiul Anei din cunoscutul cîntec 
cu cei nouă meşteri mari este nu 
numai lipsit de motivaţie, dar chiar 
nelegiuire: “Unde era Dumnezeu s-o 
vadă / cum îşi lasă frumuseţea / în 
nişte pietroaie / pentru nişte meşteri / 
care nu învăţaseră meseria de 
zidărie?” (Altă antibaladă). 

Pe coperta exterioară a cărţii sînt 
cîteva cuvinte scrise de fiul poetului, 
lulian Proca, student la Facultatea de 
Teologie din laşi: “Aş fi vrut să-l văd 
pe tata mai aproape de legile fireşti 
ale scurgerii veacului efemer al omului 
şi aveam a înţelege că drumul pe care 
a pornit nu-iva aduce “vînare de vînt”, 
nici deşertăciune. Poate un fior de 
amărăciune că a rămas de carul 
generaţiei sale”. E o dovadă că fiul îşi 


înţelege bine părintele. Subscriem la 


această judecată cu amendamentul 
că lon Proca mai poate încă prinde 
din urmă “carul generaţiei sale”, că 
raniţa pe care o poartă cu evlavie 
nu-i chiar goală de nădejdi, deşi drumul 
se arată anevoios." 


lonel NECULA 
Tecuci 

FARMECUL 
LACONISMULUI 
POETIC 


Puţini poeţi îşi asumă riscul de 
a debuta la o vîrstă ce te apropie deo 
jumătate de secol. A îndrăznit Arghezi 
să debuteze la 47 de ani. S-a 
autopersiflat Petru Cărare cînd zicea 
că la virsta lui mureau poeţii, iar dînsul 
nici nu moare şi nici clasic nu-i. 

Vasile Spinei, la ora debutului cu 
Teama de semn rău, trecea de vîrsta 
de 45 de ani, rămînînd anonim faţă 
de colegii de generaţie şi de facultate 
ca Vasile Romanciuc, Nicolae Dabija. 
Şi iată că marea sa taină avea să 
răbufnească. Deşi a fost luat în furci, 
huiduit şi mai că agăţat în ştreang la 
stîlpul infamiei de unii critici, dînsul a 
perseverat cu demnitate şi a scos la 
lumină o nouă carte, intitulată Scut 
de zăpadă, plachetă apărută la 
Editura Junimea din laşi. Intr-o 
microprefaţă Dan Mănucă avea să-l 
caracterizeze astfel: “Vasile Spinei are 
ştiinţa versului, pe care îl alintă în 
întorsături de rostiri bătrîneşti, dar cu 
împerecheri de vocabule făcute după 
regulile postmodermismului. Universul 
lui poetic este unul fără idilism, în care 


Limba Monână 


domină o temă ascunsă, o ameninţare 
cînd cosmică şi copleşitoare, cînd 
firavă şi insinuantă. Lirica sa confirmă 
maturitatea poeziei basarabene 
contemporane”. . 

O notă distinctivă a poeziei lui 
Vasile Spinei din această carte este 
încremenirea clipei în coloane 
picturale, haşurate cu imagini şi 
metafore luate de-a dreptul din peisajul 
rustic sau din umbrele spaţiului cos= 
mic. Majoritatea poemelor sale sunt 
conturate într-un stil laconic, 
telegrafic, ceea ce în ansamblu ne 
oferă o siluetă graţioasă a undujrilor 
dintre rînduri. Ce frumos şi concis: 
“Cerul, sus, / e numai nor, / Ochiul, 
jos, / e numai dor”. 

Aproape fiecare poet îşi are 
anotimpul său îndrăgit. Alţii o lună a 
„anului. Macedonsky era frapat de luna 
noiembrie. În sufletul lui Bacovia se 
oploşise cadenţele sumbre ale 
toamnei, dar şi frumuseţea ninsorilor 
decembrine. Vasile Spinei observă nu 
numai “garduri bandajate”, ci şi 
miracolul desfrunzirii, la fel de iapidar: 
“Mireasmă de pleavă, / de zămoşi 
răscopţi / Desfrunzirea”. lar noiembrie 
vine prin: “Două lebede, / două 
bulboane, / două coloane de brumă”. 
Sau şi mai candid: “Zăpadă / 
încălzindu-se la pieptul: brazdelor. 
Decembrie...” 

lată şi un titlu curios — 2048. 
Ce-o fi cu această cifră din secol 
viitor? Probabil va să însemne o sută 
de ani de la naşterea poetului Vasile 
Spinei. E un testament pentru urmaşi, 
e un fel de a spune sau a presupune? 
Oricum depistăm această unică 
poezie scrisă în dulce stil clasic: “Ar 
mai fi de rîs, / ar mai fi de plîns, / ar 
mai fi de spus, / de n-ar fi de:dus / 
spre duios apus, / peste apă lină, / cu 
o lună plină, / cu un gînd ce trece, / în 
albastru cînt, / în negru mormînt; / ar 
mai fi de rîs / ar mai fi de piîns, / ar 
mai fi de spus, / de n-ar fi de dus / 
vîrsta pînă sus). 

Vasile Spinei mai are de dus şi 
de adus încă frumoase poeme, 
ocrotite, fireşte, şi de căldura scutului 
de zăpadă. 

Alexei CODREANU 

i LACRIMĂ 
DORNEANĂ DULCE- 
AMĂRUIE 


Pe lîngă pîinea cea de toate 
zilele, un poet din Vatra Dornei, şi 
anume Petru Ţăranu, ne trece prin 
paradisul lacrimei jilăvite. Laitmotivul 
lacrimei se conturează prin “lacrimă- 
poem”, “lacrima ierbii”, “suspin de zei”, 
“cine intră în lumea lacrimii / Se poate 
întoarce în lumea lui”, “Cînd lacrima-i 
destin de primăveri”, “Florile... 
mîngîiere, lacrimi uneori”, “Lacrima... 
o stare-n meditaţie”, “Cînd lacrima se 
culcă în stele / Cu dorul dorurilor 
mele”, “Din lacrima de lăcrămioară”, 
“Cînd lacrima-mi şopteşte-n prag / Of 
de dor şi of de drag”, “Tu eşti regret 
de lacrimă căzută pe cărări umbrite”, 
“in troiene de zăpezi tu, lacrimă, pură 
făptură”, “Fulgii, lacrimile iernii, se 
alintă în cînturi”. 

Dar lacrima mai întîi de toate e 
durere: “Nu uita că lacrima-i dor şi 
dorul e durere”, “Cu lacrimile toamnei, 
cu brumele durerii”. 


Prezentă 4i recenzii 


De la un capăt ia altul al 
plachetei, urmărit ca de o obsesie, 
poetul se lasă mînat de vraja lacrimei, 
pentru că în ea pot înmuguri şi rosturile 
unei iubiri: “Liniştea-i lacrima durerii în 
destinul. amintirii, / Lacrima.-i steaua 
ce arde în vatra şi focul iubirii, / 
lubirea-i lacrima din liniştea şi 
neliniştea firii”. 

Cele douăzeci şi două de poeme 
cuprinse în cartea lui Petru Ţăranu mai 
poartă şi amprenta unor reminiscenţe 
folclorice, dar e şi firesc, pentru că 
autorul a explorat acest gen în 
memoria Dornelor, poveştile muntelui. 

Credem că cel mai bine a intuit 
starea poetului un alt bucovinean, 
Arcadie Suceveanu, care ne-a venit 
în poezie cu lacrima munţilor fisuraţi 
de hotare nemiloase. “Poetul, roman- 
tic şi îndrăgostit, pare un cavaler 
rătăcit prin lumea de sticlă şi beton a 
secolului XX. El nu se sfieşte să iasă 
pe bulevarde purtînd la piept o 
lăcrămioară, ca pe un simbol al 
frăgezimii primăvăratice şi! al 
misterului dragostei, ca pe o imagine 
miniaturală a arborelui arhetipal cu 
fructe-de-lacrimă...” 

Augustin BÂRLĂDEANU 


REVELAȚIA 
UNUI RĂSĂRIT 
DE SOARE 


Ca o adiere de primăvară 
proaspătă, îmbătătoare au apărut de 
sub tipar Sclipirile siderale ale 
membrilor ciubului literar “Clipa 
siderală” de la Liceul academic 
“Mircea Eliade”. Este una dintre 
primele, dacă nu chiar prima lucrare 
de acest fel. Apariţia ei, neprogramată 
şi necenzurată “de sus”, se datorează 
strădaniilor directoarei Liceului, dnei 
luliana Gorea-Cosștin, ale profesoarei- 
poete, dnei Eugenia Bulat, şi ale 
colaboratorilor catedrei “Limba şi 
literatura română” de la aceeaşi 
instituţie. 

Chiar în nota introductivă a 
antologiei dna Gorea-Costin afirmă 

integral: “e firească axarea activității 
noastre pe trei piloni de temelie: 
Inteligență, Cugetare, Creație”. 
Creaţia, deci, apărînd ca o încununare 
logică a tuturor ocupaţiilor şi eforturilor. 

Materialul din volum este 
structurat conform principiului 
apartenenţei textelor la anumite teme 
mai mult sau mai puţin distincte. 
Compartimentele “... Sunt gînd”, 
“Suflet dezgolit”, “intunericul şi cupa 
libertăţii”, “Ce multe-aş vrea să-ţi 
spun”, “Mai presus decît toate” şi 
“Unde odihneşte soarele” se constituie 
în bună parte din versuri, dar şi din 
eseuri, aforisme ş.a., marcate de un 
real talent şi o poziţie civică bine 
definită. 

Am parcurs cu un viu interes 
creaţiile copiilor inserate în antologie 
şi am avut revelaţia unui răsărit de 
soare multpromiţător. Am zice chiar a 
unei revărsări solare. Sînt abordate 
toate problemele noastre. Şi nu aşa 
cum gîndim noi, maturii, ci dintr-un 
punct de vedere care ne îmbogăţeşte 
viziunea asupra lucrurilor acestei lumi, 
împrospătîindu-ne-o. 

Autorii gîndesc şi simt la o cotă 
de ardere care ne permite să afirmăm 
că cei mai talentaţi dintre ei au depăşit 
faza exersării şi îşi conturează un stil, 
un fel propriu de a fi în literatură şi, 
ceea ce nu e mai puţin important, în 
viaţă. 

